
Įvadas 


Apokrifika ir gnosticizmas 
Apokrifikos apibrėžties problematika 


Apokrifinė (ypač krikščioniškoji) literatūra nuo seno buvo 
kontroversijų objektas. Tai nemenka dalimi lėmė pačios 
sąvokos daugiaprasmiškumas. Pirmųjų krikščionybės šimt- 
mečių tekstuose įvardijimas „apokrifinis“ reiškia slaptuosius 
mokymus ir jas pateikiančias knygas tiek su pozityvia, tiek 
su negatyvia konotacija. Šis apibūdinimas gali būti žanro ir 
teksto savivardis (pvz., Jono apokrifas, Jokūbo apokrifas, Judo 
(37.1) ir Tomo (Pap. Ox. 654.1) evangelijų /ogoi apokrypbo:). 
Tokiu atveju ši „paslėpties“ semantika nurodo ir į apgaulės 
elementus, kylančius iš dvasinių kosmoso archontų, ir Išga- 
nytojo mokymo pobūdį ir jo atskleidimo strategiją, ir turi 
teikti prestižinį statusą pačiam tekstui. „Apokrifinis“ kaip 
teksto įsivardijimas nurodo viso veikalo pobūdį ir impli- 
kuoja hermeneutinės pastangos būtinybę (plg. King 2011). 
Kai kurie tekstai, kaip aišku iš minėtų pavyzdžių, iš princi- 
po pretenduoja į ekskliuzyvumą, yra parašyti kaip „slapti“, 

neprieinami visiems. Antra vertus, Didžiosios Bažnyčios 
atstovai „apokrifo“ sąvoka pasinaudoja kaip kompromituo- 
jančia. Ji - nuoroda pirmiausia į slaptą, neviešą, nesuseka- 
mą, galiausiai „nelegalią“ kilmę (apibendrinant Augustino 
žodžiais, tai occulta origo; plg. De civ. Dei 15.23). Ši „paslėp- 
tos, ergo nelegalios kilmės“ semantika žinoma jau nuo II a. 
Antai Ireniejui Lioniečiui m0:0s ir apokryphos yra sinonimai 
(inenarrabilis multitudo apocrypborum et perperam scriptura- 
rum, Adv. Haer. 1.20.1), Tertulianas (Pud. 10.12) sutapati- 
na apocrypba ir falsa. Tad apokrifai esą „pavainikiai“ tekstai, 
kurių tėvai ne tie, į kurių tėvystę pretenduojama (apocrypba 
sciat non esse eorum, guorum titulis praenotatur, Hier. Ep. 7 
ad Laetam). 

Vėliau apokrifo prasmė išsiplečia, net tampa neribota. 
Antai, veikiausiai VI a. baigtame formuoti Pseudo-Gelazi- 
jaus dekrete (Decretum Gelasianum), „apokrifais“ vadinami 
ir įvairiausių žanrų kūriniai, neatitinkantys autoriaus orto- 
doksijos supratimo, pvz., Klemenso Aleksandriečio, Laktan- 
cijaus ar Viktorino iš Petavijos veikalai (Decr. Gel. 310-324, 
Dobschūtz 1912) ir net, anot humanisto Beato Renano, „kaž- 
kokio asilo pridurta“ (ct. Dobschūtz 1912, 311) Eusebijo 
„Bažnyčios istorija“ (plačiau: Dobschūtz 1912, 310-318). Ši 
„apokrifo“ sąvokos pirmykštės vartosenos apžvalga pakanka- 
ma parodyti, kad apokrifais buvo sutartinai — tiek jų autorių 
ir vartotojų, tiek oponentų - įvardijama ankstyvosios krikš- 
čionybės tekstų grupė, pasižyminti tam tikru periferiškumu. 
Priklausomai nuo vertintojo perspektyvos tas periferiškumas 
suvoktas arba kaip slaptas ir slėptinas dėl turinio didingumo 
ir svarbos, arba kaip neaiškios, slepiamos, taigi ir negarbingos 
kilmės. Antra vertus, tradicinė „apokrifo“ sąvoka paskutiniu 


Įvadas 9 


metu imama laikyti „nešančia negatyvias asociacijas“. Matyt 
tai paskatino kai kuriuos tyrinėtojus jos vengti, dargi moksli- 
nio tikslumo sąskaita. Antai vienas autoritetingiausių šiuolai- 
kinių tyrinėtojų net populiariame įvade teigia, kad į kanoną 
nepatekusių evangelijų ar kitų raštų apibūdinimas „apokrifi- 
niais“ radęsis po Apšvietos dirbusių mokslininkų dėka, maža 
to, šis įvardijimas esąs tik etiketė, moderni kategorija, nevar- 
tota II-III a., kai daugelis tų tekstų buvo sukurti ir paskelbti 
(Foster 2009, 9). Kad ir kaip neapibrėžta ir daugiaprasmė 
būtų buvusi istorinė „apokrifo“ sąvoka, ji aprėpia vienalaikį 
su ta sąvoka religinį-kultūrinį reiškinį, tam tikrą realiai eg- 
zistuojantį ankstyvosios krikščionybės raštijos segmentą. Šiuo 
atžvilgiu ji nė iš tolo nepanaši į mokslinį istorinį-filologinį 
konstruktą, tokį kaip, pvz., „apaštališkieji tėvai“ (plg. Prat- 
scher 2009). Tūkstantmetės tradicijos patikrinta ji ir toliau 
tinkama vartoti kaip operatyvinė sąvoka, ir jos vartojimas gali 
ir turi būti tikslinamas. 

Pohėgelinis istorijos kaip dialektinio proceso supratimas 
pakeitė požiūrį ir į krikščionybę. Ji imta suvokti kaip skirtin- 
gų krypčių sąveikos ar konflikto rezultatas, o ne kaip vien- 
tisas, tik iš anksto duotų vidinių prielaidų sąlygotos raidos 
darinys. Taip buvo pasukta nuo periferinių ar neortodoksi- 
nių srovių bei reiškinių tyrimo tik kaip „pagalbinės“ krikš- 
čionybės istorijos mokslo srities prie nepriklausomų tyrimo 
laukų susiformavimo. Prie to prisidėjo Apšvietos paskatinta 
institucionalizuotos „apreikštosios religijos“ kritika. 

Gnosticizmo ir apskritai vadinamųjų erezijų tyrimas po 
XIX-XX a. archeologinių radinių tapo nebepriklausomas 
nuo ereziologinio Bažnyčios tėvų palikimo ir pati to pali- 
kimo interpretacija dabar jau galima žvelgiant iš autentiškų 

šaltinių perspektyvos (plg. Rudolph 2005, 13-48). Tokia- 
me krikščionybės raidos tyrimų kontekste apokrifinės li- 
teratūros studijos — antrinė patrologijos disciplina — įgijo 
savarankišką statusą. Šį pokytį atliepė XX a. pradžioje pa- 
sirodę apokrifinių tekstų vertimų rinkiniai, vis dar įvardyti 
Naujojo Testamento apokrifais. 

Įvardijimas nebuvo tiesiog duoklė tradicijai. Jis implika- 
vo apibrėžtą viso raštijos korpuso sampratą. Vokiečių formos 
istorijos mokykla, greit tapusi kontinentinės biblistikos or- 
todoksija, palaikė apokrifiškumo sampratą, grindžiamą san- 
tykiu su Naujojo Testamento kanonu. Wilhelmas Schneemel- 
cheris trečiajame vokiškame VT apokrifų leidime pateikė 
daugelio mokslininkų aprobuotą šios raštijos apibūdinimą: 
„Naujojo Testamento apokrifai yra raštai, nebuvę priimti į 
kanoną, bet antrašte ir kitais pasireiškimais pretenduojantys 
priklausyti tai pačiai klasei, kaip ir kanono raštai, ir formų 
kritikos požiūriu plėtojantys bei formuojantys NT sukurtas 
ir priimtas žanrų rūšis (Ga/tungen), nors čia neabejotinai 
įsiterpia svetimi elementai. [...] Kai mes kalbame apie „NT 
apokrifus“, turime galvoje, kad šios evangelijos yra ypatingos 
ne tik tuo, jog nepateko į kanoną, bet ir tuo, kad jos buvo 
skirtos užimti kanoninių Keturių evangelijų vietą (kalbant 
apie senesnius tekstus) arba stovėti petys petin šalia jų kaip 
jų praplėtimas“ (Hennecke-Schnemelcher 1959, 27-28, 
cit. Schneemelcher 1991, 58-59). Šis aptarimas sulau- 
kė kritikos pirmiausia dėl radikalios sąsajos su konkrečia 
biblistine formų istorijos teorija. Veikalų apokrifiškumo 
ataskaitos taškas čia yra Naujojo Testamento žanrai ir san- 
tykis su kanonu. Maža to, atrodo gan abejotinas ir teiginys 
apie apokrifinių raštų „ambiciją“ atstoti ir gal net išstumti, 

o vėlesniais laikais — papildyti kanoninius tekstus. Jei pa- 
skirais atvejais ir galima įtarti tokias pretenzijas, vis dėlto 
jos nei visuotinės, nei lengvai įrodomos. Vėliau šeštajame 
leidime Schneemelcheris po naujoms tendencijoms atsto- 
vavusių mokslininkų, ypač Erico Junodo kritikos (plg. Poi- 
rier 2012), performulavo savo apibrėžimą, sušvelnindamas 
kategoriškiausius teiginius: „Naujojo Testamento apokri- 
fai yra raštai, radęsi pirmaisiais Bažnyčios istorijos šimt- 
mečiais ir pavadinimu Gattung arba turiniu turintys api- 
brėžtą ryšį su NT raštais. Paskirų apokrifų santykis su kano- 
niniais veikalais yra labai skirtingas ir turi būti aptartas kiek- 
vienu konkrečiu atveju. Galiausiai, bet kada sprendžiant, 
kas yra NT apokrifai, turi būti atsižvelgta į jų istorines sąly- 
gas. [...] [Apokrifams priklauso] Evangelijos, kurias apibū- 
dina ne tik faktas, kad jos nepateko į NT, jos veikiau bent 
iš dalies siekė pretenduoti į tą patį statusą kaip kanoninės 
evangelijos (tai tinka seniausiems tekstams) arba tam tikru 
būdu siekė papildyti kanoninius tekstus“ (Schneemelcher 
1991, 61). Vis dėlto ir šis sušvelnintas aptarties variantas 
neapima visos apokrifinės literatūros korpuso įvairovės ir 
implikuoja pernelyg gerą žinojimą, kaip funkcionavo toji 
literatūra. 

Antai veik nėra duomenų, kad seniausieji evangeli- 
jų žanro tekstai „bent iš dalies siekė pretenduoti į tą patį 
statusą kaip kanoninės evangelijos“. Nėra jokios abejonės, 
kad, pvz., II a. veikalai, pasakojantys apie Jėzaus gimimą 
ir vaikystę (Jokūbo proevangelė, Tomo Vaikystės evangelija), 
tokių pretenzijų neturėjo. Maža to, I a. pab.-II a. (būsimų) 
kanoninių evangelijų statusas labai kinta, tad šiuo atveju 
būtų prasmingas tik diachroninis požiūris. Nenuostabu, 

kad Ericas Junodas griežtai kritikavo ir šį atnaujintą api- 
brėžimą kaip tinkamą tik „dirbtinai sudarytam rinkiniui“ 
(Junod 1992). 

Pastangos išplėsti „apokrifiškumo“ kriterijus pirmiausia 
pasireiškė perkeliant dėmesio centrą nuo tekstų santykio su 
Naujuoju Testamentu prie santykio su istoriškai konkrečia 
aplinka, kurioje jie atsirado ir gyvavo. Nuo įprasto „Naujojo 
Testamento apokrifų“ įvardijimo pereita, pirmiausia fran- 
kofoniškame pasaulyje, prie „krikščioniškųjų apokrifinių 
tekstų“ sampratos. To ženklas buvo garsiojoje „Plejadžių 
bibliorekoje“ 1997 m. išleistas apokrifinių evangelijų verti- 
mas į prancūzų kalbą (Bovon, Geoltrain 1997; antras tomas 
pasirodė po kelerių metų, jau šiame šimtmetyje, 2005 m. — 
žr. Geoltrain, Kaestli 2005). Šiuo metu naujoji samprata bei 
ja pagrįstas įvardijimas įsigali ir vokiškajame akademiniame 
pasaulyje — antai Hennecke'ės ir Schneemelcherio rinki- 
nio tradiciją tęsiantis naujas vokiškasis korpusas pervadin- 
tas „Senaisiais krikščioniškaisiais apokrifais“ (Markschies, 
Schrėter 2012). 

XX a. istorijos tyrimų paradigminiai pokyčiai nepaliko 
„neįdomių“, „menkaverčių“ epochų, ar tai būtų Konstan- 
tino Didžiojo laikai, ar ankstyvieji Viduramžiai. „Ilgųjų 
trukmių“ konceptas leido reiškinius ir procesus vertinti 
kitokioje laikinėje perspektyvoje. Socialinė ir mentalitetų 
istorija pakeitė požiūrį į iki tol periferiniais laikytų reiški- 
nių (pvz., žemesniųjų klasių kultūros) vertę. Šie pokyčiai 
metė iššūkį tikslinti bei naujai argumentuoti ir apokrifinės 
literatūros chronologines ribas. Taikliu Markschieso paste- 
bėjimu, „,apokrifų“ definicija, siekianti nustatyti dialektinį 
apokrifinių raštų santykį su bibliniu kanonu (ir tapusi gan 

įprasta), yra itin nenaudinga, kai sąvokos aprėptis išplečia- 
ma veikalams, parašytiems po Antikos, bei pripažįstant, 
kad daug reikšmingų tekstinių tradicijų išliko tik viduram- 
žinėmis recenzijomis“ (Markschies 2015, xiv). Atpalaidavus 
apokrifų sampratą nuo Naujojo Tėstamento kanono tapsmo, 
atsivėrė galimybė juos traktuoti kaip turinčius savarankišką 
raidą, atskiromis linijomis nusidriekiančią į Bizantijos, sla- 
vų ar Vakarų Europos kultūras. Antra vertus, nutrynus apo- 
krifų fenomeno galutinę laiko ribą, prarandamas svarbus 
jų dėmuo - juos pagimdęs religinis ir sociokultūrinis kon- 
tekstas. Jie ima funkcionuoti kaip abstrakčiai egzistuojantys 
literatūros kūriniai, vienodi tiek ankstyvųjų gnostikų, tiek 
bogomilų ar katarų terpėje. Nenorint prarasti istorinio kon- 
kretumo, apokrifų terminus ante guem turėtų būti sutapa- 
tintas su visos senosios krikščioniškos raštijos (ir antikinio 
pasaulio) pabaiga, simboliškai siejama su Šv. Jono Damas- 
kiečio mirtimi 754 m. (plg. Poirier 2012, 104). Beje, kad 
ir kokie radikalūs būtų teoriniai pasisakymai, panašiai VIII 
a. baigiamas ir minėtas Markschieso ir Schrėterio (2012) 
rinkinys. 

Tiesa, net ir keičiant įprastą apibrėžtį, nelengva sutarti, 
koks turėtų būti terminus 2 guo — nuo kada prasideda apokri- 
finė raštija. Truizmas būtų sakyti, kad krikščioniškieji apo- 
krifai radosi ne anksčiau negu krikščionybė. Antra vertus, 
kyla klausimas, ar krikščionijos tekstai, atsiradę kanoninių 
evangelijų rašymo/redagavimo epochoje ir neįtraukti į ka- 
noną gali būti laikomi apokrifais? Antai į apokrifų apžvalgas 
kai kas įtraukia net „nejėjusį į krikščioniškąjį kanoną kaip 
savarankiškas dokumentas“ hipotetinį veikalą O, spėjama, 
buvusį vienu iš Mr ir Lk šaltinių ir ištisai inkorporuotą į jų 

tekstus (Gianotto 2009, 56-57). Viena vertus, O yra grynas 
tyrėjų konstruktas. Nėra ne tik jo buvimą patvirtinančių 
rankraščių radinių, bet ir bent užuominų senųjų autorių 
raštuose. Apokrifinės Zomm0 evangelijos atradimas tarsi galėtų 
patvirtinti egzistavus „logijų“ žanrą, kuriam priskiriamas O. 
Iš tiesų ji tik pridaro bėdų — rekonstrukcijoje O turi sti- 
prų naratyvinį karkasą: apima Jono Krikštytojo veiklą prie 
Jordano, Jėzaus krikštą, gundymą dykumoje, apsilankymą 
Nazarete, pamokslą (nuo kalno — Mr, lygumoje — LA), cen- 
turiono sūnaus pagydymą Katarnaume, Jono Krikštyto- 
jo pasiuntinius (Robinson et al. 2000). Jei O tėra tegu ir 
„veikianti“, bet hipotezė (Kloppenburg 2008, 39—40), tai 
Evangelijos pagal Luką prologe (LA 1-2) minimi rašytiniai 
pasakojimai neabejotinai egzistavo. Tad bent teoriškai ga- 
lima svarstyti, ar ikikanoniniai tekstai turėtų būti priskirti 
prie apokrifinių. Šis, regėtųsi, visai abstraktus klausimas, 
reikalauja labai konkrečių atsakymų. Pirmiausia reikia at- 
sakyti, ar pakanka intuityvaus supratimo, kas yra apokrifas, 
ar vis dėlto reikia aiškesnio apibūdinimo ar net apibrėžties. 

Galime tik konstatuoti, jog apokrifų istorijos ir dabar- 
tinės padėties analizė rodo nesant galutinės, visuotinai pri- 
imtinos ir kritiką atlaikančios apibrėžties. Markschieso išsa- 
kytas pragmatinis požiūris yra, ko gero, perspektyviausias: 
„Nėra logiškai preciziško šios medžiagos atribojimo, kuris 
būtų surašytas kažkur platoniškoje idėjų viešpacijoje ir te- 
lauktų būti korektiškai perskaitytas. Bet kuri ir kiekviena 
definicijos pastanga pagrįsta konvencijomis ir pragmatiniais 
kompromisais ir todėl turi būti išmėginta mokslinėje prak- 
tikoje“ (Markschies 2015, xiv). Antra vertus, produktyvu 
apokrifinę literatūrą tirti konkrečiame krikščioniškųjų ben- 

druomenių kontekste, atsižvelgiant į jų santykį su poapaš- 
taline vėlesne ortodoksija bei išryškinant jų žanrinį ar dok- 
trininį savitumą! 


Gnosticizmo apibrėžimo problematika ir 
Nag Hammadi tekstai 


Nag Hammadi biblioteka 1945 metais buvo atrasta Aukš- 
tutiniame Egipte, šalia Nag Hammadi miesto, nuo kurio ir 
kilo jos pavadinimas. Nag Hammadi yra visai netoli senovi- 
nio Chenoboskijo (gr. Xnvopooxiov) miesto, todėl litera- 
tūroje galima sutikti ir pavadinimą Chenoboskijo biblioteka. 
Atrasti rankraščiai datuojami IV amžiumi. 

Keturi iš penkių šiame rinkinyje pateikiamų tekstų pri- 
klauso šiai bibliotekai: Evangelija pagal Tomą, Evangelija 
pagal Pilypą, Laiškas, kurį Petras pasiuntė Pilypui, Sielos iš- 
aiškinimas. Tik Evangelija pagal Mariją yra išlikusi kituose 
rankraščiuose, tačiau leidėjai ją įtraukia į Nag Hammadi bi- 
bliotekos leidimus kaip temiškai artimą tekstą. Visus šiuos 
tekstus sieja tam tikra gija - Evangelija pagal Pilypą ir Evan- 
gelija pagal Tomą yra pasakymų rinkiniai, Laiške kaip ir Pily- 
po tekste pasirodo apaštalas Pilypas, Sielos išaiškinimas kaip 
ir Evangelija pagal Pilypą yra galimai valentininis tekstas, o 
Evangelijoje pagal Mariją veikianti Marija Magdalietė taip 
pat laikoma svarbia Jėzaus mokine valentinizmo tradicijoje. 
Šiuos tekstus jungia ir gnosticizmo sąvoka ar bent gnosti- 
cizmo įtakos (Evangelija pagal Tomą). Svarbu paminėti, kad 
Nag Hammadi bibliotekai priklauso ir ne tik gnostiniais 


! Plačiau apie apokrifinę literatūrą: Ališauskas 2016; Ališauskas 2021. 

laikomi tekstai — pavyzdžiui, ištraukos iš Platono Valstybės 
ar hermetiniais laikomi tekstai (pvz., Asklepijas). 

Nag Hammadi bibliotekos atradimas buvo viena iš prie- 
žasčių, dėl kurių teko persvarstyti gnosticizmo apibrėžimą. 
Atrastų tekstų įvairovė leido kitaip pažvelgti į gnosticizmo 
fenomeną, tačiau iškėlė ir naujų problemų. Iki Nag Ham- 
madi bibliotekos atradimo apie gnosticizmą daugiausia 
buvo žinoma iš ereziologinių šaltinių, tokių kaip Ireniejaus 
Adversus baereses (lot. Prieš erezijas, originalus veikalo pa- 
vadinimas yra "Eleyyxog xai ūvaTEONT,) TTJ5 WEvdYVYUOU 
yvooewę) bei Hipolito Refutatio omnium baeresium (lot. 
Visų erezijų atmetimas, originalus pavadinimas — Karū 
naodv GiosoEGV Elevyyoc). Šie ir kiti autoriai nevartojo 
termino gmosticizmas, tačiau aprašomas eretikų grupes va- 
dino gmostikais. Ankstyvosios krikščionybės formavimosi 
laikotarpiu gnostikų doktrina kėlė gana didelę grėsmę or- 
todoksiniam tikėjimui, besiskelbdama kaip intelektuales- 
nė, elitui skirta jo versija. Tačiau Bažnyčios pasiruošimas 
atsakyti į gnosticizmo keltą iššūkį lėmė, jog jau III amžiuje 
šios, eretiška laikytos, doktrinos pasekėjų ratas ėmė ženkliai 
trauktis, tačiau išgyveno ir IV ir V amžiais, pavyzdžiui, ma- 
nicheizmo pavidalu. Prie gnosticizmo išstūmimo į krikš- 
čionybės paraštes ženkliai prisidėjo ankstyvųjų Bažnyčios 
Tėvų, dar vadinamų ereziologais, veikalai. 

Kartu su Apšvietos epocha požiūris į gnosticizmo tyri- 
mus pasikeitė, nors ereziologinė prieiga galutinai neišnyko 
(Marjanen 2011, 204). Šie pirmieji tyrimai daugiausia dė- 
mesio kreipė į gnosticizmo ištakas ir tik sąsajoje su krikš- 
čionybe. Kai kurie tyrėjai teigė, jog gnosticizmas yra Jėzaus 
mokymo iškraipymas veikiant helenistinei dvasiai (Har- 

nack 1885), kiti gnosticizmo šaltinius matė Rytų kultuose, 
pavyzdžiui persų religijoje (Reitzenstein 1904). Vėlesniais 
laikais šių studijų reikšmė sumenko, šiuose darbuose pa- 
stebėjus nemaža šališkumo ar metodologinių klaidų (King 
2005, 69-70; 138). Kitas didelę įtaką gnosticizmo tyri- 
mams padaręs mokslininkas buvo Hans Jonas. 1934 metais 
jis išleido knygą Gnosis und spūtantiker Geist, kurioje gnos- 
ticizmo sąvoka buvo sistematiškai permąstyta. Jonas teigė, 
kad istorinė-genealoginė prieiga (t. y. mėginimas atrasti 
gnosticizmo šaknis kitose religijose, kultuose ir pan.) nėra 
pakankama norint perprasti gnosticizmo judėjimą. Veikiau 
reikėtų atsigręžti į tipologinį metodą, t. y. nebemėginti at- 
sekti paskirų motyvų genealogijos, bet siekti perprasti ir 
paaiškinti gnosticizmą fenomenologiškai. Jonas išskyrė tam 
tikrus gnosticizmo bruožus, kurie iki šiol daro nemažą įtaką 
gnosticizmo apibrėžimui: 

1) išganantis pažinimas (yv6otę), kurį sudaro žinios 
apie gnostinę kosmologiją, nuopuolio mitą, žmogaus pa- 
dėtį pasaulyje. 

2) dievybė, emanuojanti žemesnius dieviškojo pasaulio 
aspektus; emanacinis procesas lydi į dieviškojo aspekto de- 
gradaciją. 

3) radikaliai dualistinis pasaulėvaizdis; blogasis mate- 
rialiojo pasaulio kūrėjas, kūno kaip neigiamo egzistavimo 
aspekto suvokimas. 

4) agresyvi polemika prieš kitatikius (pvz. žydus). 

5) pneumatinė moralė, lydinti arba prie asketinių ar li- 
bertinistinių praktikų. 

Čia išvardinome ne visus Hans Jonas pateiktus gnosticiz- 
mo bruožus, tačiau ir šių užtenka, kad galėtume susidaryti 

bendrą vaizdą. Ir vėliau būta daugybės mėginimų apibrėž- 
ti gnosticizmą, įtraukiant ar išmetant tam tikrus aspektus 
(plg. Broek 2013, 12). Kai kurie tyrėjai siūlo, kad sąvokos 
gnosticizmas reikėtų atsisakyti, atkreipdami dėmesį, kad tai 
yra dirbtinis konstruktas (plg. Williams 1996), arba tei- 
gia, kad šiam religiniam fenomenui reikėtų suteikti kitokį, 
nors ir gana panašų pavadinimą, pavyzdžiui gmostinė religi- 
ja (Meyer 2005, 42). 1966 metais buvo surengtas Mesinos 
kongresas, kuriame susirinkę mokslininkai siekė galutinai 
apibrėžti gnosticizmo sąvoką, tačiau, kaip parodė po to sekę 
tyrimai, ir šis apibrėžimas nepasirodė pakankamas. 

Šis sunkumas apibrėžti kyla dėl kelių priežasčių: iš pra- 
džių gnosticizmu pagal ereziologų informaciją buvo vadin- 
ta su krikščionybe siejamas judėjimas, tačiau bėgant laikui 
atrasta tekstų, įvardytų kaip gnostiniai, nors jie nieko ben- 
dro su krikščionybe nebeturėjo. Taip pat šis terminas imtas 
naudoti labai įvairiuose nuo religijos nutolusiuose laukuose 
kaip literatūros kūrinių apibrėžimui, politinėms teorijoms. 
Žinoma, galima apsiriboti laiku (I-V amžius po Kr.) ar te- 
ritorija (Viduržemio jūros baseinas), tačiau 1900 metais Ki- 
nijoje atrasti Dunhuango rankraščiai vėl išplečia teritorines 
ribas. Kalbant apie laikines ribas taip pat kyla problemų, 
kadangi paskutiniai gnostikai, mandaistai, vis dar egzistuoja 
Irane. 

Nepaisant visos šios problematikos, reikalinga tam tikra 
instrumentinė sąvoka, todėl čia ir toliau vartosime terminą 
gnasticizmas, kaip ir toliau daro ir kiti tyrėjai. Šiame rin- 
kinyje išverstiems tekstams tiktų toks gnosticizmo, čia sie- 
jamo su krikščioniška tradicija, apibrėžimas: išrinktiesiems 
pasekėjams yra perduotas ypatingas žinojimas (yvūonę), 

kuris nėra prieinamas masėms. Šis „žinojimas“ yra prieši- 
namas įprastam Didžiosios Bažnyčios tikėjimui, siejamam 
su vieša Jėzaus Kristaus, o po jo mirties — apaštalų veikla. 
Gnostikai tikėjo, jog Jėzus slaptai mokė kelis išrinktuosius 
mokinius, perduodamas jiems informaciją, kurios neskelbė 
kitiems pasekėjams. Šis mokymas vyko ne tik 40 dienų tarp 
Jėzaus prisikėlimo ir paėmimo į dangų, bet ir vėliau, kai 
Jėzus apsireikšdavo išrinktiesiems gnostikams. Gnostiniai 
tekstai dažnai vaizduoja Jėzų, po prisikėlimo mokiniams 
dėstantį slaprąjį mokymą. Šis mokymas buvo perduodamas 
paraleliai su oficialiuoju Bažnyčios mokymu, tačiau skirtas 
tik išrinktiesiems. 

Svarbu paminėti, kad gnosticizmo tyrėjai išskiria ir įvai- 
rius gnosticizmo porūšius kaip setianizmas, valentinizmas 
(plačiau aptarsime Evangelijos pagal Pilypą įvade) ir kt. Kai 
kurie, žiūrėdami iš istorinės perspektyvos, įvardina ir tam ti- 
kras kategorijas, pvz., Klasikinis gnosticizmas (Layton 2021). 
Kai kurių gnostiniais vadinamų judėjimų statusas santykyje 
su skėtine gnosticizmo kategorija nėra labai aiškus — pavyz- 
džiui manicheizmas, gyvavęs tuo pat metu kaip ir kiti gnos- 
tiniai judėjimai, dažnai įvardijamas kaip atskiras reiškinys. 

Įvadai vertimams 


Evangelija pagal Tomą (NHC II, 2) 


Evangelija pagal Tomą — bene vienas žinomiausių ir kon- 
troversiškiausių apokrifinei literatūrai priskiriamų tekstų, 
kurį sudaro Jėzaus Kristaus pasakymai, dar vadinami /ogia 
(Joyta). Tekstas išlikęs koptų ir graikų kalbomis. 


Tėksto kalba. Mokslininkai nesutaria, kada ir kur tiks- 
liai tekstas buvo parašytas, kokia buvo originali šio veika- 
lo kalba. Kai kurie autoriai siūlė net labai ankstyvas datas, 
pavyzdžiui prieš penktą dešimtmetį (kalbant apie teksto 
„branduolį“ sudarančius pasakymus), šiuo metu dauguma 
kalba apie II a. vidurį ar net pabaigą (plg. Gathercole 2014, 
112; Bockmueh! 2017, 175-176). Evangelija kildinama iš 
Sirijos, nemažai autorių net įvardija konkretų miestą — Ede- 
są (Ouispel 1969, 321-333; Drijvers 1970, 17; Marjanen 
2008, 37; Plisch 2008, 19—22). Kai kurie mano, jog origi- 
nali teksto kalba galėjusi būti sirų ar aramėjų (pvz., DeCo- 
nick 2006, 14-15). Evangelija pateikia nemažai priežasčių 
tokiam požiūriui — tekste yra nemažai siriškos kilmės žodžių 
bei pasakymų, kurie paaiškėja juos išvertus į sirų kalbą. Taip 
pat tekstas priskiriamas Didimui Judui Tomui, o tokia šio 
apaštalo vardo forma sutinkama siriškos kilmės tekstuose 
(Gathercole 2014, 104—105), mat „Tomas“ aramėjiškai 
reiškia „dvynys“, taip kaip graikiškai „Didimas“ (Aidovnog). 
Vis dėlto šiuolaikiniuose tyrimuose dominuoja įsitikinimas, 
kad evangelija parašyta graikų kalba, tada išversta į koptų. 
Koptų kalboje egzistuoja keli pagrindiniai dialektai, vienu 

jų, sahidišku (su likopolietiškomis įtakomis), ir išlikusi kop- 
tiškoji Evangelijos pagal Tomą versija. 


Rankraščiai. Graikiškieji tekstų fragmentai buvo atrasti 
XIX a. pabaigoje Egipte, Oksirincho vietovėje, o kopriškoji 
teksto versija — 1945 metais Nag Hammadi (Egiptas). Pir- 
masis graikiškasis teksto fragmentas atrastas 1897 metais ir 
šiuo metu priklauso Bodlėjaus (Oksfordas) bibliotekai (va- 
dinamasis P Oxy. I 1). Šis fragmentas išsaugojo pasakymų 
26-33 ir pasakymo 77 pabaigą; antrasis graikiškas fragmen- 
tas rastas 1903, laikomas britų bibliotekoje (vad. P Oxy. IV 
654). Rankrašryje išliko 1-7 fragmentai; trečiasis graikiš- 
kasis fragmentas rastas tų pačių kasinėjimų kaip ir antrasis 
metu (1903 metais), priklauso Hautono bibliotekai (Har- 
vardas, JAV), vadinamas P Oxy. IV 655. Šiame papiruse 
išlikę 24 ir 36-39 pasakymai. Kaip galime pastebėti, išlikę 
graikiški fragmentai tarpusavyje nepersikloja, todėl turime 
tik po vieną kiekvieno pasakymo graikišką versiją. Koptiš- 
koji evangelijos versija priklauso Nag Hammadi bibliote- 
kai — koptiškų tekstų rinkiniui. Tarp graikiškų fragmentų 
ir koptiškojo teksto vertimo egzistuoja tam tikrų skirtumų, 
tačiau teksto prasmės jie dažniausiai kardinaliai nekeičia. 
Ne visi autoriai laikosi šios nuomonės (pvz., Valantasis 
mano, jog graikiški ir koptiškas tekstai pakankamai skiriasi, 
dėl to kiekvienam tekstui pateikia skirtingus komentarus 


(Valantasis 1997)). 


Pasakymų skirstymas. Evangelijos pagal Tomą vekstas daž- 
niausiai yra skirstomas į 114 pasakymų. Mes taip par laiko- 
mės šios tradicijos. Kai kurie leidėjai pasakymus skirsto nu- 
rodydami originalaus rankraščio puslapio numerį ir eilutę. 


22 Įvadas 


Egzistuoja keletas teorijų, siekiančių atskleisti, kokie ry- 
šiai sieja pasakymus, ar pasakymų seka liudija tam tikrą sis- 
temiškumą. Vieni tyrėjai, kiekvienas siūlydamas tam tikrą 
teksto logiką, skirsto tekstą į tam tikrą skaičių prasminių 
blokų (Janssens 1961; Tripp 1980; Davies 2002; Nord- 
sieck 2008), taip pat kurį laiką buvo populiari vadinamoji 
„sniego rutulio“ teorija, pasak kurios, egzistavo tam tikras 
pasakymų branduolys, kuris per laiką buvo „apaugintas“ 
kitų autorių pridėtais pasakymais (plg.: Wilson 1960; De- 
Conick 2008). Vis dėlto yra keletas struktūrinių dalykų, dėl 
kurių nesiginčijama, nors jie labiau kalba apie individualaus 
pasakymo, o ne viso veikalo struktūrą: 

1) Pasakyme egzistuoja bendras įvadas, prasidedantis 
„Jėzus pasakė“. 

2) Po įvado seka įžanginė įvairuojančio ilgio dalis. 

3) Pasakymų blokai yra jungiami pagal žanrą, raktažodį 
ar tematinę sąsają. 

Beveik visi tyrėjai sutinka dėl pasakymų skaičiaus ir nėra 
ginčų dėl to, kur baigiasi vienas pasakymas ir prasideda ki- 
tas. Leidėjai koptiškus ir graikiškus pasakymus tekste kartais 
sudeda paraleliai, kartais pirmiausia eina koptiški, o graikiš- 
ki — po to. Savo vertime graikiškus ir koptiškus pasakymus 
sudėjome vieną po kito. Graikiški ir kopriški tekstai paimti 
iš naujausio kritinio leidimo: Simon Gathercole, The Gospel 
of Thomas. Introduction and Commentary, Leiden, Boston: 
Brill, 2014. 

Žanras, editio princeps ir Evangelijos pagal Tomą svarba. 
Nors šis tekstas vadinamas „evangelija“, tačiau jis nėra evan- 
gelija skaitytojui įprastine prasme. Veikiau tai išminties pa- 
sakymų (wisdom sayings; Weisbeštssprūche) rinkinys, sudary- 

tas iš Jėzaus pasakymų. Pirmą kartą Zomo evangelijos vekstas 
pasirodė 1959 metais — tuo pat metu buvo išleisti vertimai 
anglų, prancūzų, vokiečių ir olandų kalbomis (žr. bibliografi- 
ją) ir sukėlė didelį visuomenės susidomėjimą, paaitrindamas 
tuometines Biblijos kritikos diskusijas (šias diskusijas aptaria 
Patterson 2013). Viena iš priežasčių, kodėl Zomo evange- 
Lija paliko tokį įspūdį yra tai, kad ji pateikė alternatyvias, 
nekanonines Kristaus pasakymų versijas, tuo pat metu ir 
juos patvirtindama, ir parodydama, kaip skirtingai galėjo 
vystytis krikščioniškoji tradicija. Apokrifiniai tekstai nėra 
ir nebuvo naujiena, tačiau Zomo evangelijos išskirtinumas 
tas, kad šis tekstas yra labai ankstyvas ir artimai susijęs su 
evangelijomis, ypač O šaltiniu (Naujojo Tėstamento šaltinių 
teorija, teigianti, kad Mato ir Luko evangelijos buvo parašy- 
tos nepriklausomai, tačiau kiekviena kaip šaltiniu naudojosi 
Morkaus evangelija ir hipotetiniu tekstu vadinamu O). To- 
kiu atveju, Evangelija pagal Tomą galėtų būti skaitoma kaip 
papildomai pateikianti žinių apie istorinį Jėzų. 


Temos, ryšys su Naujuoju Testamentu. Tomo evangelijo- 
je yra gausu paralelių su sinoptinėmis evangelijomis, Jono 
evangelija, taip pat Pauliaus laiškais. Lygindami sinoptines 
paraleles su Tomo pasakymais, kai kurie tyrinėtojai teigė, 
kad Tomo pasakymai yra autentiškesni arba parašyti nau- 
dojantis ankstyvesne pasakymų forma (Koester 1989, 42). 
Pasakymai apie Žmogaus Sūnaus atėjimą, egzistuojantys O 
šaltinyje, Tomo evangelijoje nepasirodo (išimtis yra 86 pa- 
sakymas, tačiau ten žmogaus sūnus pažymi tiesiog „Žžmo- 
gų'), o pasakymai apie Karalystę labai dažni. Anot Koester, 
pasakymai apie Karalystę priklausą senesnei tradicijai nei 

pasakymai apie Žmogaus Sūnų, tokiu atveju 7om0 evan- 
gelijos pasakymai parodantys senesnę pasakymų tradicijos 
vystymosi stadiją nei O šaltinis (1989, 43). Vis dėlto, kaip 
minėjome, optimizmas, kad galime turėti Jėzaus pasakymus 
autentiškesne forma negu sinoptinėse evangelijose, šiuo 
metu yra išblėsęs. Tolesni tyrimai aptinka bent kai kuriose 
pasakymuose sinoptinės tradicijos pėdsakų arba net sinop- 
tinės tradicijos vystymą. 

Kalbėjimas apie Karalystę yra viena iš dažniausių teks- 
to temų, tačiau Zomo evangelijoje ji įgyja kitą dimensiją nei 
Naujajame Tėstamente. Karalystė dažnai siejama su „šviesa“, 
ji yra pirmykštis rojus, ji gali būti atrasta, ji egzistuoja ir mo- 
kinių viduje, ir išorėje, tačiau kai mokiniai ima klausti, kada 
ji ateis, Jėzus atsako, kad ji yra pasklidusi visur (113 pa- 
sakymas). Taip Karalystės apokaliptinių vaizdinių reikšmė 
yra sumažinama. Dažnai tyrėjai teigia, jog tekste kalba apie 
Karalystę yra sistemiškai ne eschatologinė ir ne apokaliptinė 
(plg. King 1987, 52). Šitai keičia ir paties Jėzaus paveikslą — 
jis aprašomas kaip mokytojas išminčius, o ne apokaliptinis 
pranašas (Annese 2019, 26). Vienas iš dalykų, kurių moko 
Jėzus yra savęs pažinimas (gr. yvdos (kopt. rNCC); kopt. 
COOYN). Šis pažinimas neturėtų būti suvoktas modernia pra- 
sme — savęs kaip asmenybės pažinimas. Veikiau tai yra savo 
vietos Dievo plane supratimas, tam tikrų, tekste aiškinamų 
tiesų apie pasaulio prigimtį suvokimas. Pažinimas tekste in- 
terpretuojamas kaip viena iš išganymo sąlygų. Kadangi są- 
voka „pažinimas“ yra centrinė gnosticizmo judėjime, būta 
nemažai diskusijų, ar Evangeliją pagal Tomą reikėtų laikyti 
gnostiniu tekstu (diskusiją apraria Uro 2003, 31-54). Šiuo- 
laikiniai tyrėjai sutinka, jog, šios evangelijos tekste esti gnos- 

tinių tendencijų ir įtakų, tačiau tiesiogiai teksto nevadina 
gnostiniu. Antra vertus, vėlesnė jos interpretacija veikiausiai 
buvo gnostinė, ką liudija ir jos buvimas tarp Nag Hammadi 
gnostinių tekstų. 


Evangelija pagal Pilypą (NHC II, 3) 


Evangelija pagal Pilypą - apokrifinių pasakymų evangelija, 
išlikusi Nag Hammadi bibliotekos tekstų rinkinyje, priski- 
riama ankstyvosios krikščionybės laikais gyvavusiam valen- 
tininio gnosticizmo judėjimui. 


Teksto kalba, autorystė, datavimas. Evangelijos tekstas yra 
išlikęs vienintele versija koptų kalba Nag Hammadi biblio- 
tekoje (Egiptas), atrastoje 1945 metais. Tekste dominuoja 
sahidiškas dialektas, tačiau pastebima ir nemažai likopolie- 
tiškos įtakos. Manoma, jog evangelija yra išversta į koptų iš 
graikų kalbos. Tekstas veikiausiai parašytas Sirijoje, kadan- 
gi rodomas susidomėjimas siriškos kilmės žodžiais, galima 
pastebėti paralelių su rytietiškomis sakramentinėmis prak- 
tikomis, aukštinamas enkratizmas (Isenberg 1989, 135). 
Tyrėjai tekstą datuoja II a.-III a. antros pusės ribose. 

Kadangi tekstas yra kompiliacinio pobūdžio, nėra leng- 
va išskirti individualaus autoriaus balsą, tačiau kai kurie 
autoriai (pvz., Isenberg 1989, 134) teigia, jog tai įmano- 
ma. Evangelijos pagal Pilypą autorius kalba kaip katechistas 
katechumenams, aiškindamas šventuosius raštus, ritualų 
prasmę, polemizuodamas su priešininkais. Būta bandymų 
atsekti Evangelijos pagal Pilypą šaltinius ar paaiškinti siste- 
mą, pagal kurią sudėlioti pasakymai, tačiau galutiniai re- 

zultarai nepasiekti (plg. Turner 1996). Dabartiniuose leidi- 
muose pasakymai yra žymimi pagal originalaus rankraščio 
puslapį ir eilutę. Kitaip nei Evangelijoje pagal Tomą, ne 
visada yra aišku, kur vienas pasakymas pasibaigia ir prasi- 
deda kitas, todėl leidėjai juos suskirsto savo nuožiūra. Čia 
remiamės Isenbergo (1989) pateiktu pasakymų skirstymu:. 
Tekste yra nemažai lakūnų, kurias autoriai skirtingai arku- 
ria, vieni pasirinkdami kuklesnę, kiti drąsesnę strategiją. 
Mes stengiamės nespekuliuoti ir paliekame lakūnas ten, 
kur tekstas visiškai sugadintas. Vietomis komentaruose 
pateikiame kitų autorių atkurtus teksto vienetus. Tekstas 
verstas iš: Wesley W. Isenberg, „Gospel according to Phi- 
lip“, in: ed. J. McConkey Robinson, Zhe Coptic Gnostic 
Library. A Complete Edition of Nag Hammadi Codices. Vo- 
lume II, Leiden: Brill, 2000. 

Žanras, teksto pavadinimo klausimas. Evangelija pagal 
Pilypą kaip ir Evangelija pagal Tomą yra pasakymų kolek- 
cija, neturinti vientiso naratyvo. Tačiau kitaip nei Tomo 
tekstas, tai nėra vien Jėzaus pasakymų rinkinys. Dažnai 
nežinome, kas tekste kalba. Pilypas, kurio vardu yra pa- 
vadinta evangelija, tekste pasirodo tik vieną kartą (73.8- 
19). Naujajame Testamente veikia du Pilypai. Pirmasis yra 
vienas iš 12 apaštalų, sinoptinėse evangelijose tik įvardi- 
jamas apaštalų sąraše, o Evangelijoje pagal Joną veikiantis 
aktyviau. Antrasis Pilypas yra veikėjas Apaštalų darbuose, 
vadinamas evangelistu, vienas iš 7 diakonų, tėvas 4 pra- 
našavusių mergelių. Tekstas nenurodo, apie kurį iš Pilypų 
kalbama, tačiau ankstyvosios krikščionybės tradicijoje ne- 
retai abu Pilypai suliejami į vieną asmenį. 

Tėksto temos. Kaip jau minėjome, tekste ryškus kateche- 
tinis, sakramentinis kontekstas, dėl to paliečiamos daugelis 
su krikščionio gyvenimu susijusių temų, kurios interpretuo- 
jamos iš valentininio požiūrio taško. Dažniausiai tekste pa- 
sikartojančius motyvus puikiai susumavo Isenberg (1989, 
135-138): 

1) Gyvūnai ir laisvieji žmonės. Kartais tekste tiesiogine 
prasme kalbama apie gyvūnus, kartais jie dažniausiai sim- 
bolizuoja dvasiškai prastesnius žmones: vergus, suterštus as- 
menis. Tokiu atveju jie neretai aprašomi opozicijoje su lais- 
vaisiais žmonėmis ir mergelėmis, kurie yra tikrieji dvasiniai 
žmonės ir krikščionys. 

2) Ritualai. Isenberg (1989, 136) ir daugelis kitų auto- 
rių (plg. Buckley 1980; DeConick 2001a) vartoja anglišką 
žodį sacramenis, tačiau II-III amžių kontekste dar nereikė- 
tų kalbėti apie sakramentus, todėl juos vadinsime ritualais. 
Apie ritualus tekste nėra rašoma nuosekliai. Po truputį, 
skaitydami pasakymus, gauname informacijos apie ben- 
druomenės ritualus, tačiau jų hierarchinė tvarka ir skaičius 
nėra akivaizdūs. 67.27-31 rašoma: Viešpars viską padarė slė- 
pinyje, krikšte ir patepime, ir eucharistijoje, ir atpirkime, ir 
vestuvių menėje. Šis trumpas, daugelio mokslininkų tirtas 
pasakymas (detaliau jis aptartas komentare), puikiai prista- 
to valentininius ritualus. Nėra aišku, kokios apeigos buvo 
atliekamos kiekviename iš ritualų. Daugiau žinių tekstas 
pateikia apie krikštą ir patepimą — krikštas aprašomas kaip 
panardinimas (plg. 64.22-31; 75.14-25), iš vienos pusės jis 
labai svarbus gnostikui (73.1-8: [...] „Krikštas yra didis da- 
lykas, mat jei žmonės jį įgis, jie gyvens“), iš kitos pusės, jis 

yra tik pirmoji pakopa, lydinti link tikrojo pažinimo (plg. 
69.14-70.4: „[...] Krikštas yra šventasis pastatas. Arpir- 
kimas yra šventojo šventasis. Šventųjų šventasis yra ves- 
tuvių menė [...]). Patepimas laikomas viršesniu už krikštą 
(74.12-25. Patepimas yra viršesnis už krikštą [...]“), tačiau 
pačiu svarbiausiu ritualu laikoma „vestuvių menė“. Teks- 
te apie ją nemažai rašoma, tačiau nesužinome, kas tiksliai 
vykdavo jos metu. Remiantis Evangelija pagal Pilypą būta 
teorijų, kas galėjo būti atliekama per šį ritualą: pvz., Schen- 
ke, vienas iš pirmųjų autorių, mėginusių paaiškinti vestuvių 
menės ritualą, rašo, kad jo metu buvo imituojama dangiš- 
koji santuoka (izgog ydos). Inicijuojamąjį ritualiniu bu- 
činiu pabučiuodavęs misragogas (1959). Ši interpretacija 
daugiausia paremta Evangelijos pagal Pilypą ištraukomis, 
kur minima, kad Jėzaus palydovė buvo Marija (59,6-11) 
ir jis ją bučiuodavo (63,30-35). Jei manysime, kad vestu- 
vių menė gali būti suprasta dviem plotmėmis, dangiškąja ir 
žemiškąja, atrodo visai suprantama, kad žemiškieji ritualai 
yra dangiškųjų atspindžiai. Valentinizmo sistemoje Jėzus ir 
Marija Magdalietė galimai buvo suvokiami kaip Jėzaus ir 
Išminties žemiškieji atitikmenys. Dabartiniuose tyrimuose 
nebesilaikoma Schenke interpretacijos. Svarbu pabrėžti, 
kad vestuvių menė apima ne tik ritualinę sferą, bet yra ir 
kosmologinis terminas, nurodantis vietą, kurioje laikų pa- 
baigoje susitiks Išmintis su Kristumi ir juos lydintys dva- 
siniai žmonės bei angelai (plg. Ireniejus, Adv. baer. 1.6.1; 
Hipolitas Ref 6.34.6). 
3) Analogijos, parabolės, biblinės aliuzijos. 

Valentinizmas ir gnosticizmas. Valentininė kosmologija. 
Evangeliją pagal Pilypą mokslininkai priskiria valentini- 
nio gnosticizmo judėjimui. Šios ankstyvosios krikščiony- 
bės religinės srovės pradininku laikomas Valentinas, ku- 
rio keletas fragmentų pasiekė ir mūsų laikus. Tyrėjai nėra 
vieningos nuomonės, koks ryšys egzistuoja tarp Valentino 
ir valentininkų. Christoph Markschies, žymus vokiečių 
mokslininkas, teigia, kad Valentinas nebuvo nei gnostikas, 
nei valentininkas. Veikiau reikėtų jį laikyti intelektualine 
tarpine grandimi tarp Filono Aleksandriečio ir Klemenso 
Aleksandriečio. Mokslininkas siekė perskaityti Valentino 
veikalų fragmentus nemėgindamas juose įžvelgti nuorodų 
į valentinizmą (Markschies 1992). Dunderberg (2008, 15) 
mano, kad valentinizmo apibrėžimas yra glaudžiai susijęs su 
gnosticizmo (kaip skėtinės sąvokos, aprėpiančios visas šio 
religinio fenomeno atmainas) apibrėžimu. Čia toliau nena- 
grinėsime paties Valentino mokymo ir valentinizmo santy- 
kio, taip pat gnosticizmo ir valentinizmo ryšių, bet naudosi- 
mės mokslinėje literatūroje įtvirtintais ir dažnai vartojamais 
apibrėžimais, valentinizmą laikydami vienu iš gnosticizmo 
porūšių. Evangelijos pagal Pilypą komentaruose terminai 
„gnosticizmas“ ir „valentinizmas“ ir jų vediniai vartojami 
sinonimiškai, nebent nurodyta kitaip. 

Mesinoje (1966) pateiktame gnosticizmo apibrėžime 
bene svarbiausią vietą užima kosmologijos klausimas. Ne 
tik gnostinėse sistemos ši kosmologija varijuoja, bet ir pa- 
čiuose gnosticizmo porūšiuose (valentinizme) randame ne- 
mažai skirtumų. Bendrais bruožais nupasakosime gnostinį 
valentininį mitą: nepažinus Dievas sukūrė Pilnatvę, tam 

tikrą transcendentinį „idėjų“, vadinamų eonais, pasaulį. Pa- 
skutinis šių kūrinių, vardu Išmintis, troško pažinti Dievą, 
dėl to buvo išmestas iš Pilnatvės. Išmintį, patyrusią aistras, 
nuo jų atskiria ir į Pilnatvę sugrąžina Kristus, dar vienas e0- 
nas, pasak vienos versijos, visų Pilnatvėje gyvenančių eonų 
kūrinys. Likusios išorėje aistros, tam tikra Išminties esaties 
dalis, mite dažnai yra vadinamos Išmintis Achamoth, kitaip 
Žemesnioji Išmintis. Kristus, pasigailėjęs, nusileidžia ir su- 
teikia šiai būtybei pavidalą. Po to Išmintis sukuria Demiur- 
gą, materialiojo pasaulio ir materialiojo žmogaus kūno kū- 
rėją. Žmogui dieviškąją kibirkštį įkvepia pati Išmintis, dėl 
to žmogus tampa tiesiogiai susijęs su aukščiausiąja dievybe. 
Laikų pabaigoje Kristus kartu su Žemesniąja Išmintimi ir 
juos lydinčiais Kristaus angelais bei dvasiškaisiais žmonėmis 
įžengs į vestuvių menę, kurioje bus atkurta pasaulio tvarka. 
Šis mitas siekia paaiškinti jau graikų filosofijos pradžioje ki- 
lusią problemą: kaip daugis galėjo kilti iš vienio arba kitaip 
tariant kaip Tobulas Dievas galėjo leisti pasaulyje atsirasti 
blogiui. Gnostikų atsakymas buvo eonų pasaulio sistema, 
kur laipsniškai tolstant nuo dievybės, įsivėlė klaida ir pasku- 
tinis eonas Išmintis tapo defektyvus. Ortodoksinės krikš- 
čionybės kontekste ši problema buvo išspręsta kitaip, spren- 
dimo pradžią galime regėti jau Origeno veikaluose, kai jis 
aptaria laisvos valios problemą. 

Grįžtant prie Evangelijos pagal Pilypą — valentininė kos- 
mologija tekste nėra išsamiai aptariama ir mitas nepapa- 
sakojamas, tačiau daugybė užuominų ir nuorodų leidžia 
suprasti, kad teksto autoriai ir kompiliatoriai žinojo valen- 
tininį mitą. Čia jį aptarėme siekdami mįslingą evangelijos 
tekstą nušviesti skaitytojui. 

Kristologija ir soteriologija. Kristus Evangelijoje pagal 
Pilypą iškyla kaip daugiapavidalė, beveik neapibrėžiama 
dievybės hipostazė. 57.29-58.10 pasakyme rašoma: Jė- 
zus slapčia visus dalykus paėmė, kadangi jis nepasirodė toks, 
koks iš tiesų buvo, bet toks, kokį jie [galėtų] regėti. Taip jis 
pasirodė jiems visiems: jis pasirodė didiems kaip didis, jis pa- 
sirodė menkiems kaip menkas, jis pasirodė angelams kaip an- 
gelas ir žmonėms kaip žmogus. Dėl to jo Žodis pasislėpė nuo 
visų. Kai kurie regėjo jį, manydami, kad regi pačius save, 
tačiau, kai jis pasirodė savo mokiniams šlovėje ant kalno, 
jis nebuvo menkas, jis buvo didis. Tačiau jis padarė ir mo- 
kinius didžius, kad jie galėtų pamatyti jį jo didybėje. Šioje 
ištraukoje galime įžvelgti doketizmo (tikėjimo, kad Kristus 
neįsikūnijo materialiai) pėdsakų, kuo apologetai dažnai 
kaltino gnostikus ir kitas vadinamųjų eretikų grupes. Ta- 
Čiau Čia pastebime ir alternatyvų požiūrį į Kristų — jis kiek- 
vienam prieinamas pagal jo gebėjimus (Origenas kalba ne- 
retai panašiai, plg. Contra Celsum 2.64). Toks požiūris bū- 
dingas ir kai kuriems kitiems ankstyvosios krikščionybės 
tekstams (Foster 2007). 

Kristaus vardas išlieka paslėptas tiems, kurie yra nepajė- 
gūs jo priimti ir atsiskleidžia tiems (dvasiniams žmonėms), 
kurie yra konsubstancialūs su juo. Žmonės valentininėje 
sistemoje yra skirstomi į dvasiškuosius (pneumatikus), sie- 
linius (psichikus), materialiuosius / žemiškuosius (hilikus). 
Aukščiausią vietą hierarchijoje užima dvasiškieji, žemiau- 
sią — materialieji žmonės. Tokia yra nominali tvarka, tačiau 
mokslininkai vis dar diskutuoja apie šią tridalę antropologi- 
ją, apie žmonių galimybę pereiti iš vienos kategorijos į kitą, 
ir ką toks suskirstymas turėjo reikšti bendruomenėje. Ire- 

niejaus liudijimu valentininkai dvasiniais žmonėmis laikė 
save, sieliniais — kitus krikščionis, o materialiaisiais — neti- 
kinčiuosius (Adv. baer. I, 6, 1-2). 

Kintanti Išganytojo būtis užtikrina, kad tikroji Kris- 
taus esmė, kaip minėjome, pasireiškė kiekvienam in- 
dividualiai pagal jo gebėjimus Šitai yra vienas iš aspek- 
tų, kuo gnostiniai judėjimai skiriasi nuo Didžiosios 
Bažnyčios — apreiškimas neretai juose suvokiamas kaip 
individualus, pasikartojantis, skirtas tam tikrai grupei, o 
ne viešas ir bendruomeniškas. Evangelijoje pagal Pilypą 
sutinkame daugybę Kristaus vardų: Jėzus, Kristus, Me- 
sijas, Nazarėnas, Pharisata, tačiau jie visi atskleidžia tik 
tam tikrą Dievo Sūnaus aspektą, neleisdami visiškai su- 
vokti Dievo Sūnaus slėpinio (plg. Berno 2021, 93-95). 
Iš dalies tai gali pasirodyti kaip mėginimas Jėzų atitolinti 
nuo viską sutepančios materijos, kūniškumo ir kančios, ta- 
čiau Evangelija pagal Pilypą tikslingai nepateikia tiesioginio 
atsakymo. 


Petro laiškas, kurį jis pasiuntė Pilypui (NHC VIII, 2) 


Petro laiškas, kurį jis pasiuntė Pilypui - vienas iš Nag Ham- 
madi bibliorekos tekstų, pristatomas kaip apaštalinis laiš- 
kas. Tekstas vadinamas krikščionišku-gnostiniu, tačiau ne- 
priskiriamas konkrečiam gnosticizmo porūšiui. 


Kalba, datavimas, struktūra. Tekstas išlikęs koptų kalba, 
sahidišku dialektu (pastebima ir bohairiško dialekto įtaka), 
veikiausiai išverstas iš graikų kaip ir kiti Nag Hammadi bi- 
bliotekos tekstai. Datuojamas II a. pab.-III a. ribose. Vei- 


Įvadas 33 


kalas prasideda tradicine graikiško laiško formuluote. Petras 
rašo Pilypui, kviesdamas jį susitikti su juo ir kitais apaštalais 
bei aptarti Evangelijos skelbimą. Pilypas nuvyksta į susitiki- 
mą, su kitais mokiniais meldžiasi ant Alyvų kalno ir išgirsta 
Kristaus apreiškimą. Po to mokiniai keliauja į Jeruzalę, kur 
miniai skelbia mokymą. Vėliau, kai Petras mokiniams dar 
kartą išdėsto mokymą, jie išsiskirsto į „keturis žodžius“, kad 
skelbtų jau atskirai. 

Laiško struktūros laikomasi tik pradžioje, toliau tekstas 
panašėja į gnostinius dialogus, kur mokiniai klausia infor- 
macijos apie kosmologiją, doktriną. Gnostiniams dialogams 
būdingas tam tikras žanrinis netolydumas tarp įrėminan- 
čio naratyvo ir apreiškimo turinio (Kaler 2009, 267). Petro 
laišką, kurį jis pasiuntė Pilypui galima priskirti vadinamajai 
Epistula Petri (Petro laiškų) tradicijai. Panašiai kaip ir apie 
Pauliaus laiškus susikūrė tam tikra tradicija, taip ir Petro 
laiškai įkvėpė tam tikrą raštiją. 

Tekstas verstas iš: Meyer, M. W. NHC VIII, 2: 
The Letter of Peter to Philip, in: ed. J. McConkey Robin- 
son, Nag Hammadi Codex VIII (pp. 227-251), Leiden: 
Brill, 1991. 


Gnostinis turinys. Tekstas atsiskleidžia kaip neabejotinai 
gnostinis, kai apsireiškęs Jėzus pradeda dėstyti savo moky- 
mą. Jėzus kalba naudodamas tokias technines gnostines są- 
vokas kaip Pilnatvė, eonai, trūkumas, apeliuoja į gnostinį 
mitą, nors ir ne visiškai tiesiogiai, mini Motiną, kuri pažymi 
puolusią Išmintį, Išdidųjį, nurodantį į Demiurgą (detaliau 
vieną iš gnostinio mito versijų nupasakojome Evangelijos 


pagal Pilypą įvade). 

Ryšys su Apaštalų darbais ir kita Naujojo Testamento lite- 
vatūra. Laiško autorius tiesiogiai nepasitelkia Apaštalų dar- 
bų teksto, tačiau gerai žino šios tradicijos temas ir motyvus 
(Meyer 1981, 191). Daugelis sieja laišką su Apaštalų darbų 
7-8 skyriais, tačiau nemaža nuorodų ir į kitas šio veikalo 
vietas. Ryški ir Sekminių atmosfera, taip pat galima paste- 
bėti aliuzijų į Jono ir Pauliaus literatūros tradicijas (Foster 
2009, 271). 


Evangelija pagal Mariją (BG 1) 


Evangelija pagal Mariją yra ankstyva apokrifinė evangelija, 
su tam tikra dvejone priskiriama gnostinės krikščionybės 
srovei. 


Tėksto rankraščiai, kalba, datavimas, struktūra. Evangelijos 
pagal Mariją tekstas fragmentiškai išliko trijuose rankraščiuo- 
se: viename koptiškame, vadinamame Papyrus Berolinensis 
8502, ir dviejuose graikiškuose — Papyrus Oxyrbynchus 3525 
ir Papyrus Rylands 463. Manoma, kad originaliai evangelija 
buvo parašyta graikų kalba, tačiau mums išlikusi ilgiausia ver- 
sija yra koptiškoji. Originalus tekstas graikiškai parašytas II a., 
parašymo vieta nežinoma. Šis tekstas atrastas XIX a. pabai- 
goje, tačiau dėl įvairių aplinkybių jo leidimas buvo ilgam 
atidėtas — pirmieji vertimai į užsienio kalbas pasirodė tik 
XX a. antroje pusėje. Koptiškas tekstas leidimuose padalytas 
į originalo puslapius, sunumeruotos jo eilutės, lietuviškame 
vertime tiksliai nurodoma puslapio pradžia. Kopriškas ir grai- 
kiškas tekstas vertimui paimtas iš: Christopher Tuckett (ed.), 
The Gospel of Mary, Oxford: Oxford University Press, 2007. 

Evangelija pagal Mariją prasideda nuo prisikėlusio Jė- 
zaus ir apaštalų dialogo, kuriame jie teiraujasi Išganytojo 
apie materijos likimą ir nuodėmės prigimtį. Jėzui pasitrau- 
kus, pasirodo Marija Magdalietė, paguodžianti mokinius ir 
papasakojanti Jėzaus jai parodytą regėjimą apie sielos ke- 
lionę pas aukščiausiąjį Dievą. Mokiniai nepatiki Marijos 
istorija ir tik vienas iš jų, Levis, stoja ginti neteisingai ap- 
kaltintosios. Teksto autorius neabejotinai palaiko Marijos 
pusę, išryškindamas konfliktą tarp gnostinei ideologijai ir 
besiformuojančiai ortodoksinei krikščionybei atstovaujan- 
čių mokinių. 


Gnostiniai dialogai. Konfliktas ankstyvosios krikščiony- 
bės srovėse. Tekstas priskiriamas gnostinės krikščionybės 
srovei, tačiau nepateikiama pakankamai informacijos, jog 
galėtume nuspręsti, kuriam gnosticizmo porūšiui priklau- 
so ši evangelija. Evangelija pagal Mariją atstovauja gnosti- 
nio dialogo žanrui — tokiuose tekstuose prisikėlęs Kristus 
kalbasi su mokiniais ir atskleidžia jiems slaptąjį pažinimą 
(gr. yvoouęs). Gnostiniuose tekstuose, tiek dialogo žanro, 
tiek kituose, Marija Magdalietė neretai užima ypatingos 
mokinės vaidmenį (Plg. Evangelija pagal Pilypą, Evangeli- 
ja pagal Tomą), tačiau šis tekstas išsiskiria iš kitų, nes jame 
labai ryškiai atsiskleidžia ankstyvosios krikščionybės srovėse 
egzistavęs konfliktas, susijęs su autoriteto perdavimu. Šio 
konflikto reikšmę siekiančių paaiškinti mokslininkų nuo- 
monės išsiskiria. Kai kurie akcentuoja moters autoriteto 
problematiką ir teigia Marijos ir Petro konfliktą atspin- 
dint būtent moterų lyderystės bendruomenėje klausimą. 
A. Marjanen mano, kad evangelijos autorius, pripažindamas 

Marijos Magdalietės mokymą ir aukštesnį nei Petro statusą, 
patvirtina dvasinio moterų autoriteto pagrįstumą, o Petras 
ir Andriejus tekste atspindi nuomones žmonių, manančių, 
jog viešai mokyti gali tik vyrai (1996, 120). Panašios nuo- 
monės laikosi ir Karen L. King (1995, 623-624). Tačiau į 
šį ginčą veikiausiai galima žvelgti bent keliais sluoksniais — 
vienas jų yra ortodoksijos (Petras) ir gnosticizmo (Marija) 
priešprieša. Teksto autorius siekia įteisinti regėjimą patyru- 
sių mokytojų autoritetą ir pasipriešinti mokymo perdavi- 
mo tik per apaštalus tradicijai. Todėl Marija tekste laikoma 
tikrąja apaštale. Evangelijos pagal Mariją tekste pateikiamą 
mokymą įvardijame kaip „gnosticizmą“, nors iš tiesų neži- 
nome, su kuo identifikavosi tekstą skaičiusi bendruomenė. 
Ryškus tik kitoniškas šių žmonių mokymas ir tradicijos su- 
vokimas. 


Sielos išaiškinimas (NHC II, 6) 


Sielos išaiškinimas — gnostinės krikščionybės krypčiai priski- 
riamas tekstas, išlikęs Nag Hammadi bibliotekoje. 

Kalba, datavimas. Tekstas yra išverstas iš graikų kalbos ir 
išlikęs koptiškai, sahidišku dialektu. Teksto parašymo data 
galėtų būti II amžius. Sielos išaiškinime nerandame nuoro- 
dų, leidžiančių suprasti, kur tekstas buvo parašytas. 


Tėksto struktūra, temos. Tekstą galima padalinti į dvi da- 
lis: pirmojoje pasakojama sielos nuopuolio ir išniekinimo 
istorija, antrojoje Tėvas atsiunčia Sielai dangiškąjį jaunikį, 
su kuriuo susivienijusi vestuvių menėje, ji vėl gali pakilti į 
dangų pas Tėvą, į savo namus. Teksto autorius, siekdamas 

savo pasakojimui suteikti svorio, pasitelkia daugybę Seno- 
jo ir Naujojo Testamentų citatų. Įdomu, kad cituojami ne 
tik Šventieji Raštai, bet ir Homero Odisėja. Biblinės citatos, 
ypač nusidėjėlės Jeruzalės vaizdinys, puikiai atitinka teksto 
temą, o ištraukos iš Odisėjo kelionės, platonikų interpre- 
tuotos kaip sielos kelionės per materiją, taip pat dera prie 
gnostikų pasaulėvaizdžio. Nėra aišku, ar pirmiausia buvo 
parinktos citatos ir tada sukurtas tekstas, ar atvirkščiai. 
William C. Robinson Sielos išaiškinimo įžangoje rašo, kad 
tokios citatos pagal apibrėžimą yra ir svetimos tekstui, ir 
pritaikomos pagal kontekstą. Iš vienos pusės, jos gali būti 
lengvai pašalinamos, iš kitos — šių citatų egzistavimas gali 
būti įrodymas, kad visas tekstas buvo parašytas vienu kartu 
(Robinson 1989, 139). 


Ryšys su kitais tekstais ir valentinizmu. Sielos išaiškini- 
mas nėra priskiriamas konkrečiam gnosticizmo porūšiui, 
tačiau galima pastebėti nemažai ryšių su valentinizmu. 
Pirmiausia, sielos nuopuolio pasakojimas labai prime- 
na valentininę Išminties istoriją. Taip pat tekste kalbama 
apie vestuvių menę, vieną iš svarbiausių valentinizmo ri- 
tualų. Siela vestuvių menėje susivienija su jaunikiu ir tai 
leidžia jai grįžti pas dangiškąjį tėvą — tokia vaizdinija la- 
bai priartina tekstą prie valentinizmo. Kai kurie autoriai 
teigia, jog visas II Nag Hammadi kodeksas, kuriam pri- 
klauso ir Sielos išaiškinimas bei Evangelija pagal Pilypą ir 
Evangelija pagal Tomą, galėjo būti skaitomas valentininkų 
(Layton 1989, 6; Bethge č< Schrėter 2013, 160), kadangi 
šiuose tekstuose aprašomi mitai ir idėjos gana artimi jų 
doktrinai. Tokį įspūdį sustiprina ir kodekso gale esantis 

kolofonas, kuriame rašoma: API NAMEEYE 20 NACNHY 2[N] 
NETNNpOoceyxH e[1]PHNK TOC ArtotC MN NINNEYMATIKOC 
(Layton 1989, 204: Prisiminkite mane taip pat, mano bro- 
liai, savo maldose. Ramybė šventiesiems ir dvasiniams (žmo- 
nėms)). Dvasiniai žmonės yra valentininis techninis termi- 
nas, nurodantis svarbiausią, išrinktąją žmonių klasę. 


Apie vertimą 


Ši knyga — pirmas apokrifinių kūrinių rinkinys, skirtas lie- 
tuvių skaitytojui. Drauge tai ir pirmas lietuviškas rinkinys 
tekstų, susijusių su gnosticizmu. Gnostinių sąvokų ir anks- 
tyvosios krikščionybės realijų perteikimas nebuvo lengvas 
uždavinys. Kiek įmanoma, atsižvelgta į negausius ankstes- 
nius pavyzdžius ar tyrimus, tačiau už daug ką vertėjai teko 
prisiimti atsakomybę. Stengtasi, kad lietuviškas vertimas 
būtų kiek galima artesnis tiek graikiškam, tiek koptiškam 
tekstui. Reikia priminti, kad apokrifiniai tekstai ne visada 
priklauso aukštajai literatūrai. Maža to, religiniuose koptų 
raštuose gausu skolinių iš graikų kalbos, bet dažnai vertėjai 
mėgino graikiškus tekstus perteikti savo kalbos ištekliais, ne 
visada gebėdami sklandžiai suformuluoti ar netgi suprasti 
originalo mintį. Palyginti paprasta yra ir kopriška sintak- 
sė, galinti atrodyti net primityvoka. Tad verčiant į lietuvių 
kalbą nesistengta tekstų pagražinti, suteikti jiems daugiau 
spalvingumo ar elegancijos. 

Komentarai, nors kartais gana platūs, turėtų pagelbėti 
skaitytojui suprasti kūrinio tekstą, įvesti į platesnį konteks- 
tą, kartais pristatyti rekonstrukcijos ar interpretacijos vari- 
antus. Vis dėlto jie nėra skirti išsamiai aptarti neaprėpiamos 

apimties tyrėjų diskusijų. Stengtasi išvengti ir itin specifinių 
mokslinių sąvokų. Norint palengvinti įvadų ir komentarų 
kalbėseną, pavadinimai Evangelija pagal... ir Jono / Tomo 
... evangelija naudojami pramaišiui ir turi vienodą reikšmę. 

Evangelija pagal Tomą 
NEYArTeNION NKATA SCMAC 


Prologas 

Gaamiška: Šie yra slapti žodžiai, kuriuos, Tomui Judui 
užrašant, kalbėjo gyvasis Jėzus. 

Kormiškar: Šie yra slapti žodžiai, kuriuos gyvasis Jėzus išta- 
rė ir kuriuos Didimas Judas Tomas užrašė. 


l. 
Gaaikiškai: Ir jis pasakė: „Tas, kuris atras šių žodžių paaiš- 
kinimą, neragaus mirties.“ 

. 21 k “21 *v . . 
Korriškar: Ir tas, kuris ras šių žodžių paaiškinimą, nera- 
gaus mirties. 


2. 

Gaariškai: Jėzus pasakė: „Te ieškantysis nesustoja ieškoti, 
kol ras. Ir kai ras, jis bus apstulbintas ir apstulbęs jis 
karaliaus. Ir pakaraliavęs jis ilsėsis.“ 

Korniškai: Jėzus pasakė: „Te tas, kuris ieško, nepaliauja 

ieškoti, kol suras. O kai suras, bus priblokštas, ir kai 
bus priblokštas, jis nustebs ir valdys Visa. 


Paralelės: Hebrajų evangelija, pacituota Klemenso Aleksan- 
driečio: Strom. 2.9.45.5: f w6v TO x00' "EBoaiovę etayyeliųo, 
o Oavudoaę Baoleios, yėygantou, xi 6 Paoleioas 
dvananosta; Strom. 5.14.96.3: 00 navosTU O nTovV, E0C 
ūv eUon; Etodv dė DaupBnOnosTU, OauBnOsic dž Paoevoe., 
BaoMetoas dė ėnavananosTai (Strom. 2.9.45.5 pagal Hebra- 
jų evangeliją: „nusistebėjęs valdys, parašyta, ir valdęs ilsėsis“; 
5.14.96.3: „ieškantis nesustos, kol neatras: atradęs bus apstul- 
bęs, apstulbęs valdys, valdęs ilsėsis“). 

Naujajame Testamente galima rasti daugybę paralelių pir- 
majai pasakymo daliai, pvz.: „Tad ir aš jums sakau: prašykite, ir 
jums bus duota; ieškokite, ir rasite; belskite, ir jums bus atida- 
ryta. Kiekvienas, kas prašo, gauna, kas ieško, randa, ir beldžian- 
čiam atidaroma“ (LA 11, 9-10). Tačiau antroji pasakymo dalis 
nustebina, nukrypdama nuo kanoninių tekstų. Zomo evangelija 
jau pirmaisiais pasakymais nurodo savo kitonišką požiūrį į kris- 
tologiją, orientaciją į vidinį pažinimą, atskleidžiantį kelių tradi- 
cijų įtakas: viduriniojo platonizmo, gnosticizmo, hermetizmo 
(plg. Patterson 2013, 15-16; 35-36). Koptiškas žodis ajTOpPTP 
(priblokšti) pirmine reikšme pažymi nerimą, sujaudinimą — 
savęs pažinimą dažnai lydi ne vien teigiami jausmai. Gather- 
cole (2014, 203) nurodo, jog antroji pasakymo dalis apverčia 
platonišką aforizmą iš Teaiteto (155d: „uūla ydę giAoGOGoV 
TOŪTO TO tADOG, to Davu ačew: 0V yde ŪM doXT) pLAOGOBIAC 
n aitn [-..]), teigiantį, jog filosofijos pradžia yra nuostaba (TO 
Oauudiew). Pasak Zomo evangelijos, nuostaba (axnupe) pasiro- 
do jau atradus daiktą. 

Koptiškas žodis Tup4 (visa) gnosticizmo kontekstuose yra 
turtingas reikšmių: jis gali pažymėti pleromą (pilnatvę) ir eo- 
nus, pasaulį, pneumatinę (dvasinę) žmogaus dalį, būti Kristaus 

titulas (Gathercole 2014, 204). Šiame pasakyme žodis TMpPų 
(visa) aprašo pasaulį — „atradęs“ žmogus nebėra pasaulio vergas, 
jis laisvas nuo materijos pančių. 


3. 

Graikiškai: Jėzus pasakė: „Jei jus velkantys sako jums: “Štai 
dangaus karalystė", tada jus pralenks dangaus sparnuo- 
čiai. Jei jums sako, kad ji yra po žeme, tada jūros žuvys, 
jus pralenkdamos, į ją pateks. Tačiau dangaus karalystė 
yra jumyse ir jūsų išorėje. Tas, kuris save pažįsta, tai 
atras. Ir jūs, kai save pažinsite, sužinosite, kad esate gy- 
vojo Tėvo sūnūs. O jei nepažinsite savęs, būsite skurde 
ir būsite skurdas.“ 

Korriškai: Jėzus pasakė: „Jei tie, kurie veda jus, jums sako: 
„Štai, karalystė yra danguje“, tada dangaus paukščiai 
jus pralenks. Jei jie sako, kad ji yra jūroje, tada žuvys 
jus pralenktų. Veikiau karalystė yra jūsų viduje ir jūsų 
išorėje. Kai jūs pažinsite save, tada jūs būsite pažinti ir 
suprasite esantys gyvojo Tėvo sūnūs. Tačiau jei nepa- 
žinsite savęs, jūs esate skurde ir jūs esate skurdas. 


Graikiškoji ir kopriškoji versijos šiek tiek skiriasi. Ypač pirmaja- 
me sakinyje veiksmažodžių / veiksmažodinės formos pasirinki- 
mu: Ex / Ok 2NT= (vilkti / vesti, vadovauti). Grosso (2017, 
118) rašo, jog graikiškosios versijos tiesmukumas galimai skirtas 
pabrėžti polemiškam ir ironiškam tonui bei pavaizduoti religi- 
nius lyderius kaip „vilkėjus“ t. y. priverčiančius žmones domėtis 
dangaus karalyste. 

Jėzus, kalbėdamasis su mokiniais, siekia jiems išaiškinti ti- 
krąją karalystės prigimtį. Tomo evangelijos Jėzus nukrypsta nuo 
Naujajam Testamentui įprastų karalystės interpretacijų (plg. LA 

17, 20-21: „Fariziejų paklaustas, kada ateis Dievo karalystė, Jė- 
zus paaiškino: „Dievo karalystė ateina nepastebimai. Ir niekas 
nepasakys: “Štai ji čia arba ten!" Nes Dievo karalystė jau yra tarp 
jūsų“). Žvilgsnis kreipiamas į vidinę karalystę, ypač Jėzui pra- 
dėjus kalbėti apie savęs pažinimą. Tekstas Jėzui priskiria garsųjį 
pasakymą yvd0: cavTėv, tapusį bendros kultūros dalimi (Ga- 
thercole 2014, 212). Tačiau Tomo evangelijoje pažinimas yra 
žinojimas, kad siela yra įkalinta varganame kūne. Ryšys tarp 
karalystės ir savęs pažinimo nėra hierarchinis t. y. pirmiausia 
įgyjimas pažinimas, ir tik vėliau suvokiama karalystė. Veikiau 
abu šie supratimai persidengia (Gathercole 2014, 213). 


4. 

Gaaikiškai: Jėzus pasakė: „Senyvo amžiaus žmogus nedve- 
jos paklausti septynių dienų vaiko apie gyvenimo vietą 
ir gyvens. Mat daugybė pirmųjų bus paskutiniai ir pa- 
skutiniai bus pirmi. Ir [jie taps vieniu].“ 

Korriškar: Jėzus pasakė: „Senyvo amžiaus žmogus nedve- 
jos paklausti mažo, septynių dienų amžiaus, vaiko apie 
gyvenimo vietą. Ir jis gyvens. Mat daugybė pirmųjų 
bus paskutiniai ir jie taps vieniu. 


Paralelės: LA 10, 21-22: „Tuomet jis pradžiugo Šventąja Dvasia 
ir prabilo: „Aš šlovinu tave, Tėve, dangaus ir žemės Viešpatie, 
kad paslėpei tai nuo išmintingųjų ir gudriųjų, o apreiškei ma- 
žutėliams. Taip, Tėve, nes tau taip patiko“; plg. Mr 13, 25; M 
19, 30: „daugel pirmų bus paskutiniai, ir daugel paskutinių — 
pirmi“ ir kt. 

Šiame pasakyme apverčiama įprastinė pasaulio tvarka — kū- 
dikis moko seną žmogų. Kūdikis, vaikelis (nauŠiov) mokantis 
vyresnįjį ar turintis savos išminties yra tropas, būdingas tiek 
graikiškam, tiek judėjų mentalitetui. Pasakymo senolis tampa 

lygus kūdikiui, simbolizuojančiam mokinį, perimančiam jo iš- 
mintį. Vaikelis įvardijamas kaip septynių dienų amžiaus, mat 
pagal judėjų tradiciją, apipjaustymas vykdavo aštuntąją dieną 
(Grosso 2017, 119). Būklė prieš apipjaustymą pažymi nekaltu- 
mą, androginiškumą, taigi tobulą, nesuterštą būtį. Mitas apie 
tobulą žmogų, egzistavusį dar prieš lyčių atskyrimą, viduriniojo 
platonizmo buvo perduotas ir Tomo evangelijai (Patterson 2013, 
16). Taip pasakyme, kaip uroboro gyvatės simbolyje, pabaiga 
(senas žmogus) susisieja su pradžia (vaiku), pabaiga nurodo į 
pradžią. Šią žiedinę struktūrą dar labiau išryškina frazės „pir- 
mieji bus paskutiniai, paskutiniai bus pirmi“, vėl sugrąžindamos 
prie vaiko ir senolio įvaizdžių. Antroji pasakymo dalis žinoma 
ir iš sinoptinės tradicijos, tačiau yra užbaigiama neįprastai — jie 
taps vieniu. Graikiškojoje versijoje žodžių žaismas neatsispindi, 
tačiau koptiškojoje paskutinis žodžių junginys (oya oya»T) gali 
pažymėti ne tik vienį, bet yra ir graikiško žodžio uovayog (vie- 
nuolis) atitikmuo (Grosso 2017, 120). Tad sužaidžiama vienio 
kaip dangiškosios plotmės simboliu ir paraginimu siekti radika- 
lios askezės ir vienuolystės. 


5, 

Gaaikiškai: Jėzus pasakė: „Pažink tą, kas yra prieš tavo 
veidą ir tai, kas paslėpta, bus tau atskleista. Mat nėra 
nieko paslėpta, kas netaps aišku ir nieko palaidota, kas 
nebus prikelta.“ 

KorTiškai: Jėzus pasakė: „Pažink tą, kuris yra prieš tavo 
veidą ir tai, kas paslėpta nuo tavęs, bus tau atskleista. 
Mat nėra nieko slapto, kas netaptų regima.“ 


Paralelės: Z4 8, 17: „Nėra nieko paslėpta, kas nebūtų atskleista, 
nieko slapta, kas nepasidarytų žinoma ir neišeitų aikštėn“; plg. 
Mt 10, 26; MA 4, 22. 

Tikintysis turi pažinti prieš jį esantį Jėzų, tada jam bus atskleis- 
tas slaptasis žinojimas, prieiga prie karalystės. Graikiškas tekstas 
šiek tiek skiriasi nuo koptiškojo, pratęsdamas paskutinį sakinį fraze 
„mat nėra nieko [...] palaidota, kas nebus prikelta“. Ši frazė grei- 
čiausiai atkartoja atskleidimo motyvą, nors, sekant sinoptinėmis 
evangelijomis, būtų galima įžvelgti ir soteriologinį aspektą. Pasak 
Patterson (2013, 233—235), Tomo evangelijos apokaliptiniai pasa- 
kymai pasižymi polivalentiškumu, t. y. juos galima interpretuoti 
įvairiai. Evangelijos autoriai rinko pasakymus apie įvairius žmogiš- 
kumo ir dieviškumo aspektus, tačiau dėl pasakymų daugiaprasmiš- 
kumo kai kuriuos jų galima interpretuoti ir kaip eschatologinius, 
nors tai, ko gero, nebuvo sudarytojų ketinimas. Šie pasakymai turi 
nemažai paralelių su O šaltiniu, dėl to skaitytojui ir kyla asociacijos 
su eschatologiniais vaizdiniais. Redaguodami O šaltinį, Morkus ir 


Lukas šių pasakymų eschatologinę dalį išplėtojo. 


6. 

Gaarkiškar: Jo mokiniai klausinėjo jį ir sakė: „Kaip mes 
pasninkausime? Ir kaip mes melsimės? Ir kaip mes da- 
linsime išmaldą? Ir kokios mitybos laikysimės?“. Jėzus 
pasakė: „Nemeluokite ir ko nekenčiate, nedarykite, ka- 
dangi viskas bus atskleista tiesos akivaizdoje. Mat nėra 
nieko paslėpto, kas netaps aišku.“ 

Korriškai: Jo mokiniai paklausė jo ir pasakė jam: „Ar 
nori, kad mes pasninkautume? Ir kaip mes melsimės? 
Ar mums dalinti išmaldą? Ir kokios mitybos mums lai- 
kytis?“. Jėzus pasakė: „Nemeluokite ir ko nekenčiate, 
nedarykite, kadangi visa bus atskleista tiesos akivaiz- 
doje. Mat nėra nieko paslėpto, kas nebus atskleista ir 
nieko uždengto, kas liks nearidengta.“ 

Paralelės: POxy 654 6; Tom 14, 1; POxy 1 27; Tom 27; Tom 104; 
POxy 654 5, 2-3; Tom 5, 2, Tob 4, 15; Lk 11, 1-4; Lk 6, 31; LA 
8, 16-17; LA 12, 1-3; Mt 6, 2-4; Mt 6, 5-15; Mt 6, 16-18; Mt 
7, 12; Mt 10, 26-33; Mk 4,21-22; Did 8, 1-3; POxy 1224 2, 
Did1, 1-2. 

Mokiniai klausia Jėzaus apie judėjų ir krikščionių praktikas. 
Tačiau užuot jas pasmerkęs kaip 7077 14, Jėzus atsako mįslingai, 
siekdamas jas suprobleminti (Valantasis 1997, 37). 


7 

Graikiškai: [...] palaimintas yra [...] ir yra [...] 

KorTiškai: Jėzus pasakė: „Palaimintas yra liūtas, kurį žmo- 
gus suvalgys ir liūtas taps žmogumi. Ir prakeiktas yra 
žmogus, kurį suvalgys liūtas ir žmogus taps liūtu“. 


Jackson (1985, 43—45) teigia, jog šis pasakymas yra susijęs su 
keliomis tradicijomis — bibline (psalmėmis), platonizmo ir 
gnosticizmo. Pasakyme minimas liūras simbolizuoja kūno go- 
dulį, dėl kurio pneumatinis žmogus būtų prarytas ir palaidotas 
materijoje (t. y. kūne). Gathercole (2014, 234) dalinai palaiko 
Jackson interpretaciją, nesutikdamas tik su požiūriu, jog 7 pa- 
sakymas yra ir gnostinės kilmės. Baarda (2003, 46-65) teigia, 
kad liūtą galima identifkkuoti su Demiurgu. Mes šiai versijai 
pritartume, ypač turint galvoje, jog Demiurgas gnostiniuose 
tekstuose dažnai vaizduojamas kaip kelių gyvūnų, tarp jų ir liū- 
to, hibridas (plg. Jono apokrife pateikiamą Demiurgo aprašymą 
(NHC II, 1, 10.1,9). Gathercole (2014, 231—232) siūlo panašią 
interpretaciją, tik atmesdamas gnostinę kilmę. Autorius remiasi 
Didimo Aklojo liudijimu: 

„„[BowOelic VzO T0D ŠidaoxdOV xa! TEOPA AVTOD 
yYeyevnuėvos o0x EoTU: Ašwv. OLd TOŪTO UaxdELOS ĖOTLV 

x0ai na[xapiĘ]eTai oVy ŠTL Aėov šoTiv, dAN 61 AvBPBNOS 
yėyovev. Ei Šė NOTE ŪvBgUNOS Aoywmos xa: Aoyios 
xuvot[uevo]ę Vx0 duodYKov TUOS dygioV dvdEGTOV N 
xovngūs Šuvauewą PowDEinN, yitveTai Ašwv xai Talas ėo[Tiv 
6 toli001065- „Vai“ yd9 „TO dvAgATY dv PAyETA Nėwv“ 
(tekstas iš Gronewald, Didymos der Blinde. Psalmenkommen- 
tar V, 138-140):...pamaitintas mokytojo ir tapęs jo maistu, 
nebebus liūtas. Dėl to jis yra palaimintas, ir yra palaimintas ne 
todėl, kad yra liūtas, bet todėl, kad tapo žmogumi. Tačiau jei 
kada protingas ir protingai mąstantis žmogus yra maitinamas 
kokio laukinės širdies žmogaus ar nedoros jėgos, jis tampa liūtu 
ir yra tikras vargšas. Mat „vargas žmogui, kurį liūtas suėda“. 

Garhercole pritaria manymui, jog liūtas simbolizuoja kūniš- 
kas aistras, nors galimai ir plačiau kalbama apie piktąsias jėgas. 
Įdomu ir tai, jog pasakymai apie gyvūnus yra populiarūs ir ki- 
toje „pasakymų“ evangelijoje — Evangelijoje pagal Pilypą. Pvz. 
55.6-23: [...] Žmogus valgė kaip gyvūnas, tačiau, kai Kristus, 
tobulas žmogus (rėAe1og), atėjo, jis atsinešė duoną iš dangaus 
tam, kad žmogus būtų pamaitintas žmonių maistu [...]; 78.25— 
79.13: [...] Jei tapsi arkliu ar asilu, ar jaučiu, ar šunimi, ar avi- 
mi, ar vienu iš kitų gyvūnų, esančių išorėje ar apačioje, tada nei 
žmogus, nei dvasia, nei žodis, nei šviesa, nei tie, esantys viršuje, 
nei esantys išorėje, negalės tavęs mylėti [...]. 

Pilypo evangelijoje, kuri yra neabejotinai gnostinė, bu- 
vimas gyvūnu, valgymas kaip gyvūnui neabejotinai pažymi 
žemesnį ontologinį statusą t. y. hiliko (žemiško, materialio- 
jo žmogaus). Tiesioginių sąsajų tarp šių pasakymų ir Tomo 
evangėlijos nėra, tačiau jei manysime Tomo evangelijoje esant 
gnosticizmo pėdsakų, galima šiose paralelėse įžvelgti panašų 
mąstymo būdą. 

8. 

Ir jis pasakė: „Žmogus yra panašus į išmintingą žveją, 
metusį savo tinklą į jūrą: jis ištraukė jį iš jūros pilną 
mažų žuvų. Tarp jų išmintingas žvejys rado gerą, dide- 
lę žuvį. Jis išmetė visas mažas žuvis į jūrą ir pasirinko 
didžiąją žuvį nesirūpindamas. Tas, kuris turi ausis, te- 
išgirsta.“ 


Paralelės: LA 8, 8; Mr 13, 47-48; Mk 4, 9; Apr 3, G etc. 8-tasis 
pasakymas yra pirmasis iš keturiolikos Z0m0 evangelijoje esančių 
palyginimų. Kitą šio pasakymo versiją galime rasti Mt 13, 47- 
48: „Ir vėl su dangaus karalyste yra kaip su ežeran metamu 
tinklu, užgriebiančiu įvairiausių žuvų. Kai jis pilnas, jį išvelka į 
krantą, susėda ir surenka gerąsias į indus, o netikusias išmeta“. 
Taip pat ir kituose ankstyvosios krikščionybės tekstuose ran- 
dama šio pasakymo paralelių (pvz. Klemenso S:rom. 1.1.16.3; 
6.11.95.3). Gathercole (2014, 234) ir Plisch (2008, 53) teigia, 
jog pasakymo pradžioje redaktorius galimai suklydo ir vietoje 
„dangaus“ įrašė „žmogų“ (jei remtumėmės Mato evangelijos pa- 
sakymo versija). 

"Tačiau įmanoma pasakymą interpretuoti ir turimu pavidalu — 
žmogus pasirenka Kristų, atmesdamas visus kitus tikėjimus, kurių 
tuometinėje visuomenėje buvo nemaža. Patterson (2013, 197- 
210) atlieka išsamią šio pasakymo analizę ir prieina išvadą, jog už 
Mato ir Tomo evangelijose sutinkamų pasakymo apie žuvį versijų 
slypi tam tikra unifikuota versija. Pagal ją, palyginimas iš tiesų yra 
apie Dangaus Karalystę: žvejys tarp įprastų žuvų atranda neįpras- 
tą, vertingesnę. Kaip ir sinoptiniuose palyginimuose apie pirklį, 
atradusį perlą, ar žmogų, netikėtai aptikusį lobį, pasakymo esmė 
yra atsisakyti menkos daugybės dėl vieno vertingesniojo radinio. 
Būtent šis palyginimas iš Tomo, kartu su palyginimu apie perlą yra 

Klemenso „Stromatuose“ sutinkamo priežodžio šaltiniai (Strom. 
1.1.16.3: „Tarp daugybės mažų perlų yra vienintelis ir dideliame 
žuvų laimikyje yra puiki žuvis“). 


9. 

Jėzus pasakė: „Štai pažvelkite, sėjėjas išėjo ir pripildė 
savo ranką ir metė. Kai kurios (sėklos) nukrito ant ke- 
lio ir paukščiai atėjo ir jas surinko. Kitos nukrito ant 
uolos ir neįsišaknijo žemėje ir neišleido varpų viršun. 
O kitos nukrito į erškėčius ir jie uždusino sėklą ir kir- 
minas surijo ją. O dar kitos nukrito į gerą dirvą ir ji 
davė gerus vaisius viršun. Ji atnešė šešiasdešimt už saiką 
ir šimtą dvidešimt už saiką.“ 

Ši palyginimą galime rasti ir sinoptinėse evangelijose (Mk 4, 
3-8; Mr 13, 3-8; LA 8, 5-8) ir kituose ankstyvosios krikščio- 
nybės šaltiniuose (pvz. I Klem 24, 5; Justin. Dial. 125, Hipol. 
Ref. 5.8.28-29. Plačiau: Horman 1979, 326—343). Pasakymas 
kalba apie tai, jog apreiškimas nesibaigs karalystės atėjimu, ta- 
čiau ateityje ji taps produktyvi (Garhercole 2014, 240-241). 
Skaičiai šiame pasakyme neturi didelės reikšmės, nors būta mė- 
ginimų susieti juos su gnostinėmis spekuliacijomis apie skaičius 


(plg. Blomberg 1984, 177-205). 


10. 

Jėzus pasakė: „Aš mečiau ugnį ant pasaulio ir štai aš ją 
saugau, kol ji dega.“ 

Paraletės LA 12, 49-53; Mr 10, 34-39. Problemiška šio sakinio 


vertime tai, kad tiek žodis ugnis (Ka? T), tiek pasaulis (kocMoc) 
yra vyriškos giminės, todėl nėra aišku į ką nurodo įvardis epoų 

(jį). Taigi galimi variantai „[...] štai aš ją (ugnį) saugau, kol ji 
(ugnis) dega, „štai aš jį (pasaulį) saugau, kol ji (ugnis) dega“, 
„štai aš ją (ugnį) saugau, kol jis (pasaulis) dega“, „štai aš jį sau- 
gau (pasaulį), kol jis (pasaulis) dega“. Remdamiesi Luko evan- 
gelija (12, 49: „Aš atėjau įžiebti žemėje ugnies ir taip norėčiau, 
kad ji jau liepsnotų!“), liekame prie pirmosios versijos. 

Pasaulis Tomo evangelijoje suvokiamas kaip pasmerktas, ta- 
čiau ne kalbant apie žmogaus veiklą, bet apie materialiąją pa- 
saulio dalį (plg. 21, 27, 56 pasakymai). Jėzus pradėjo veiklą, 
apvalysiančią pasaulį, todėl jis saugo jį deginančią ugnį. 


11. 

Jėzus pasakė: „Šis dangus praeis ir tas, kuris yra virš jo, 
praeis. Tačiau tie, kurie yra mirę, negyvena, ir tie, ku- 
rie gyvena, nemirs. Dienomis, kai valgėte tai, kas mirę, 
padarėte tai gyva. Kai būsite šviesoje, ką darysite? Die- 
ną, kai buvote vienas, tapote dviem. Tačiau kai tapsite 
dviem, ką darysite?“ 


Hipolito Refstatio galime atrasti šio teksto paralelę (Ref. 5.8.32): 
ti vexgd ėpdyeTe xAi CdvTa ėnoMoaTe, Ti Ūv LdvTa paYNTE, 
norjoe1E; („jei valgėte tai, kas mirę ir padarėte tuo, kas gyva, 
ką padarysite valgydami tai, kas gyva?“). Kitos paralelės: Lk 16, 
16-17; LA 21, 32-33; Mr 5, 18; Mr 24, 34-35 etc. 

Pasakymas prasideda eschatologine tema apie pasaulio pra- 
ėjimą, kurios formuluotė „dangus praeis“ pažįstama iš sinop- 
tinių evangelijų. Tačiau kalbama ne tik apie šį dangų, bet ir 
apie esantįjį virš jo — apie daugiasluoksnių dausų koncepciją 
žinome ir iš judaizmo, ir iš krikščionybės. Paulius kalba apie 3 
dangaus lygmenis (2 Kor 12, 2). Judaizme įprastesnis septynių 
dangaus lygmenų supratimas, o Tomo evangelijoje sutinkame tik 

du. Vis dėlto, nereikėtų to laikyti ypatingos, tik Tomo tekstui 
būdingos kosmologinės santvarkos ženklu. Šis dangus nurodo į 
regimąją plotmę, o esantis virš jo — į dieviškąją. Toliau rašoma 
apie gyvuosius ir mirusiuosius — žmones, gyvenančius Kristuje 
ir ne. Tikintiesiems pasaulio praėjimas nėra baisus, nes negali jų 
paliesti, o netikintieji vis tiek niekada negyveno. 

Likusioji pasakymo dalis iš pirmo žvilgsnio atrodo gana 
mįslinga. Galbūt šio pasakymo kontekstas yra sakramentinis 
- valgymas pažymi eucharistiją (Plisch 2008, 59), o šviesa — 
krikštą (DeConick 2006, 79). Gathercole (2014, 247) mano, 
jog šį pasakymą reikėtų suprasti tiesiogine prasme — žmogus val- 
gydamas negyvus dalykus paverčia juos gyvu audiniu. Pasiekęs 
išganymą, toks žmogus galės padaryti daug daugiau, dabar net 
neįsivaizduojamų dalykų. 

Paskutiniai pasakymo sakiniai vėl sugrąžina prie spekuliaci- 
jos, jog žmogus iš pradžių buvo vientisa būtybė, kurią Dievas 
vėliau padalino į dvi - Adomą ir Ievą. Nors teiraujamasi bū- 
simuoju laiku, tačiau iš tiesų kalbama apie jau įvykusį faktą — 
žmogus jau yra padalytas į dvi dalis. 


12. 
Mokiniai pasakė Jėzui: „Mes žinome, kad tu išeisi nuo 
mūsų. Kas bus mums didžiausias? Jėzus atsakė jiems: 
„Iš vietos, į kurią atėjote, eisite pas Jokūbą Teisųjį, tą, 
dėl kurio atsirado dangus ir žemė.“ 


Paralelės LA 9, 46-48; Lk 22, 24-27; Mt 18,1-4, Mk 9, 34-35, 
Šis pasakymas atliepia Naujajame Testamente sutinkamus mo- 
kinių ginčus dėl to, kuris iš jų didžiausias (pvz., MA 9, 34-35). 
Tiesa, ginčai dėl autoriteto ir viršenybės būdingi ir apokrifinei 
literatūrai (pvz., Evangelijoje pagal Mariją). Šių diskusijų centre 
visada kyla klausimai — kas yra pakankamai autoritetingas, jog 

skleistų Jėzaus mokymą? Kuri Jėzaus mokymo perdavimo tradi- 
cija yra autoritetingiausia? 

Čia Jėzus įvardija kitą autoritetą nei tikėtumėmės — savo 
brolį Jokūbą. Jokūbas pirmojoje tikinčiųjų kartoje užėmė daug 
svarbesnę vietą nei kad galime suprasti iš Apaštalų darbų (plg. 
Painter 1997). Paulius taip pat užsimena apie Jokūbo svarbą 
Laiške galatams (pvz., Gal 2, 9: „Pripažindami man suteiktą ma- 
lonę, Jokūbas, Kefas ir Jonas, laikomi šulais, padavė man ir Bar- 
nabui dešines draugystės ženklan, kad mes eitume pas pagonis, 
o jie — pas žydus“). Širai galime pastebėti ir iš daugybės Jokūbo 
vardui priskiriamų apokrifinių tekstų: Jokūbo protoevangelija, 
Jokūbo apokrifas (NHC I, 2), Pirmoji Jokūbo apokalipsė (NHC, 
V, 3), Antroji Jokūbo apokalipsė (NHC, V, 4). Kai kurie autoriai 
spėja, jog į Jokūbą šiame pasakyme žiūrima ironiškai — dėl hi- 
perbolizuotos frazės „dėl kurio atsirado dangus ir žemė“ ir todėl, 
kadangi 11 pasakyme rašoma, jog „dangus praeis“ (Valantasis 
1997, 73-74). Tiesa, Jokūbas dažnai laikomas judėjiškosios 
krikščionybės atstovu, tad būtų galima manyti, jog teksto auto- 
rius siūlo išpažinti būtent tokią krikščionybės atmainą. Tačiau 
Tomo evangelija kritikuoja žydiškus papročius (pvz., 6, 52, 53 
pasakymai). Veikiau čia siūloma pripažinti kitokį dvasinį auto- 
ritetą nei siūlomą kanoniniuose tekstuose (pvz., Petrą). 


13. 

Jėzus pasakė savo mokiniams: „Palyginkite mane ir pa- 
sakykite, į ką esu panašus“. Simonas Petras jam atsakė: 
„Tu esi panašus į teisingą angelą“. Matas jam atsakė: 
„Tu esi panašus į išmintingą filosofą“. Tomas atsakė 
jam: „Mano burna visai negali pakelti atsakymo, į ką 
esi panašus“. Jėzus pasakė: „Aš nesu tavo mokytojas. 
Kai tu gėrei, tu apsvaigai kunkuliuojančiame šaltinyje, 

kurį aš iškasiau“. Ir jis paėmė jį, pasišalino ir pasakė 
jam tris žodžius. Kai Tomas sugrįžo pas savo draugus, 
jie paklausė jo: „Ką tau Jėzus pasakė?“. Tomas atsakė 
jiems: „Jei pasakysiu jums bent vieną iš žodžių, kuriuos 
jis man pasakė, jūs paimsite akmenis ir mesite į mane 
ir ugnis kils iš akmenų ir sudegins jus!“ 


Paralelės: ZA 9,18-22; LA 21, 34-36; Mr 16, 13-20; Jn 4, 13-15; 
Jn 7, 38, Mk 8, 27-30. Pasakymas primena Jėzaus ir mokinių 
kelionę į Pilypo Cezarėjos namus. Plg. Mk 8, 27-30: „Jėzus su 
mokiniais keliavo į Pilypo Cezarėjos kaimus. Kelyje klausė moki- 
nius: „Pasakykite, kuo mane žmonės laiko?“ Jie atsakė: „Vieni — 
Jonu Krikštytoju, kiti - Eliju, treti - dar kuriuo iš pranašų“. Tada 
jis paklausė: „O jūs kuo mane laikote?“ Petras jam atsakė: „Tu esi 
Mesijas“. Tuomet Jėzus griežtai įsakė niekam apie jį nekalbėti“. 
Kaip ir 12 pasakyme, čia iškeliamas autoriteto klausimas, tačiau 
šįkart viršiausiu pripažįstamas Tomas, kurio vardu pavadinta ir 
ši evangelija. Mato ir Petro atsakymai laikomi neteisingais, va- 
dinasi, šie apaštalai nėra ir geriausiai suprantantys tikrąją Jėzaus 
prigimtį bei misiją. Jėzaus atsakymas Tomui suponuoja, kad To- 
mas, nors ir žino daugiau nei likę mokiniai, tačiau dar nėra pa- 
siekęs pakankamo suvokimo lygmens - jis yra tarsi apgirtęs t. y. 
praradęs protavimą dėl per didelio žinojimo (Gathercole 2014, 
264). Būta daugybės pasiūlymų, kokie galėtų būti paslaptingieji 
trys Jėzaus Tomui pasakyti žodžiai (mokslininkų pasiūlymus pui- 
kiai aptaria Gathercole 2014, 264—265). Tačiau jų funkcija gana 
aiški — Tomui atskleisti ypatingi slėpiniai. 


14. 
Jėzus pasakė jiems: „Jei jūs pasninkausite, jūs pagimdy- 
site nuodėmę savyje. Ir jei jūs melsitės, būsite pasmerk- 

ti. Ir jei jūs duosite išmaldą, darysite bloga savo dva- 
sioms. Ir jei vyksite į kokią šalį ir keliausite po vietovę, 
kai būsite priimti, valgykite tai, kas jums bus padėta, 
sergančiuosius pagydykite. Mat tai, kas pateks į jūsų 
burną, nesuterš jūsų. Veikiau tai, kas išeis iš jūsų bur- 
nos — tai suterš jus.“ 


Paralelės: LA 11, 1-4; LA 9, 1-6; LA 10, 1-12; Mr 6, 2-4; Mt G, 
5-15; Mr 6, 16-18; Mt 10, 5-15; Mt 15, 10-20; Mk 6,7-13; 
Mk 7, 14-23. 

Šiame pasakyme, panašiai kaip ir 6-tajame, yra kritikuoja- 
mas tradicinis žydiškas pamaldumas. Tokią kritiką sutinkame 
ir sinoptinėse evangelijose. Tačiau Tomo evangelijos požiūris yra 
dar radikalesnis — šios tradicijos yra ne tik beprasmės, bet netgi 
blogos, kenkiančios. Taigi detaliau atsakoma į dar 6 pasakyme 
užduotą klausimą apie pasninkavimą. 

Užsimenama ir apie misionierišką veiklą, tačiau jos mastus 
sunku suprasti. Žodžiai kap (šalis, žemė) ir xopa (gr. xy6ga) 
(vietovė) mažai ką atskleidžia. 


15. 

Jėzus pasakė: „Kai pamatysite tą, kuris gimęs ne iš mo- 
ters, pulkite ant veido ir garbinkite jį — tas yra jūsų 
Tėvas.“ 


De Conick (1996, 99—101) rašo, jog šiame pasakyme yra apra- 
šoma vizijos patirtis — aiškinama, kaip reikėtų elgtis pamačius 
Dievą. Taip pat iš naudojamos terminologijos aišku autorių iš- 
manius žydų mistinius Dievo menės aprašymus. Frazė „gimęs iš 
moters“ yra hebrajiška idioma nurodanti „žmogų“ (plg. Job 14, 1; 
15, 14), ypač kaip mirtingąjį. 

16. 

Jėzus pasakė: „Žmonės turbūt mano, kad aš atėjau at- 
nešti taikos pasauliui. Jie nežino, kad aš atėjau atneš- 
ti perskyrimų žemei — ugnies, kalavijo, karo. Mat bus 
penki namuose ir trys bus prieš du, ir du prieš tris: 
tėvas prieš sūnų ir sūnus prieš tėvą. Ir visi jie stovės 
pavieniui.“ 


Paralelės: LA 12, 49-53; Mt 10, 34-39; Mk 13, 12. Gali pasi- 
rodyti, jog Jėzaus nuolatinė kova prieš nustatytą tvarką sukuria 
tam tikrą įtampą ir vidinius prieštaravimus. Tačiau ši įtampa 
yra lengvai išsprendžiama: taika, apie kurią kalba Jėzus, yra vi- 
dinė — tai pažymi ir paskutinis pasakymo sakinys: „stovės“ tie, 
kuriems pavyks išlaikyti vidinę ramybę, vientisumą. Graikiškas 
žodis uovaxės (pavieniui) čia nėra nuoroda į vienuolystę, ka- 
dangi šis žodis nusakyti „vienuoliui“ pradėtas naudoti tik IV a. 


po Kr. (plg. Judge, 1977, 72-89). 


17. 

Jėzus pasakė: „Aš jums duosiu tai, ko akis neregėjo, ir 
tai, ko ausis negirdėjo, ir tai, ko ranka nelietė, ir tai, kas 
nepasiekė žmogaus širdies.“ 


Paralelės: Iz 64, 4; LA 10, 23-24; Mt 13, 16-17; 1 Kor 2, 9; 1 Jn 
1, 1; I Klem 34, 8; 2 Klem 11, 7; Turfano fragmentas M 789; Petro 
darbai 39; Išganytojo Dialogas 57; Apaštalo Pauliaus malda 25-29. 

Šis pasakymas turi daugybę paralelių ne tik kanoniniuose, bet 
ir apokrifiniuose tekstuose, taip pat egzistavo panašus judėjiškas 
posakis (Gathercole 2014, 283). Įmanomos kelios šio pasakymo 
interpretacijos: 1) Žmogaus juslėmis neįmanoma suvokti Jėzaus 
mokymo; 2) Jėzaus mokymo unikalumas. Gathercole (2014, 
284) apžvelgdamas įvairias šio pasakymo interpretacijas laikosi 

nuomonės, jog patikimesnė yra antroji interpretacija, tačiau mes 
manome, jog įmanoma susieti abi versijas. Paskutinis pasakymo 
sakinys nurodo mokymo naujumą - Jėzus suteiks tai, ko prieš tai 
pasaulis nebuvo patyręs, neregėjo (plg. Dunderberg 1998, 45). 


18. 

Mokiniai pasakė Jėzui: „Pasakyk mums, kaip ateis 
mūsų pabaiga“. Jėzus pasakė: „Ar jau atskleidėte pra- 
džią, kad ieškote pabaigos? Mat ten, kur yra pradžia, 
bus ir pabaiga. Palaimintas yra tas, kuris laukia pra- 
džioje — jis pažins pabaigą ir neragaus mirties.“ 

Šiame pasakyme ryškėja eschatologinė nuojauta, iš pirmo žvilgs- 
nio atrodo, kad ir laikas suvokiamas cikliškai: pabaiga susiejama 
su pradžia, ženklinančia naujo pasaulio užgimimą. Tačiau vei- 
kiau reikėtų suvokti, kad Karalystė egzistuoja belaikėje erdvėje, 
nepriklausomai nuo pradžios ir pabaigos (plg. Gathercole 2014, 
286). Makarizmas pasakymo pabaigoje nurodo į žmogaus būk- 
lę Rojuje, dar prieš lyčių atskyrimą (Grosso 2021, 146) — toks 
vientisas ir tobulas žmogus vėl bus Karalystėje. 


19. 

Jėzus pasakė: „Palaimintas tas, kuris yra dar iki būdamas. 
Jei jūs tapsite mano mokiniais ir klausysite mano žodžių, 
šie akmenys jums tarnaus. Mat jūs Rojuje turite penkis 
medžius, kurie nesikeičia nei žiemą, nei vasarą ir kurių 
lapai nekrenta. "Tas, kuris pažins juos, neragaus mirties.“ 


Keliuose šaltiniuose randame paraleles pirmam šio pasakymo 
sakiniui: Laktancijaus Divinae Institutiones (4.8.1), Evangelijoje 
pagal Pilypą (64.10-11: Viešpats pasakė: „Palaimintas yra tas, 
kuris yra prieš tai, kai atsirado. Mat tas, kuris yra, buvo ir bus“). 

Pasakymas išties susijęs su prieš tai buvusiuoju ne tik dėl 
teiginio „tas, kuris pažins juos, neragaus mirties“, bet ir todėl, 
kad eschatologija čia suprantama kaip protologija (Gathercole 
2014, 290). Išrinktieji mokiniai pasakyme yra tie, egzistavę dar 
prieš užgimdami, kuriems suteikia galią valdyti ir gamtos jėgas 
(įsakyti akmenims). 

Toks elitizmas primena gnostinį mitą apie dangiškąjį žmo- 
gų, dangiškąjį Adomą, sutvertą Dievo dar prieš kūno sukūri- 
mą (plg. Grosso 2021, 146) arba pirminę, danguje egzistavusią 
Bažnyčią. Taip mokiniams suteikiamas ypatingas statusas. 

Mokinių galioje taip pat yra ir penki rojaus medžiai. Pradžios 
knygoje išskiriami tik du medžiai (Pr 2, 9: „Iš žemės VIEŠPATS 
Dievas išaugino įvairių medžių, gražių akims ir gerų maistui, 
su gyvybės medžiu sodo viduryje ir gero bei pikto pažinimo 
medžiu“), tačiau bendrai užsimenama, kad sode būta daugy- 
bės medžių. Nemažai apokrifinių tekstų, tiek gnostinių („Apie 
pasaulio kilmę“ (NHC II, 5; XIII, 2),), tiek žydiškų-krikščio- 
niškų, užsimena apie 5 rojaus medžius (Filonas De plant. 36; 
3 Barucho knyga (4,7), etc.). Pasak DeConick (1996, 80-86), 
šie 5 medžiai simbolizuoja 5 dorybes, kurias asketas turi įgyti 
tam, kad jo siela pasiektų savo tobuliausią pavidalą. 


20. 
Mokiniai pasakė Jėzui: „Pasakyk mums, į ką panaši 
Dangaus Karalystė“. Jis atsakė jiems: „Ji panaši į gars- 
tyčios grūdelį: ji mažiausia iš visų sėklų. Tačiau, kai ji 
nukrenta ant įdirbtos žemės, žemė išleidžia didelį ūglį 
ir tampa prieglobsčiu dangaus sparnuočiams.“ 

Paralelės: Mk 4, 30-32; Mr 13, 31-32; Lk 13, 18-19. Panašiai 
kaip ir sinoptinių evangelijų palyginime, čia Jėzus lygina Dan- 

gaus Karalystę su garstyčios grūdeliu, tačiau Tomo evangelijoje 
pabrėžiama „įdirbra žemė“, t. y. paties pasekėjo dvasinės pastan- 
gos tapti vertam karalystės. Galbūt čia vėlgi įmanoma įžvelgti ir 
tam tikrą elitizmo atspalvį (tačiau ne priklausymo gnostiniam 
judėjimui prasme (plg. Gathercole 2014, 298-299)) - Dangaus 
Karalystė skirta tik įdirbusiems savo žemę, pasiruošusiems. 


21. 

Marija pasakė Jėzui: „Į ką panašūs tavo mokiniai?“. Jis 
pasakė: „Jie panašūs į mažus vaikus, apsistojusius lauke, 
kuris jiems nepriklauso. Kai lauko šeimininkai ateis, 
jie sakys taip: "Palik mums mūsų lauką. Jie nusirengs 
jų akivaizdoje tam, kad jiems jį paliktų, kad atiduotų 
jiems jų lauką. Dėl to aš sakau, jei namų šeimininkas 
supras, kad ateina vagis, jis lūkuriuos, kol anas ateis, ir 
neleis jam prasiskverbti į jo karalystės namus, kad pa- 
imtų jo nuosavybę. O jūs sergėkitės prieš pasaulį. Ap- 
sijuoskite savo strėnas didele galia, kad plėšikai nerastų 
kelio pas jus, mat reikalas, kurio tikitės, jus užklups. Te 
tarp jūsų būna patyręs žmogus! Kai vaisius prinoko, jis 
skubiai atėjo su pjautuvu rankoje ir nuėmė derlių. Tas, 
kuris turi ausis, teišgirsta.“ 


Paralelės: LA 12, 39-40; LA 11, 21-22; Mr 24, 37-44; Mt 12, 29; 
Mk3, 27; Mk 4,26-29; Apr 3, 3; Apr 16, 15; I Tes 5,2; 2 Pr3, 10. 
Veikiausiai galvoje turima Marija Magdalietė, nors tekste neran- 
dame nuorodų, apie kurią Mariją kalbama. Evangelijoje pagal Pi- 
lypą Marija Magdalietė net laikoma mylimesne už kitus mokinius 
(plg. 63.32-37). Magdalietė veikia ir kituose gnostiniuose teks- 
tuose — Pistis-Sopbia, Evangelijoje pagal Mariją, Išganytojo dialoge. 

Šis pasakymas gana painus ne tik dėl to, kad jame sujungti 
keli palyginimai, žinomi iš sinoptinių evangelijų (palyginimas 
apie vagį, ateisiantį nakčia; apie slapčia augančią sėklą), bet 
ir dėl neaiškumų verčiant tekstą, ypač palyginimą apie lauką. 
Iš įvardžių nėra aišku, kas nusirengs, tačiau teksto logika siū- 
lo, jog tai bus vaikai, t. y. mokiniai, Tokiu atveju palyginimas 
gali reikšti kelis dalykus (plg. Gathercole 2014, 301-302): 
Pasaulis yra laukas, šeimininkai — piktosios jėgos, vaikai — Jė- 
zaus pasekėjai. Kūnas čia mažareikšmis, pasaulis taip pat. Pats 
nusirengimo veiksmas gali būti ir krikštas, ir pasipriešinimas 
dvasiniam puolimui. Pastarasis atrodo geresnis paaiškinimas. 
Tokiu atveju nusirengiamas pasaulis, nusimetami kūniški troš- 
kimai ir šeimininkams, t. y. piktosioms jėgoms, sugrąžinamas 
jų veiklos /aukas - materialusis pasaulis. 

Visas pasakymas skatina mokinius būti pasiruošusius Žmo- 
gaus Sūnaus atėjimui, atsilaikyti prieš piktąsias jėgas. 


22. 

Jėzus pamatė žindomus mažutėlius. Jis pasakė savo 
mokiniams: „Šie žindomi mažutėliai primena tuos, 
kurie įžengs į Karalystę. Jie pasakė jam: „Ar tada mes, 
tapę mažutėliais, įžengsime į Karalystę? Jėzus pasakė 
jiems: „Kai jūs padarysite du vienu, ir kai padarysite 
vidų kaip išorę, ir išorę kaip vidų, ir tai, kas viršuje 
kaip tai, kas apačioje - kad padarytumėte vyrą ir mo- 
terį vieniu — tam, kad nei vyras būtų vyras, nei mote- 
ris —- moteris. Ir kai jūs padarysite akis vietoje akies, ir 
ranką vietoje rankos, ir pėdą vietoje pėdos, ir atvaizdą 
vietoje atvaizdo, tada jūs įžengsite į Karalystę.“ 

Paralelės: LA 9, 46-48; Lk 18, 15-17; Mr 18, 1-4; Mt 19, 13-15; 
Jn 3, 1-10; ML 9, 33-37; Mk 10, 13-16. Šiame pasakyme, kitaip 
nei Morkaus ir Mato evangelijose, Jėzus sutinka ne mažus vaikus, 
bet žindomus kūdikius. Luko evangelijoje kalbant apie karalystę 
taip pat minimi ne maži vaikai, bet kūdikiai (18, 15). Kūdikiai 
čia simbolizuoja belytiškumo, androginiškumo būseną, kurios 
turi siekti mokiniai, norėdami patekti į Karalystę. Vėl tapti vienti- 
su ir tobulu žmogumi — toks turi būti kiekvieno mokinio tikslas. 

Kalbėjimas apie išorę ir vidų primena Evangelijos pagal Pi- 
lypą 67.3-68.17. Tomo evangelijoje panašiu kalbėjimu pabrėžia- 
mas skirtybių suliejimas siekiant išganymo. 

Tolesnis sakinys, kuriame rašoma apie žmogaus kūno per- 
keitimą (akis vietoje akies ir t.t.), primena Senojo Testamento 
lex talionis (21, 24-25: „akį už akį, dantį už dantį, ranką už ran- 
ką, koją už koją, nudeginimą už nudeginimą, žaizdą už žaizdą, 
mėlynę už mėlynę“). Tačiau čia skelbiamas ne dualybės sunai- 
kinimas, o naujas, nematerialus prikeltojo pavidalas — tik tokie 
perkeistieji galės gyventi Karalystėje. 

Garhercole (2014, 312) lygina šį 22 Tomo evangelijos pa- 
sakymą su 84-tuoju, kuriame taip pat kalbama apie panašu- 
mą (TOoNTN; čia verčiame veiksmažodžiu primena) ir atvaizdą 
(21x0N). Panašumas yra paviršutiniškas realybės aspektas, o 
atvaizdas yra sukurtas prieš tai, pirminis. Būtent atvaizdas sim- 
bolizuoja tikrąją sielą, turinčią pakeisti išorinį pavidalą. Taip pat 
ir Evangelijoje pagal Pilypą kalbėjimas apie panašumą ir atvaiz- 
dus yra labai dažnas. Pvz., 68.31-37 šiek tiek geriau nušviečia 
ir Tomo evangelijos poziciją: „Viešpats prisikėlė iš mirusių, jis 
tapo toks, koks buvo, tačiau dabar jo kūnas yra tobulas. Jis turi 
kūną, tačiau šis kūnas yra tikrasis kūnas. Mūsų kūnas nėra ti- 
krasis kūnas, bet tikrojo kūno atvaizdas“ (atkūrus tekstą pa- 
gal Schenke (1997) siūlomą redakciją). 

23. 

Jėzus pasakė: „Aš pasirinksiu jus, vieną iš tūkstančio 
ir du iš dešimties tūkstančių. Ir jie liksis stovėti kaip 
vienas.“ 


Šiame soteriologiniame pasakyme Jėzus kalba apie nedidelį iš- 
rinktųjų skaičių. Jis gana dažnai cituojamas ir kituose ankstyvo- 
sios krikščionybės bei gnostiniuose šalltiniuose (plg. Iren. Adv. 
baer. I, 24, 6; Pistis-Sophia 3, 134, etc.). Stovėjimo, stabilumo 
tema, pirmą kartą sutikta 16 pasakyme, yra labai dažna gnos- 
tiniuose tekstuose (plačiau: Williams 1985). Dėl koptų kalbos 
ypatybių, nėra aišku, ar mokiniai bus suvienyti ir grįš į andro- 
ginišką būseną, ar taps būriu žmonių, bendruomene (plg. Ga- 
thercole 2014, 314). 


24. 

Gaaikiškai: [-..] yra [...] šviesus [..] pasaulis [...] nėra [...] 
Koeriškai: Jo mokiniai pasakė: „Parodyk mums vietą, ku- 
rioje esi, kadangi mums reikia jos ieškoti“. Jis pasakė 
jiems: „Tas, kuris turi ausis, teišgirsta. Yra šviesa šviesos 
žmoguje ir jis apšviečia visą pasaulį. Jei jis neapšviečia, 
jis yra tamsa.“ 

Paralelės: Mr 6, 22-23; LA 11, 34-36; /n 11, 9-10. Jėzaus atsa- 
kymas nėra tiesiogiai susijęs su mokinių klausimu. Gathercole 
(2014, 316) rašo, jog šiuo klausimu parodoma Jėzų vienu metu 
egzistuojant dvejose plotmėse. Viena plotmė yra žemiškoji, 
antra — dangiškoji. Galbūt kalbėjimu apie šviesos žmogų an- 
troji vieta nurodoma netiesiogiai. Jei lyginsime šį pasakymą su 
Mt 6, 22-23 („Kūno žiburys yra akis. Todėl jei tavo akis sveika, 
visam tavo kūnui bus šviesu. O jeigu tavo akis nesveika, visas 
tavo kūnas skendės tamsoje. Taigi jei tavyje esanti šviesa tamsi, 

tai kokia baisi toji tamsa!“), kur klausytojai yra raginami nepa- 
miršti „šviesos“, savo tikrosios prigimties, išlikti „sveiki“ nuo 
tamsos žabangų, šiame Tomo evangelijos pasakyme, mokiniai 
kviečiami ne žvelgti vidun, bet nešti žinią pasauliui. 

Paskutinis sakinys gali būti perskaitytas ir beasmeniškai [...] 
yra tamsu. Jei kalbama apie mokinį, kuriam nepavyksta apšviesti 
pasaulio, norima pasakyti jį prisidedant prie pasaulio žlugimo 
(plg. Gathercole 2014, 317). 


25, 

Jėzus pasakė: „Mylėk savo brolį kaip savo sielą, saugok 
ji kaip savo akies vyzdį.“ 

Paralelės: Kun 19, 18; LA10,25-29; M122, 34-40; MA 12, 28-34, 
Rom 13, 8-10; Gal 5, 13-15. Šis pasakymas yra vienintelis Tomo 
evangelijoje, kuriame užsimenama apie meilę. Pasakymas, ky- 
lantis iš Kun 19, 18 („...mylėsi savo artimą kaip save patį...“), 


buvo labai populiarus ankstyvosios krikščionybės tekstuose 
(DeConick 2006, 125-127). 


26. 

Gaaikiškai: [...] ir tada tu aiškiai regėsi, kad išmestum 
krislą, kuris yra tavo brolio akyje. 

KorTiškai: Jėzus pasakė: „Krislą, kuris yra tavo brolio aky- 
je tu matai, bet nematai rąsto, kuris yra tavo akyje. Kai 
tu išmesi rąstą iš savo akies, tada galėsi matyti tiek, kad 
išmestum rąstą iš savo brolio akies.“ 


Paralelės: LA 6, 37-42; Mt 7, 1-5. Šis pasakymas siejasi su prieš 
tai buvusiuoju, mat vėl kalbama apie regėjimą, akis. Galimos dvi 
pasakymo interpretacijos: mokymas apie tai, kas leidžia moki- 
niui taisyti vienas kitą; kritika asmenų, mėgstančių peikti kitus, 

bet neįžvelgiančių savo pačių klaidų (Gathercole 2014, 321). 
Graikiškas žodis „krislas“ (x49poc) yra gana retas; diaplėno 
(kopt. NAY €80A) taip pat sutinkamas evangelijose beveik iden- 
tiškoje frazėje. Šie panašumai nurodo pasakymo ryšį su sinopti- 
nėmis evangelijomis (išsamiau Gathercole 2014, 321-322). 


27. 

Gaaikiškai: Jėzus sako: „Jei nepasninkausite nuo pasaulio, 
nerasite Dievo Karalystės. Ir jei nesilaikysite šabo, ne- 
pamarysite Tėvo.“ 

Korniškai: Jei nepasninkausite nuo pasaulio, nerasite Ka- 
ralystės. Jei nesilaikysite šabo, nepamatysite Tėvo. 


Paralelės: Mt 9, 14-17; Mr 12, 1-8; Mk 2, 18-22; Mk 2, 23-28. 
Šiame pasakyme tiek pasninkavimas, tiek šabas turėtų būti 
suprantami metaforiškai. Grosso rašo (2021, 158-159), kad 
identiška frazė „pasninkauti nuo pasaulio“ yra sutinkama Li- 
ber graduum (Pakopų knyga — siriškai krikščionybei priskiriamas 
traktatas apie dvasinį mokymą). Iš kitos pusės Gathercole teigia, 
jog sąsaja su siriškais tekstais yra gana problemiška (2014, 326). 
Vis dėlto, frazės reikšmė gana aiški — ji pažymi visų su kūnu 
susijusių dalykų atsisakymą (malonumų, prokreacijos, etc.). 
Grosso antrą pasakymo dalį aiškina panašiai kaip ir pirmą, pri- 
durdamas, jog tikintysis turi švęsti šią asketizmo būseną, kuri 
yra patekimo į karalystę sąlyga. 


28. 

Gaaikiškai: Jėzus sako: „Aš atsistojau pasaulio viduryje 
ir pasirodžiau jiems kūne. Ir radau visus apgirtusius ir 
neradau tarp jų nė vieno ištroškusio. Ir kentėjo mano 


Evangelija pagal Tomą 75 


siela dėl žmonių sūnų, kadangi jie akli savo širdyje ir 
neregi [...].“ 

Korriškai: Jėzus pasakė: „Aš atsistojau pasaulio viduryje ir 
pasirodžiau jiems kūne. Radau juos visus apgirtusius, 
neradau tarp jų nė vieno ištroškusio. Ir skaudėjo man 
sielą dėl žmonių sūnų, kadangi jie akli savo širdyje ir 
neregi, mat jie atėjo į pasaulį tušti ir vėl tušti siekia iš- 
eiti iš pasaulio. Tik dabar jie yra girti; kai jie nusikratys 
savo vyno, tada jie atgailaus.“ 


Pasakymas turi paralelių su 1 Tim 3, 16 (ėgaveędOn ėv oagxi; 
apsireiškė kūne) ir su Barnabo laišku (5, 6: ėv oagxi EOE4 avTOV 
gpavegvDfvau; reikia jam pasirodyti kūne). Grosso (2021, 159— 
160) teigia, jog žodis odoE (kopt. capz) čia vartojamas panašiai 
kaip Jono evangelijoje (1, 14: „Tas Žodis tapo kūnu ir gyveno 
tarp mūsų“); ėGcog ir Totu vartojimas taip pat susišaukia su 
Jono evangelija (1, 26: „[...] užoos 00v žoTTxEV Ov Vueic OVA 
oidaze; „tarp jūsų stovi tas, kurio jūs nepažįstate“). Tiesa, šios 
paralelės, ko gero, nėra tiesioginės, tačiau kai kurie Jėzaus įsikū- 
nijimo aspektai abiejuose tekstuose yra aiškinami panašiai. 

Nors ankstesniuose tyrimuose kai kurie mokslininkai laikėsi 
nuomonės, kad šiame pasakyme galima įžvelgti doketizmo dok- 
triną, dabar manoma priešingai (diskusiją aptaria Gathercole 
2014, 332). Pasakymas „pasaulio viduryje“, Jėzaus kentėjimo, 
t. y. sąsajų su materialumu, paminėjimas sustiprina Jėzaus įsi- 
kūnijimo įspūdį. 

Būdami girti žmonės nesugeba atpažinti Jėzaus ir suvokti 
jo mokymo, kas sukelia Jėzui kančią. Palyginimas apie žmonių 
tuštumą buvo plačiai paplitęs Antikos pasaulyje — tiek judėjiš- 
kame, tiek pagoniškame (plg. Garhercole 2014, 333). Tuštumo 
įvaizdis čia nurodo žinojimo trūkumą. 

29. 

Gaaikiškai: [...] skurdas [...] 

Korniškai: Jėzus pasakė: „Jei kūnas atsirado dėl dvasios, 
tai yra stebuklas! Ir jei dvasia atsirado dėl kūno, tai yra 
stebuklų stebuklas! Tačiau aš stebiuosi kaip toks didelis 
turtas apsigyveno šiame skurde.“ 


Atsižvelgiant į Tomo evangelijai būdingą antropologiją, pirmųjų 
dviejų pasakymo sakinių nereikėtų priimti kaip tvirtų nuostatų 
žmogaus ir dvasios sąsajų klausimu. Veikiau abu teiginiai yra 
pateikiami kaip vienas už kita neįmanomesni (plg. Gathercole 
2014, 335-337). Kūno ir dvasios ryšys tekste nėra vertinamas 


pozityviai. 


30. 

Gaaikiškai: Jėzus sako: „Ten, kur esama trijų, jie yra dievai. 
Ir ten, kur yra vienas vienintelis, sakau, aš esu su juo. 
Pakelk akmenį ir rasi mane. Perskelk medį ir aš ten esu“. 
Korriškai: Jėzus pasakė: „Ten, kur yra trys dievai, jie yra 
dievai. Ten, kur yra du ar vienas, aš esu su jais.“ 


Gathercole (2014, 338-339) rašo, jog šis pasakymas yra vienas iš 
sudėtingiausių teksto kritikos prasme, kadangi graikiški ir koptiš- 
ki tekstai gana skiriasi. Taip pat graikiškas tekstas yra gana sunkiai 
perskaitomas. Kai kurie autoriai (Attridge 1979) paskutinį pirmo 
graikiško sakinio žodį atkuria 60zo: (bedieviai). Gathercole rašo, 
jog toks variantas nelabai tiktų kontekstui. Kopriškame tekste 
frazė „jie yra dievai“, ko gero, yra raštininko klaida. 

Grant ir Freedman (Grant, R.M. X. D.N. Freedman, 1960) 
pirmajame pasakymo sakinyje įžvelgia trinitarizmo kritiką. Ga- 
thercole (2014, 341) prieštarauja teigdamas, jog graikiškas teks- 

tas yra geriausiai suprantamas, jei ž7žs suvoksime kaip žmones. 
Taip pat šią frazę galime palyginti su Mr 18, 20: „Kur du ar trys 
susirinkę mano vardu, ten ir aš esu tarp jų“. Turbūt 30 pasaky- 
mas yra būtent šios Mato evangelijos vietos perrašymas. Mato 
tekste dėmesys kreipiamas į sprendimų įteisinimą bažnyčioje, o 
Tomo evangelijoje pabrėžiamas Jėzaus buvimas su individu. Vėlgi 
galime įžvelgti nuorodą į asketizmą. 


31. 

Graikiškai: Jėzus sako: „Pranašas nepriimamas savo tėvy- 
nėje, nei gydytojas gydo jį pažįstančius.“ 

KorTiškai: Jėzus pasakė: „Pranašas nepriimamas savo kai- 
me. Gydytojas negydo tų, kurie jį pažįsta.“ 


Paralelė: LA 4, 23-24. Šiame pasakyme, kurio paralelių randame 
kanoninėse evangelijose, ko gero, aprašoma ir Tomo evangelijos 
bendruomenės patirtis — Gerosios naujienos skleidėjas nebus 
naudingas tarp tų, kuriuos gerai pažįsta. 


32. 

Gaaikiškai: Jėzus sako: „Miestas, pastatytas ant aukšto 
kalno viršūnės ir įtvirtintas, negali nei kristi, nei būti 
paslėptas.“ 

Kormiškai: Jėzus pasakė: „Miestas, pastatytas ant aukšto 
kalno, įtvirtintas, negali kristi nei gali būti paslėptas.“ 


Paralelė: M+ 5, 14: „Jūs pasaulio šviesa. Neįmanoma nuslėpti 
miesto, kuris pastatytas ant kalno“. Kaip ir Mato evangelijos paly- 
ginime, čia kalbama apie mokinio misiją, tačiau 7omo evangelijoje 
pabrėžiami šiek tiek kiti dalykai - mokinys čia yra nesunaikina- 
mas it aukšta tvirtovė, regimas visiems kaip tikro tikėjimo šaltinis. 

33. 

Graikiškai: Jėzus sako: „Tai, ką girdi vienoje savo ausyje 
[445]: 

Korriškar: Jėzus pasakė: „Kad ir ką girdi savo ausyje, ki- 
toje ausyje skelbk ant savo namų stogų. Mat nė vienas 
žmogus nedega žiburio ir nededa'jo po saiku ar palieka 
slaptoje vietoje. Veikiau padeda jį žibintuve tam, kad 
visi įeinantys ir išeinantys regėtų jo šviesą.“ 

Paralelės: ZA 12, 2-3; LA 8, 16-17; LA 11, 33-36; Mt 10, 26- 
27; Mt 5, 14-16; Mk 4, 21-23. Koptiškame tekste egzistuoja 
žodžių žaismas: MaAX6 yra ir ausis, ir grūdų seikėjimo matas. 
Gathercole (2014, 348) rašo, jog dėl šios priežasties antroji pa- 
sakymo dalis galėjo būti pridėta vėliau ir greičiausiai buvo ki- 
toje graikiškojo teksto vietoje. Tiesa, naasėnai taip pat gretino 
skelbimo nuo stogų ir slėpimo po indų motyvus (plg. Hippol., 
Ref. 5.7.28) — galbūt jie jau žinojo šį pasakymą būtent iš Tomo 
evangelijos (Gathercole 2014, 349). Pasakyme vėlgi kalbama apie 
tai, jog pašaukimą jaučiantis mokinys privalo skelbti evangeliją. 


34. 
KorTiškai: Jėzus pasakė: „Jei aklas žmogus ves akląjį, jie 


abu įkris į duobę.“ 


Paralelės: M: 15, 14; Lk 6, 39. Šis pasakymas perspėja nesekti 


netikrais mokytojais bei pranašais. 


35. 

Jėzus pasakė: „Niekas negali įeiti į stipraus žmogaus na- 
mus ir sutramdyti jį, nebent surištų jam rankas. Tada 
ištuštins jo namus.“ 

Paralelės: LA 11, 14-23; Mt 12, 22-30; Mk 3, 23-27. Sinopti- 
niuose tekstuose šis pasakymas pažymi Jėzaus pergalę prieš Šė- 
toną, tačiau Zomo evangelijoje jo reikšmė nėra itin aiški. Gather- 
cole (2014, 353) siūlo tokias pasakymo interpretacijas: Jėzaus 
pergalė prieš Šėtoną, tačiau kaip Tomo bendruomenės pergalė 
prieš pasaulį; mokinio pergalė prieš pasaulį, kūniškas aistras. 


36. 

Gaaikiškai: [...] nuo ryto ligi vakaro ar nuo vakaro ligi 
ryto, arba apie maistą, kurį valgysite, arba apie rūbus, 
kuriuos vilkėsite. Jūs esate daug didesni už lelijas, ku- 
rios nei šukuoja, nei verpia [...] turintys apdarą [...]. 
O jūs ką pridėsite savo amžiui? Jis pats jums duos jūsų 
apdarus. 

Korriškai: Jėzus pasakė: „Nesijaudinkite nuo ryto ligi va- 
karo ir nuo vakaro ligi ryto dėl to, ką vilkėsite.“ 


Paralelės: LA 12, 22-34; Mt G, 25-34. Graikiškame tekste yra 
daug spragų, todėl įmanomi keli skaitymo variantai. Pirmoji 
problemų kelianti vieta yra antrame sakinyje — kai kurie autoriai 
tekstą atkuria taip - [xgi]vov, ūr[vwa [a]vgd | vei oVdė v[10e] 
t ([...] lelijų, kurios auga, bet neverpia. Antroji vieta - [unėjėv 
žyxovTlec E]vė[v]na, Ti ėv[Š6e00e;] (neturėdami jokio apdaro, 
ką vilkėsite?), arba [xai] Ev šxovT[e6 š]vė[v]ua, Ti ėv[dVe00e;] 
(ir turėdami vieną apdarą, ką vilkėsite?). Tačiau teksto atkūri- 
mas šioje vietoje yra itin spekuliatyvus, todėl vertime paliekame 
žiojėti spragas. 

Kyla klausimas, kodėl perrašinėtojas/vertėjas koptų kalboje 
nepaliko ilgesnio pasakymo. DeConick (2006, 150) teigia, jog 
antroji pasakymo dalis buvo pašalinta, kadangi kiltų prieštaravi- 
mas - paskutiniame pasakymo sakinyje Dievas suteiksiąs rūbus, 


80 Evangelija pagal Tomą 


o Tomo evangelijos 37 pasakyme raginama nusirengti. 

Pasakyme raginama nesijaudinti dėl rytojaus, mat Dievas 
visa suteiks. Rūbai čia gali pažymėti ne materialius dalykus, o 
dvasinį rūbą, naują gyvenimą. 


37. : 

Gaaikiškai: Jo mokiniai pasakė jam: „Kada tu mums pasi- 
rodysi ir kada mes tave pamatysime?“. Jis atsakė: „Kai 
nusirengsite ir nebesigėdysite [...]“ 

Korriškai: Jo mokiniai pasakė: „Kada tu mums pasirody- 
si ir kada mes tave pamatysime?“. Jėzus pasakė jiems: 
„Kai jūs nusirengsite ir nebesigėdysite, ir paėmę savo 
apdarus, padėsite po savo kojomis kaip maži vaikai ir 
užminsite juos, tada jūs regėsite Sūnų to, kuris yra Gy- 
vas, ir nebijosite.“ 


Šiame pasakyme, kaip ir prieš tai buvusiame 36-tame, vėl mi- 
nimas nuogumas ir rūbai. Smith (1965, 217-238) teigia, jog 
pasakymas turėtų būti suprantamas tiesiogiai — jame kalbama 
apie krikšto ritualą. 37 pasakyme, pasak autoriaus, randami 
įvaizdžiai atitinka kituose ankstyvosios krikščionybės šalti- 
niuose sutinkamus krikšto ritualo aprašymus. Autoriui sąsajas 
su krikštu ypač sukelia pasakyme minimas mindomas apdaras, 
kurį jis susieja su katechumeno egzorcizmu prieš krikštą sto- 
vint ant cilicium (224—225). Toks ritualas yra žinomas iš siriš- 
kų, afrikietiškų ir ispaniškų šaltinių. Kiti tyrėjai mano, jog 37 
pasakymą veikiau reikėtų suprasti metaforiškai — pasakyme kal- 
bama apie kūną kaip apdarą, kurį reikėtų nusivilkti. DeConick 
(DeConick, A. D. č< J. E. Fossum, 1991, 123—150) taip aiškina 
šį pasakymą: kūnas yra materialus apdaras, kurį reikia palikti 
prieš kylant į dangiškąją plotmę. 

Grosso (2021, 168) teigia, jog „to, kuris yra Gyvas“, Gy- 
vojo, paminėjimas priartina tekstą prie Jono evangelijos aplin- 
kos. Taip pat dialoginė pasakymo forma nurodo į gana vėlyvą 
sukūrimo datą — mistinės spekuliacijos būdingos reaguojant į 
parousia uždelsimą. 


38. 

GRAIKIŠKAI: Jėzus pasakė [. . . ir L. . 1 dienos L. . .) 

Korniškai: Jėzus pasakė: „Daugybę kartų jūs troškote iš- 
girsti šiuos žodžius, kuriuos aš jums kalbu, ir jūs ne- 
turite nė vieno kito, iš kurio juos išgirstumėte. Ateina 
dienos, kai ieškosite manęs, bet nerasite.“ 


Paralelės: LA 10, 23-24; LA 17, 22; Mt 13, 10-17; Jn 7, 32-36. 
Jėzus kalba apie praeityje mokiniams jau apreikštas tiesas ir tas, 
kurias dar apreikš. Mokiniai turi nepraleisti galimybės jas išgirs- 
ti, mat vėliau tokios galimybės nebebus. Paskutiniame sakinyje 
slypi ir Kristaus kančios numatymas, kai mokiniai nebegalės jo 
surasti ir išgirsti jo žodžių. 


39, 

Graikiškai: [...] paėmė pažinimo raktus ir paslėpė juos. Jie 
nei įėjo, nei įeinantiems leido tai padaryti. Tačiau jūs 
būkite gudrūs kaip gyvatės ir nekalti kaip balandžiai. 
pažinimo raktus ir paslėpė juos. Jie neįėjo ir tiems, ku- 
rie nori įeiti, neleido. Tačiau jūs būkite gudrūs kaip gy- 
vatės ir nekalti kaip balandžiai.“ 


Paralelės: £411,52; M:23, 13; Mr 10, 16. Šiame pasakyme siekia- 


ma neigiamai pavaizduoti tuos, kurie praeityje mėgino uždrausti 

tikrąjį pažinimą (dabar pateikiamą Zomo evangelijoje). Mokiniai 
raginami atsiriboti nuo senųjų mokymų ir būti „nekalti kaip 
balandžiai“. Pasakyme taip pat minimas pažinimas (yvoow) — 
tiesa, Tomo evangelijos negalime tiesiogiai pavadinti gnostine, ta- 
čiau joje kreipiamas didelis dėmesys į pažinimo siekį. 


40. 

Jėzus pasakė: „Vynuogienojas yra pasodintas Tėvo išo- 
rėje, tačiau neįtvirtintas. Jis bus išplėštas už šaknies ir 
pražus.“ 


Paralelės: Mr 15, 10-20; /n 15-17. Pasakyme kalbama apie tuos, 
kurie nepriklauso krikščionių bendruomenei. Nėra itin aišku, kaip 
reikėtų ją apibrėžti — ar tai yra praeitame pasakyme (39) paminė- 
ti fariziejai ir raštininkai, ar visi, nepriklausantys 7020 evangelijos 
bendruomenei? Tačiau bendras pasakymo tonas gana aiškus — vi- 


siems ne Tėvo sode augantiems vynuogienojams gresia pražūtis. 


41. 
Jėzus pasakė: „Turinčiam rankoje bus duota. Ir iš to, 
kuris neturi, net turima smulkmė bus atimta.“ 


Paralelės: Lk 8, 18; Lk 19, 11-27; Mr 13, 10-13; Mr 25, 14-30; 
Mk 4, 24-25. Pasakymas labai paradoksalus, tačiau jo pras- 
mė gana aiški. Kalbama apie dvasinius turtus, galbūt dvasinį 
dangiškąjį atvaizdą. Dangaus Karalystės akivaizdoje tie, kurie 
yra įtikėję (turintys), bus išgelbėti. O „neturintys“, netikintys, 
liks apleisti. Grosso (2021, 173) įžvelgia kitokią interpreta- 
ciją — mokiniai turi apleisti su tradicine religija susijusį mąsty- 


mą ir sekti naujuoju Jėzaus mokymu. 

42. 
Jėzus pasakė: „Būkite praeiviai.“ 


Gathercole (2014, 379-383) išsamiai aptaria šį daugybę disku- 
sijų sukėlusį trumpiausią Tomo evangelijos pasakymą. Čia ap- 
rašysime tik keletą verčiausių dėmesio interpretacijų. Hedrick 
(2010, 87) išverčia pasakymą taip: „Come into being as you 
pass away!“. Toks vertimas pažymi būties laikinumą ir tikrosios 
egzistencijos įgijimą per tariamą mirtį (plg. 2 Kor 4, 16: „Todėl 
ir nenuleidžiame rankų. Atvirkščiai: jei mūsų išorinis žmogus 
vis nyksta, tai vidinis diena iš dienos atsinaujina“). Gathercole 
(2014, 379) mano, jog toks vertimas yra pernelyg įmantrus ir 
neatitinkantis koptų kalbos gramatinių ypatybių. 

Daugelis kitų ryrėjų mano, jog šis pasakymas susijęs su pa- 
šaukimu mokinystei ir klajoklišku gyvenimo stiliumi (pvz., 
Guispel 1967, 20-22). E. Haenchen (1973, 207-227) teigia, 
jog Jėzaus mokiniai pro pasaulį turi praeiti kaip pro „mugę“ 
(Jabrmarkt der Welt) t. y. dėmesio nevertą, tuščią šurmulį. 


43, 

Jo mokiniai pasakė jam: „Kas tu toks esi, kad sakai 
mums šiuos dalykus?“. [Jėzus atsakė]: „Iš to, ką jums 
sakau, jūs nesuprantate, kas aš esu. Tačiau jūs tapote 
kaip hebrajai, kadangi jie myli medį, bet nekenčia jo 
vaisiaus ir myli vaisių, bet nekenčia medžio.“ 


Paralelės: LA 6, 43-45; Mt 7, 15-20; M: 12, 33. Šis Tomo evan- 
gelijos pasakymas turi paralelių su sinoptinėmis evangelijomis, 
tačiau jose neminimi žydai, taip pat nėra mokinių klausimo. 
Grosso (2021, 175-156) aiškina pasakymą remdamasis Jono 
evangelija, kadangi žydai joje kritikuojami kaip religiniai, bet 

ne etniniai Jėzaus priešininkai (kaip ir šiame pasakyme). Bū- 
tent Jono evangelijoje per Jėzaus žodžius taip pat suvokiama Jo 
tapatybė ir išganymo planas. Plg. „Iš tiesų, iš tiesų sakau jums: 
kas mano žodžių klauso ir mane atsiuntusį tiki, tas turi amžinąjį 
gyvenimą ir nepateks į teismą, nes iš mirties yra perėjęs į gyve- 
nimą“ (/a 5, 24); „Tuomer jie paklausė: „Kas gi tu toks esi?“ 
Jėzus atsakė: „Kaip tik tas, ką aš jums sakau!“ (/2 8, 25). Grosso 
pasakyme minimam medžiui nepriskiria metaforinės reikšmės, 
teigdamas, jog tiesiog siekiama parodyti tam tikrų senųjų įsiti- 
kinimų prieštaringumą naujojo išganymo šviesoje. Jėzaus mo- 
kiniai turėtų nustoti remtis šiuo ankstesniu mąstymo modeliu. 


44. 

Jėzus pasakė: „Tam, kuris piktžodžiauja prieš Tėvą, bus 
atleista. Ir tam, kuris piktžodžiauja prieš Sūnų, bus 
atleista. Tačiau tam, kas piktžodžiauja prieš Šventąją 
Dvasią, nebus atleista nei žemėje, nei danguje.“ 


Paralelės: ZA 12, 10; M: 12, 31-32; Mk 3, 28-30. Sinoptinėse 
evangelijose esančios šio pasakymo paralelės yra gana artimos, 
tačiau nė vienoje neminimas Tėvas. Garhercole (2014, 388—389) 
kaip vieną iš galimų interpretacijų pateikia pasakymo vartoji- 
mą krikščionių persekiojimų kontekste, kai būdavo reikalau- 
jama prakeikti Kristų ir Dievą Tėvą. Šventoji Dvasia, iš kitos 
pusės, nebuvo pagonims gerai žinomas dalykas, tad būtent jos 
neprakeikę krikščionys galėjo neužsitraukti Dievo rūstybės — jų 
prakeikimas tebuvo tik formalus. Kai kurie autoriai mano, jog 
galimai kalbama ir apie pranašystes, kylančias iš Senojo Testa- 
mento profetizmo tradicijų, kai kalbėtoją įkvėpdavusi Šventoji 
Dvasia (pvz., DeConick 2006, 166168). 

45, 

Jėzus pasakė: „Vynuogės nėra renkamos nuo dyglia- 
krūmių, nei figos yra renkamos nuo usnių krūmų, 
mat jie neveda vaisių. Geras žmogus atneša gera iš savo 
atsargų. Blogas žmogus atneša piktybę iš savo blogų 
atsargų, kurios yra jo širdyje, ir kalba piktybes. Mat iš 
širdies pertekliaus jis atneša piktus dalykus.“ 


Paralelės: M: 7, 16; M: 12, 34-35; Lk 6, 44-45. Šiame pasakyme 
labai aiškiai atskiriami gerieji — išrinktieji Jėzaus pasekėjai, ir 
blogieji — neįtikėję. 


46. 

Jėzus pasakė: „Nuo Adomo iki Jono Krikštytojo, nėra 
nė vieno tarp gimusių iš moterų, kuris būtų didesnis 
nei Jonas Krikštytojas, tokio, kad jo akys apremtų. Ta- 
čiau aš sakiau, kad tas tarp jūsų, kuris taps mažutėliu, 
pažins Karalystę. Ir jis bus didesnis nei Jonas.“ 


Paralelės: LA 7, 24-30; LA 18, 17; Mr 11, 7-15; Mt 18, 3; MĄ 
10, 15. Verčiant pažodžiui pirmasis Jėzaus sakinys čia skambėtų 
taip: „... Jonas Krikštytojas, tokio, kad jo (Jono) akys sulūžtų 
(oywsn)“. Palyginimas su lūžtančiomis Jono Krikštytojo aki- 
mis iš tiesų yra labai neįprastas. Gathercole (2014, 394—395) 
rašo, jog šioje vietoje visai įmanoma raštininko klaida ir gal- 
būt turėjo būti panaudotas kitas veiksmažodis (0x8). Tokiu 
atveju frazės vertimas „aptemo akys“ būtų logiškesnis (toks yra 
lietuviškas vertimas, angliškai būtų eyes 4ave failed, kas yra šiek 
tiek arčiau pirminės 0xN reikšmės — destroy, cease, perisb (s.v. 
0XN, Crum), taip par turėtų paralelių su Senojo Testamento 

koptiškais vertimais (plg. Ps 68.3/4; Ps 119/118.82. (Budge, 
1898, 71, 130.). Vertimuose į kitas kalbas pvz., italų, ši frazė 
verčiama taip: ... cos guesto non deve abbassari gli occhi (Grosso 
2011, 82), ...cosi che suoi occhbi non dovranno abbassarsi (Annese 
2019, 155), vokiškai: ...s0 daff sich seine Augen nicht senken mūs- 
sen (Jens Schrėter / Hans-Gebhard Berhge 2013, 132). Šiuose 
vertimuose mėginama suteikti aiškesnę prasmę frazei, tačiau 
koptiškai jie neturi atitikmenų. 


47. 

Jėzus pasakė: „Neįmanoma žmogui užlipti ant dviejų 
arklių ar įtempti dviejų lankų. Ir neįmanoma tarnui 
tarnauti dviem šeimininkams: kitaip jis vieną gerbs, o 
kitą įžeis. Joks žmogus negeria seno vyno ir tuoj pat už- 
sigeidžia išgerti jauno vyno. Nei jaunas vynas yra pila- 
mas į senus vynmaišius, kad jie neperplyštų. Nei senas 
vynas yra pilamas į naujus vynmaišius, kad jų nesuga- 
dintų. Ir senas lopas nėra siuvamas ant naujo drabužio, 
nes tada jis suplyštų.“ 

Paralelės: ZA 16, 10-13; LA 5, 33-39; Mt 6, 24; Mt 9, 14-17; 
Mk 2, 18-22. Pasakymas supina kelis palyginimus apie nesude- 
rinamus dalykus. Sinoptiniuose tekstuose jo reikšmė gana aiški, 
Tomo evangelijoje taip pat - priešingi dalykai yra nesuderinami; 
Jėzaus pasekėjai turi rinktis tik jį vieną ir būti visiškai atsidavę, 
o ne vaikytis kitų mokymų. 


48. 

Jėzus pasakė: „Jei du žmonės susitaiko vienas su kitu 
šiuose vienuose namuose, jie pasakys kalnui: “Pajudėk" 
ir jis pajudės.“ 

Paralelės: LA 17, 5-6; Mr 17, 19-20; Mt 21, 18-22; Mk 11, 20- 
25; 1 Kor 13, 2. Grosso (2021, 182) mano, jog šis pasakymas yra 
apie socialinius ryšius Tomo evangelijos bendruomenėje, kurie 
nepaisant to, kad šiame tekste dažnai pabrėžiama askezė, buvo 
vertinami. Gathercole (2014, 402-403) lygindamas šį pasakymą 
su 106 Zomo evangelijos pasakymu, kuriame kalbama apie dvie- 
jų dalių sujungimą, mano, jog čia rašoma apie vidinių žmogaus 
dalių susiejimą, grįžimą į vientisumo būklę (iki Adomo ir Ievos 
atskyrimo). Tokiu atveju pasakyme vyrautų soteriologinė tema. 


49, 

Jėzus pasakė: „Palaiminti yra atsiskyrėliai ir išrinktieji, 
kadangi jūs surasite Karalystę. Mat jūs esate iš jos kilę 
ir vėl į ją sugrįšite.“ 


Čia, panašiai kaip ir 18 pasakyme, pabaiga susiejama su pradžia. 
Išrinktieji, kurie jau yra buvę Karalystės dalis, į ją sugrįš. Galbūt 
norėtųsi įžvelgti ir eschatologinį pasakymo aspektą, tačiau pasa- 
kyme nekalbama apie linijinę laiko struktūrą, ateisiantį pasaulio 
perkeitimą, veikiau pasaulis suvokiamas kaip cikliška plormė. Taigi 
mokiniai sugrįš į pirmykštį rojų. 

Atsiskyrėliai (NMoNAxOC) yra techninis terminas, vėliau var- 
totas nusakyti vienuoliams, tačiau Zomo evangelijoje nuoroda į 
vienuolius būtų dar per ankstyva. Pirmasis šio žodžio pavarto- 
jimas daiktavardiškai prasme „vienuolis“ priklauso IV amžiaus 
laikotarpiui (plg. Derwas 1966, 11). 


50, 

Jėzus pasakė: „Jei jie sakys jums: “Iš kur jūs atėjote?", 
sakykite jiems: “Mes atėjome iš šviesos, iš tos vietos, 
kur šviesa atsirado pati savo valia, ir likosi, ir pasirodė 

jų atvaizduose“. Jei jie pasakys jums: "Ar tai jūs?", saky- 
kite: “Mes esame jų vaikai ir Gyvojo Tėvo išrinktieji. 
Jei jie klaus jūsų: "Koks yra jūsų Tėvo ženklas jumyse?', 
sakykite jiems: “Tai judėjimas ir atilsis'.“ 


Pasakyme Jėzus moko savo sekėjus, kaip išvengti priešiškų galių 
(archontų) pomirtinėje kelionėje ir saugiai pasiekti rojų. Egzis- 
tuoja nemažai gnostinių tekstų, kuriuose galime atrasti panašius 
dialogus. Pavyzdžiui, Evangelijoje pagal Mariją, regėjime Jėzus 
pasirodo Marijai Magdalietei ir nupasakoja, kaip siekiančiai pa- 
kilti į Pleromą sielai įveikti keturias piktąsias galias. Siela jos 
klausiančioms galioms turi pateikti tam tikrus atsakymus, lei- 
siančius aplenkti priešiškus trukdžius. 

Šviesa, atsiradusi savo valia, gali būti susisiejama su Tėvo, 
atsiradusio iš savęs paties, figūra (aūtoyevrę). Kai kuriose gnos- 
tiniuose mituose egzistuoja būtent tokia Tėvo/Aukščiausiojo 
Dievo atsiradimo versija. Šiame pasakyme šviesa galbūt pažymi 
ir patį Kristų. Šviesa pasirodo mokinių atvaizduose, t. y. pir- 
mykščiuose dangiškuose mokinių pavidaluose, kuriuos jiems 
suteikė Tėvas. Kol kas šią šviesą slepia materialūs mokinių kūnai 


(plg. Gathercole 2014, 408). 


51. 

Jo mokiniai pasakė jam: „Kurią dieną mirusiems bus 
atilsis ir kurią dieną ateis naujas pasaulis?“. Jis atsakė 
jiems: „Tas (atilsis), ko jūs žvalgėtės jau atėjo, tačiau jūs 
to nežinote.“ 


Paralelės: ZA 17, 20-21; LA 17, 22-25; Mt 17, 9-13; Mr 24, 23- 
28; Mk 9, 9-13; Mk 13, 21-23. Gathercole (2014, 412—413) 
rašo, jog šis pasakymas turėtų būti interpretuojamas kitų Zomo 
evangėlijos pasakymų apie Karalystę šviesoje. Jėzus mokiniams 

atskleidžia, jog pirmykštė Karalystė egzistavo visada — jos atėji- 
mas nepažymi laikų pabaigos. 


52. 

Jo mokiniai pasakė jam: „Izraelyje kalbėjo 24 prana- 
šai. Ar visi jie kalbėjo apie tave?“. Jis atsakė jiems: „Jūs 
apleidote Gyvąjį, esantį prieš jus, ir kalbėjote apie mi- 
rusiuosius.“ 


Skaičius 24 iš pirmo žvilgsnio gali pasirodyti gana neįprastas, 
tačiau, jis, ko gero, nurodo į hebrajiškos Biblijos raštus, kurie 
buvo paliudyti £ Ezdros knygoje (14, 44-47). Iš viso apreiškimui 
ten priskirtos 94 knygos, iš kurių 24 leistinos skaityti visiems, o 
likusios 70 — tik jau dvasiškai pažengusiems skaitytojams. Jėzaus 
atsakymas gana radikaliai atmeta hebrajiškąją tradiciją ir kvie- 
čia žvelgti į jo paties mokymą. Tačiau tai nereiškia, jog visiškai 
nereikia atsižvelgti į Senojo Testamento tekstus. Jėzus pateikia 
opoziciją — jis priklauso gyvajai tradicijai, o pranašai — mirusia- 
jai. Jėzaus nešama žinia yra viršesnė už jų, tačiau nepaisant to, 
Jėzus vis tiek veikia ir Senojo Testamento paprotyje ir pasitelkia 
įvaizdžius iš jo tekstų (plg. Grosso 2021, 186-187). 


53. 

Jo mokiniai pasakė jam: „Ar apipjaustymas yra privalu- 
mas, ar ne?“. Jis pasakė jiems: „Jei tai būtų privalumas, 
tėvai nuo motinų pradėtų jau apipjaustytus vaikus. 
Veikiau tikrasis apipjaustymas Dvasioje yra naudingas 
visais atžvilgiais.“ 

Paralelės: Rom 2, 25-29; Rom 3, 1-3; 1 Kor 7, 17-19; Gal 6, 16; 
Fil3, 3; Ko! 2, 11-14. Pasakyme matoma Laiško romiečiams įtaka 

ir polemika su Pauliaus nuomone apipjaustymo klausimu. Čia 
apipjaustymas griežtai kritikuojamas, o Paulius prisiima nuosai- 
kesnę poziciją (plg. Rom 2, 25-29). Šis pasakymas, be abejonės, 
nėra paties Jėzaus ir veikiau atspindi kai kuriose bendruomenėse 
egzistavusią diskusiją (plg. Gathercole 2014, 420—421). 


54. 
Jėzus pasakė: „Palaiminti yra vargdieniai, mat jų yra 
Dangaus Karalystė.“ 


Paralelės: LA 6, 20; Mr 5, 3. Šiame makarizme, ko gero, svar- 
biausias žodis yra vargdieniai (zukKe), kurie gali būti identi- 
fikuojami su Zomo evangelijos sekėjais. Jie, nors ir stokodami 
turto, materialios galios, yra tikrieji Dangaus Karalystės nariai. 


55, 
Jėzus pasakė: „Tas, kuris nejaučia neapykantos savo tėvui 
ir savo motinai, negalės tapti mano mokiniu. Ir tas, ku- 
ris nejaučia neapykantos savo broliams ir savo seserims, 
ir neneša savo kryžiaus kaip aš, nebus manęs vertas.“ 


Paralelės: LĄ 14, 25-33; Lk 9, 23-24; Mt 10, 34-39; Mt 16, 24- 
25; Mk 8, 34-35. Šis pasakymas, primenantis paraleles su sinop- 
tinėmis evangelijomis, siūlo tą pačią idėją — tikroji mokinystė 
ir Jėzaus sekimas yra svarbesni už šeimos ryšius. Tokie kaip šis 
pasakymai galimai susieja Zomo evangeliją ir O šaltinį su garsiąja 
G. Theissen Wanderradikalismus teorija, teigusia, jog centriniai 
žmonės Jėzaus sekėjų sąjūdyje buvo klajojantys benamiai, tur- 
to atsižadėjusios charizminės asmenybės, atsisakančios šeimos, 
bendruomenės (Iheissen 1983). Tiesa, ši teorija turi spragų ir 
jai pažeriama nemažai kritikos (plg. Burton 1988, 620-621). 

Kitas svarbus šio pasakymo aspektas yra vienintelė nuoroda į 
nukryžiavimą Tomo evangelijoje. Nors čia paminėtas kryžius, ta- 
čiau bendrai Zomo evangelijoje atpirkimo idėja nėra tokia svarbi 
kaip Naujojo Testamento tekstuose. 


56. 
Jėzus pasakė: „Tas, kuris pažino pasaulį, atrado lavoną. 
Ir to, kuris atrado lavoną, pasaulis yra nevertas.“ 


Materialusis pasaulis priklauso mirčiai ir tai supratęs Žmogus 
yra dvasiškai viršesnis už to nežinančius. Toks žmogus turi siek- 
ti transcendencijos, ištrūkimo iš jo nevertos plotmės. Panašų 
pasakymą randame ir Evangelijoje pagal Pilypą: „Šis pasaulis yra 
lavonų valgytojas. Visi jame suvalgytieji dalykai taip pat patys 
miršta. Tiesa yra gyvenimo valgytoja. Dėl to nė vienas, kuris ja 
maitinsis, nemirs“ (73.20-24). Abiejuose tekstuose išsigelbėji- 
mas iš esamos situacijos slypi pabėgime iš materialybės. 


57. 

Jėzus pasakė: „Tėvo Karalystė yra kaip žmogus, kuris 
turėjo gerą sėklą. Jo priešas atėjo naktį ir pasėjo raugių 
virš geros sėklos. Žmogus neleido jiems išrauti raugių. 
Jis pasakė jiems: “Mat jei eisite išrauti raugių kartu ir 
kviečius išrausite'. Mat pjūties dieną raugės bus at- 
skleistos. Jos bus išrautos ir sudegintos.“ 


Paralelės: M: 13, 24-30; Mk 4, 26-29. Gathercole (2014, 431) 
teigia, jog šis palyginimas galimai atsako į klausimą, kodėl pa- 
saulyje egzistuoja blogis — blogis egzistuoja pereinamuoju lai- 
kotarpiu, materialybėje, kol ateis Dievo pjūtis. Dievas čia yra 
sėjėjas, išrinktieji — geroji sėkla, o raugės — neįtikėję. Kita inter- 


92 Evangelija pagal Tomą 


pretacija — geroji sėkla yra siela, susimaišiusi su materija. Siela 
bus atskirta nuo blogio pjūties metu (plg. Klemensas Aleksan- 
drietis, Excerpta ex Theodoro, 53.1). 


58, 
Jėzus pasakė: „Palaimintas yra žmogus, kuris triūsė ir 
atrado gyvenimą.“ 


Pasakyme daugiausiai interpretacinių sunkumų sukeliantis žo- 
dis yra 21ce (triūsė), kadangi jį galima išversti ir „kentėjo“. Pasak 
Gathercole (2014, 434), bendras Tomo evangelijos kontekstas 
liepia rinktis „triūsė“, tačiau neįmanoma žinoti visiškai tiksliai. 
Pasakyme gyvenimas vaizduojamas kaip sunki veikla, tačiau, jei 
žmogus dvasiškai tobulėja, lydinti į išganymą. 


59. 

Jėzus pasakė: „Žvelkite į Gyvąjį, kol esate gyvi tam, kad 
nemirtumėte ir siekdami jį regėti neturėtumėte jėgų jo 
regėti.“ 

Paralelės: /n 7, 33-34; /n 8, 21; Jn 13, 33; /n 14, 8-11. Jėzaus se- 
kėjai raginami siekti išganymo, kol dar yra gyvi, kadangi numirę 
jie nebeturės šios galimybės. DeConick (2001, 88-90) rašo, jog 
šiame pasakyme aiškiaregiškas patyrimas lydi į išganymą. Mo- 
kinys turi pamatyti regėjimą dar būdamas gyvas, mat, jei lauks 
mirties, jau bus per vėlu — tada jis patirs tik pačią mirtį. 


60. 

[Jis pamatė] samarietį, besinešantį ėriuką, kai jis ėjo į 
Judėją. Jis pasakė savo mokiniams: „Jis apėjo ėriuką“. 
Jie pasakė jam: „Tam, kad jį nužudytų ir suvalgytų“. 

Jis pasakė jiems: „Kol jis gyvas, jis nevalgys jo. Tačiau 
jei nužudys jį, jis taps lavonu“. Jie pasakė jam: „Kitaip 
padaryti jis negalėtų“. Jis pasakė jiems: „Jūs taip pat 
ieškokite sau vietos atilsyje, kad netaptumėte lavonu ir 
nebūtumėte suvalgyti.“ 


Pasakymo pradžioje trūksta žodžio, kai kurie autoriai jį atkuria 
kaip ayNay (jie, t.y mokiniai regėjo, - Layton and Lambdin), kiti 
ayNay (jis, t. y. Jėzus regėjo, — Berliner Arbeitskreis). Taip pat gana 
neaiškus ir Jėzaus sakinys na MrikoTe AnepieiB" (Čia: jis apėjo ėriu- 
ką). Gathercole (2014, 438) rašo, jog veikiausiai suklysta verčiant 
iš graikų kalbos arba tekstas tiesiog iškraipytas. Taip par dėl koptų 
kalbos ypatybių nėra aišku, kas ėjo į Judėją — samarietis ar Jėzus. 
Pasakymą su buvusiuoju prieš tai (59) sieja frazė „kol jie gyvi“, 
„kol jis gyvas“ (20c eTeTNON2/ 20C e40N?) ir tema. Išganymo 
viltį turi gyvieji, o mirus ji prarandama. 56 pasakyme (Jėzus pa- 
sakė: „Tas, kuris pažino pasaulį, atrado lavoną. Ir to, kuris atrado 
lavoną, pasaulis yra nevertas“) taip pat užsimenama apie lavoną 
(žr. 56 pasakymo komentarą). Taigi pasaulis vėl matomas kaip 
žūstanti materijos karalystė, kurios mokinys turi atsisakyti. Ne- 
paisant to, tik jame ir tik būnant gyvam galima išsigelbėti. Nu- 


miręs ir neįtikėjęs žmogus tampa tos pačios materialybės dalimi. 


61. 

Jėzus pasakė: „Du ilsėsis lovoje, vienas mirs, kitas gy- 
vens“. Salomė pasakė: „Kas tu esi, žmogau, kad iš Vie- 
no užlipai ant mano gulto ir valgei nuo mano stalo?“. 
Jėzus pasakė jai: „Aš esu tas, kuris yra, iš to, kuris yra 
lygus. Man duota iš to, kas yra mano Tėvo“. (Salomė 
pasakė): „Aš esu tavo mokinė“. (Jėzus pasakė): „Dėl to 

aš sakau: "Kai jis taps lygus, jis prisipildys šviesos. Ta- 
čiau, jei jis bus padalytas, jis prisipildys tamsos'.“ 


Pasakyme yra gana daug neaiškumų. Frazė e80x 2N oya (iš Vie- 
no) sunkiai suprantama ir skamba nenatūraliai. Kai kurie autoriai 
(Layton) savo vertimuose ją praleidžia arba perkelia į paskesnį sa- 
kinį (Blacz). Tačiau galima manyti Jėzų pas Salomę atėjus iš Vienio 
t. y. Pilnatvės. Toliau dialoge nėra pateikiami pašnekovų vardai, 
tačiau jų tapatybė gana aiški dėl gimines nurodančių įvardžių, 
koptų kalboje siejamų su daiktavardžiais (TeEKMAeHTHC („tavo 
mokinė“; mot.g; tavo mokinys (vyr.g.) būtų nekMaenTHC). Taip 
pat sakinys e40)ax001e e4a)H(a)) (tas, kuris taps lygus), pasak 
daugelio redaktorių, yra iškraipytas. Originale yra e40hų (tai- 
soma į e4apu(a))), kas reikštų „bus sunaikintas“ (plg. Gathercole 
2014, 442), tačiau tokia prasmė netinka pagal teksto logiką. 
Salomė keletą kartų yra paminėta ir Morkaus evangelijoje 
(15, 40; 16, 1), tačiau apie ją žinome itin mažai. Ji buvusi tarp 
moterų, kurioms prie kapo apsireiškęs angelas pranešė apie Jė- 
zaus prisikėlimą. Taip pat ji lydėjo Jėzų ir jam patarnavo, kartu 
su kitomis moterimis regėjo nukryžiavimą. Tomo evangelijoje 
Salomė pasirodo visiškai naujame kontekste. Gulint ant gulto 
(kopt. 6406; gr. xAivn) ir valgant jai apsireiškia Jėzus, tačiau 
apsireiškimas labai neįprastas, itin intymus. Galbūt nereikėtų 
nustebti, nes ir kituose apokrifiniuose tekstuose Jėzus artimai 
bendrauja su moterimi, Marija Magdaliete. Tačiau tai neslepia 
jokių nuorodų į kūniškus santykius, o nurodo ypatingą dva- 
sinį statusą, ypatingą mokinystę. Pvz., Evangelijoje pagal Pily- 
pą Jėzus dažnai bučiuodavo Mariją Magdalietę (plg. 63.32-35: 
Marija Magdalietė [...] mylėjo [ją] labiau negu kitus mokinius 
ir bučiuodavo ją į [lūpas].). Taip pat Evangelijoje pagal Mariją 
Jėzus iškelia Magdalietę aukščiau kitų mokinių ir perduoda jai 
slaptą mokymą (plg. psl. 10: Petras pasakė Marijai: „Sese, mes 


Evangelija pagal Tomą 95 


žinome, kad Išganytojas tave mylėjo labiau už kitas likusias mo- 
teris. Pasakyk mums Išganytojo žodžius, kuriuos tu prisimeni ir 
kuriuos tu žinai; mes jų negirdėjome“). 

Jėzaus pasakymas „[...] kuris yra lygus“ iš pradžių atrodo gana 
keistas, tačiau „lygumo“ idėja pakankamai dažna Nag Hammadi 
bibliotekos tekstuose (plg. Tridalis traktatas, 67.36-37). Ji nurodo 
Dievo tobulumą. Padalijimo idėja vėl atspindi netobulą žmogaus 
prigimų bei nurodo, jog žmogus turi tapti vientisas. 


62. 

Jėzus pasakė: „Aš sakau savo paslaptis tiems, kurie yra 
verti mano paslapčių. Neleisk savo kairei rankai žinoti, 
ką daro tavo dešinė ranka.“ 


Paralelės: LA 8, 9-10; Mr 13, 10-17; Mt G, 2-4; Mk 4, 10-12. 
Jėzus atskleidžia tikrąjį žinojimą tik tiems, kurie yra jo verti ir gali 
jį suvokti. Jei tarp abiejų šio pasakymo sakinių yra jungtis, tada 
kairę pusę galima suvokti kaip neįtikėjusius, nevertus žmones, 
o dešinę — kaip vertuosius. Daugelyje kultūrų kairė pusė laikyta 
prastesne už dešinę. 


63. 

Jėzus pasakė: „Buvo turtingas žmogus, kuris turėjo 
daug pinigų. Jis pasakė: "Aš panaudosiu savo pinigus 
tam, kad sėčiau, pjaučiau, sodinčiau ir pripildysiu savo 
klėtį derliumi, idant man nieko netrūktų'. Tokios buvo 
mintys jo širdyje. Ir tą pačią naktį jis mirė. Tas, kuris 
turi ausis, teišgirsta.“ 


Paralelės: £Ą 12, 13-21. Pasakyme pateikiama sutrumpintas pa- 


lyginimas, žinomas iš Luko evangelijos. Teksto prasmė atrodo 

panaši į Luko evangelijoje esančio palyginimo, bet vis dėlto kyla 
klausimas, kaip derėtų jį interpretuoti Tomo evangelijos konteks- 
te. Šioje evangelijoje bendrai pasisakoma prieš turtus ir linksta- 
ma askezės link. Taip pat ir gėrybių kaupimas, kad būtų galima 
jas parduoti, atrodo peiktinas. Rūpestis materialiais ištekliais 
neturėtų atitraukti tikinčiojo nuo jo tikrojo kelio. Materialūs 


daiktai vis tiek neturės jokios vertės kitame gyvenime. 


64. 

Jėzus pasakė: „Žmogus turėjo svečių. Ir kai paruošė 
vakarienę, jis pasiuntė savo tarną pakviesti svečių. Jis 
nuėjo prie pirmojo ir pasakė: "Mano viešpats tave kvie- 
čia“. Jis pasakė: Aš turiu reikalų su pirkliais. Jie atvyksta 
pas mane šį vakarą. Aš eisiu jiems duoti įsakymų. At- 
siprašau nuo vakarienės“. Jis nuėjo pas kitą ir tarė jam: 
"Mano viešpats tave pakvietė“. Jis atsakė jam: "Aš nu- 
sipirkau namą ir šiandien mane kviečia. Aš neturėsiu 
laisvo laiko". Jis nuėjo pas kitą ir tarė jam: “Mano vieš- 
pats tave kviečia“. Tas atsakė: 'Mano draugas tuokiasi 
ir aš esu tas, kuris ruošia vakarienę. Aš negalėsiu ateiti. 
Prašau atleisti mane nuo vakarienės'. Jis nuėjo pas kitą 
ir tarė jam: “Mano viešpats tave kviečia'. Tas atsakė: "Aš 
nusipirkau ūkį. Eisiu rinkti mokesčio. Negalėsiu atei- 
ti. Atsiprašau nuo vakarienės'. Tarnas grįžo ir pasakė 
viešpačiui: "Tie, kuriuos pakvietei vakarienės, atsisakė“. 
Viešpats tarė savo tarnui: "Eik laukan į gatves; tuos, ku- 
riuos rasi, atvesk, kad jie pavakarieniautų“. Pirkliai ir 
verteivos neįženęs į mano tėvo vietas.“ 

Paralelės: Lk 14, 15-24; Mt 22, 1-14. Šis palyginimas yra il- 
giausias iš esančių Zom0 evangelijoje. Panašiai kaip ir sinoptinėse 
versijose Viešpats yra šeimininkas, kviečiantis atvykti į Karalys- 
tę, svečiai yra pakviestieji Karalystėn, o įvairūs jų išsisukinėji- 
mai — trukdžiai, neleidžiantys įtikėti. 


65. 

Jis pasakė: „[...] žmogus turėjo vynuogyną. Jis išnuo- 
mavo jį žemdirbiams, kad jį įdirbtų ir kad iš jų gautų 
jo derlių. Jis pasiuntė savo tarną, kad žemdirbiai duotų 
jam vynuogyno derlių. Jie sugavo jo tarną ir trenkė ir 
beveik užmušė. Tarnas grįžo ir pasakė savo viešpačiui. 
Jo viešpats tarė: “Galbūt jie neatpažino jo". Jis pasiuntė 
kitą tarną. Žemdirbiai trenkė ir anam. Tada viešpats 
pasiuntė savo sūnų ir pasakė: "Galbūt jie gerbs mano 
sūnų. Kadangi tie žemdirbiai žinojo, jog; jis buvo vy- 
nuogyno paveldėtojas, jie sučiupo jį ir užmušė. Tas, 
kuris turi ausis, teklauso.“ 


Paralelės: LA 20, 9-19; Mr 21, 33-46; Mk 12, 1-12. Pasak Ga- 
thercole (2014, 458) šis pasakymas sukelia itin daug interpreta- 
vimo problemų. Viskas priklauso nuo to, kaip bus atkurtas ne- 
išlikęs žodis pirmame sakinyje: oypoMe Nxpu[cTOJc („malonus 
žmogus“) ar oypoMe NxpH[cTHJC („lupikautojas“). 

Daugelis tyrėjų problemiškąjį žodį atkūrė, pasirelkdami pa- 
raleles iš Naujojo Testamento, kur vynuogyno savininkas yra 
Dievas, taigi „malonus žmogus“ (plg. Bruce 1974, 139). Kiti 
autoriai laikosi nuomonės, jog įmanomas ir kitas variantas, kur 
Vynuogyno savininkas apibūdinamas neigiamai, kaip lupikau- 
tojas — jis juk gauna visą derlių, o žemdirbiai — nieko (Pokor- 

ny 2009, 111-113). Gathercole (2014, 459-461) mano, jog 
neįmanoma tiksliai žinoti, kuris žodis buvo pavartotas, tačiau 
pateikia statistiką: žodis ygnoTėos („malonus“) yra dažnesnis nei 
xonoTN6 („lupikautojas“). Taip pat tyrėjas mano, kad kitaip nei 
sinoptinėse versijose, šis pasakymas iš tiesų perspėja apie neigia- 
mas pasekmes, jei bus įsitraukta į verslą, t. y. užsiimama žemiš- 
kais reikalais. Tokiu atveju šeimininkas yra kvailys lupikautojas, 
kuris tikėjosi pelno, tačiau prarado sūnų. 


66. 
Jėzus pasakė: „Parodyk man akmenį, kurį atmetė staty- 
bininkai - jis yra kertinis akmuo.“ 


Paralelės: Ps 118, 22; LA 20, 9-19; Mt 21, 33-46; Mk 12, 1-12; 
Apd4,11; 1 P+2, 4; I Pr2, 7. Žmonės atmeta tai, kas yra neįtikė- 
tinos svarbos, nežinodami, jog tai yra jų išganymas. Šiuo atveju, 
kertinis akmuo gali būti ir pats Jėzus, ir jo slaptas mokymas. 


67. 
Jėzus pasakė: „Tie, kurie žino viską, tačiau stokoja vie- 
no dalyko, stokoja visiškai.“ 


Kai kurie tyrėjai kitaip atkuria tekstą, stipriai pakeisdami prasmę. 
Pvz., Grosso (2021, 90): vietoje oya aųp perskaito oyaaų (ų)P 
(vietoje „stokoja vieno dalyko“ — „stokoja savęs“). Priklausantysis 
Tomo bendruomenei negali priimti tik kai kurių mokymų, bet 
atmesti jam netinkančių — tokiu arveju jis nėra tikras mokinys. 


68. 
Jėzus pasakė: „Jūs esate palaiminti, kai jūsų nekenčia ir 
persekioja. Ir jie neras vietos, kur jus persekiojo.“ 

Paralelės: ZA 6, 22-23; Mt 5, 10-12; 1 P; 4, 12-19. Klemenso 
Aleksandriečio „Kilimuose“ randamas labai panašus makariz- 
mas: „Ir palaiminti yra tie, kurie yra persekiojami dėl manęs, 
mat jie atras vietą, kur nebebus persekiojami“ (GTi ĖžovoL 
TėAOV GaOV 0V dux oovTAI) (Strom. 4.6.41.4). Tiek Kle- 
menso, tiek Zomo evangelijos mintis gana aiški — nors visuo- 
menė atmeta tikinčiuosius, jie neturėtų nusiminti, bet kaip tik 
džiūgauti, kad yra Dievo išrinktieji. O persekiotojai galiausiai 
nepateks ten, kur atsidurs išrinktieji — persekiotojai taps at- 
stumtaisiais. 


69. 

Jėzus pasakė: „Palaiminti yra tie, kurie buvo persekio- 
jami savo širdyse. Jie yra tie, kurie iš tiesų pažino Tėvą. 
Palaiminti yra tie, kurie alksta tam, kad jie pripildytų 
pilvą to, kuris trokšta.“ 


Paralelės: LA 6, 22-23; LA 6, 2la; Mt 5, 10-12; Mr 5, 6. Ga- 
thercole (2014, 472-473) teigia, jog šiame pasakyme užrašyti 
du, vienas su kitu nesusiję, makarizmai. Paaiškinti pirmajam, 
autorius pasitelkia paralelę iš Klemenso Aleksandriečio raštų 
(Ouis dives salvetur, 25): „Tačiau pats skausmingiausias perse- 
kiojimas yra vidinis (žvė00ev), kylantis, kai kiekvieno žmo- 
gaus siela yra kamuojama bedieviškų aistrų, įvairių malonu- 
mų, ir niekingų vilčių, ir pragaištingų svajų [...]“. Žinoma, 
tokie žmonės yra palaiminti ne todėl, kad yra persekiojami 
aistrų, o todėl, kad jas atpažino ir kovoja su jomis. 

Antrajame makarizme Jėzus laimina pasninkaujančius, kurie 
atiduoda nesuvalgytą maistą tiems, kuriems jo trūksta. 

70. 

Jėzus pasakė: „Kai įgysite tai, kas yra jumyse, tai, ką tu- 
rite, išgelbės jus. Jei to neturite savyje, tai, ko neturite 
savyje, jus nužudys.“ 


Paralelės: MA 4, 25; Mt 13, 12; Mt 25, 29; Lk 8, 18. Pasa- 
kyme pabrėžiama, jog paties tikinčiojo viduje egzistuoja Dievo 
suteikta šviesa, pažinimas, kuris jį išgelbės. Tačiau tai reikia ar- 
rasti. Regimas ir ryškus, Tomo evangelijai būdingas, kontrastas 
tarp vidaus ir išorės. Galima pastebėti ir paralelių su apaštalo 
Pauliaus kalbėjimu apie vidinį žmogų ir jo apsivilkimą (Rom 7, 
22; 2 Kor 4, 16; Ef'3, 16). Savaip ši vidinio žmogaus idėja in- 
terpretuojama ir gnostiniuose raštuose, pvz., Evangelijoje pagal 
Mariją: „Verčiau pasigėdykime ir apsivilkime tobulą žmogų ir 
įgykime jį sau kaip jis mums ir įsakė (18 psl.)“. Pasakyme aiškiai 
matoma gnostinė orientacija. 


71. 
Jėzus pasakė: „Aš sunaikinsiu šį namą ir niekas nepa- 
jėgs jo atstatyti [...].“ 


Paralelės: M4 14, 58; Mk 15, 29; Mt 26, 61; Mt 27, 40. Šis pa- 
sakymas, kuriam trūksta pabaigos, nebūtų aiškus be sinoptinių 
paralelių, kuriose kalbama apie šventyklos sunaikinimą. Tyrėjų 
diskusija daugiausia susitelkia ties mėginimu paaiškinti, ką teks- 
te simbolizuoja namas. Diskusiją išsamiai aptaria Gathercole 
(2014, 478—479): Hedrick teigia, jog namas pažymi šeimą; Va- 
lantasis — socialinius ryšius; Gaston ir Riley - fizinį kūną (tokiu 
atveju pasakymas neigia kūno prisikėlimą). Vis tik patikimiau- 
sia versija atrodo akivaizdžiausia - pasakyme kalbama apie su- 
griautą šventyklą, kadangi nurodomas konkretus (šį namą) pas- 
tatas, o ne kažkas abstraktaus. Gathercole (2014, 479) mano, 

jog šis pasakymas apmąsto laikotarpį po Bar Kochbos sukilimo, 
kai atstatyti šventyklą atrodė neįmanoma užduotis. 


72. 
Žmogus pasakė jam: „Pasakyk mano broliams, kad jie pa- 
sidalintų mano tėvo turtus su manimi“. Jis atsakė jam: „O 
žmogau, kas padarė mane dalytoju?“. Jis atsisuko į savo 
mokinius ir tarė jiems: „Iš tiesų, ar aš esu dalytojas?“ 


Paralelė: ZA 12, 13-14. Jėzus ne viename savo pasakyme teigia 
atėjęs stoti tarp šeimos narių ir sutrikdyti visuomenėje egzistuo- 
jančius ryšius (plg. LA 14, 26; Tom 55). Tačiau čia kalbama ne 
apie socialinis santykius, o apie dvasinę žmogaus tapatybę, kuri 
yra suskaldyta. Jėzus, atėjęs iš Vienio, moko, jog žmogus turi 
grįžti į savo pirmykštę, nepadalytą būseną. 


73, 
Jėzus pasakė: „Pjūtis didelė, bet darbininkų maža. 
Melsk Viešpatį, kad atsiųstų darbininkų į pjūtį.“ 


Paralelės: LA 10, 1-16; Mr 9, 35-38. Išrinktųjų mokinių yra ne- 
daug ir reikėtų plėsti jų ratą. Gathercole (2014, 483) teigia, jog 
Čia yra pirmasis iš trijų vienas paskui kitą einančių pasakymų 
(73, 74, 75), kalbančių apie tai, jog tikrų mokinių yra maža, o 
pražūsiančių — daug. 


74, 

Jėzus pasakė: „Viešpatie, daugybė yra aplink šulinį, ta- 
čiau nė vieno — šulinyje.“ 

Pasakyme yra klaidų, keliančių vertimo sunkumų. Redaktoriai 
taiso tekstą (xaTE (skilimas) į T(a))0TEe (šulinys) ir a)0Ne 

(liga) į T00(T)e (šulinys). Širaip pataisius tekstą, atsiranda 
ir paralelė su Origeno Contra Celsum: 106 m2oMOi nepI TO 
gpošap, xai oUdsic sis TO požAD; („kiek daug apie šulinį ir nė 
vieno šulinyje“; 8, 15-26). Gathercole (2014, 486) teigia, jog 
šulinys pasakyme pažymi dvasinį vandenį (plg. Tom 13, 108), 
prie jo susirinkę yra tie, kuriems suteikta prieiga prie tikrojo ži- 
nojimo, tačiau nedaugelis jų pasirenka priimti šią dovaną. Taigi 
pasakyme vėl priešinamas pasaulis ir dvasinės paieškos, išrink- 
tieji mokiniai ir neįtikėję. 


75, 
Jėzus pasakė: „Daugybė stovi priešais duris, bet tik at- 
siskyrėliai įžengs į vestuvių menę.“ 


Paralelė: M+ 25, 1-13. Šiame pasakyme kaip ir 73 bei 74 pa- 
sakymuose regime kontrastą tarp išrinktųjų ir neįtikėjusių. 
Atsiskyrėliai (kopt. MoNaxOC) čia neturėtų būti suprasti kaip 
vienuoliai, o veikiau kaip asketiškų praktikų besilaikantys 7020 
evangelijos bendruomenei priklausantys žmonės. Vestuvių menė 
pažymi grįžimą į dangų, tobulumo pasiekimą, kur mokiniai su- 
sivienys su Jėzumi Kristumi. Nėra aišku, ar čia minimą vestuvių 
menę galime sieti su valentinine vestuvių menės sąvoka, pagal 
kurią tikintieji vestuvių menėje susivienija su savo angeliško- 
siomis antrosiomis pusėmis. Reikėtų būti atsargiems mėginant 
Tomo evangelijoje įžvelgi valentinizmo pėdsakus, kadangi ves- 
tuvių menės simbolizmas būdingas ir Naujojo Testamento teks- 
tams (plg. Mr 22, 2-14; Mt 25, 1-13). 


76. 
Jėzus pasakė: „Tėvo karalystė yra kaip pirklys, kuris 
turėjo prekių krovinį ir rado perlą. Tas pirklys buvo 

apsukrus: jis pardavė prekių krovinį ir nusipirko sau tą 
vienintelį perlą. Jūs taip pat ieškokite jo nepražūstančio 
ir išliekančio turto, kur jokia kandis neprisiartina suės- 
ti ir joks kirminas nesunaikina.“ 


Paralelės: LA 12, 33-34; Mt 13, 45-46; Mt 6, 19-21. Mokiniai 
raginami atsižadėti žemiškųjų reikalų ir vietoje jų rinktis perlą, 
tikrąjį išganymą ar Dangaus Karalystę. Tiksliai suprasti, ką reiš- 
kia perlas nėra įmanoma, tačiau, žvelgiant į Tomo evangelijos 
kontekstą, jo reikšmė tampa gana suprantama. Galbūt norėtųsi 
sieti pasakymą su Himnu apie perlą (alegorinis pasakojimas iš 
apokrifinio veikalo „Tomo darbai“ (106—113)), tačiau irgi nėra 
aišku, ką tame tekste perlas pažymi. 


77. 

Jėzus pasakė: „Aš esu šviesa, kuri yra virš visų daiktų. 
Aš esu visa. Iš manęs visa kilo ir visa siekia mane. Per- 
skelk medį ir aš ten esu. Pakelk akmenį ir rasi mane.“ 


Panašiai kaip ir Jono evangelijoje (plg. 8, 12; 9, 5; etc.) Jėzus 
sako esantis šviesa, tačiau čia šviesos supratimas skiriasi — Jono 
evangelijoje šviesa yra susijusi su žemišku Jėzaus gyvenimu (1, 9; 
3, 19; 9, 5; 12, 46) ir tikėjimu juo (12, 36; 46), o Tomo evan- 
gelijoje — šviesa pažymi vietą, iš kurios mokiniai atėjo ir į kurią 
sugrįš. Panašumai tarp šio pasakymo ir Jono evangelijos, ko gero, 
atsiranda dėl to, kad abu tekstai rėmėsi šviesos vaizdinijos apra- 
šymais, egzistuojančiais judėjiškose Išminties tradicijose (Dun- 
derberg 2006, 109). Pasaulis Tomo evangelijoje yra suvokiamas 
kaip neigiamas, materialybė, nuo kurios vertėtų atsitolinti, tad 
Jėzus, sakydamas „aš esu visa“, ko gero, turi galvoje dvasinę pa- 
saulio dalį (žmones). 

Garthercole (2014, 495) lygina Jėzaus pasakymą „visa siekia 
mane“ (NTA MTHpP4 no? aapoe!) su Jevos evangelija (tekstas 
išlikęs tik keliomis citatomis Epifanijaus Pzmarion): „Stovėjau 
ant aukšto kalno ir pamačiau aukštą žmogų ir dar vieną, žemą. 
Ir išgirdau kažką panašaus į griaustinio garsą ir priartėjau pasi- 
klausyti. Ir tarė jis man ir pasakė: 'Aš esu tu ir tu esi aš ir kad 
ir kur esi, ten esu ir aš. Ir visur esu pasėtas. Ir kur nori surinksi 
mane, ir mane surinkdamas, surenki save“ (žo1nv ėni 6govę 
dyniod xai etdov ūvBPVTOV Laxgdv xai dAIov xoloPov, 
xa TTAOVOU WOEL pWVTJV PoovTAS xA! jyyLoa TOV dxodGAL 
xai šAGANOE 1065 UE xa sinev: šyd 00 xAI V šyd, xAI 61OV 
šūv fjc, šYO ėxei Eii, xai ėv Gnaoiv ei. ėonagLĖvos. xai 
60ev šūv OšAinę, ouMMėyELĘ UE, ėuė dė oUMEyY0v ėauTov 
ouMėyeg; Epiph. Pan. 26.3.1). 


78. 

Jėzus pasakė: „Kodėl jūs atkeliavote į laukus? Pamaty- 
ti nendrę, judinamą vėjo? Ar pamatyti žmogų, vilkintį 
švelnius apdarus kaip jūsų karaliai ir didžiūnai? Jie ap- 
sivilkę švelnius apdarus, tačiau jie negali pažinti tiesos.“ 
Paralelės: Lk 7, 24-30; Mr 11, 7-15. Sinoptinėse šio pasakymo 
paralelėse kalbama apie Joną Krikštytoją, tačiau Tomo evangelijos 
skaitytojas galėjo to nežinoti. Čia kvestionuojamas galios ir tiesos 
santykis — galingieji negeba pažinti tiesos (Grosso 2021, 224). 


79. 

Moteris minioje jam pasakė: „Palaimintos yra įsčios, 
kurios tave išnešiojo, ir krūtys, kurios tave žindė“. Jis 
pasakė jai: „Palaiminti yra tie, kurie girdėjo Tėvo žodį 

ir iš tiesų jį saugojo. Mat ateina dienos, kai jūs sakysite: 
"Palaimintos įsčios, kurios nepastojo, ir krūtys, kurios 
nedavė pieno'.“ 


Paralelės: LA 11, 27-28; Lk 23, 29. Moteris giria Jėzų, tačiau 
Jėzus jai paprieštarauja, ragindamas moteris visai neturėti vaikų. 
Taigi čia kaip ir daugelyje kitų evangelijos pasakymų, aukština- 
mas asketizmas. 


80. 
Jėzus pasakė: „Tas, kuris rado pasaulį, rado kūną. Ta- 
čiau to, kuris rado kūną, šis pasaulis nevertas.“ 


Šis pasakymas Tomo evangelijoje užrašytas net trimis skirtin- 
gomis versijomis (56, 80, 110). Pasakymas beveik identiškas 
56-tajam, tačiau žodis „lavonas“ čia pakeistas žodžiu „kūnas“. 
Tai suteikia pasakymui šiek tiek skirtingas konotacijas, tačiau 
pagrindė reikšmė išlieka ta pati: mokinys suvokia tikrąją pa- 
saulio prigimtį (niekintiną materialybę) ir dėl to „pakyla“ virš 
pasaulio, tampa už jį vertesnis. 


81. 
Jėzus pasakė: „Tegu tas, kuris tapo turtingas, karaliau- 
ja. Ir tegu tas, kuris turi galią, jos atsižada.“ 


Paralelės: Lk 18, 24; Mr 19, 23; Mk 10, 23; I Kor 4, 8; Išgany- 
tojo dialogas 20. 

80 ir 81 pasakymai susiejami 110 Zomo evangelijos pasa- 
kyme. Vėl atkartojama per visą Tomo evangelijos tekstą aidinti 
tema: galios atsižadėjimas, raginimas tapti asketu, atsitolinti 
nuo politinių ir pasaulietinių reikalų. 

82. 
Jėzus pasakė: „Tas, kuris yra arti manęs, yra arti ugnies. 
Ir tas, kuris yra toli nuo manęs, yra toli nuo Karalystės.“ 


Šis pasakymas turi daug paralelių įvairiuose ankstyvosios krikš- 
čionybės tekstuose, pvz., Origeno (In Jer. Hom. 1, 3, 3), Didi- 
mo Aklojo (ž2 Psal. 88, 8), Išganytojo evangelijoje (107, 43-48), 
Evangelijos aiškinime (83; tekstas išlikęs armėniškai), o parale- 
lės su Naujuoju Testamentu gana tolimos (Mk 9, 49; Mk 7, G; 
Mk 12, 34; Mt 15, 8). Gathercole (2014, 505-506) mano, jog 
tekstas, ko gero, kalba apie kankinystę — sekti Jėzumi yra pavo- 
jinga, tačiau to nedarant Karalystė tampa nepasiekiama. Grosso 
(2021, 227) remdamasis ugnies aprašymais Senajame bei Nau- 
jajame Testamentuose teigia, jog ugnis simbolizuoja Dievo teis- 
mą, išganymą. Mes taip pat linkę pritarti Grosso interpretacijai. 
Naujajame testamente Įėzaus žodžiai apie ugnį dažnai pažymi 
tikinčiųjų išbandymą (plg. Mr 7, 19; Mr 13, 41-42 ete.). 


83. 
Jėzus pasakė: „Atvaizdai yra žmogui regimi, tačiau juo- 
se esanti šviesa yra paslėpta. Tėvo šviesos atvaizde ji bus 
atskleista, tačiau jo atvaizdas yra paslėptas jo šviesos.“ 


Kai kurie autoriai kitaip sudėlioja prasminius akcentus ir pir- 
mąjį sakinį sujungia su antrojo pradžia: „[...] šviesa yra paslėpta 
"Tėvo šviesos atvaizdė. Ji bus atskleista [...]“. Mums prasmingiau 
pasirodė tekstą versti pateiktuoju vertimu. 

Atvaizdai, kaip ir kituose Tomo evangelijose pasakymuose 
(22, 50), yra žemėje gyvenantys žmonės, o juose esanti šviesa — 
dvasinis jų elementas. Tolesnį pasakymo interpretavimą kom- 
plikuoja frazė „Tėvo šviesos atvaizde“, mat nėra itin aišku, kas 
galėtų būti šviesos atvaizdas. Gathercole (2014, 510) aiškina, 

jog Tėvo šviesa atskleidžia šviesą žmonėse taip, kad pastaroji at- 
sispindi Tėvo šviesoje. Tai ir yra „Tėvo šviesos atvaizdas“. Taip 
pat autorius teigia (2014, 511-512), jog čia aprašomo atvaizdo 
nereikėtų tapatinti su Dievo atvaizdu (t. y. idėja, jog žmonėse 
egzistuojanti šviesa yra Dievo šviesos dalis; šitai būdinga kai ku- 
rioms gnostinėms mokyklos, pvz., valentinizmui), veikiau tai 
yra Tėvo šviesos atspindys. Įvykis, kurio metu žmogus tą atspindį 
įsisąmonins, gali būti ir eschatologinis, ir individualus (pažini- 
mo įgijimas, mistinis potyris). 

Gathercole paradoksalų vaizdinį — Tėvo šviesą, kuri pati save 
paslepia — nušviečia lygindamas su Jono apokrifu: „Mat tai jis ap- 
mąsto save savo jį supančioje šviesoje, būtent gyvojo vandens šal- 
tinyje. Ir kiekviena kryptimi jis suvokia savo atvaizdą, regėdamas 
jį Dvasios šaltinyje“ (NHC II 4,19-24). Atvaizdą patį savyje su- 
laiko šviesa ir dėl to jis nepasiekia jokios išorės — išlieka paslėptas. 


84. 

Jėzus pasakė: „Kai matote savo panašumą, jūs džiūgau- 
jate. Tačiau kai pamatysite savo atvaizdus, kurie atsira- 
do dar prieš jus — jie nei miršta, nei apsireiškia — kiek 
jūs pakelsite?“ 


Pasakyme ryški aliuzija į Pradžios knygą: „Tuomet Dievas tarė: 
Padarykime žmogų pagal mūsų paveikslą ir panašumą; tevaldo 
jie ir jūros žuvis, ir padangių sparnuočius, ir galvijus, ir visus 
laukinius žemės gyvulius, ir visus žemėje šliaužiojančius roplius! 
Dievas sukūrė žmogų pagal savo paveikslą, pagal savo paveiks- 
lą sukūrė jį; vyrą ir moterį; sukūrė juos“ (1, 26-27). Patterson 
(2013, 47-48) teigia, jog šiame pasakyme atsispindi tam tikras 
siriškos krikščionybės bruožas: Dievo atvaizdas egzistuoja ne 


mirtingame žmogaus kūne, o danguje, laukdamas, kol žmogus 

sugrįš jo prisiimti. Šis atvaizdas yra atpažįstamas, kadangi yra 
panašus į tą žmogų. Taigi pasakyme Jėzus kalba apie paprastus 
atvaizdus, regimus žemėje (veidrodyje ir pan.), o vėliau užsime- 
na apie danguje egzistuojančius amžinuosius atvaizdus. Taip pat 
ir apaštalo Pauliaus laiškuose galima rasti šios idėjos atgarsių: 
„Koks žemiškasis, tokie ir žemiškieji, o koks dangiškasis, tokie 
ir dangiškieji. Ir kaip nešiojome žemiškojo atvaizdą, raip nešio- 
sime ir dangiškojo paveikslą“ (1 Kor 15, 48-49). 


85. 

Jėzus pasakė: „Adomas atsirado iš didžios galios ir di- 
daus turto, tačiau jis netapo jūsų vertas. Mat jei jis 
būtų buvęs vertas, jis nebūtų ragavęs mirties.“ 


Šis pasakymas susisieja su 83 ir 84, nors jame tiesiogiai ir nekal- 
bama apie atvaizdus. Adomas, sukurtas pagal Dievo atvaizdą, šį 
atvaizdą prarado nusidėdamas (taip manė Tatianas pasak Irenie- 
jaus (Adv. baer. 1.28.1)), todėl jis mirs. Tačiau tikintieji gali šį 
atvaizdą vėl atgauti (plg. 84 pasakymo komentarą). Frazė didi 
galia (čia: NOYNOG NAYNAMIC) yra gana dažna Nag Hamma- 
di tekstuose (pvz.: Supratime apie mūsų didžią galią (uxouMa 
NTNA6 NGaM)) ir neretai „didžią galią“ galima identifikuoti su 
Kūrėju ar kitomis žemesnėmis, tačiau teigiamomis būtybėmis. 


86. 

Jėzus pasakė: „Lapės turi sau urvus ir paukščiai turi 
savo lizdus, tačiau Žmogaus Sūnus neturi, kur atremti 
galvos ir pailsėti.“ 

Paralelės: LA 9, 57-62; Mr 8, 18-22. Pasakymas beveik tiksliai 


atkartoja sinoptines savo paraleles, tačiau pabaigoje prideda dar 
vieną žodį — pailsėti (Nga TON M[Mojų). Kai kurie autoriai mano, 

jog pasakymas atspindi klajojančio apaštalo dalią (Patterson 
1993, 134), kai kurie nesutinka su tokia interpretacija (Garher- 
cole 2014, 519-520). Pastarasis autorius mano pasakymą pertei- 
kiant idėją, jog šiame materialiame pasaulyje neįmanoma pailsėti. 
Autorius atsižvelgia ir į tai, kaip kituose Zomo evangelijos pasaky- 
muose (50, 51, 60, 90) vartojamas žodis „atilsis“: dažniausiai jis 
turi soteriologinę funkciją. Kai kurie autoriai įžvelgia ir gnostinę 
teksto redakciją (Gartner 1961, 60) — žodis „atilsis“ gnostiniuose 
tekstuose dažnai nurodo sugrįžimą į Pilnatvę, eonus. 


87. 

Jėzus pasakė: „Pasigailėtinas yra kūnas, kuris yra pri- 
klausomas nuo kūno. Ir pasigailėtina yra siela, priklau- 
soma nuo šių dviejų.“ 


Pasakymas gana sudėtingai interpretuojamas — ką reiškia kū- 
nui priklausyti nuo kūno? Suvokimą apsunkina ir papildomų 
konotacijų suteikia ir koptiškas veiksmažodis ei09€e (čia: A0pe 
(gualitar.)), kurio pirminė reikšmė yra „pakabinti“, tačiau toli- 
mesnė - nukryžiuoti (plg. Crum, s.v. ee). Dėl šios priežasties 
DeConick (2006, 254) mano, jog pasakyme yra liūdima dėl 
žmogaus įsikūnijimo, kuris lyginamas su nukryžiavimu. Jei grį- 
šime prie pirminės žodžio reikšmės (pakabinti), galime pastebė- 
ti ir įdomią paralelę su Valentino fragmentu, vadinamu Vasara, 
išlikusiu graikiškai Hipolito Ref 6.37.7. Šiame neilgame tekste 
rašoma (pateikiame pažodinį vertimą): 

matau, kad visa yra pakabinta dvasioje, 

suprantu, kad visa yra nešama dvasioje: 

kūnas, kabantis nuo sielos, 

dvasia įsikibusi oro, 

oras, kabantis nuo eterio, 

derlius, skubantis iš Gylio, 

kūdikis, skubantis iš įsčių. 

Šiame Valentino tekste naudojamas veiksmažodis kpeudvvuji 
atitinka koptišką veiksmažodį e109€ prasmėmis „pakabinti, nu- 
kryžiuoti“ (5.4. xoenavvvi, LSJ), tačiau panašu, kad ir šiame 
tekste kalbama apie reiškinių priklausymą vienas nuo kito. 

Grosso (2021, 232) teigia, jog kūno priklausymas nuo kito 
kūno čia pažymi priklausymą nuo pasaulio — tokia sąjunga yra 
kritikuojama kaip žalinga sielai. Gathercole (2014, 522) mano 
kitaip — pasak šio autoriaus, tekste peikiama santuoka ir žmonių 
priklausymas vienas nuo kito — ypač dėl seksualinių ryšių. 


88. 

Jėzus pasakė: „Angelai ir pranašai ateis pas jus ir duos 
jums tai, ką jūs turite. Jūs patys taip pat duokite jiems 
tai, ką turite ir sakykite sau: "Kada jie ateis ir pasiims 
tai, kas jiems priklauso?“ 


Daugelis tyrėjų teigia, jog pasakyme kalbama apie keliaujančių 
apaštalų materialų aprūpinimą, kai jie atvyksta skelbti evangeli- 
jos (plg. Grosso 2021, 233—234), tačiau mes manome šiek tiek 
kitaip. Zomo evangelijos bendruomenė yra išrinktieji, siekiantys 
pažinimo, tad atvykę apaštalai jiems siūlo tai, ką jie jau yra įgiję. 
Taip pat išrinktieji atvykusiems privalo pasiūlyti savąją tikėjimo 
versiją. 


89. 

Jėzus pasakė: „Kodėl jūs mazgojate puodelio išorę? 
Ar nesuprantate, kad tas, kuris sukūrė vidų, sukūrė 
ir išorę?“ 

Paralelės: LA 11, 39-41; Mr 23, 25-26. Pasakymas apverčia savo 
sinoptinių paralelių prasmę, kur pabrėžiamas vidus, o ne išorė. 

Tai gana nebūdinga Zomo evangelijai, kurioje įprastai raginama 
atrasti vidų, vidinį pažinimą. Daugelis autorių mano, jog pa- 
sakyme kalbama apie judėjiškus ritualinius apsiplovimus (plg. 
Grosso 2021, 235), t. y. reikia atsisakyti tradicinės formalistinės 
judėjiškos logikos ir stengtis pasiekti tyrumą, atspindintį kie- 
kvieną egzistencijos aspektą. Gathercole (2014, 529) pateikia 
įdomią interpretaciją, nors ir pabrėždamas, kad ji gana speku- 
liatyvi: Tomo evangelijos 53 pasakyme kalbama apie apipjausty- 
mą ir teigiama jį esant nereikalingą, mat Dievas sukūrė žmones 
neapipjaustytus. Žmogaus išorės nereikia keisti, mėginti pato- 
bulinti, t. y. apvalyti ar net krikštyti, kadangi būtent tokią ją 
padarė Kūrėjas. 


90. 

Jėzus pasakė: „Ateikite pas mane, mat mano jungas 
švelnus ir mano viešpatavimas lengvas ir jūs rasite sau 
atilsį.“ 


Paralelė: Mr: 11, 25-30. Pasakymą galima susieti su žydiškąja 
išminties tradicija (plg. Sir 24, 19: Ateikite pas mane visi, kurie 
manęs trokštate, valgykite iki soties mano vaisių; 51, 26: Palen- 
kite sprandą jos jungui, tepriima jūsų širdis mokymą [...]). Dėl 
ryšių su Išminties figūra, tokia svarbia gnostiniuose tekstuose, 
bei atilsio paminėjimo norisi tekstą sieti su gnosticizmu, tačiau 
galimi ir kitokie paaiškinimai. Abi šios temos svarbios ne tik 
gnostinėje, bet ir kitoje ankstyvosios krikščionybės literatūroje. 
Jungas pasakyme nurodo į tam tikrą kristologijos sampratą — 
žmogus kviečiamas ne būti mokiniu, o būtent Jėzus, kaip šeimi- 
ninkas, Viešpats, siūlo pagalbą tiems, kurie atliks ne itin sunkias 
ir žmogui tinkamas užduotis (Grosso 2021, 235-236). Atikis 
tekste turi soteriologinę prasmę. 

91. 
Jie pasakė jam: „Pasakyk mums, kas esi, kad mes tavimi 
patikėtume“. Jis atsakė jiems: „Jūs tiriate dangaus veidą 
ir žemę, tačiau to, kuris yra prieš jus, jūs nearpažinote 
ir jūs nepažįstate šio laiko ir jo netiriate.“ 


Paralelės: LA 12, 54-56; Mt 16, 1-4. Pasakyme išsaugoma „orų“ 
tema iš sinoptinių evangelijų, leidžianti žaisti graikišku žodžiu 
Kaipoc (koptiškame tekste šis žodis transliteruojamas; čia ver- 
čiame /zikas), kuris čia nurodo ir metų laiką, ir išganymo mo- 
mentą (Grosso 2021, 238). Jėzus kaltina klausytojus, kad jie 
susitelkia ne ties jo žodžiais ir išganymu, o ties ateities spėjimais 
pagal tai, kas vyksta dabartyje. Pažinimas Tomo evangelijoje yra 
svarbi tema ir šis pasakymas vėl prie jos sugrįžta — tekste net 
du kartus pakartotas žodis cooyN (žinori). Jėzus ragina tikin- 
čiuosius ieškoti pažinimo. Gathercole (2014, 534) teigia, jog 
čia galima įžvelgti ir ortodoksinės krikščionybės, per daug su- 
sitelkusios vien ties tikėjimu, kritiką, tačiau nemanome, jog šis 
pasakymas pateikia pakankamai užuominų tokiai įžvalgai. 


92. 

Jėzus pasakė: „Ieškokite ir rasite, tačiau tuos dalykus, ku- 
rių jūs manęs klausėte tomis dienomis ir aš tada nepasa- 
kiau, dabar aš trokštu pasakyti, tačiau jūs nebeieškote jų.“ 
Paralelės: £A 11, 9-13; M+ 7, 7-11; Mr 21, 18-22; Jn 15, 16-17; 
Jn 14, 12-14; Jn 16, 20-28; Mk 11, 20-25. Tomo evangelijos 38 
pasakymas labai panašus į šį ir perteikia panašią mintį — Jėzus 
nori pasidalyti išmintimi su mokiniais, tačiau jie nebenori jos 
išgirsti. Jėzus ragina nenustoti dėti pastangų tol, kol bus pasiek- 
tas tikslas ir įgytos žinios. 

93. 

Jėzus pasakė: „Neduokite šunims to, kas šventa, kad jie 
neįmestų to į mėšlą. Nemėtykite perlų kiaulėms, kad 
jos nepadarytų jų... [-..].“ 


Paralelės: Mr 7, 6. Pasakymo pabaiga aiškiai neišlikusi. Kai ku- 
rie tyrėjai atkuria ją taip: [...] nepadarytų purvo iš jų (Suarez), 
[...] nepaverstų nieku (Leipoldt), [...] nesutrintų į gabalėlius 
(Layton). Nėra itin aišku, ko būtent reikėtų nešvaistyti — Jėzaus 
mokymo turinio, žinios apie išganymą? Didacbėje taip pat lie- 
piama nešvaistyti šunims to, kas šventa — eucharistijos (9, 5). 
Taip pat nėra aišku, kas gi yra tie nevertieji. 2 Pr 2, 22 netikrus 
pranašus prilygina šunims ir kiaulėms, tačiau šiame pasakymo 
kontekste neturime jokios nuorodos būtent į šiuos žmones. 


94. 
Jėzus pasakė: „Tas, kuris ieško, ras. Tam, kuris beldžia, 
bus atidaryta.“ 


Paralelės: LA 11, 9-13; Mt 7, 7-11; Mr 21, 18-22; Jn 15, 16-17; 
Jn 14, 12-14; Jn 16, 20-28; Mk 11, 20-25. Sinoptinėse pasakymo 
paralelėse Jėzus šį pasakymą pateikia kalbėdamas apie maldą — 
besimeldžiantiems ir prašantiems Dievo malonės, ji bus suteikta. 
O Tomo evangelijoje nėra jokios užuominos apie prašymą — pats 
tikintysis turi stengtis ieškoti pažinimo ir tik tada jam bus suteik- 
ta malonė. 


95, 

Jėzus pasakė: „Jei turite variokų, neskolinkite jų su pa- 
lūkanomis. Geriau atiduokite juos tam, iš kurio nebe- 
atgausite.“ 

Paralelės: LA 6, 27-36; Mt 5, 38-42. Raginimas neskolinti su 
palūkanomis pakartoja jau Senojo Testamento skatinimus to 
nedaryti (plg. Iš 22, 24-25; Kun 25, 35-37). Tačiau nesiūlo- 
ma ir visiškai atsisakyti ekonominės veiklos kaip gnostiniuose 
tekstuose — veikiau abejingai žvelgti į pinigus ir duoti jų tiems, 
kuriems trūksta (plg. Grosso 2021, 241-242). 


96. 
Jėzus pasakė: „Tėvo Karalystė panaši į moterį. Ji paėmė 
truputį raugo, paslėpė tešloje ir padarė didelius kepa- 
lus. Tas kuris turi ausis, teklauso.“ 


Paralelės: Lk 13, 20-21; Mr 13, 35. Šis ir kiti du pasakymai 
(97, 98) pateikia palyginimus apie Karalystę. Kai kurie tyrėjai 
susitelkia ties faktu, kad pasakymo veikėja yra moteris (pvz., 
Hearon, A. X A.C. Wire 2002, 136-157; Grosso 2021, 243). 
Pasak autorių, galbūt moters reikšmingumas pasakyme atspindi 
svarbią moterų padėtį Tomo evangelijos bendruomenėje ir net 
apaštalaujant. Tačiau nesame linkę sutikti su šia nuomone: ir 
sinoptinėse pasakymo paralelėse veikia moteris. Veikiau pasaky- 
mo esmė yra apie jau dabar egzistuojančios, paslėptos Karalystės 
mažumą, lyginant su tuo, kokia didelė ji išaugs ateityje (plg. 
Gathercole 2014, 545—546). 


97. 
Jėzus pasakė: „Iėvo Karalystė yra panaši į moterį, ne- 
šusią ąsotį, pilną miltų. Kol ji ėjo atokiu keliu, ąso- 
čio rankena nulūžo ir miltai išsipylė kelyje už jos. Ji to 
nesužinojo, ji nesuprato nelaimės. Kai ji pasiekė savo 
namus, ji padėjo ąsotį ir rado jį tuščią.“ 

Pasakymas neturi paralelių nei Naujojo Testamento tekstuose, 
nei ankstyvosios krikščionybės šaltiniuose. Šis pasakymas dėl 
savo mįslingumo susilaukė daugybės interpretacijų — didžio- 
ji dalis tyrėjų dėmesį atkreipia į tuščio/pilno ąsočio metaforą, 
teigdami, jog ji atspindi nežinojimą, lydintį į pražūtį (King, 
1987, 48-97). Tačiau tokiu atveju gana sunku susieti alegoriją 
apie moterį su ąsočiu ir teksto pradžią — „Karalystė yra pana- 
ši...“. Grosso (2021, 244) mano, jog palyginimas yra apie tai, 
jog Karalystė ateina netikėtai, nustebina, o jos pasirodymas 
suglumina žmogų. Gana įtikinamą interpretaciją pateikia Ga- 
thercole (2014, 552—553), šiek tiek besiremdamas Helderman 
(1999, 488—493) aiškinimu. Mėgindamas nušviesti Z0mo evan- 
gelijos 97 pasakymą, Helderman pateikia labai panašų alegorinį 
pasakojimą iš Makariškųjų bomilijų (anonominiai IV a. tekstai, 
išlikę graikų kalba, kuriuose kalbama apie maldos prigimtį ir 
dvasinį gyvenimą). Tekste keliautojas nešasi ne ąsotį, o maišą 
smėlio. Kadangi kelionės gale smėlis yra išbyrėjęs, keliautojas 
būna pailsėjęs. Smėlis prilyginamas nuodėmėms. Tiesa, Gather- 
cole pateikia kitokį palyginimo vertimą. Žodį 2ice („nelaimė, 
bėda“) autorius, remdamasis tolimesnėmis Crum žodyne (5.2. 
21ce) pateiktomis reikšmėmis, supranta kaip „suffering strug- 
gle“, todėl pakeičia ir pasakymo teksto prasmę — „[...] She did 
not realise it. She did nor feel tired“. Taip 97 pasakymas su- 
panašėja su tekstu iš Makariškųjų bomilijų ir jį suvokti galima 
taip — per ilgą gyvenimą siela (graikiškai ir koptiškai ji yra mo- 
teriškosios giminės) yra varginama aistrų ir nuodėmių, tačiau 
kelyje į Karalystę jas nusimeta ir atranda atilsį. Ši interpretacija 
susietai paaiškintų kiekvieną pasakymo dalį, tačiau viskas pri- 
klauso nuo to, kaip suprasime žodį gice. Mes verčiame šį žodį 


pirmine reikšme. 

98. 

Jėzus pasakė: „Tėvo karalystė yra panaši į vyrą, kuris no- 
rėjo nužudyti galingą žmogų. Jis išsitraukė kardą savo 
namuose ir įsmeigė jį į sieną, kad suprastų, ar jo ranka 


bus pakankamai stipri. Tada jis nužudė galingąjį.“ 


Šis pasakymas neturi paralelių sinoptiniuose ar kituose ankstyvo- 
sios krikščionybės tekstuose, tačiau jį galima palyginti su Tomo 


praus žmogaus namus ir sutramdyti ji nebent surištų jo rankas. 


[112 


Tada galės apiplėšti namus“). Abiejuose pasakymuose tas, kuris 
iš pirmo žvilgsnio pasirodytų blogas, čia turi būti suprastas kaip 
teigiamas veikėjas. 35 pasakymo atveju tai yra mokinys, nugalinti 
žemiškąsias aistras, o 98 pasakyme — mokinys, besitreniruojantis, 
kad galėtų „užpulti materialujį pasaulį“ arba savo paties vidines 
aistras. Koks yra tas pasiruošimas, reikalingas mokiniui? Galimai 
asketinės praktikos, žinių kaupimas apie tikrąjį mokymą. 


99, 

Mokiniai pasakė jam: „Tavo broliai ir tavo motina stovi 
lauke“. Jis tarė jiems: „Tie, kurie yra čia, kurie įvykdo 
mano Tėvo valią — tie yra mano broliai ir motina. Tai 
jie įžengs į mano Tėvo karalystę.“ 

Paralelės: LA 8, 19-21; M+ 12, 46-50; Mk 3, 20-22; Mk 3, 31-35. 
Pasakymo mintis panaši kaip ir paralelių iš sinoptinių tekstų — ti- 
kinčiųjų bendruomenė yra svarbesnė už tikrąją šeimą. 


100. 
Jie parodė Jėzui auksinę monetą ir pasakė jam: „Ceza- 
rio žmonės reikalauja mokesčių iš mūsų“. Jis tarė jiems: 

„Duokite tai, kas Cezario, Cezariui. Tai, kas Dievo, 
duokite Dievui. Ir tai, kas mano, atiduokite man.“ 


Paralelės: ZA 20, 20-26; Mr 22, 15-22; Mk 12, 13-17. Tomo evan- 
gėlijoje neretai raginama nekreipti dėmesio į pinigus ir turtus, tad 
ir šis pasakymas, turintis sinoprinių paralelių, atranda savo vietą. 
Dievas turi būti garbinamas, o Jėzaus apreiškimo klausoma ir juo 
sekama. Gathercole (2014, 563) pastebi įdomų faktą — tai, jog 
šiame pasakyme minima būtent auksinė moneta yra gana keis- 
ta. Sinoptiniuose tekstuose minimas (sidabrinis) denaras, gnos- 
tiniame tekste Išminries tikėjimas — stateras (cxTeepe). II amžiuje 
auksinis denaras buvo vertas 25 sidabrinių, tad Zomo evangelijoje 
gerokai pakeliama monetos vertė. Galbūt monetos vertė specia- 


liai perdedama, siekiant pasakymą padaryti vaizdingesnį. 


101. 

Tas, kuris nejaučia neapykantos savo tėvui ir savo mo- 
tinai kaip aš, negalės tapti mano mokiniu. Ir tas, kuris 
nemyli savo tėvo ir savo motinos taip kaip aš, negalės 
tapti mano mokiniu. Mat mano motina, kuri [...] bet 
tikroji mano motina suteikė man gyvybę. 


Paralelės: Mr 10, 37; LA 14, 26, Tom 55. Teksto lakūnas auto- 
riai užpildo skirtingai: Layton and Lambdin: Nrac[+ maei ūn6] 
OX (kuri apgavo mane), Plisch: KTac[ x 101 acBOXT eB]oX (kuri 
pagimdė mane, sunaikino mane), DeConick: NTAc[x7- 101 +x.0K 
eBloX (kuri pagimdė mane, suteikė man mirtį). 

Pasakyme mokiniai raginami atsisakyti savo šeimos ryšių ir 
mylėti dangiškąjį Tėvą ir Motiną (ko gero panašiai kaip gnos- 
tiniuose tekstuose, kuriuose Motina yra sukurta Tėvo ir veikia 
kaip vienas iš kūrybinių pasaulio principų). Motinos figūroje 
būtų galima įžvelgti ir Šventąją Dvasią. 

102. 
Jėzus pasakė: „Vargas fariziejams, mat jie primena šunį, 
miegantį gyvulių ėdžiose, mat jis nei ėda, nei leidžia 
ėsti galvijams.“ 

Paralelės: Mr 23, 13; LA 11, 52; Tom 39. Pasakymo reikšmė 


krosios tiesos, kad patektų į Karalystę, ir trukdo kitiems prie 
jos priartėti. Šuns, gulinčio ėdžiose, įvaizdis sutinkamas II a. 
(tame pačiame amžiuje parašyta ir Zomo evangelija) graikiškoje 
literatūroje (plg. Lukiano Timoną 14). 


103. 
Jėzus pasakė: „Palaimintas yra žmogus, žinantis, kokiu 
metu įeis vagys, kad pakiltų ir sutelktų savo karalystę ir 
apsijuostų savo strėnas iki kol jie įeis.“ 


Paralelės: Mr 24, 43; Lk 12, 39. Tomo evangelijoje egzistuoja 
dar du panašūs palyginimai (21 ir 98), kuriuose taip pat kalba- 
ma apie gresiantį pavojų ir pasiruošimą jam. Panašūs sinoptikų 
pasakymai kalba apie Žmogaus Sūnaus laukimą ir pasirengimą 
jo atėjimui. Taigi vėl, nors ir panaudoti Naujojo Testamento 
įvaizdžiai, Tomo evangelija juos interpretuoja savaip, kreipdama 
link vidinio pažinimo paieškų ir jo išganančių galių. 


104. 

Jie pasakė Jėzui: „Ateik, melskimės ir pasninkaukime 
šiandien“. Jėzus tarė: „Kokią nuodėmę aš padariau ir 
kur aš buvau įveiktas? Tačiau kai jaunikis išeis iš vestu- 
vių menės, te tada jie pasninkauja ir meldžiasi.“ 


Paralelės: MA 2, 18-20; Mt 9, 14-15; Lb 5, 33-35, 

Kaip ir sinoptinėse paralelėse čia Jėzus prieštarauja tradicinei 
tvarkai, teigdamas, jog dėmesį reikia kreipti ne į išorinius ritu- 
alus. Naujajame Testamente taip pat ne kartą minimas jaunikio 
pasitraukimas (plg. M: 9, 14-15). Jaunikio išėjimas Mato evan- 
gelijoje pažymi Kristaus išėjimą iš pasaulio. Grosso (2021, 252) 
mano, jog antrojoje šio Tomo evangelijos pasakymo dalyje kaip 
tik raginama melstis ir pasninkauti, užsiimti asketizmu Jėzui 
palikus savo pasekėjus. Kol Jėzus gyveno pasaulyje, šių dalykų 
daryti nereikėjo, tačiau dabar — privalu. Tačiau tokiu atveju ne- 
aišku, kodėl pasakymo pabaigoje Jėzus ne tiesiogiai šneka mo- 
kiniams, o tarsi kalba apie kitus žmones — jie pasninkauja, jie 
meldžiasi (galima versti ir beasmene forma: yra pasninkaujama, 
yra meldžiamasi). 


105. 
Jėzus pasakė: „Tas, kuris pažins Tėvą ir Motiną, bus va- 
dinamas prostitutės sūnumi.“ 


Šiame sumišimą keliančiame pasakyme, ko gero, kalbama apie 
žydų paskleistą gandą, jog Jėzus buvęs nesantuokinis vaikas 
(Davies 2002, 126). Taip pat įmanoma, jog čia kalbama apie 
Tomo bendruomenės pasekėjams metamus kaltinimus — neva 
jie yra dvasiškai „neteisėti“, prostitutės sūnūs, nors būtent jie 
pažįsta Tėvą ir Motiną (Gathercole 2014, 580). 


106. 

Jėzus pasakė: „Kai padarysite du vienu, jūs tapsite žmo- 
gaus sūnumis. Ir jei jūs tarsite: “Kalne, pajudėk!, jis pa- 
judės.“ 

Paralelės: MA 11, 23; Mr 21, 21; Mr 17, 20. Pasakymas atkar- 
toja 48 pasakymą: Jėzus pasakė: „Jei du žmonės susitaiko vie- 

nas su kitu vienuose namuose, jie pasakys kalnui : 'Pajudėk", 
ir jis pajudės.“ 

Tiesa, čia taip pat kalbama apie sugrįžimą į pirmykštę vien- 
tisą būseną, leisiančią valdyti materiją ir pakilti virš jos. Ga- 
thercole (2014, 582) pažymi, kad tapimas žmogaus sūnumi ir 
viršenybė pasaulyje galima sieti su Pradžios knyga, kur sakoma, 
kad Adomas valdys žemę (Pr 1, 26-28). 


107. 

Jėzus pasakė: „Karalystė primena piemenį, turėjusį 
šimtą avių. Viena iš jų, didžiausia, paklydo. Jis paliko 
devyniasdešimt devynias ir ieškojo tos vienos, kol ją 
rado. Ilgai vargęs, tarė aviai: 'Aš myliu tave labiau nei 


devyniasdešimt devynias'.“ 

Paralelės: M+ 18, 12-14; LA 15, 3-7. Sinoptinių evangelijų pa- 
ralelės siūlytų interpretuoti pasakymą panašia linkme: Dievas 
gelbsti paklydusius. Tačiau Zomo evangelijoje palyginimo išvada 
ženkliai skiriasi - piemuo pasako mylįs paklydėlę labiau nei li- 
kusias. Tokiu atveju piemenį reikėtų suvokti ne kaip simboli- 
zuojantį Dievą, o mokinį, pasaulyje ieškantį tikrojo pažinimo 
(plg. Grosso 2021, 255). Labai panašus pasakymas yra 8: Ir jis 
pasakė: „Žmogus yra panašus į išmintingą žveją, metusį savo 
tinklą į jūrą: jis ištraukė jį iš jūros pilną mažų žuvų. Tarp jų 
žvejys rado gerą, didelę žuvį. Jis išmetė visas mažas žuvis į jūrą 
ir pasirinko didžiąją žuvį nesirūpindamas. Tas, kuris turi ausis, 
teišgirsta“. Čia taip par kalbama apie menkesnių dalykų atsisa- 
kymą dėl vertesniojo radinio. 


108. 


Jėzus pasakė: „Tas, kuris gers iš mano burnos, taps pa- 

našus į mane. Aš pats tapsiu juo ir tai, kas paslėpta, bus 
apreikšta jam.“ 


Pilypo evangelijoje (67.21-27) rašoma, kad žmogus įgijęs krikš- 
čionio vardą tampa Kristumi. /evos evangelijoje taip pat sutin- 
kame panašų pasakymą: Stovėjau ant aukšto kalno ir pamačiau 
aukštą žmogų ir dar vieną, žemą. Ir išgirdau kažką panašaus į 
griaustinio garsą ir priartėjau pasiklausyti. Ir tarė jis man ir pa- 
sakė: „Aš esu tu ir tu esi aš, ir kad ir kur esi, ten esu ir aš. Ir visur 
esu pasėtas. Ir kur nori surenki mane, ir mane surinkdamas, 
surenki save“ (Epiph. Pan. 26.3.1). Toks susiliejimas su dievy- 
be yra gana būdingas gnostiniams tekstams ir nurodo galutinį 
žmogaus dvasios tikslą. Tačiau šiame pasakyme kalba Jėzus, tad 
sielos grįžimo į pirmykštę būseną įspūdis nėra toks stiprus. 


109. 

Jėzus pasakė: „Karalystė panaši į žmogų, kurio lau- 
ke buvo paslėptas lobis, apie kurį jis nežinojo. Kai jis 
mirė, paliko jį savo sūnui. Sūnus taip pat nežinojo. Jis 
paėmė tą lauką ir pardavė. Ir tas, kuris nupirko jį, ėjo 
arti. Jis rado lobį ir pradėjo skolinti pinigus su palūka- 
nomis tam, kam norėjo.“ 


Paralelė: M+ 13, 44. Radimo tema labai svarbi Tomo evangeli- 
joje (plg. 8, 27, 38, 49 etc.). Šiame palyginime tėvui ir sūnui 
buvo patikėtas raktas į Karalystę, tačiau jie neieškojo jos, o žemę 
nupirkęs žmogus ją atrado. Nors Tomo evangelijoje skolinimas 
dažniausiai turi neigiamą konotaciją, čia jį reikėtų suprasti per- 
keltine prasme. Karalystę radęs žmogus dvasiškai praturtėjo ir 
jo dalijami turtai yra dvasiniai. Taip pat reikėtų pabrėžti darbo 
svarbą — pirkėjas dirbo žemę, stengėsi, už tai buvo apdovanotas. 

110. 
Jėzus pasakė: „Tas, kuris atrado pasaulį ir tapo turtin- 
gas, teatsisako pasaulio.“ 


Pasakymą galima susieti su 80 ir 81 pasakymais, kuriuose at- 
kartojamos panašios temos. Žmogus, perpratęs tikrąją pasaulio 
prigimtį, t. y. suvokęs, kad pasaulis yra materialus ir pražūtin- 
gas, tampa dvasiškai turtingas ir turėtų atsisakyti tokio pasaulio 
siūlomų vertybių (plg. Grosso 2021, 258-259). 


111. 

Jėzus pasakė: „Dangūs ir žemė susivys tavo akivaizdoje. 
Ir tas, kuris gyvena per Gyvąjį, neregės mirties“. Mat 
ne taip Jėzus sakė: „Pasaulis yra nevertas to, kuris atra- 
do tik save vieną.“ 


Šį pasakymą galime susieti su 11 pasakymu: „Šis dangus praeis 
ir tas, kuris yra virš jo, praeis. Tačiau tie, kurie yra mirę, negy- 
vena, ir tie, kurie gyvena, nemirs [...]“. Mokiniai, išrinktieji, 
kurių gyvenimo šaltinis yra Gyvasis Tėvas, gyvens ir po laikų 
pabaigos. Daugelis vertėjų antrąją pasakymo dalį verčia retori- 
niu klausimu (plg. [...] Non dice Ges che il mondo non ė degno 
di colui che troverd sė stesso?, Grosso 2021, 105), tačiau tai nėra 
teisinga gramatiškai. Gathercole (2014, 599-600) siūlo kitokį 
aiškinimą, neverčiant teksto klausimu — išganymas nepasiekia 
atradusiųjų tik save, jie turi rasti ir Gyvąjį Tėvą. 


112. 
Jėzus pasakė: „Vargas kūnui, kuris priklauso nuo sielos. 
Vargas sielai, kuri priklauso nuo kūno.“ 


Šis pasakymas labai artimas 87-tajam: „Pasigailėtinas yra kūnas, 
kuris yra priklausomas nuo kūno. Ir pasigailėtina yra siela, pri- 

klausoma nuo šių dviejų“. Kūnas vertinamas neigiamai ir nuo 
jo priklausančiai sielai egzistencija apkarsta. Galbūt norėtųsi čia 
įžvelgti asociaciją su Jėzaus nukryžiavimu — kaip ir 87 pasaky- 
me čia vartojamas veiksmažodis eiaxe, kurio pirminė reikšmė 
yra pakabinti, o tolesnė — nukryžiuoti (Crum s.v. eve). Tačiau 
neatrodo, jog tokia interpretacija tiktų šio pasakymo konteks- 
tui: Z0m0 evangelijoje nukryžiavimas beveik nefigūruoja (tik 55 
pasakyme tiesiogiai paminėtas kryžius). Šiame pasakyme ragi- 
nama saugotis per stiprių kūno ir sielos ryšių. 


113. 

Jo mokiniai pasakė jam: „Kada ateis Karalystė?“. Jėzus 
tarė: „Ji neateis tiesiog jos laukiant. Nebus pasakyta: 
"Štai, ji čia!", ar “Štai, ji ten!". Veikiau Dangaus Karalys- 
tė driekiasi žemėje ir žmonės jos neregi.“ 

Paralelė: ZA 17, 20-21. Kaip ir keliuose kituose pasakymuose 
(3, 18, 51) Jėzus sako, jog Karalystė (ir laikų pabaiga 18, 51 pa- 
sakymuose) jau yra čia, tačiau žmonės jos neregi ir nesupranta. 
Karalystė nėra anapusinė ar egzistuojanti konkrečioje vietoje, 
tačiau pasiekiama jau šioje realybėje ir bet kur. 


114. 

Simonas Petras pasakė: „Tegu Marija pasitraukia nuo 
mūsų, kadangi moterys nėra vertos gyvenimo“. Jėzus 
tarė: „Štai aš patrauksiu ją tam, kad padaryčiau ją vyru, 
kad ji taip pat taptų gyvąja dvasia, primenančia jus, 
vyrai. Mat kiekviena moteris pasidariusi vyru įžengs į 
Dangaus Karalystę.“ 


Evangelijoje pagal Mariją mokiniai klausosi slapčia Marijai 
patikėtų Jėzaus žodžių. Petras suabejoja jų autentiškumu, pa- 

brėždamas Marijos lytį: „Ar jis išties slapčia nuo mūsų kalbėjo 
su moterimi, ne atvirai? Mes patys turėtume apsigalvoti ir visi 
klausyti jos? Ar jis pasirinko ją vietoj mūsų?“. Galbūt norėtųsi 
reabilituoti Zomo evangeliją nuo nepopuliarių požiūrių, ypač 
atsižvelgiant į faktą, jog tekste ne kartą aukštinamas androgi- 
niškumas (plg. 22, 61, 106), tačiau šiame pasakyme Marijos 
moteriškumas iš tiesų vertinamas neigiamai. Taip pat daugely- 
je gnostinių tekstų į moterų giminę nežiūrima palankiai, pvz., 
Zostriane (131.5-8) moteriškumas yra vadinamas pamišimu ir 
vergove, o vyriškumas — išganymu. Gathercole (2014, 613— 
614), aptardamas šį Tomo evangelijos pasakymą ir lygindamas jį 
su kitais panašaus laikotarpio tekstais, daro išvadą, jog buvimas 
vytu jau yra aukštesnė pakopa išganymo plane - 114 pasakymo 
mokiniai jau yra pasiekę „gyvosios dvasios“ statusą. Androgi- 
niškumas, kurio siekiama, vis tiek yra vyriškas — panašiai kaip 
Pradžios kmygoje aprašomas Adomas dar prieš atskiriant nuo jo 
Ievą, jau buvo vyras. Taigi šioje ištraukoje aprašoma Marija (ko 
gero, Marija Magdalietė, atsižvelgiant į jos svarbą kituose apo- 
krifiniuose tekstuose) pirmiausia turi tapti vyru ir tik tada galės 
siekti išganymo. 

51.29-52.2. Hebrajas sukuria hebrają ir tokie žmonės yra 
vadinami prozelitais. Tačiau prozelitas nesukuria pro- 
zelito [...] jie egzistuoja tokiu būdu [...] ir kuria tokius 
kaip jie patys [...] O jiems pakanka vien to, kad jie 


egzistuoja. 


Mėginama nusakyti, koks žmogus turi autentišką ryšį su Dievu. 
Tam pasitelkiama metafora, kuri būtų suprantama tų laikų au- 
ditorijai. Judaizme atsivertėliai įgydavo tokias pat teises kaip ir 
gimę tikėjime. Problemų sukelia antrasis sakinys, kuriuo teigia- 
ma, kad trečiajai kartai tikėjimas nebeperduodamas (kas nebūtų 
tiesa žvelgiant iš judaizmo perspektyvos — nutolstama nuo pir- 
minės metaforos). Galbūt autorius nori pasakyti, kad tolstant 
nuo mokymo šaltinio, prarandamas autentiškumas — tie, kurie 
įšventinami ne į gnostinius slėpinius, neįgyja išganymo (plg. 
Berno 2021, 128-129). Tolesnes frazes sunku interpretuoti. 


52.2-15. Vergas siekia vien tik tapti laisvu, tačiau nesiekia 
savo šeimininko nuosavybės. Tačiau sūnus yra ne tik 
sūnus, bet jis sau įsirašo ir tėvo palikimą. Tie, kurie 

paveldi mirusiuosius, patys yra mirę ir mirę yra tai, ką 
jie paveldi. Tie, kurie paveldi gyvuosius, yra gyvi; jie 
paveldi mirusiuosius ir gyvuosius. Mirusieji nepaveldi 
nieko. Mar kaip gali mirusysis paveldėti? Jei tas, kuris 
yra miręs, paveldės gyvuosius, jis nemirs, bet tas, kuris 
yra miręs, gyvens dar daugiau. | 


Turtingas žodžio oboiu (čia: nuosavybė) semantinis laukas nu- 
rodo, jog kalbama ne vien apie materialiąją nuosavybę, o ir apie 
esmes/idėjas filosofine prasme. Koptų kalboje nėra neutrum gimi- 
nės, tad iki galo neaišku, ar kalbama apie asmenį, ar daiktą — ar 
paveldima „tai, kas yra mirę“, ar paveldimi „mirusieji“. Gyveni- 
mas šiame tekste pažymi gnosį (pažinimą), o mirtis — materialųjį 
pasaulį, atitinkamai gyvieji — gnostikus, mirusieji — netikinčiuo- 
sius, materialius žmones. Ištraukoje nusakomą pasaulėvaizdį ga- 
lima pritaikyti ne vien gnostikams — pvz. LA 9, 60: „Jis atsakė: 
„Palik mirusiems laidoti savo numirėlius, o tu eik ir skelbk Dievo 
karalystę!“ (Mr 8, 22). Įrašymo gyvenimo knygoje tema taip pat 
dažna Senojo ir Naujojo Testamento tekstuose (plg. D2n 12, 1-2; 
Apr 20, 15; 21, 27). 


5216-25. Pagonis nemiršta, mat jis negyveno, kad galėtų 
numirti. Tas, kuris tikėjo tiesa, gyveno, ir jam kyla pa- 
vojus numirti, kadangi jis yra gyvas nuo tos dienos, kai 
atėjo Kristus. Pasaulis buvo sukurtas, miestai išpuošti, 
išnešti tie, kurie mirę. Kai buvome hebrajai, buvome 
našlaičiai ir turėjome tik savo motiną, o tapę krikščio- 
nimis įgijome ir tėvą, ir motiną. 

Šį pasakymą galima suprasti per pagrindinio valentinininkų kos- 
mologinio mito prizmę: Išmintis mėgino kurti be savo antrosios 

pusės, todėl jos kūrinys išėjo nevykęs, beformis, kaip ir hebrajas, 
netapęs krikščionimi lieka neišbaigtas, betėvis. Valentinininkas 
iki Kristaus atėjimo taip pat buvo netobulas (plg. Wilson 1962, 
68). Našlaičiai čia nurodo į žmones, įkalintus materijoje. Daž- 
nai taip vadinami ir hebrajai, kai yra lyginami su krikščionimis 
gnostikais (Moraldi 1984, 183). 


5226-36. Tie, kurie sėja žiemą, nuims derlių vasarą. Žie- 
ma yra pasaulis, vasara yra kitas eonas. Sėkime pasauly- 
je tam, kad nuimtume derlių vasarą. Dėl to mums pri- 
dera nesimelsti žiemą. Po žiemos ateina vasara. Tačiau 
jei koks žmogus ima derlių žiemą, jis iš tiesų nenuims 
derliaus, bet jį sunaikins. Tokiu būdu jis nenuims jokio 
derliaus. Ne tik duos derlių [...] bet ir per Šabą [...] 


yra nevaisinga. 


Žiema čia simbolizuoja šį materialųjį pasaulį, o vasara — trascen- 
dentinį/eschatologinį. Šiame pasaulyje reikia būti ištikimam 
Kristaus pasekėjui, tada anapusybėje gausi atlygį. Toks kalbė- 
jimas apie vasaros derlių šiek tiek primena paties Valentino 
sukurtą tekstą, besivadinantį Vasara (Hippol., Ref. 6. 37.7-8). 
Šio teksto vertimą pateikiame prie Evangelijos pagal Tomą 87 
pasakymo komentaro. 


53.1-14. Kristus atėjo tam, kad vienus išpirktų, kitus iš- 
gelbėtų, dar kitus atpirktų. Tuos, kurie buvo svetimi, 
jis išpirko, ir padarė juos savais. Ir jis atskyrė savuosius, 
kuriuos kaip užstatą buvo atsidėjęs pagal savo norą. Ne 
tik nuo tada, kai apsireiškė, jis savo noru guldė savo 
sielą, bet guldė sielą nuo tada, kai pasaulis esti. Kai pa- 

norėjo, pirmąkart jis atėjo jos pasiimti, kadangi ji buvo 
jam duota kaip užstatas. Ji pateko į plėšikų rankas ir 
buvo paimta belaisve, tačiau jis ją išgelbėjo. Ir jis atpir- 
ko pasaulyje ir geruosius, ir bloguosius. 


Plg. /n 10, 8-11: Visi, kurie pirma mangs atėjo, buvo vagys, plė- 
šikai, todėl neklausė jų avys. [...] Aš — gerasis ganytojas. Geras 
ganytojas už avis guldo gyvybę. 

Kristus atėjo išganyti žmonių — tekste tai pasakoma trimis, iš 
pirmo žvilgsnio, sinonimiškais žodžiais, tačiau kai kurie tyrėjai, 
pvz., Berno (2021, 134) mano, jog šie trys žodžiai atspindi tris 
žmonių prigimties rūšis: materialiuosius, sieliškuosius ir dvasiš- 
kuosius. Valentininis mitas nekalba apie tai, jog Kristaus sielą 
buvo pagrobusios piktosios jėgos (galybės), tačiau čia Pilypo 
tekstas, ko gero, seka Jono evangelija gražia metafora nusakyda- 
mas Jėzaus atpirkimo stebuklą. Tiesa, valentinininkai nemanė, 
jog bus atpirkta visa žmonija — gerieji ir blogieji tikriausiai pa- 
žymi dvasiškuosius ir sieliškuosius žmones. 


53.15-26. Šviesa ir tamsa, gyvenimas ir mirtis, dešinė ir 
kairė yra broliai vienas kitam. Neįmanoma jų atskirti 
vienas nuo kito. Dėl to nei geri yra geri, nei blogi — 
blogi, nei gyvenimas yra gyvenimas, nei mirtis — mirtis. 
Todėl kiekvienas jų išsiskaidys į savo pirminę būseną. 
Tačiau tie, kurie yra pakylėti virš pasaulio yra neišskai- 
domi. Jie yra amžini. 

Šiame pasaulyje visa yra sumišę, todėl galiausiai turės išsiskaidy- 
ti, išsigryninti. Pakylėtieji čia gali nurodyti ir Pilnatvėje ryman- 
čius eonus, ir dvasiškuosius žmones. 

53.26-54.5. Varduose, duotuose pasaulio daiktams, glūdi 
didi apgaulė, kadangi jie nukreipia mūsų širdį nuo to, 
kas nustatyta, į tai, kas nenustatyta. Ir todėl tas, kuris 
girdi žodį „Dievas“, nesuvokia to, kas nustatyta, bet 
suvokia tai, kas nenustatyta. Taip pat yra ir su žodžiais 
„Tėvas“, ir „Sūnus“, ir „Šventoji Dvasia“, ir „Gyveni- 
mas“, ir „Šviesa“, ir „Prisikėlimas“, ir „Bažnyčia“ bei vi- 
sais kitais žodžiais. Žmonės nesuvokia to, kas nustaty- 
ta, o suvokia tai, kas nenustatyta, nebent jie sužino tai, 
kas yra nustatyta. Vardai, kurie yra girdimi, priklauso 
pasauliui [...] apgauti. [...] jei jie [daiktai] būtų eone, 
jie visiškai nebūtų pavadinti pasaulyje, nei jie būtų pa- 
tekę tarp žemiškų daiktų. Jų pabaiga yra eone. 


Kalbėjimas apie vardus būdingas įvairiems gnostiniams (ne 
tik valentininiams) tekstams. Vzrdai dažniausiai simbolizuo- 
ja įvairias Kristaus funkcijas. Taip pat vardai, perteikiantys 
daikto tikrąją prigimtį (t.y. jo būtį Pleromoje), pasaulyje yra 
iškraipomi. 


5446-15. Tik vienintelis vardas nėra ištariamas pasaulyje, 
vardas, kurį Tėvas davė Sūnui. Jis yra virš visų daiktų — 
toks yra Tėvo vardas. Mat sūnus nebūtų tapęs Tėvu, jei 
nebūtų apsivilkęs Tėvo vardo. Tie, kurie turi šį vardą, 
Žino jį, bet netaria jo. O tie, kurie neturi, jo nežino. 


Apmąstymų apie Dievo vardo neapsakomumą pradžią galime 
atsekti iki pat judėjiškų šaltinių (plg. Wilson 1962, 76; Schenke 
1996, 188; Berno 2021, 139). 

54.15-31. Tiesa pasaulyje pagimdė vardus dėl mūsų, ka- 
dangi neįmanoma jos pažinti be vardų. Tiesa yra vie- 
na ir dėl mūsų ji yra daugelis, kad meilėje išmokytų 
mus vieno per daugelį dalykų. Archontai norėjo ap- 
gauti žmogų, kadangi matė jį esant giminingą tiems, 
kurie yra iš tiesų geri. Jie paėmė vardą tų, kurie yra 
geri, ir davė tiems, kurie nėra geri, tam, kad per vardus 
jį (Žmogų) apgautų ir juos (žmones) susaistytų su tais, 
kurie nėra geri. Ir vėliau jie (archontai) tarsi darydami 
paslaugą jiems (žmonėms), patraukia juos nuo tų, ku- 
rie nėra geri, ir sudeda į tuos, kurie yra geri. Jie žinojo 
šiuos dalykus, mat jie norėjo paimti laisvą žmogų ir pa- 
versti jį savo amžinu vergu. 


Būtent archontai, t. y. piktosios galios, karaliaujančios materia- 
liajame pasaulyje, apgavo žmogų ir, norėdami jį užvaldyti, mani- 
puliuoja regimybėmis, neleisdami įžvelgti tikrųjų tiesų. Nelabai 
aiški teksto vieta, kurioje rašoma, kad archontai patraukia žmones 
nuo negerųjų — Wilson (1962, 77) teigia, jog čia galima raštinin- 
ko klaida arba „negerieji“ suprantami iš archontų perspektyvos, 
t. y. pagal gnostikų supratimą šie žmonės būtų „gerieji“. 


54.31-55.6. Egzistuoja galios, kurios [...] žmogui, nenorė- 
damos, kad jis būtų (išganytas] tam, kad jos [...]. Mar 
jei žmogus bus [išganytas], nebus jokių atnašų [...] ir 
gyvūnai nebus siūlomi galioms. Gyvūnai taip pat buvo 
tie, kuriems jie aukojo. Jie juos aukojo gyvus, tačiau 
paaukoti jie mirė. O žmogų jie pasiūlė Dievui mirusį 
ir jis gyveno. 

Ši ištrauka nėra itin aiški dėl lakūnų. Vadinant Demiurgą ir 
galias gyvūnais pabrėžiamas jų ontologiškai žemesnis statusas. 
Gnostiškasis Demiurgas dažnai aprašomas kaip turintis gyvūno 
išvaizdą. Toliau esančioje antitezėje gyvūnas / žmogus, žmogus 
vadinamas mirusiu, nes turima galvoje jo būsena dar neatsigrę- 
žus į Dievą. Taip par galimai kalbama ir apie prisikėlusį Kristų. 


55.6-23. Prieš Kristaus atėjimą pasaulyje nebuvo duonos 
taip kaip rojuje, vietoje, kurioje gyveno Adomas. Ten 
augo daugybė medžių, skirtų misti žvėrims, tačiau ne- 
buvo jokių kviečių pamaitinti žmogui. Žmogus valgė 
kaip gyvūnai, tačiau, kai atėjo Kristus, tobulas žmogus, 
jis atsinešė duoną iš dangaus tam, kad žmogus būtų 
pamaitintas žmonių maistu. Archontai galvojo, kad 
savo galia ir valia jie darė tai, ką darė, tačiau Šventoji 
Dvasia slapčia per juos vykdė viską, ką norėjo. Tiesa 
yra sėjama kiekvienoje vietoje, ji, kuri yra nuo pra- 
džios. Ir daugybė yra tų, kurie regi, kaip ji yra sėjama, 
tačiau mažai reginčių, kaip ji pjaunama. 

Šis pasakymas interpretuoja Pradžios knygą (2, 8: „VIEŠPATS 
Dievas užveisė sodą Edene, rytuose [...]“), kur paminėti medžiai, 
t. y. sodas, tačiau neužsiminta apie javus. Duona iš dangaus pri- 
mena vietą iš Jono evangelijos (6, 31-34: „Antai mūsų tėvai tyruose 
valgė maną, kaip parašyta: Jis davė jiems valgyti duonos iš dangaus. 
Tada Jėzus tarė: „Iš tiesų, iš tiesų sakau jums: tai ne Mozė davė 
jums duonos iš dangaus, bet mano Tėvas duoda jums iš dangaus 
tikrosios duonos. Dievo duona nužengia iš dangaus ir duoda pa- 
sauliui gyvybę“. Tada jie ėmė prašyti: „Viešpatie, duok visuomet 
mums tos duonos!“. Jėzus atsakė: „Aš esu gyvybės duona! Kas 

ateina pas mane, niekuomet nebealks, ir kas tiki mane, niekuo- 
met nebetrokš“). Kalbėjimas apie archontus nurodo į valentininį 
mitą, pagal kurį jie iš tiesų veikė Išminties kreipiami. 


55.4-36. Kai kurie sakė, kad Marija pastojo nuo Šven- 
tosios Dvasios. Jie klysta. Jie nežino, ką sako. Kada 
moteris buvo pastojusi nuo moters? Marija yra mer- 
gelė, kurios nesuteršė jokia galia. Hebrajams, kurie yra 
apaštalai ir apaštališki žmonės, ji yra didis prakeikimas. 
Mergelė, kurios nesuteršė jokios galios [...] galios pa- 
čios suteršė save. Ir Viešpats nebūtų pasakęs „Mano 
Tėve, kuris esi danguje“, jei nebūtų turėjęs kito tėvo, 
bet paprasčiausiai būtų sakęs „Mano Tėve“. 


Valentinininkai atmetė doktriną, pagal kurią Marija pastojo 
nuo Šventosios Dvasios. Hebrajiškai „ruah“, „dvasia“, yra mo- 
teriškos giminės — valentinininkai buvo perėmę šį požiūrį. Kita 
galima interpretacija - nurodoma į Dvasią / Tylą (ji turi daugy- 
bę vardų priklausomai nuo gnostinės sistemos), su kuria Tėvas 
sukūrė pirmuosius eonus (plg. Berno 2021, 144). Čia hebrajais 
vadinami nedvasiški žmonės, galbūt kritikuojami ir Didžiosios 
Bažnyčios atstovai (apaštališki žmonės). Schenke komentuoja, 
jog pagal gnostines spekuliacijas Marija buvo dvasinės Ievos, 
Adomo žmonos, inkarnacija (1959, 212), tačiau, teigia Wilson 
(1962, 81), galima galvoti ir paprasčiau: Ieva buvo suviliota, o 
Marija liko skaisti, nesuteršta. 


56.1-15. Viešpats pasakė mokiniams: „[Paimkire] iš kiek- 
vieno namo. Atneškite į tėvo namus. Tačiau nevokite 
nieko Tėvo namuose ir neišsineškite.“ 

„Jėzus“ yra paslėptas vardas, „Kristus“ yra atskleis- 
tas vardas. Todėl vardo „Jėzus“ nėra jokioje kalboje, 
tačiau jo vardas yra Jėzus — taip jis ir vadinamas. Tačiau 
„Kristus“ sirų kalboje yra „Mesijas“, o graikų kalbo- 
je „Kristus“. Žinoma, visi kiti turi jį pagal savo kalbą. 
„Nazarėnas“ yra tas, kuris atskleidžia tai, kas paslėpta. 
Jėzus turi visa savyje: ar tai būtų žmogus, ar angelas, ar 
paslaptis, ar Tėvas. 


Berno (2021, 145) teigia, jog metafora apie namus kviečia 
kiekvieną gnostiką tvirtai sergėti savo paslaptis. Namai čia yra 
šventieji tekstai, kurių turinys skirtas ne kiekvienam. Tėvo namai 
tokiu atveju galėtų būti prilyginami valentininiams tekstams. 

Toliau seka dar viena spekuliacija vardo tema. Tai yra viena 
iš 3 ištraukų, kuriose aiškinama Jėzaus vardo reikšmė. „Jėzus“ 
yra „paslėptas“ vardas, kadangi neturi ekvivalento graikų kal- 
boje. „Kristus“ yra atskleistas vardas, nes graikiškai šis žodis turi 
prasmę — pateptasis. Hebrajiškasis „Mesijas“ vėlgi graikiškai yra 
„Kristus“. Tačiau „Nazarėnas“ neturi jokios reikšmės hebrajiš- 
kai, todėl gnostikai sugalvojo savo versiją. 


56.15-26. Tie, kurie sako, kad Viešpats pirmiausia mirė ir 
[vėliau] prisikėlė, klysta. Mat pirmiausia jis prisikėlė ir 
[vėliau] mirė. Tas, kuris pirma neįgis prisikėlimo, ne- 
mirs. Dievas gyvena, jis [mirs]. 

Niekas neslėps didelio ir brangaus dalyko didelia- 
me daikte. Tačiau neretai kas nors nesuskaičiuojamus 
tūkstančius išmeta dėl daikto, verto vienos monetos. 
Taip yra ir su siela. Tai yra brangus daiktas, atsidūręs 
niekingame kūne. 

Kristus suvokiamas kaip tobulas krikščionis — pirmiausia jis mirė 
šiam materialiam pasauliui ir prisikėlė dvasiniam. Taigi tikroji 
mirtis yra nesugebėjimas tapti krikščioniu gnostiku, o tapimas 
juo ir yra prisikėlimas. 


56.27-57.2. Kai kurie žmonės bijosi prisikelti nuogi, todėl 
trokšta prisikelti kūne. Ir jie nežino, kad tai tie, vil- 
kintys kūnus, yra nuogi. Tie, kurie [...] apsinuogina, 
kurie yra ne nuogi. Kūnas ir kraujas nepaveldės Dievo 
karalystės. Kas yra tai, kas nepaveldės? Tai, kas yra ant 
mūsų. O kas yra tai, kas paveldės? Tai, kas yra Jėzaus ir 
jo kraujo. Dėl to jis pasakė: „tas, kuris nevalgys mano 
kūno ir negers mano kraujo, neturės savyje gyvybės!“ 
Kas tai yra? Jo kūnas yra žodis ir jo kraujas yra Šventoji 
Dvasia. Tas, kuris tai įgijo, turi maisto ir turi gėrimo 
bei drabužį. O aš peikiu kitus sakančius, kad kūnas 
neprisikels. Abu jie klysta. Tu sakai, kad kūnas nepri- 
sikels. Tačiau pasakyk, kas prisikels, kad mes galėtume 
tau pritarti. Tu sakai: dvasia yra kūne ir taip pat kita 
šviesa yra kūne: tai Žodis yra tas kitas dalykas, esantis 
kūne, mat kad ir ką pasakysi, nieko nesakai kūno iš- 
orėje. Būtina prisikelti šiame kūne, kadangi jame yra 
visa. Šiame pasaulyje tie, kurie užsivelka drabužius, yra 
geresni negu drabužiai. Dangaus karalystėje drabužiai 
yra geresni negu tie, kurie juos užsivilko. 


Iš pirmo žvilgsnio gali pasirodyti, kad teksto autorius yra ne- 
nuoseklus, mat 56.15-26 kūnų prisikėlimas yra neigiamas, o 
šioje ištraukoje rašoma, kad tai įmanomas dalykas. Gnostikai 
kūną laikė materialiu, taigi jis neturėtų išlikti, tačiau kai ku- 

riuose gnostikų tekstuose, pvz. Traktate apie prisikėlimą galima 
pastebėti situaciją esant sudėtingesne. Šio teksto autorius tiki 
kūnų prisikėlimu, tačiau priduria: „negendamumas nusileidžia 
ant gendamumo ir šviesa liejasi iš viršaus ant tamsos tam, kad 
ją prarytų“ (48.38—-49.4). Taigi vis tiek įvyksta tam tikra mate- 
rialiojo kūno transformacija. Žinoma, šios idėjos buvo atsakas 
į Pauliaus prisikėlimo koncepciją, išdėstytą laiškuose korin- 
tiečiams (plg. I Kor 15, 50). Pačioje Evangelijoje pagal Pilypą 
yra daugiau pasakymų apie kūną, pvz., „Nebijok kūno, bet ir 
nemylėk jo“ (66.1-6). Jono evangelijoje esantis kūnų prisikėli- 
mo paaiškinimas (/m 6, 53) suformuoja tarpinę grandį tarp šių 
dviejų pozicijų (ortodoksinės ir gnostinės). Žmogaus kūnas be 
abejonės yra gendantis ir nepaveldės dangaus karalystės, tačiau 
Jėzaus kūnas yra tikrasis kūnas ir paveldės. Galbūt gnostikas 
turi prisikelti kūne, kad paskui šis būtų atimtas ir tada apvilk- 
tas dangiškuoju kūnu. Taigi 57.15-26 puolamas požiūris, kad 
prisikels tik kūnas, o šioje ištraukoje — jog prisikels tik dvasia. 
(Wilson 1962, 88-89). Berno (2021, 149) teigia, jog galbūt 
kalbama apie tikinčiųjų prisikėlimą mistiniame Kristaus kūne. 
Dvasia suteikia dvasinį kūną, leisiantį gnostikui būti atpažin- 
tam kaip Dievo sūnui. 


5724-29. Per vandenį ir ugnį visa vieta yra apvaloma — 
regima per regima, paslėpta per paslėpta. Yra dalykų, 
kurie yra paslėpti tame, kas yra regima. Yra vandens 
vandenyje, yra ugnies patepime. 


57.29-58.10. Jėzus slapčia visus dalykus paėmė, kadangi jis 
nepasirodė toks, koks iš tiesų buvo, bet toks, kokį jie 
[galėtų] regėti. Taip jis pasirodė jiems visiems: jis pa- 
sirodė didiems kaip didis, jis pasirodė menkiems kaip 

menkas, jis pasirodė angelams kaip angelas ir žmonėms 
kaip žmogus. Dėl to jo Žodis pasislėpė nuo visų. Kai 
kurie regėjo jį, manydami, kad regi pačius save, tačiau, 
kai jis pasirodė savo mokiniams šlovėje ant kalno, jis 
nebuvo menkas, jis buvo didis. Tačiau jis padarė ir mo- 
kinius didžius, kad jie galėtų pamatyti jį jo didybėje. 
Egzistuoja tradicija, pagal kurią Jėzus pasirodydavo žmonėms pa- 
gal jų pačių pajėgumą suvokti (plg. Epistula Apostolorum 13; Ori- 
geno Contra Celum 2.64; 4.16 etc.). Šios tradicijos šaltinį galime 
įžvelgti sinoptinių evangelijų istorijoje apie Jėzaus atsimainymą 
ant kalno (Mr 17, 1-8; Mk 9, 2-8; LA 9, 28-36). Gnostikai šią 
tradiciją dar pakeitė, teigdami, jog Kristaus kūnas nėra tikrasis 
kūnas, o tik jo atvaizdas. Tai padėtų paaiškinti ir prieš tai buvu- 
sius pasakymus apie kūną, kur, rodos, prieštaraujama tiek kūno 
prisikėlimui, tiek neigiantiems jį. Tiesos evangelijoje kalbama apie 
Sūnų, atėjusi „panašumo kūne“ (31), Evangelijoje pagal Tomą 
apie Jėzų „apsireiškiantį kūne“ (log. 28). Tai, jog Kristus paėmė 
visus dalykus paslapčia nurodo į Kristaus apsireiškimo paslaptį, 
net tam tikrą apgavystę ta prasme, kad Kristus yra pernelyg didis, 
jog žmogiškasis protas pajėgtų jį suvokti tiesiogiai. 


58.10-17. Jis pasakė tą dieną atlikdamas padėką: „Tu, kuris 
sujungei tobulą šviesą su Šventąja Dvasia, sujunk ir an- 
gelus su mumis, atvaizdais. Neniekink avinėlio, kadan- 
gi be jo neįmanoma pamatyti karaliaus. Niekas negali 
patekti pas karalių, jei yra nuogas.“ 


Kalbama apie valentinininkų doktriną, teigiančią, kad žmogus 
yra atvaizdas, o Dangaus Karalystėje jo laukia antroji jo pusė — 
angelas, su kuriuo jis susivienys vestuvių menės ritualo metu. 

Nuogumas šioje ištraukoje pažymi nepasiruošimą susitikti su 
Kristumi, patekti į dangų. Galimai tai yra užuomina į palygi- 
nimą apie karalaičio vestuvių puotą (Mt 22, 1-14) ir Pauliaus 
laiškuose minimą „apsivilkimą Kristumi“ (plg. Rom 13, 14). 
Berno (2021, 152-153) pažymi, jog šie Kristaus žodžiai galėjo 
būti valentininė liturginė formuluotė, „papildanti“ eucharistijos 
ritualą. 


58.17-59.6. Dangiškasis žmogus turi daugiau sūnų nei že- 
miškasis. Net jei Adomo sūnūs yra gausūs, jie vis tiek 
miršta; daug daugiau yra tobulo žmogaus sūnų, tų, 
kurie nemiršta, tačiau nuolatos gimsta. "Tėvas sukuria 
sūnų, tačiau sūnus negali sukurti sūnaus. Mat tas, kuris 
buvo pagimdytas, negali gimdyti, bet sūnus sau gauna 
brolius, ne sūnus. Visi, kurie gimsta pasaulyje, gims- 
ta pagal prigimtį ir kiti [yra maitinami] tos vietos, iš 
kurios gimė. Kadangi dangiškajai vietai yra pažadėtas, 
žmogus iš ten gauna peną [...] jį iš burnos. Ir jei Žodis 
būtų iš tos vietos išėjęs, jis būtų maitinamas iš burnos 
ir tapęs tobulas. Mat per bučinį tobulieji pradeda lauk- 
tis ir gimdo. Dėl to mes taip pat bučiuojame vienas 
kitą. Mes pastojame iš malonės, kuri yra kiekviename. 


Tobulojo žmogaus sūnūs yra nemirtinga žmogaus dvasia, todėl 
jie nemiršta, bet jų tik daugėja. Pasakymas apie sūnus sukuria 
tęstinumą su kitais panašiais pasakymais (52.2-15). Šiuo atveju 
pabrėžiama Dievo galia kurti, o žmogus, gnostikas, taip kur- 
ti negali — jo užduotis yra įgyti sau brolius ir seseris. Schen- 
ke mano, jog šioje vietoje „žodis“ yra „pažado“ sinonimas (das 


»Wort“ [...] ein Synonym fr Verbeiffung sein muf$ (1997, 264)) 

ir tokiu būdu visa situacija nurodo į Jono evangelijos 3 skyrių ir 
Jėzaus susitikimą su fariziejumi Nikodemu, plg. /n 3, 3: Jėzus 
atsakė: „Iš tiesų, iš tiesų sakau tau: jei kas neatgims iš aukštybės, 
negalės regėti Dievo karalystės“). Schenke rašo, jog frazėje „[...] 
jis būtų maitinamas iš burnos ir tapęs tobulas“, įvardis „jis“ pa- 
žymi tokį žmogų kaip Nikodemas (Nikodemus-Menschen). Taigi 
kalbama, jog pažadas būtų maitinęs netobulą žmogų ir padaręs 
jį tobulu, jei tik jis nebūtų abejojęs kaip Nikodemas. 

Galimai bučinys buvo valentinininkų vestuvių menės ritua- 
lo dalis, imituojanti žmogaus ir jo antrosios dalies, angelo, susi- 
jungimą po mirties (Schenke 1959). Ši nuomonė nėra paneigta, 
tačiau dabartiniuose tyrimuose nebėra taip drąsiai kalbama apie 
tai, kas galėjo vykti ritualo metu. Thomassen (2008, 348) bu- 
činį sieja su eucharistija. Pasikeitimas ritualiniu bučiniu buvo 
būdingas ir kitoms ankstyvosios krikščionybės bendruomenėms 
(taip pat plg. Rom 16, 16; I Kor 16, 20). 


59.6-11. Buvo jų trys, kurios visada vaikščiojo su Viešpa- 
čiu: Marija, jo motina ir jos sesuo ir Magdalena, ta, 
kuri buvo vadinama jo palydove. Marija buvo ir jo se- 
suo, ir jo motina, ir jo palydovė. 


Pirmajame sakinyje viena iš Marijų įvardinama kaip motinos se- 
suo, kitame - kaip Jėzaus (jo sesuo). Jau ir Naujajame Testamente 
kyla problemų dėl Marijų identifikacijos — plg. /2 19, 25. Gnosti- 
niuose tekstuose Marijos Magdalietės vaidmuo neretai būna labai 
reikšmingas. Schenke (1997, 269—270) Magdalietės kaip palydo- 
vės vaidmenį aiškina remdamasis valentinininkų teorija apie tris 
Jėzus: eonas Kristus turėjo palydovę Šventąją Dvasią, Išganytojas 
- Sofiją, žemiškasis Jėzus —- Magdalietę. Taip pat autorius įžvelgia 
ir paralelę su Simonu Magu ir tradicija apie Helenę, kurią Simo- 
nas aukštino kaip savo išgelbėtą puolusią Išmintį. 

59.11-19. „Tėvas“ ir „Sūnus“ yra viengubi vardai, „Šventoji 
Dvasia“ yra dvigubas vardas. Mat jie yra visur: jie yra 
viršuje, jie yra apačioje, jie yra tame, kas paslėpta, jie 
yra tame, kas apreikšta. Šventoji Dvasia yra apreiškime, 
ji yra apačioje. Ji yra tame, kas paslėpta, ji yra viršuje. 


"Tėvas ir Sūnus yra paprasti vardai, nes sudaryti iš vieno žodžio, 
o Šventoji Dvasia — dviejų žodžių. Šiame pasakyme visa kos- 
minė tvarka yra paremta keturiais terminais: viršuje, žemai, 
paslėpta, apreikšta. Žemai yra regimasis pasaulis, jame yra tai, 
kas apreikšta, matoma; viršuje — Pleroma, kurioje yra tai, kas 
paslėpta (Wilson 1962, 98). Dėl dvigubo vardo Šventajai Dva- 
siai priskiriama ir dviguba prigimtis — ji yra ir viršuje, ir žemai. 
Galbūt užsimenama apie Sofiją/Achamoth — aukštesniąją ir že- 
mesniąją Išmintis. 


59.20-27. Šventieji yra aptarnaujami per piktąsias galy- 
bes, mat jos yra aklos per Šventąją Dvasią, kad galvotų 
tarnaujančios žmogui, kai iš tikrųjų tarnauja šventie- 
siems. Dėl to mokinys vieną dieną paklausė Viešpaties 
klausimo apie šį pasaulį. Jis atsakė jam: „Paklausk savo 
motinos ir ji tau duos tai, kas priklauso kitam.“ 


Čia „šventieji“ pažymi dvasiškuosius, pneumatikus, o „žmogus“ 
yra hilikas, materialusis. Šį sakinį galima sieti su 55.6-23 (Ar- 
chontai manė, kad savo galia ir valia jie darė tai, ką darė, tačiau 
Šventoji Dvasia slapčia per juos vykdė viską, ką norėjo). Šventoji 
Dvasia, apakinusi galias, priverčia jas tarnauti pneumatikui, o ne 
hilikui. „Motina“ valentininiuose tekstuose dažniausiai vadinama 
Išmintis Achamorth. „Kitas“ (gr. dAAOTE0v) nurodo į žemiškąjį 
pasaulį. Išmintis Achamoth, t. y. žemesnioji Išmintis, prisidėjo 

prie materialiojo pasaulio sukūrimo. Valentinininkas šiame pa- 
saulyje yra svetimas. 


5928-60. Apaštalai tarė mokiniams: „Te visi mūsų atnaša- 
vimai įgyja druskos“. Jie vadino [Išmintį] „druska“. Be 
jos joks atnašavimas nėra priimtinas. Tačiau Išmintis 
yra bergždžia, bevaikė. Dėl to ji vadinama [...] druska. 
Vietoje, kurioje yra [...] jų būdu. Šventoji Dvasia [...] 
jos vaikų yra daugybė. 


Kunigų knygoje 2, 13 rašoma: „Visas javų atnašų aukas pasūdysi 
druska. Tenestinga tavo javų atnašoms tavo sandoros su Die- 
vu druskos. Su visomis savo atnašomis turi atnašauti druskos“. 
Druskos sąsaja su bergždumu gerai žinoma — priešai miestų že- 
mes Antikoje dažnai grasindavo pabarstyti druska, jog niekas 
nebeaugtų. Išmintis valentinininkų kosmologijoje turėjo vieną 
atžalą, tačiau sukūrė ją be savo palydovo pagalbos, taigi tam 
tikra prasme ji buvo bergždžia. 


60.2-6. Ką turi tėvas yra ir sūnaus, ir pačiam sūnui, kol yra 
jaunas, nepatikima tai, kas yra jo. Tačiau kai jis tampa 
vyru, jo tėvas duoda jam viską, kas jam priklauso. 


Plg. Ga/ 4, 1-5: „Dar pasakysiu: kol paveldėtojas nepilnametis, 
jis niekuo nesiskiria nuo vergo, nors yra visa ko šeimininkas; jis 
esti globėjų ir prievaizdų valdžioje iki tėvo nustatyto meto. Taip 
buvo ir su mumis: kol buvome nepilnamečiai, turėjome ver- 
gauti pasaulio pradmenims. Bet, atėjus laiko pilnatvei, Dievas 
atsiuntė savo Sūnų, gimusį iš moters, pavaldų įstatymui, kad 
atpirktų esančius įstatymo valdžioje ir kad mes įgytume įvaikys- 
tę“. Šį pasakymą galima laikyti eschatologiniu: valentinininkas, 
sūnus, visa tai, kas jam priklauso, įgis laikų pabaigoje. 

60610. Tie paklydusieji, kuriuos dvasia pagimdo, pa- 
prastai dėl jos ir paklysta. Dėl to per šį vieną kvapsnį 
ugnis ir įsiliepsnoja, ir užgęsta. 


Šiuo atveju „dvasia“ pažymi ne Šventąją Dvasią, bet mitologinę 
Išmintį — kiraip sunku paaiškinti dviprasmybę. Čia aprašoma 
kosmologinė santvarka — visi yra susiję, gimę iš Išminties, visas 
pasaulis ir sukurtas, ir pasibaigs dėl jos. Taip pat galima įžvelgti 
ir stoicizmo įtakos — pasaulinio gaisro, pasaulio kaip ugnyje pul- 
suojančios esaties idėjos. 


60.10-16. Viena yra Echzmoth (sžc) ir kita yra Echmoth. 
Echzmoth yra paprasčiausiai Išmintis, o Echmoth yra 
mirties Išmintis, kuri yra toji, pažįstanti mirtį, kuri yra 
vadinama „mažoji Išmintis“. 

Valentinininkų kosmologijoje veikė dvi Išmintys — aukštesnio- 
ji, dažnai vadinama tiesiog Išmintimi ir žemesnioji — Išmintis 
Echamorh / Achamoth. Šis žodis hebrajiškai ir reiškia Išmintį. 
Galbūt čia žemesnioji Išmintis vadinama „mirties“, nes dėl jos 
nuopuolio buvo sukurtas pasaulis ir atsirado mirtis. 


60.16-35 Yra naminių gyvulių, paklūstančių žmogui, to- 
kių kaip jautis, asilas ir kitų tokios rūšies. Yra ir kitų, 
nepaklūstančių, gyvenančių pavieniui dykumoje. 
Žmogus aria lauką, pasitelkdamas naminius gyvulius, 
kurie [jam] paklūsta. Ir taip žmogus išmaitina save ir 
gyvulius — tuos, kurie [jam] paklūsta, bei tuos, kurie 
nepaklūsta. Toks yra tobulas žmogus: padedamas jam 
paklūstančių galių, jis aria, paruošdamas visa, kad at- 
sirastų. Dėl to visa, kas išlieka, — ar jie būtų gerieji, ar 

blogieji, ar tie dešinėje, ar kairėje. Šventoji Dvasia gano 
visus ir valdo visas galias — ir tas, kurios paklūsta, ir tas, 
kurios nepaklūsta bei atskirąsias. Mat išties [...] įkalina 
jas tam, kad [jei...] nori, negalėtų pabėgti. 


60.35-61.12. Tas, kuris buvo sukurtas, [buvo gražus], tačiau 
jo sūnų nepalaikytum kilniais kūriniais. Jei jis nebūtų 
sukurtas, bet pagimdytas, jo sėklą palaikytum kilnia. 
"Tačiau štai jis buvo sukurtas ir pagimdė. Kas per kil- 
mingumas tai yra? Pirmiausia atsirado svetimavimas, 
paskui žmogžudystė. Ir jis buvo pagimdytas svetimavi- 
me, kadangi jis yra gyvatės sūnus. Taigi jis tapo žudi- 
ku kaip ir jo tėvas ir nužudė savo brolį. Mat kiekviena 
sueitis, įvykusi tarp tų, kurie nepanašūs vienas į kitą, 
yra svetimavimas. 


Šioje ištraukoje spekuliuojama Pradžios knygos motyvais. Sukur- 
tasis yra Adomas, toliau kalbama apie jo sūnus Abelį ir Kainą 
(žmogžudystė) bei žmoną Ievą (svetimavimas). Adomą pagal 
gnostikų mitą sukūrė, nulipdė Demiurgas, todėl jo vaikai ne- 
gali būti kilnūs. Gimdymą reikėtų suprasti perkeltine prasme 
— jei Adomas būtų sukurtas tikrojo Dievo, tada jo vaikai būtų 
kilnūs. Kalbėjimas apie gyvatės sūnų gali būti nuoroda į mitą, 
interpretuojantį Pradžios knygą, pasak kurio, Ievą suviliojo blo- 
gasis demiurgas Ialdabaoth. Šis žemiškasis įvykis yra atspindys 
Pilnatvėje vykusios dramos, kai Išmintis mėgino pažinti Tėvą ir 
dėl šios nuodėmės buvo ištremta. 


6112-21. Dievas yra dažytojas. Kaip geri dažai, kurie yra 
vadinami tikrais, miršta su juose nudažytais daiktais, 

taip yra ir su tais [žmonėmis], kuriuos nudažė Dievas. 
Kadangi jo dažai yra nemirtingi, jie tampa nemirtingi 
per Jo spalvas. Mat Dievas panardina tuos, kuriuos jis 
panardina vandenyje. 


Aprašomas krikšto ritualas - žmonės, panardinti Dievo vande- 
nyje, tampa nemirtingi. 


6112-36. Jokiam [žmogui] neįmanoma pamatyti nė vieno 
iš įsteigtų daiktų, nebent jis taptų toks kaip jie. Ne taip 
yra su žmogumi pasaulyje - jis regi saulę, nebūdamas 
saule; ir jis regi dangų bei žemę ir visus kitus dalykus, 
tačiau nėra jie. Taip yra tiesoje. Tačiau regėjai tu kaž- 
ką iš tos vietos ir tapai tais dalykais. Tu regėjai dvasią 
ir tapai dvasia. Tu regėjai Kristų ir tapai Kristumi. Tu 
regėjai Tėvą, tu tapsi Tėvu. Dėl to šiose vietose tu regi 
viską ir neregi paties savęs. Tačiau toje vietoje tu regi 
save — mat ką regi, tuo ir tapsi. 


Regėjimas įprastame pasaulyje skiriasi nuo regėjimo dangiškaja- 
me, kur regėdamas Dievą, žmogus su juo susivienija. Kiekvieno 
valentinininko tikslas yra „ištirpti“ dievybėje, iš daugio vėl tapti 
vieniu. Ištraukos įvaizdžių šaltinį galime rasti Pauliaus laiškuose 
(plg. 1 Kor 13, 12: „Dabar mes regime lyg veidrodyje, mįslingu 
pavidalu, o tuomet regėsime akis į akį. Dabar pažįstu iš dalies, o 
tuomet pažinsiu, kaip pats esu pažintas“). 


61.36-62.6. Tikėjimas priima, meilė duoda. [Nė vienas 
negalės priimti] be tikėjimo. Nė vienas negalės duoti 
be meilės. Dėl to tam, kad mes priimtume, mes tiki- 

me, ir tam, kad mes mylėtume, mes duodame, mat, 
jei kas nors neduoda su meile, jis negauna naudos iš 
to, ką davė. Tas, kuris nepriėmė Viešpaties, vis dar yra 
hebrajas. 


Variacija Pauliaus ! Kor motyvais, ypač I Kor 12 skyriaus „Him- 
nu meilei“. 


62.6-17. Apaštalai, kurie buvo prieš mus, vadino jį taip: 
„Jėzus, Nazarietis, Mesijas“, tai yra „Jėzus, Nazarietis, 
Kristus“. Paskutinis vardas yra „Kristus“, pirmasis yra 
„Jėzus“, o viduryje yra „Nazarėnas“. „Mesijas“ turi dvi 
reikšmes — „Kristus“ ir „Pamatuotasis“. „Jėzus“ hebra- 
jiškai reiškia „atpirkimas“. „Nazara“ yra „tiesa“. Pagal 
tai „Nazarėnas“ yra „tiesa“. Kristus yra Pamatuotasis. 
Tai „Nazarėnas“ ir „Jėzus“, kurie yra pamatuoti. 


Spekuliacijos šventųjų vardų reikšmės klausimu dažnai pasitai- 
ko gnostiniuose tekstuose. Pi/ypo Evangelijos (56.1-15) ištrau- 
koje jau kalbėta apie Jėzaus vardų reikšmę. Miesto pavadinimo 
„Nazara“ etimologija nėra labai aiški. Artimiausias hebrajiškas 
žodis transliteruojamas m2/s27 reiškia „stebėti, saugoti, išsau- 
goti“ (Wilson 1962, 84), taigi jį sunku susieti su tekste mini- 
ma „tiesa“. Ireniejus, aprašydamas valentinininkų ritualus ir 
jų metu vartojamas frazes, aiškina, jog vardą „Jėzus Nazarietis“ 
valentinininkai supranta kaip „tiesos Išganytoją“ (Adv. baer. I, 
21, 3). W.C. van Unnik (1964, 465—469) sieja apibūdinimą 
„Pamatuotasis“ su Ireniejaus tekstu (Adv. baer. 4, 4, 2), kur tei- 
giama, kad Dievas visus darbus atliko pamatuodamas. Taip neva 
išsakoma Kristaus subordinacija Tėvui. 

6217-26. Perlas, jei numetamas į purvą, netampa labiau 
nekenčiamas, nei jis tampa vertingesnis, kai patepamas 
balzamu. Tačiau jis visada turi vertę savo šeimininko 
akyse. Taip yra ir su Dievo sūnumis, kad ir kur jie be- 
būtų — jie vis tiek turi vertę savo Tėvui. 


Gnostikas nepraranda savo vertės kad ir kokiose aplinkybėse 
jis gyventų. Taip ir piktosios galios negali jo paliesti, suteršti. 
Galbūt čia galime įžvelgti ir antisakramentalistinę poziciją - pa- 
teptas perlas taip pat netampa vertingesnis, vadinasi, ir pateptas 
asmuo nėra vertingesnis už nepateptąjį. Panašų įvaizdį aprašo 
Ireniejus, kalbėdamas apie valentinininkus (I, 6, 2) — auksas, 
panardintas į purvą, nenustoja spindėti, kaip ir pneumatikai, 
atlikdami tam tikrus materialius veiksmus. 


62.26-36. Jei sakai „aš esu žydas“, niekas nebus sujaudin- 
tas. Jei sakai „aš esu romėnas“, niekas nesusirūpins. Jei 
sakai „aš esu graikas, barbaras, vergas, laisvas žmogus“, 
niekas nesutriks. Jei sakai „aš esu krikščionis“, [pasau- 
lis] drebės. Jei [aš tapčiau tokiu], kurio [...] negalėtų 
pakelti [girdėti] jo vardo. 


Teksto lakūnas vertėjai atkuria gana skirtingai, dėl to galimi ir 
kitokie vertimai. Schenke verčia: [Wenn] du [sagst]: „Ich bin 
ein Christ“, j[ener] zittern. O, dafš ich [einen s]olchen (Her- 
nn) ha(tte] , de[ssen] Namen zu [h6ren] j[enerį nicht ertragen 
kann! Moraldi verčia: Se dici: Sono cristiano, trema il mondo. 
Riceva guesto che gli arconti non possono sopportare, allorchė 
odono il suo nome. Mes laikomės kuklesnės teksto atkūrimo in- 


terpretacijos ir paliekame itin neaiškias vietas neišverstas. Tokie 

žmogiškojo gyvenimo aspektai kaip tautybė, socialinė padėtis 
yra buvimo Demiurgo sukurtame pasaulyje padariniai. O pasi- 
rinkimas tapti krikščioniu pakeičia Demiurgo planus, kadangi 
krikščionis yra visų skirčių išorėje — iš tiesų jis yra dangaus gy- 


ventojas (plg. Moraldi 1984, 194). 


62.36-63.5 Dievas yra žmonių valgytojas. Dėl to jam yra 
aukojamas žmogus. Prieš tai, kai žmogus buvo aukoja- 
mas, buvo aukojami gyvuliai, kadangi tie, kuriems jie 
aukojo, buvo ne dievai. 


Šio pasakymo nereikėtų suprasti tiesiogiai. Autorius kuria tokią 
analogiją: gyvuliai buvo aukojami netikram dievui, Demiurgui, 
kuris pats yra gyvūnas (gnostikai Demiurgą vaizdavo kaip tam 
tikrą chimerą), o žmonės aukojami tikrajam. Žmonių aukoji- 
mas čia reiškia krikštą, kurio metu atgyjama naujam gyvenimui 
ir palaidojamas senasis. 


635-1. Stikliniai indai ir moliniai indai atsiranda pasi- 
telkiant ugnį. Tačiau jei stikliniai indai sudūžta, jie yra 
perdaromi, kadangi jie atsirado per dvasią. Jei moliniai 
indai sudūžta, jie yra sunaikinami, kadangi jie atsirado 


be kvėpsmo. 


Nusakomas skirtumas tarp stiklinių indų, kurie gaminami 
pučiant — pneumatikų ir molinių — hilikų. Palyginimą su in- 
dais galima atrasti ir „Tiesos evangelijoje“ (25.19-35), taip pat 
Kom 9, 20-24. 


63.11-21. Asilas, kuris suka girnas, nuėjo šimtą mylių. 
Kai jis buvo paleistas, pastebėjo esantis vis dar toje 

pačioje vietoje. Yra žmonių, kurie daug keliauja, ta- 
čiau nepriartėja prie jokios vietos. Kai juos ištinka 
vakaras, jie nebūna matę nei miesto, nei kaimo, nei 
kūrinijos, nei gamtos, nei galios, nei angelo. Veltui 
vargšai plušo. 


Asilas simbolizuoja žemiškąjį, veltui plušantį, žmogų, kurio pa- 
stangos yra berždžios. 


63.21-25. Eucharistija yra Jėzus. Mat siriškai jis yra vadi- 
namas „pharisata“, tai yra „tas, kuris yra ištiestas“, ka- 
dangi Jėzus atėjo nukryžiuoti pasaulio. 


Schenke (1997, 328) rašo, kad siriška šaknis „prs“ reiškia „iš- 
tiesti“, su ja susijęs hebrajiškas žodis, reiškiantis duonos laužy- 
mą. Tokiu būdu pirmąjį pasakymo sakinį galima susieti su an- 
truoju — eucharistijos metu laužoma duona. Lundhaug (2010, 
222-223) pamini, jog „pharisata“ gali nurodyti ne tik ištiesimą, 
bet ir atskyrimą, dalinimą. Taip pat, rašo autorius, šia dviguba 
prasme galima sužaisti ir koptų kalboje, kadangi žodžiai ištiesti 
(napa)) ir dalinti / būti padalintam (noopx) skamba labai pa- 
našiai. Vertime pasirenkame žodį „ištiestasis“, kadangi, mūsų 
manymu, jis labiau atitinka nukryžiavimo kontekstą. Tiesa, 
Berno (2021, 170-171) verčia „colui che ė diviso“, komentuo- 
damas, jog, šis padalijimas nurodo į padalijimą tarp amžinų ir 
sunaikinsiamų kūrinių, tačiau mums ši interpretacija atrodo 
kiek pritempta, nors ir bendrąja prasme atitinkanti Evangelijos 


pagal Pilypą konteksrą. 


63.25-30. Viešpats nuėjo į Levio dažyklą. Jis paėmė 72 
spalvas ir įmetė jas į kubilą. Jis ištraukė jas visas baltas. 

Ir jis pasakė: „Tokiu būdu ir Žmogaus Sūnus atėjo kaip 
dažytojas.“ 


Pasakymą galima susieti su 61.12-21 pasakymu, kur irgi kalba- 
ma apie dažus. Taip pat šį pasakymą galima susieti ir su istorija, 
randama „Siriškoje vaikystės evangelijoje“ (dar žinomoje kaip 
„Arabiškoji vaikystės evangelija“): čia Jėzus nuėjęs į dažyklą 
sumeta visus drabužius į kubilą su indigo spalvos dažais. Šei- 
mininkas supyksta dėl šio poelgio, tačiau Jėzus iš kubilo ima 
traukti įvairiomis spalvomis nudažytus rūbus (37 fragmentas). 
72 spalvos minimos, nes Luko evangelijoje aprašoma 72 moki- 
nių pasiuntinybė. Spalvų virsmas į baltą pažymi mokinių apva- 
lymą, tyrumą, o galbūt yra užuomina į krikštą (plg. Origenas, 
Contra Celsum 6.27). 


63.30-64.10. Išmintis, kuri yra vadinama „bergždžia“, tai 
ji yra angelų motina ir [Išganytojo] palydovė. Marija 
Magdalietė — [Išganytojas mylėjo] ją labiau negu ki- 
tus mokinius ir [dažnai] bučiuodavo ją į [lūpas]. Likę 
[mokiniai] [...]. Jie sakė jam: „Kodėl tu myli ją labiau 
negu mus visus?“. Išganytojas atsakydamas tarė jiems: 
„Kodėl aš nemyliu jūsų taip kaip jos? Kai aklas žmogus 
ir tas, kuris regi, yra abu tamsoje, jie niekuo nesiskiria 
vienas nuo kito. Kai ateina šviesa, tas, kuris regi, regės 
šviesą, o aklasis liks tamsoje.“ 


Išmintis įvardijama kaip bergždžia ir 59.28-60.1 pasakyme. 
Angelų motina ji gali būti vadinama, nes, pasak vienos valen- 
tininio mito versijos, Išganytojui nusileidus su angelais, į juos 
žiūrėdama, Išmintis susilaukė atžalų, tapusių pneumatikais (jie 


suvokiami kaip antrosios angelų pusės, susivienysiančios su jais 

po mirties). Išmintis laikoma Išganytojo palydove, nes Kristus 
buvo sukurtas, kad išgelbėtų ją, ištremtą iš Pleromos. 

Marijos Magdalietės iškilumas kitų mokinių tarpe yra dažnas 
gnostiniuose tekstuose. „Evangelijoje pagal Mariją“ Petras taip 
pat pasako, jog Jėzus mylėjo Mariją labiau nei kitas moteris, o 
Levis vėliau teigia Jėzų Mariją mylint labiau ir už mus, mokinius. 
„Evangelijoje pagal Tomą“ Marija taip pat veikia ir klausinėja Jėzų 
kaip ir kiti mokiniai. Dabartiniuose tyrimuose neretai teigiama, 
jog ortodoksinė tradicija išstūmė šią mokinę į paraštes, o gnosti- 
nė išsaugojo jos svarbą. Marijos Magdalietės asmenyje iškyla tam 
tikrų ankstyvosios krikščionybės klausimų problematika: moterų 
dvasinė lyderystė, regėjimų, perduodamų jau po prisikėlimo, pa- 
čios tradicijos perdavimo (plg. Marjanen 1996). 


64.10-1. Viešpats pasakė: „Palaimintas yra tas, kuris yra 
prieš tai, kai atsirado. Mat tas, kuris yra, buvo ir bus.“ 


64.1-22. Žmogaus viršenybė yra neregima, bet yra tame, 
kas paslėpta. Dėl to jis valdo gyvūnus, kurie yra sti- 
presni už jį ir didesni nei jis, ir pagal tai, kas regima, ir 
pagal tai, kas paslėpta. Ir tai suteikia jiems ištvermės. 
"Tačiau jei žmogus yra atskiriamas nuo jų, jie žudo ir 
kandžioja vienas kirą. Jie suėdė vienas kitą, kadangi ne- 
rado jokio maisto. Tačiau dabar jie rado maisto, nes 
žmogus dirbo žemę. 


6422-31. Jei žmogus įlipo į vandenį ir pakilo nieko nega- 
vęs, tačiau sako: „Aš esu krikščionis“, jis gavo vardą į 
skolą. Tačiau jei jis priėmė Šventąją Dvasią, jis įgijo vardą 
kaip dovaną. "Tas, kuris gavo dovaną, neturi jos grąžinti, 

tačiau iš to, kuris turi skolą, reikalaujamas užmokestis. 
Taip ir mums, jei žmogus ateina būti paslaptyje. 


Ištraukoje kalbama apie krikštą vandeniu. Pasak Ireniejaus (Adv. 
baer. I, 6.4.), valentinininkai teigė, kad kiti krikščionys krikštą 
gauna kaip skolą, o valentinininkai — iš tiesų. 


6433-61. Didi yra santuokos paslaptis. Mat [be] jos 
pasaulio [nebūtų]. [Pasaulio] santvarka [...], bet san- 
tvarka [santuoka]. Pažink [...] sąjungą, kadangi ji turi 
[didelę] galią. Jos atvaizdas yra suteršime. 


Vestuvių menės ritualas buvo vienas iš svarbiausių valentininin- 
kų ritualų. Valentinininkai tikėjo, kad jo metu jų sielos susitin- 
ka su savo antrininkais angelais. Atvaizdas šiuo atveju pažymi 
kūną, kuris yra suterštas dėl savo materialumo. 


65.1-26. Nešvarių dvasių pavidalai yra vyriški ir moteriški. 
Vyriškosios yra tos, kurios susieina su sielomis, gyve- 
nančiomis moteriškame pavidale. Tačiau moteriškosios 
yra tos, sumišusios su tomis, kurios yra vyriško pavida- 
lo, per tą kuris buvo nepaklusnus. Ir niekas negalės nuo 
jų pabėgti, kadangi jie sulaiko jį (kūną), jei jis neįgyja 
vyriškos ar moteriškos galios, kuri yra sužadėtinis arba 
sužadėtinė. Žmogus juos įgyja veidrodinėje vestuvių 
menėje. Kai neišmanios moterys pamato vyrą, sėdintį 
vieną, jos šoka ant jo, žaidžia su juo ir suteršia jį. Taip 
pat kai neišmanūs vyrai pamato gražią moterį, sėdinčią 
vieną, jie įtikina ją, priverčia ją, trokšdami ją suteršti. 
Tačiau jei jie pamato vyrą ir žmoną, sėdinčius vienas 

Taip, jei atvaizdas ir angelas susivienija vienas su kitu, 
niekas negalės drįsti įeiti į vyrą ar moterį. 


Ištraukoje gan mįslingai kalbama apie kūno apsėdimą. Priemo- 
nė, galinti užkirsti tam kelią, yra valentininis vestuvių menės 
sakramentas. 


65.26-66.6. Aišku, kad tas, kuris išeina iš pasaulio, nega- 
li būti ilgiau sulaikomas, nes pasirodęs pasaulyje yra 
viršesnis už troškimą [...] ir baimė. Jis yra šeiminin- 
kas [...] jis yra pranašesnis už pavydą. Jei [...] ateina, 
[jie sučiumpa) ir dusina [jį]. Ir kaip gi jis galės išvengti 
(didžių galybių...]? Kaip jis galės [...] Yra žmonių, [sa- 
kančių]: „Mes esame ištikimi“ tam, kad [...] nešvarios 
dvasios ir demonai. Mat jei jie turėtų Šventąją Dvasią, 
jokia nešvari dvasia nepajėgtų susisieti su jais. Nebijok 
kūno, bet ir nemylėk jo. Jei bijosi kūno, jis taps tavo 
viešpačiu. Jei mylėsi jį, jis tave praris ir uždusins. 

Pradžioje kalbama apie gnostiko pomirtinio gyvenimo kelionę. 
Idant pasiektų tikslą, siela kildama turi susidurti su piktosiomis 


galiomis. Tolesnis pasakymas apie kūną atitinka asketišką valen- 
tinininkų požiūrį į kūną. 


66.6-22. Arba gyvena jis šiame pasaulyje, arba prisikėlime, 
arba vietoje, esančioje viduryje. O kad nenutiktų taip, 
kad juose atsidurčiau! Šiame pasaulyje yra gėrio ir blo- 
gio. Jo geri dalykai nėra geri, o blogi nėra blogi. Tačiau 
yra blogis, laukiantis po šio pasaulio, kuris iš tiesų yra 

blogas — jis vadinamas Viduriu. Tai yra mirtis. Kol mes 
esame šiame pasaulyje, mums dera sau įgyti prisikėlimą 
tam, kad nusivilkę kūną, atsidurtume rimtyje ir neženg- 
tume viduriu. Mat daugelis paklysta kelyje. Todėl gerai 
yra palikti pasaulį dar iki tol, kol žmogus nusidėjo. 


„Vidurys“ valentinizme yra terminus technicus, pažymintis vietą, 
kurioje apsistojo Išmintis Achamoth po savo nuopuolio. Vėliau 
šioje vietoje įsikuria Demiurgas. Laikų pabaigoje, kai visi pneu- 
matikai sugrįš į Pleromą, Viduryje liks Demiurgas ir psichikai. 
Taigi Vidurys yra tam tikra prasme neutrali vieta, tačiau žiūrint iš 
pneumatiko perspektyvos, ji daug prastesnė už Pilnatvę. Turbūt 
dėl to teksto veikėjas taip nenori joje atsidurti. Ši teksto vieta 
yra gana problemiška, nes kituose valentininiuose ar gnostiniuose 
tekstuose „vidurys“ vertinamas įvairiai (Moraldi 1984, 199). 


66.22-30. Yra žmonių, kurie nei nori, nei gali; ir kitų, ku- 
rie net jei nori, nepasipelno, kadangi nieko nesiėmė. 
Ar troškimas juos padaro nusidėjėliais? Jeigu jie nenori, 
teisingumas bus paslėptas nuo abiejų: juk tai nei troš- 
kimo, nei veiksmo (klausimas). 


Kalbama apie gerų darbų darymą. Jei tik trokštama padaryti 
gerą darbą, tačiau nieko nedaroma, už tai nebus atlyginta. Plg. 
Rom 7, 18-20: „Aš žinau, kad manyje, tai yra mano kūne, ne- 
gyvena gėris. Mat aš sugebu gero trokšti, o padaryti — ne. Aš 
nedarau gėrio, kurio trokštu, o darau blogį, kurio nenoriu. O 
jeigu darau, ko nenoriu, tada nebe aš tai įvykdau, bet manyje 
gyvenanti nuodėmė“. Galimai kalbama ir apie sielininkus, kurie 
yra „vidurio“ pozicijoje — jie turi rinktis, kokius darbus daryti, 
ir nuo to priklausomo jų išganymas. 

66.30-671.. Apaštališkas žmogus regėjime matė keletą 
žmonių, uždarytų ugnies namuose, sukaustytų ugni- 
nėmis [...] gulinčių [...] liepsnoje [...] juos [-..] tikėji- 
mas [...]. Ir jiems buvo pasakyta: [...] gali būti išgelbėti 
[...] jie nenori. Jie gavo [...] nubaudimas, kuris vadi- 
namas [išorine] tamsa, kadangi jis [...] 


6719. Tai iš vandens ir ugnies atsirado siela ir dvasia. 
Tai iš vandens ir ugnies, ir šviesos (atsirado) vestuvių 
menės sūnus. Ugnis yra patepimas, šviesa yra ugnis. 
Aš nekalbu apie tą ugnį, kuri neturi pavidalo, bet kitą 
ugnį, kurios pavidalas yra baltas, kuri yra iš gražios 
šviesos ir kuri suteikia grožį. 

Minimas patepimas ir vestuvių menės ritualas. Vanduo daž- 
niausiai simbolizuoja krikštą, ugnis - patepimą. 


67.9.27. Tiesa į pasaulį neatėjo nuoga, bet atėjo per pa- 
vyzdžius ir atvaizdus: jis nepajėgia kitu būdu jos pri- 
imti. Yra atgimimas ir atgimimo atvaizdas. Reikia vėl 
užgimti per atvaizdą iš tiesų. Kas yra prisikėlimas ir at- 
vaizdas? Reikia prisikelti per atvaizdą. Vestuvių menė 
ir atvaizdas per atvaizdą turi įžengti į tiesą, kuri yra 
atnaujinimas. Tai dera ne tik tiems, kurie gavo Tėvo, 
Sūnaus ir Šventosios Dvasios vardą, bet ir tiems, ku- 
rie įgijo juos (vardus) sau patiems. Jei žmogus jų sau 
neįgyja, Vardas iš jo taip pat bus atimtas. Tačiau žmo- 
gus juos įgyja patepime [...] kryžiaus galios. Apaštalai 

šią galią vadino „dešiniąja ir kairiąja“, mat šie yra nebe 
„krikščionis“, bet „Kristus“. 


Pirmame ištraukos sakinyje giK0N (atvaizdas) vartojamas me- 
taforiškai ir nurodo pasaulyje egzistuojančius tiesos atvaizdus, 
per kuriuos galima ją atpažinti. Pasakymas, jog tiesa neatėjo 
nuoga, primena kitus evangelijos pasažus, kur yra rašoma apie 
drabužį, apsivilkimą. Žodis drabužis juose vartojamas dvejopai: 
priklausomai nuo konteksto, jis gali žymėti dvasinį statusą, že- 
miškumo transcendenciją (gnostikas, norėdamas priartėti prie 
dieviškumo, apsivelka tam tikrą dvasinį drabužį) arba rūbas gali 
žymėti materialumą, kurio siela turi atsikratyti. Tam tikrą rūbą 
apsivilkti turi ir tiesa, apsireikšdama pasaulyje: tam, kad būtų 
atpažinta, ji privalo apsivilkti materialybe — pavyzdžiais ir at- 
vaizdais (NTYNOC MN NeikoN). Žmogus yra nepajėgus pažinti 
tiesos jos tikruoju pavidalu. 

Kalbėjime apie vardus atskiriami tie, kurie gavo krikščionio 
vardą tik pro forma, ir tie, kurie jį įgijo iš tiesų — jie ir yra tikrieji 
krikščionys, gnostikai. Berno (2021, 183) teigia, jog šis pasaky- 
mas nusako esminę teksto doktriną: tie žmonės, kurie sugebės 
perprasti pavidalus, kuriais pasaulyje pasirodo Tiesa, pateks į 
vestuvių menę ir vėl atras Kristų. 


6727-31. Viešpats viską padarė slėpinyje, krikšte ir pa- 
tepime, ir eucharistijoje, ir atpirkime, ir vestuvių 
menėje. 


Ši trumpa ištrauka tyrinėjama daugelio mokslininkų (plg. De 
Conick 2001, 229-231; Denzey-Lewis 2009, 548-550; Uro 
2008, 463-466; Lundhaug 2014, 325; Berno 2021, 108-113; 
Ashwin-Siejįkowski 2022, 189), kurie mėgina išsiaiškinti va- 
lentininių ritualų hierarchinį modelį. Segelberg, aptardamas 

67.27-31 Evangelijos pagal Pilypą ištwauką, išvardijančią va- 
lentininius ritualus, teigė, kad egzistavo 5 valentininiai „sa- 
kramentai“ (1960, 139-200), tai vėliau buvo kartojama ir 
vėlesnėje mokslinėje literatūroje. De Conick (2001) interpre- 
tuodama Ev. Pi/yp. 69.14-31 teigia, kad valentininkai turėjo 3 
liturginius ritualus: krikštą, patepimą ir eucharistiją, kuriuos 
dubliavo atpirkimas ir vestuvių menė (šie nebuvo ritualiniai 
veiksmai). Žmogiškoji santuoka buvo suprantama kaip dan- 
giškosios vestuvių menės atitikmuo žemėje, o atpirkimą reikė- 
jo interpretuoti kaip galią, kurią turi visi valentininiai ritualai, 
lyginant su jų ortodoksiniais atitikmenimis (2001, 259). Idė- 
jai apie 3 liturginių ritualų egzistavimą valentinizme pritaria 
ir Rewolinski, teigdamas, jog vestuvių menė pažymi visą inici- 
acijos ritualą (Rewolinski 1978). Lundhaug taip pat pritaria 3 
ritualinių veiksmų schemai (2014, 326). 


6731-68-17. [...] jis pasakė: „Aš atėjau padaryti [to, kas 
yra žemai] taip, kaip [tai, kas aukštai], ir to, kas išorėje 
taip kaip tai, [kas viduje; ir suvienyti tai vietoje [...] 
per pavidalus [...]. Tie, kurie sako: [„yra dangiškasis 
žmogus] ir tas, esantis virš jo“, klysta. Mat tą, kuris 
yra atskleistas, vadina „tuo, kuris yra žemiau“; tas, ku- 
riam priklauso paslėptasis, yra tas, esantis virš jo. Dėl 
to būtų geriau kalbėti apie „vidų ir išorę ir tai, kas yra 
išorės išorė“. Dėl to Viešpats pavadino pražūtį išorine 
tamsa — jos išorėje nieko nėra. 

Jis pasakė: „mano tėvas, kuris yra paslaptyje.“ Jis 
pasakė: „eik į savo kambarį, užverk duris už savęs ir 
melskis tėvui, kuris yra paslaptyje, tam, kuris yra visų 
viduje.“ Tačiau tas, kuris yra jų visų viduje, yra Pil- 

natvė. Už jos nėra nieko kito viduje. Tai yra tas, apie 
kurį sakoma: „Tas, kuris yra virš jų.“ 


Pasakymo pradžia neišlikusi, tačiau galime numanyti, jog kalba 
Išganytojas. Kai kurie sakiniai skamba panašiai kaip kanoniniai 
Kristaus pasakymai (plg. M+ 22, 13; 6, 6), tačiau toliau įter- 
piamos gnostinės idėjos. Dangiškasis žmogus (ūvOgwnoOS) yra 
vienas iš gnostinio mito veikėjų, viena iš Pilnarvėje gyvenančių 
emanacijų. Kai kuriose gnostinio mito versijose (pvz. Jono apo- 
krife) Demiurgas kartu su archontais sukuria žmogų, nusižiū- 
rėjęs jo pavidalą nuo dangiškojo žmogaus. Šios ištraukos tekste 
daug lakūnų, o ir teksto atkūrimas nėra labai aiškus (pvz. Berno 
2021, 185) atkuria ženkliai mažiau teksto), todėl sunku pateikti 
galutinę interpretaciją. 


68.17-22. Prieš Kristų kai kurie išėjo iš ten, kur nebegalėjo 
sugrįžti, ir jie nuėjo ten, iš kur daugiau nebegalėjo išeiti. 
Tačiau tada atėjo Kristus. Tuos, kurie įėjo, jis išnešė 
išorėn, ir tuos, kurie išėjo, jis atnešė vidun. 

Galima manyti, jog kalbama apie dvi skirtingas žmonių gru- 
pes — dvasinius žmones ir kitus (sielinius, Didžiosios Bažnyčios 
pasekėjus). Kristaus atėjimas atkuria tikrąją pasaulio tvarką, pa- 
gal kurią dvasiniai žmonės grįžta į Pleromą. Berno (2021, 186) 
siūlo ir dar vieną variantą — galbūt kalbama tik apie dvasinius 
žmones, tačiau laiko perspektyvoje, t.y. aprašomas dieviškosios 
sėklos nuopuolis ir sugrįžimas į Pilnatvę. 


68.22-26. Kai Ieva buvo Adome, mirties nebuvo. Kai ji 
buvo nuo jo atskirta, atsirado mirtis. Jei jis įeis vėl ir 
prisiims mirtį sau, mirties nebebus. 

Pirmu sakiniu aprašoma tobula žmogaus būtis. Demiurgas 
atskyrė Ievą nuo Adomo, taip sugriaudamas šią padėtį (šiuo 
atveju, dėl mirties atsiradimo kalta ne Ieva kaip Pradžios kny- 
gos istorijoje). Gnostiko valentinininko siekis yra sugrįžti į tokią 
nedalomą būtį, susijungiant su savo angeliškąja dalimi. Toks 
žmogus išliks nepaliestas mirties. Šiek tiek neaiškesnis trečiasis 
sakinys, nes, rodos, tai Ieva turėtų sugrįžti į Adomą, tačiau čia 
turbūt kalbama apie Adomo, o gal bet kokio pneumatiko su- 
grįžimą į Pleromą. Nėra itin aišku, ką reiškia „prisiimti mirtį 
sau“. Tekste pavartotas tik įvardis „jį“ (koptų kalboje mirtis yra 
vyriškosios giminės). Būtų aiškiau, jei Adomas turėtų prisiimti 
„ją“, t-y. Ievą ir vėl tapti vientisu žmogumi. 


68.26-29. Mano Dieve, mano Dieve, Viešpatie, kodėl 
mane apleidai? Tai ant kryžiaus jis šiuos žodžius ištarė, 
kadangi paliko tą vietą. 


68.29-31. [...] kuris gimė per tą, kuris [...] iš Dievo. 


68.31-37. [Viešpats prisikėlė] iš mirusių [...] tapo, bet [...] 
dabar [...] tobulas. [...] kūnas, tačiau šis [...] yra tikra- 
sis kūnas [...] nėra tikrasis, bet [...] tikrojo atvaizdas. 


Kalbama apie valentinininkų doktriną, teigiančią, jog Jėzus ne- 
turėjo materialaus kūno (viename pasakyme, priskiriamame 
Valentinui, teigiama, jog Jėzus nesituštino). Tačiau Valentino ir 
„valentinininkų“ požiūriai ne visada sutampa. „Mūsų kūnas“ tėra 
laikinasis apvalkalas, atvaizdas, o tikrasis pavidalas bus įgytas Ple- 
romoje po mirties. Kai kurie autoriai (Schenke 1997, 46) mėgina 
atkurti trūkstamą tekstą ir tada ištrauką galima išversti taip: Vieš- 
pats prisikėlė iš mirusių, jis tapo toks, koks buvo, tačiau dabar jo 

kūnas yra tobulas. Jis turi kūną, tačiau šis kūnas yra tikrasis kū- 
nas. Mūsų kūnas nėra tikrasis kūnas, bet tikrojo kūno atvaizdas. 


69.1-4. Vestuvių menė yra ne žvėrims, nei vergams, nei su- 
terštoms moterims, bet laisviems vyrams ir mergelėms. 


Grant (1961, 138) teigia, jog žvėrys simbolizuoja materialias 
sielas turinčius žmones, vergai — negnostikus. Tokie asmenys 
negali patekti į vestuvių menę. Pi/ypo evangelijoje keletoje vietų 
kalbama apie žvėris. Vienoje (71.22-72.4.) net paminima, kad 
Adomas, suvalgęs vaisių nuo medžio rojuje, susilaukė žvėrių — 
žmonių, kurie negali pasiekti Pleromos. 


69414. Per Šventąją Dvasią užgimstame, tačiau per Kris- 
tų vėl užgimstame abiejuose. Esame patepti per Dva- 
sią. Kai užgimėme, buvome suvienyti. Nė vienas žmo- 
gus negali savęs regėti nei vandenyje, nei veidrodyje be 
šviesos. Nei vėlgi tu gali regėti šviesoje be vandens ar 
veidrodžio. Dėl to dera krikštyti abiejuose — šviesoje ir 
vandenyje. Mat šviesa yra patepimas. 


Pirmąjį gimimą reikėtų suprasti kaip gimimą materialiame pa- 
saulyje, o per Kristų gnostikai užgimsta antrąkart — toks žmogus 
yra „suvienytas“, nes jam atskleidžiama jo tikroji prigimtis. Ber- 
no (2021, 191) teigia, jog pirmasis gimimas įvyko, kai Išmintis 
įkvėpė dieviškąją kibirkštį Adomui, o antrasis — Kristui atpirkus 
tikinčiuosius. Šie gimimai lyginami su krikštu ir patepimu, taip 
pabrėžiant tęstinumą tarp Pradžios knygoje aprašyto sukūrimo ir 
Kristaus suteikto atpirkimo. 

Vien krikšto (vandens) neužtenka, kad žmogus būtų išgany- 
tas, tam būtinas ir patepimas — jį simbolizuoja šviesa ir veidrodis. 

Wilson mano, jog valentinininkai siekia parodyti krikštą vande- 
niu esant nepakankamą, kad taptum tikru krikščionimi (1962, 
138). Veidrodis leidžia pamatyti savo atspindį, tikrąjį save. Gali- 
me pastebėti ir aliuziją į Naujojo Testamento tekstus, pvz.: Pau- 
liaus 1 /aiško korintiečiams eilutes: „Dabar mes regime lyg vei- 
drodyje, mįslingu pavidalu, o tuomet regėsime akis į akį. Dabar 
pažįstu iš dalies, o tuomet pažinsiu, kaip pats esu pažintas“ (13, 
12). Taip par /n 3, 5: Jėzus atsakė: „Iš tiesų, iš tiesų sakau tau: kas 
negims iš vandens ir Dvasios, nejeis į Dievo karalystę.“ 


69.14-70.4. Jeruzalėje buvo trys aukojimo pastatai. Vie- 
nas, kuris buvo atviras vakarams, vadintas šventuoju. 
Kitas, kuris buvo atviras pietums, vadintas šventojo 
šventuoju. Trečiasis, kuris buvo atviras rytams, vadin- 
tas šventųjų šventuoju, kur gali įžengti vien tik aukš- 
tasis kunigas. Krikštas yra šventasis pastatas. Atpir- 
kimas yra šventojo šventasis. Šventųjų šventasis yra 
vestuvių menė. Krikšte yra prisikėlimas atpirkime. 
Atpirkimas (įvyksta| vestuvių menėje. Tačiau vestu- 
vių menė yra tame, kas yra aukščiau už (...] Tu ne- 
rasi nieko [panašaus į tai]. Tie, kurie yra įpratę, yra 
tie, kurie meldžiasi [...] Jeruzalėje [...] Jeruzalė [...] 
Jeruzalę regėję [...] tie, vadinami šventųjų šventuoju 
[...] uždanga buvo perplėšta [...] vestuvių menė iš- 
skyrus atvaizdą [...] aukštybėse. [Dėl to] jo uždanga 
buvo perplėšta nuo viršaus iki apačios. Mar derėjo kai 
kuriems iš apačios kilti aukštyn. 


Wilson (1962, 139-140) komentuoja, jog Jeruzalės šventyklos 


aprašymuose įprastai minimi 2 kambariai, o ne 3, tačiau galbūt 

prieangis skaičiuojamas kaip atskira patalpa. Vakarai, pietūs ir 
rytai pasitelkiami kaip literatūrinis pagražinimas. Laiške bebra- 
jams 1, 1-5 aprašoma sugriautos žydų šventyklos sąranga - šven- 
tųjų šventoji yra jos slapčiausia ir svarbiausia dalis. Uždanga 
skyrė ją nuo likusios šventyklos dalies. Mato evangelijoje (27, 
51) uždanga perplyšta Jėzui mirus — tai simbolizuoja senosios 
sandoros su žydais pabaigą. Krikščionims valentinininkams šis 
momentas taip pat pažymi naująją sandorą. 


705-9. Tų, kurie apsivelka tobula šviesa, galios nepajėgia 
regėti ir negali jų supančioti. Žmogus apsivilks šia švie- 
sa sąjungos paslaptyje. 


Valentininių paslapčių žinojimas apsaugo nuo piktųjų galių, 
trukdančių po mirties pakilti į aukštesniąsias sferas. Sąjungos 
paslaptis čia tikriausiai nurodo vestuvių menę. 


709-22. Jei moteris nebūtų atsiskyrusi nuo vyro, ji nemir- 
tų su vyru. Jo atsiskyrimas tapo mirties pradžia. Dėl to 
Kristus atėjo — idant ištaisytų atsiskyrimą, buvusį nuo 
pradžios, vėl suvienytų abu ir suteiktų gyvenimą tiems, 
kurie mirė atsiskyrime, ir suvienytų juos (sic). Tačiau 
žmona su savo vyru susivienija vestuvių menėje. O tie, 
kurie buvo suvienyti vestuvių menėje, daugiau nebus 
atskirti. Dėl to Ieva atsiskyrė nuo Adomo — kadangi ne 
vestuvių menėje susivienijo su juo. 


Šiame pasakyme vėl sutinkama idėja, kad valentinininkas yra 
ne vientisas žmogus, jo buvimas žemėje tik dalinis. Ievos sukū- 


rimo istorija, aprašoma Pradžios knygoje, suprantama gnostiškai: 


Evangelija pagal Pilypą 161 


žmogus Adomas buvo vientisas, o perskirtas jis prarado tobuly- 
bę. Kristus, atverdamas gnostinius slėpinius, suteikia galimybę 
grįžti į pirmykštę būseną per vestuvių menės sakramentą, kur 
susisiejama su savo antrąja puse — angelu. Keliuose 7omo evan- 
gelijos pasakymuose taip pat pateikiamos panašios idėjos. Mintį 
apie vyro ir moters atskyrimą kaip dieviškos tobulybės sugriovi- 
mą galime rasti jau Platono Puotoje (190a). 


70.22-33. Adomo siela atsirado iš kvėpsmo. Jos (sielos) da- 
lininkas yra dvasia. Tai, kas jam duota, yra jo motina. 
Jo siela buvo iš jo paimta ir jos vietoje [duota] dvasia. 
Kai jis buvo susivienijęs (su dvasia), [kalbėjo] už galias 
viršesnius žodžius. Jos pavydėjo jam [...] dvasinė dali- 
ninkė [...] paslėpta [...] galimybė [...] jiems patiems 
[...] vestuvių menė, idant [...] 


Toliau interpretuojamas Pradžios knygoje aprašytas žmogaus su- 
kūrimas. Adomo motina šioje ištraukoje yra Išmintis, nes būtent 
ji įkvepia jam gyvybę. Dvasinė dalininkė yra Ieva — galios atskyrė 
žmones, suteikdami Adomui ir Ievai nepilnavertę, trūkstamą būtį. 


70.33-71.3. Jėzus pasirodė [...] Jordane Dangaus [Karalys- 
tės Pilnarvę). Jis, tas, [kuris gimė] prieš viską, užgimė 
vėl. Jis, tas, kuris jau buvo pateptas, pateptas vėl. Jis, 
tas, kuris buvo atpirktas, vėl atpirko (kitus). 


Krikšto, sakramentinis kontekstas. Moraldi teigia (1984, 203), 
jog čia kalbama apie 5 Kristaus pasirodymo stadijas: išėjimą iš 
Pleromos, įsikūnijimą, krikštą, patepimą, atpirkimą. Tik suži- 
nojęs apie savo dangišką kilmę, Jėzus gali apšviesti iš kitus, tapti 
„išganytu Išganytoju“. 

13-15. Iš tiesų paslaptis turi būti išsakyta! Visa ko Tė- 
vas susijungė su mergele, kuri nusileido, ir šviesa švietė 
jam. Tą dieną jis apreiškė didžiąją vestuvių menę: dėl 
to jo (Kristaus) kūnas atsirado tą dieną. Jis išėjo iš ves- 
tuvių menės kaip tas, kuris atsirado iš jaunikio ir nuo- 
takos. Taip Jėzus joje įsteigė viską per šiuos dalykus. Ir 
dera kiekvienam iš mokinių įžengti į jo Atilsį. 

Kosmologinė Tėvo ir moteriškosios jo emanacijos Tylos (ovynį) 
sąjunga sukuria Pilnatvę. Šviesos paminėjimas daro užuominą į 


Jono evangelijos prologą. Kristaus atsiradimas įsteigia ir vestuvių 
menę, kurioje dvasiniai žmonės gali būti atpirkti. 


7115-22. Adomas atsirado iš dviejų mergelių — iš Dvasios 
ir iš nekaltos žemės. Dėl to Kristus gimė iš mergelės — 
tam, kad jis ištaisytų suklupimą, nutikusį pradžioje. 


Pirmoje eilutėje interpretuojama Pradžios knyga 2, 7: „tuomet 
VIEŠPATS Dievas padarė žmogų iš žemės dulkių ir įkvėpė 
jam į šnerves gyvybės alsavimą“. Žmogaus sukūrimas įvairiai 
interpretuojamas daugelyje gnostinių veikalų — taip pat ir šia- 
me tekste susiejamas su Kristaus gimimu bei žmogaus gimto- 
sios nuodėmės atpirkimu. Adomo-Kristaus tipologija priartina 
Evangeliją pagal Pilypą prie ortodoksinių tekstų. 


71.22-724. Yra du medžiai, augantys rojuje. Vienas veda 
žvėris, kitas veda žmones. Adomas valgė nuo medžio, 
vedančio žvėris — ir tapo žvėrimi, ir gimdė žvėris. Dėl 
to Adomo vaikai garbina žvėris. Medis [...] vaisius yra 
[-..] padidino [-..] valgė [...] vaisius [...] veda žmones 

[...] žmogus. Dievas sukūrė žmogų [...] [žmonės] su- 
kuria dievą. Taip viskas yra pasaulyje — žmonės sukuria 
dievus ir garbina jų kūrinius. Tai dievams pritiktų gar- 
binti žmones! 


Jau Pradžios knygoje sakoma, kad rojuje būta ne vieno medžio 
(pvz., Pr 2, 16-17). Evangelijoje pagal Tomą kalbama net apie 5 
rojaus medžius (19 pasakymas). Schenke (1997, 424) teigia, jog 
šiame tekste pažinimo medis nėra susijęs su seksualumo supra- 
timu. Jei paragavęs uždraustojo vaisiaus, žmogus tapo žvėrimi, 
kyla klausimas, ar Dievas nėra žvėris. Pagal tradicinį suvokimą 
Pažinimo medžio vaisius priartino žmones prie Dievo, t. y. pa- 
darė juos panašesnius į jį. Schenke mano, jog Adomas ir jo vai- 
kai „tapo žvėrimis“ tik savo nuodėmėje, o ne iš esmės. Tačiau 
galima ir kitokia interpretacija — jei rojaus aurorių laikysime 
Demiurgu, kurio išvaizda dažnai lyginama su žvėries, tada įma- 
noma, jog Adomas pasidarė panašus į šį netikrą dievą ir nuto- 
lo nuo savo dieviškosios prigimties. Paskutinius sakinius apie 
žmogaus ir dievo garbinimą reikėtų suprasti netiesiogiai, galbūt 
net ironiškai — čia kaip tik nepritariama idololatrijai. Taip pat 
galima įtarti, jog kalbama apie Demiurgą, kurį žmonės neteisin- 
gai garbina — tai jis turėtų garbinti žmogų, kuriame yra tikrojo 
Dievo dalelė. 

Kai kurie autoriai (Schenke 1997, 52) atkuria lakūnas teks- 
te. Tada galima ištrauką išversti taip: „[...] Medis, [kurio] vaisių 
jis valgė, yra [pažinimo medis]. Dėl to nuodėmės padidėja. [Jei 
jis būtų valgęs vaisiaus nuo kito medžio, vaisiaus nuo gyvenimo 
medžio, kuris veda žmones, tada dievai garbintų žmones] [...]“. 


7246. Iš tiesų žmogaus darbai kyla iš jo galios: dėl to 
mes juos vadiname galiomis, Tai yra jo darbai. Jo vaikai 

atsiranda rimtyje. Dėl to jo galia gyvena jo darbuose, o 
jo vaikuose regėti atilsis. Suprasi, kad tai persmelkia at- 
vaizdą. Ir štai čia yra žmogus, (sukurtas) pagal atvaizdą, 
atliekantis darbus savo jėga ir rimtyje gimdantis vaikus. 


Šiame pasakyme kalbama apie skirtumą tarp kūrinijos ir daik- 
tų arba idėjos ir kopijos. Wilson rašo (1962, 151), jog Kristaus 
darbai evangelijose taip pat vadinami ai Švvūueis (galiomis). Jė- 
zaus ir žmogaus vaizdiniai čia persipina - žmogus savo žemiškuo- 
se darbuose ir kūriniuose yra Išganytojo kaip Žmogaus Sūnaus 
atvaizdas (eixov), jis yra aivaizdiškas (eitovuxos) (plg. Schenke 
1997, 429). Taigi atrodo, jog pradžioje kalbama apie Kristų, ta- 
čiau paminėjus atvaizdą, galima suvokti, jog kalbama apie žmogų, 
Kristaus atvaizdą, perėmusį kai kurias Kristaus savybes. Valenti- 
nininkų sistemoje toks žmogus neabejotinai yra dvasinis žmogus 
(pneumatikas). Wilson (1962, 151), remdamasis Ireniejaus liudi- 
jimu (Adv. baer. I, 5, 5), teigia, jog „atvaizdas“ čia pažymi psichi- 
kus, o „žmogus pagal atvaizdą“ — hilikus, tačiau nesutiktume su 
tokia interpretacija. Greičiau atvaizdas, būtent Kristaus atvaizdas, 
yra pneumatikas. Valentinininkai hilikus laikė žemiausia „kasta“ 
žmogiškosios būties hierarchijoje, tad ne visai derėtų teigti, esą jie 
vaikus gimdo rimtyje (ėvėzoavoę). Šis žodis yra svarbus tiek va- 
lentinininkų, tiek kitų gnostikų doktrinoje — dažniausiai tai vieta, 
kurioje ilsėjosi Tėvas prieš visa ko atsiradimą, arba vieta, į kurią 


turi grįžti gnostikas po mirties. 


7216-28. Šiame pasaulyje vergai yra pavaldūs laisvie- 
siems. Dangaus karalystėje laisvieji patarnaus vergams. 
Vestuvių menės vaikai patarnaus santuokos vaikams. 
Vestuvių menės vaikai turi tik vieną vardą — atilsis. Kai 
jie yra vienas su kitu, jiems nebereikia prisiimti pavida- 

lo, mat jie turi požiūrį, [...] patyrimas, jų yra daugybė 
[...] daiktuose [...] šlėvės. 


Šiame pasakyme yra daug lakūnų, tad teksto atkūrimas gana 
spekuliatyvus. Dangaus karalystė reikalauja naujos tvarkos, vai- 
dmenų pasikeitimo. Vestuvių menės vaikai ir laisvieji — tai gnos- 
tikai, o santuokos vaikai — tai paprasti tikintieji. 


7228-7341. Tie [... nužengia] į vandenį. [...] jį atpirks [...] 
tie kurie turi [-..] jo vardu. Mat jis pasakė: „Taip mes 
išpildysime kiekvieną teisybę.“ 


Šioje teksto vietoje labai daug lakūnų, tačiau gana aišku, jog 


tekstas susijęs su krikštu (plg. Mr 3, 15). 


731-8. Tie, kurie sako, kad jie pirma mirs ir tada pri- 
sikels, klysta. Jei pirmiausia jie neįgis prisikėlimo, kol 
gyvena, mirę jie nieko negaus. Taigi taip pat jie kalbė- 
dami apie krikštą sako: „Krikštas yra didis dalykas, mat 
jei žmonės jį įgis, jie gyvens.“ 


Wilson (1962, 153) rašo, jog šiame pasakyme, ko gero, galima 
įžvelgti ortodoksijos ir krikšto kaip svarbiausio ortodoksinio sa- 
kramento kritiką. Trečio sakinio „jie“ turbūt taip pat pažymi or- 
todoksijos šalininkus, teigiančius, kad krikštas yra didis. Tačiau 
valentinininkų požiūriu, tai tik vienas iš sakramentų — svarbiau- 
siuoju jie laikė vestuvių menės sakramentą. Šis pasakymas siejasi 
su 56.15-26 pasakymu, kur kritikuojami manantys, jog Kristus 
pirmiausia mirė, o paskui prisikėlė — iš tiesų jis pirma mirė, tada 
prisikėlė. Prisikėlimas čia simbolizuoja tapimą tikru gnostiku. 
Taigi tapti gnostiku yra svarbiau nei pasikrikštyti. Tik tada po 
mirties įmanomas tikrasis gyvenimas, 

73.8-19. Apaštalas Pilypas pasakė: „Juozapas dailidė paso- 
dino sodą, kadangi jam reikėjo medžio savo amatui. Jis 
buvo tas, kuris padirbo kryžių iš savo pasodintų me- 
džių. Ir jo sėkla kabėjo ant to, ką jis pasodino. Jo sėkla 
buvo Jėzus ir sodinys buvo kryžius. Tačiau gyvybės me- 
dis yra sodo viduryje. Ir iš alyvos (medžio) patepimo 
tepalas yra daromas, o per jį Įateina| prisikėlimas. 


Tai yra vienintelis pasakymas visame evangelijos tekste, kur mi- 
nimas apaštalas Pilypas, taip pat vienintelis, kur minimas bent 
vienas iš apaštalų. Schenke (1997, 437) rašo, jog, šios istorijos 
apie Juozapą šaltinis nėra žinomas. Schenke cituoja Isenberg 
(1968, 238), teigiantį, kad „gyvybės medį“ rojuje reikėtų suvok- 
ti kaip tam tikrą kryžių. Taigi Jėzus yra šio kryžiaus „vaisius“, 
suteikiantis gyvybę. Berno (2021, 204) mano, jog tekstas siūlo 
paralelę tarp Juozapo, žemiškojo Kristaus tėvo, ir Demiurgo, 
fizinio Išganytojo kūno kūrėjo, sukūrusio ir medį, tapusį kry- 
žiumi, Jėzaus pasmerkimo instrumentu. Thomassen (2008, 91) 
taip pat įžvelgia ryšį tarp Demiurgo ir dailidės (nzaMape) Juoza- 
po, kadangi medis pažymi materiją (kopt. a9e = gr. OAn), kurią 
sukūrė Demiurgas. Šį pasakymą autorius sieja su 55.23—36, kur 
sakoma Jėzų turėjus du tėvus. Pirmasis tokiu atveju yra Dievas, 
o antrasis Demiurgas - materialiojo Jėzaus kūno kūrėjas. 


73.20-27. Šis pasaulis yra lavonų valgytojas. Visi jame su- 
valgytieji miršta iš naujo. Tiesa yra gyvenimo valgytoja. 
Dėl to nė vienas, kuris maitinsis tiesa, nemirs. Iš tos 
vietos Jėzus grįžo ir atnešė maisto. Tiems, kurie to troš- 
ko, jis davė [gyvenimą] tam, kad jie nemirtų. 


Šio pasaulio daiktai ir maistas veda į sugedimą, o tikrasis mais- 
tas yra tiesa, kurią atnešė Jėzus. Šį pasakymą galima palyginti 

su 62.36-—63.5, kur rašoma, kad Dievas yra žmonių valgyto- 
jas. Šiame pasakyme Dievas yra Demiurgas, taip pat nešantis 
sugedimą ir pražūtį. Paskutinį pasakymo sakinį, kitaip atkūrus 
trūkstamą žodį, galima išversti ir taip: ... jis davė [valgyti], kad 


jie nemirtų. 


73.27-7412. Dievas [pasodino] sodą. Žmogus [apsigyve- 
no] sode. Ten yra [...] ir [...] Dievo [...]. Dalykus, 
kurie yra jame [aš valgysiu taip, kaip] aš noriu. Šis 
[sodas yra vieta], kurioje man pasakys: „[Adomai,) 
valgyk šitai ar nevalgyk [to taip, kaip tu] nori“. Vieta, 
kur aš valgysiu viską, yra ten, kur yra Pažinimo me- 
dis. Tas medis nužudė Adomą, tačiau čia esantis Pa- 
žinimo medis padarė žmogų gyvą. Įstatymas yra me- 
dis. Jis turi galią suteikti gėrio ir blogio pažinimą. Jis 
nei atitraukė žmogų nuo blogio, nei paskyrė gėriui, 
bet sukūrė mirtį tiems, kurie nuo jo valgė. Mat kai 
jis (Demiurgas) pasakė: „Valgyk tai, tačiau nevalgyk 
ano“, tai tapo mirties pradžia. 


Dievas šiame pasakyme yra Demiurgas. Berno (2021, 206) rašo, 
jog visoje šioje ištraukoje neabejotinai atsispindi Pauliaus pa- 
saulėžiūra, kadangi teigiama Įstatymą negalint išgelbėti žmonių 
nuo nuodėmės. Tačiau šioje ištraukoje pasitelkiama argumenta- 
cija gerokai skiriasi nuo kitų vietų, kur kalbama apie rojaus me- 
džius — ten pažinimo ir gėrio bei blogio medžiai supriešinami 
(kaip Adomo pavergimo įrankiai) su gyvybės medžiu (Kristaus 
dovana). Čia Adomą nužudęs medis yra įstatymo medis, t. y. 
gėrio ir blogio pažinimo medis, o pažinimo medis yra teikiantis 
gyvybę. Galima įžvelgti ir aliuziją į kryžių kaip į pažinimo medį, 
kurio vaisius yra Kristus (plg. 73.8-19). 

74.12-25. Patepimas yra viršesnis už krikštą, mat nuo žo- 
džio „patepimas“ (xgiona) mes esame vadinami krikš- 
čionimis, o ne nuo „krikšto“ (Bėznono). Ir nuo „pa- 
tepimo“ (yxgiouo) Kristus taip vadinamas. Mat Tėvas 
patepė sūnų, sūnus patepė apaštalus, apaštalai patepė 
mus. Tas, kuris yra pateptas, turi viską. Jis turi prisi- 
kėlimą, šviesą, kryžių, Šventąją Dvasią. Tėvas jam tai 
suteikė vestuvių menėje, o jis priėmė. Tėvas yra Sūnuje 
ir Sūnus Tėve. Tai yra Dangaus Karalystė. 


Kuriama alternatyvi tikrosios doktrinos paveldėjimo tradicija 
— apaštalai patepė gnostikus, tad jie yra tikrosios krikščioniš- 
kos žinios saugotojai. Vertime į lietuvių kalbą prarandamas žo- 
džių žaismas, kadangi lietuviškai žodis „krikščionis“ yra žodžio 
„krikštas“ vedinys. 


74.25-75.2. Gražiai yra pasakęs Viešpats: „Kai kurie įžengė 
į Dangaus Karalystę besijuokdami ir išėjo [besijuokda- 
mi...] nes [...] krikščionis [...] ir kai tik [... nusileido] 
į vandenį jis atėjo [...] viskas [...] yra žaidimas, bet [... 
neapkenčia] šito [...] Dangaus Karalystė [...] jei jis ne- 
apkenčia [...] ir niekina tai kaip žaidimą [...jis išeis] 
besijuokdamas. Taip yra ir su duona, ir su puodeliu 
aliejaus, net jei ir egzistuoja kažkas didingesnio už juos. 
Schenke (1997, 449) teigia, jog nuo šios evangelijos vietos pra- 
sideda menkai tarpusavyje susietų pasakymų klodas. Pirmasis 
impulsas, ko gero, būtų šį padriką pasakymą sieti su graikiška 
mintimi ir žaidimo bei juoko kontekstais joje, tačiau taip galvo- 
ti klaidinga (pvz.: „Amžinastis yra vaikas vaikaujantis, kauliukus 

metantis: vaiko yra karalystė“; Herakleitas, DK B 52, vertė Man- 
tas Adomėnas). Juoko motyvas dažnas apokrifiniuose tekstuose. 
Šiame pasakyme gnostikas pneumatikas juokiasi iš pasaulio, su- 
vokdamas jo tikrąją esmę. Tai įgalina krikštas: išniręs iš vandens 
gnostikas juoksis iš pasaulio. Paskutinis sakinys nebūtinai turė- 
tų būti prijungtas prie visos perikopės ir interpretuojamas pagal 
prieš tai ėjusius. Tačiau jei šį sakinį laikysime dalimi pasakymo, 
galime suvokti, jog liturgijai ir ritualams naudojami daiktai (duo- 
na, aliejus) taip pat verti pajuokos. Valentinizmo kontekste tai 
nebūtų labai neįprasta, bet ir ne itin dažna, 


75.24. Pasaulis yra iš nusižengimo. Mat tas, kuris jį su- 
kūrė, norėjo jį sukurti nesunaikinamą ir nemirtingą. Jis 
nupuolė ir jam nepasisekė tai, ko tikėjosi. Gi pasaulis 
nėra nesunaikinamas ir tas, kuris sukūrė pasaulį, nėra 
nesunaikinamas. Išties daiktai nėra nesunaikinami, o 
Sūnūs - yra. Ir joks dalykas nepajėgs įgyti nesunaikina- 
mybės netapdamas sūnumi. O tas negebantis priimti, 
ar nebus dar labiau negebantis duoti? 


Kalbama apie Demiurgą, sukūrusį defektyvų pasaulį. Jo nuo- 
puolis — tai Išminties Achamoth nuopuolis. Sūnus šioje ištrau- 
koje referuoja į vestuvių menės sūnus, t. y. valentinininkus, ku- 
rie vestuvių menės ritualo metu įgyja nemirtingumą. 


75.14-25. Maldos taurėje yra vynas ir yra vanduo, kadangi 
ji egzistuoja kaip kraujo atvaizdas, už kurį yra suteikia- 
ma padėka. Ir ji kupina Šventosios Dvasios ir priklauso 
visiškai Tobulam Žmogui. Kai gersime iš jos, priim- 
sime Tobuląjį Žmogų. Gyvenimo vanduo yra kūnas. 

Mums reikia apsivilkti gyvąjį žmogų. Dėl to, lipdamas 
į vandenį, jis (žmogus) nusirengia tam, jog apsivilktų 
aną (gyvąjį žmogų). 


Iš pradžių kalbama apie eucharistiją ir jos reikšmę gnosrikui. 
Vėliau užsimenama apie krikštą, kurio metu įgyjamas naujas 
kūnas. Plg. 1 /2 5, 6-8: „Tasai yra, kuris atėjo per vandenį ir 
kraują: Jėzus Kristus; ne vien per vandenį, bet per vandenį ir 
kraują. Ir Dvasia tai paliudija, nes Dvasia yra tiesa. Mat yra 
trys liudytojai: Dvasia, vanduo ir kraujas, ir šie trys sutaria“ ir / 
Kor 11, 26: „Taigi, kada tik valgote šitą duoną ir geriate iš šitos 
taurės, jūs skelbiate Viešpaties mirtį, kol jis ateis“. Tačiau šioje 
Pilypo evangelijos ištraukoje, priešingai nei I laiške korintiečiams, 
gėrimas iš taurės ne nurodo į Kristaus mirtį, o yra būdas įgyti 
Tobuląjį Žmogų (Wilson 1962, 161). 

Apsivilkimas Kristumi, be abejonės, nurodo į krikšto kon- 
tekstus ir apaštalą Paulių. Berno (2021, 212) rašo, jog ištraukoje 
apsivilkimas Kristumi sujungia naują krikšto metu įgyrą tapa- 
tybę su apsivilkimu dvasiniu Kristaus kūnu, tapusiu esminiu 
išrinktojo rūbu, jo paties kūnu. Šią idėja autorius pagrindžia, ci- 
tuodamas /2 1, 14: „Tas Žodis tapo kūnu ir gyveno tarp mūsų; 
mes regėjome jo šlovę — šlovę Tėvo viengimio Sūnaus, pilno 
malonės ir tiesos“. Tai siejama su paties Žodžio įsikūnijumu, 
o gnosticizmo pažadu tampa naujas dvasinis kūnas jau šiame 
gyvenime. Taigi, galima sakyti, jog valentininis požiūris į krikštą 
skiriasi nuo ortodoksinio tuo, kad dvasinis kūnas įgyjamas jau 


dabartyje, pasikrikšrijus. 


75.25-76.6. Žirgas gimdo žirgą, Žmogus gimdo žmo- 
gų, Dievas gimdo Dievą. Taip yra ir su sužadėtiniu 
bei sužadėtine — jie atsirado iš [vestuvių menės]. 

Joks žydas [...] iš [...] atsirado. Ir [...] iš žydų [...] 
Krikščionys [...] jie [yra palaiminti] ir yra vadinami 
išrinktąja paderme [...] ir tikras žmogus, ir Žmogaus 
Sūnus, ir Žmogaus Sūnaus sėkla. Ši tikroji padermė 
yra garsi pasaulyje. Jie yra vieta, kur vestuvių menės 
sūnūs gyvena. 


Autorius grįžta prie temos, jog panašūs dalykai turi būti susiję. 
Kai kurie autoriai lakūnas atkuria taip: „There was no Jew [who 
came] from the Greeks [as long as the law] existed and [we too 
had our] [origin] from the Jews [before we became] Christians“ 
(Wilson 1962, 162). Kol egzistavo įstatymas, t. y. kol nebuvo 
sudaryta naujoji sandora ir apsireiškęs Jėzus, tol įstatymo ga- 
lia buvo visa apimanti. Tačiau vėliau iš žydų kilo krikščionys. 
Tvirtinimas, jog iš graikų nėra kilę žydai, kiek sudėtingiau pa- 
aiškinamas, mat atrodo akivaizdus — galbūt jį reikėtų sieti su 
Pauliaus laišku galatams (2, 15-16: „Nors mes gimimo žydai ir 
ne pagonių kilmės nusidėjėliai, tačiau žinome, jog žmogus nu- 
teisinamas ne įstatymo darbais, bet tik tikėjimu į Jėzų Kristų. 
Taigi mes įtikėjome Kristų Jėzų, kad būtume nuteisinti Kristaus 
tikėjimu, o ne įstatymo darbais; nes įstatymo darbais nebus nu- 
teisintas nė vienas žmogus). 


76.6-17. Šiame pasaulyje sąjunga yra tarp vyro ir moters, 
tarp galios vietos ir silpnumo. Eone sąjungos pavi- 
dalas yra kitoks, tačiau mes vadiname jas (sąjungas) 
tokiais pat vardais. Tačiau yra kiti (vardai), viršesni už 
kiekvieną vardą, kuris yra įvardytas, ir viršesni negu 
tai, kas galinga. Ten, kur egzistuoja prievarta, egzis- 
tuoja ir tie, kurie yra stipresni už jėgą. Tai nėra viena 

ir kita — abu dalykai yra vienas ir tas pats dalykas. Tai 
yra tai, kas nepajėgs virš kūniškos širdies pakilti. 


Eonu šioje ištraukoje vadinama Pilnatvė ar vestuvių menė, ku- 
rioje sąjunga yra tarp angelo (vyro) ir žmogaus (moters). Žemiš- 
kasis šios sąjungos atitikmuo yra vyro ir moters santuoka. Vėl 
grįžta tema apie vardus (pvz., 67.9-27). Berno (2021, 214-215) 
aiškina, jog vardai, suteikti šio pasaulio daiktams, tėra tik tik- 
rųjų, aukščiau esančių daiktų pamėklės, tačiau kažkokiu būdu 
šie žemiškieji vardai atitinka dangiškuosius (tikruosius, neiliuzi- 
nius). Prievarta šiuo atveju, ko gero, pažymi Demiurgą, archon- 
tus, o už juos stipresnieji — gnostikus. Jie yra neatsiejamai susiję 
kosmologiniu ryšiu. Virš kūniškos širdies nesugebės pakilti ma- 
terialus žmogus, t. y. ne gnostikas. 


7647-22. Ar nėra reikalinga, kad tie, kurie turi viską, save 
visiškai pažintų? Kai kurie iš tiesų, nepažindami savęs, 
nesidžiaugs tuo, ką turį. Tačiau save pažinę, džiaugsis 
savo turimu. 


Šiame pasakyme apibrėžiamas pažinimo supratimas — tai yra 
pažinimas, esantis paties gnostiko viduje, konsubstancialus su 
aukščiausiuoju Dievu (Berno 2021, 215-216). Išganantis paži- 
nimas yra kitas dalykas nei intelektinis pažinimas. Tikrojo, išga- 
nančio pažinimo, neįmanoma įgyti pačiam, jį galima priimti tik 
per Tiesos kūną (plg. Iren., Adv. baer., 1.13.21). 


76.22-774. Ne tik jie nepajėgs sulaikyti tobulojo žmogaus, 
bet ir nepajėgs jo pamatyti, mat jei pamatytų, galėtų 
sulaikyti. Niekas kitas negalės įgyti sau šios malonės 
jokiu būdu, nebent apsivilktų tobuląja šviesa ir pats 
taptų tobuląja šviesa. Tas, kuris ja apsivilks, pateks [į 

karalystę]. Tai yra tobula [šviesa. Ir yra reikalinga], kad 
mes [būtinai taptume [tobulais žmonėmis] prieš tai, 
kai paliksime [pasaulį]. Tas, kuris įgis viską [...] šios 
vietos galės [...] tos vietos, bet jis [keliaus į Vidurį] kaip 
netobulasis. Tik Jėzus žino šių žmonių baigtį. 


Gnostiko nepajėgs sulaikyti blogosios galios, kadangi jis bus 
apsivilkęs tobuląja šviesa. Kalbama apie pomirtinę kelionę į Pil- 
natvę. Taip pat reikalinga išganymą įgyti jau šiame gyvenime. 
Tie, kurie nėra išrinktieji, keliaus į Vidurį (taip vadinamas ma- 
terialusis pasaulis). Tiesa, šių paskutinių eilučių rekonstravimas 
nėra itin tikslus. 


7712. Šventas žmogus yra visas šventas, taip pat ir jo kū- 
nas. Išties, jei jis paims duoną, ji taps šventa. Jei paims 
taurę ar kitą daiktą taip pat juos pašventins. Ir kaipgi jis 
nepašventins ir savo kūno? 


Tas, kuris yra šventas, gali pašventinti bet kokį daiktą. Gnostiko 
kūnas, panašiai kaip ir Jėzaus kūnas, Pilypo evangelijoje tampa 
šventykla. Gnostiko kūnas pašventina liturginius daiktus (duo- 
ną, taurę), dėl to jis tampa kulto vieta (plg. Moraldi 1984, 208). 


77715. Jėzus, išbaigdamas krikšto vandenis, tokiu būdu 
ištuštino juos nuo mirties. Dėl to mes leidžiamės į van- 
denį, tačiau nesileidžiame į mirtį tam, kad nebūtume 
ištuštinti į pasaulio dvasią. Kai toji dvasia dvelkia, at- 
eina žiema. Kai Šventoji Dvasia dvelkia, ateina vasara. 
Jėzus, įsteigdamas krikšto sakramentą, suteikė galimybę ištrūkti 


iš Demiurgo valdžios, įgyti naują tapatybę ir pergalėti nuodė- 
mę. Taip pat šiame pasakyme gražiai atsispindi tradicinė skir- 

tis tarp mirties ir vandens (plg. Rom 6, 3-14), kadangi koptų 
kalboje šie žodžiai fonetiškai labai panašūs (vanduo — Mooy; 
mirtis - NMOY). 


7715-25. "Tas, kas turi tiesos pažinimą, yra laisvas žmo- 
gus, o laisvasis nenusideda. Mat tas, kuris nusideda, 
yra nuodėmės vergas. Motina yra Tiesa, o Tėvas yra 
pažinimas. Tie, kuriems nedera nusidėti, pasaulio yra 
vadinami laisvaisiais. Tiesos pažinimas tuos, kuriems 
nedera nusidėti, padaro viršesnius: jie tampa laisvi ir 
tai juos iškelia virš visų vietų. 

7725-35. Tačiau tik meilė sutvirtina! O tas, kuris buvo 
išlaisvintas pažinimo, yra meilės vergas tų, kurie dar 
nepajėgė įgyti tiesos pažinimo. Pažinimas įgalina juos 
tapti laisvais. Meilė nieko [nevadina] savu, kuris yra 
[-..]. Ji niekada nesako [„šitai yra tavo“] ar „šitai yra 
mano“, [bet „visa tai yra tavo“). 


Berno (2021, 218-219) rašo, jog šioje teksto vietoje kyla daug 
tekstinių ir redakcinių problemų, pirmiausia, frazėje „tėvas yra 
pažinimas“. Koptiškai tėvas yra e100T, o tekste turime TOOT. Šis 
žodis reiškia grandines, ryšį, įsipareigojimą. Jis visai tiktų turint 
galvoje tolesnį tekstą, kur rašoma apie vergystę. Tačiau renka- 
mės žodį „tėvas“, kadangi prieš tai kalbama apie motiną ir, ko 
gero, šiuo atveju žodis TOT buvo perrašinėtojo / vertėjo lapsus. 
Pažinimas tampa ir tam tikra moraline prerogatyva, kadangi iš- 
rinktieji gnostikai vadinami „meilės vergais“. Jie privalo padėti 
įgyti pažinimą tiems, kurie jo dar neturi. Široks mąstymas pe- 
rinterpretuoja Pauliaus meilės pirmenybės idėją: be pažinimo 
neįmanoma suteikti tikros meilės. 


Evangelija pagal Pilypą 175 


7735-7812. Dvasinė meilė yra vynas ir kvepalai. Visi, ku- 
rie jais pasitepa, džiūgauja. Džiūgauja ir tie, stovintys 
jų artumoje kaip pateptieji, kurie stovi. Jei tie, patepti 
tepalu pasitraukia nuo jų ir išeina, tada nepateptieji, 
tik stovintys jų artumoje, vėl lieka savo dvoke. Sama- 
rietis sužeistajam nedavė nieko, tik vyno ir aliejaus. Tai 
yra ne kas kita, kaip tepalas. Ir jis pagydė žaizdas, mat 
„meilė uždengia nuodėmių gausybę“. 


„Meilė uždengia nuodėmių gausybę“ — cit. 1 Pr 4, 8. Pneuma- 
tikai gnostikai turėtų pasilikti Didžiojoje Bažnyčioje ir padėti 
kitiems, sieliniams žmonėms, siekti tikrojo pažinimo (Moraldi 
1984, 208). 


7812-25. Tie, kuriuos moteris pagimdo, yra panašūs į tą, 
kurį ji myli: jei tai jos vyras, yra panašūs į vyrą, jei jos 
meilužis, panašūs į meilužį. Dažnai, jei moteris miega 
su savo vytu tik iš reikalo, o jos širdis yra su meilužiu, 
su kuriuo ji neretai susieina, tas, kurį ji pagimdys, bus 
panašus į meilužį. Tačiau jūs, kurie esate su Dievo Sū- 
numi, nemylėkite pasaulio, bet mylėkite Viešpatį, kad 
tie, kuriuos jūs pagimdysite, būtų panašūs ne į pasaulį, 
bet būtų panašūs į Viešpatį. 


Doktrina, jog vaikas primena tą žmogų, kurį myli motina, buvo 
paplitusi Antikoje. Jau Empedoklis manė, kad embrioną sufor- 
muoja motinos vaizduotė (V a. pr. Kr.). Heliodoras „Aitiopi- 
koje“ rašo, jog vienos poros dukters išvaizdą paveikė tai, jog 
motina sueities metu žiūrėjusi į ant sienos kabėjusį Persėjo ir 
Andromedos paveikslą (4.8). Plačiau apie tai rašo April DeCo- 
nick (2003, 330-334). 

78.25-79.13. Žmogus susimaišo su žmogumi. Arklys susi- 
maišo su arkliu, asilas susimaišo su asilu. Rūšis įpras- 
tai susimaišo su panašia rūšimi. Taip dvasia susieina su 
dvasia ir žodis susieina su žodžiu, ir šviesa susieina su 
šviesa. Jei tapsi žmogumi, tai žmogų mylėsi. Jei tapsi 
dvasia, tai dvasia su tavim susijungs. Jei tapsi žodžiu, 
tai žodis su tavim susimaišys. Jei tapsi šviesa, tai šviesa 
su tavim susieis. Jei tapsi vienu iš tų, kurie yra viršuje, 
tie, kurie yra viršuje, ilsėsis tavyje. Jei tapsi arkliu ar 
asilu, ar jaučiu, ar šunimi, ar avimi, ar vienu iš kitų gy- 
vūnų, esančių išorėje ar apačioje, tada nei žmogus, nei 
dvasia, nei žodis, nei šviesa, nei tie, esantys viršuje, nei 
esantys išorėje, negalės tavęs mylėti. Jie negalės ilsėtis 
su tavimi ir tu neturėsi dalies juose. 


61.10-12 rašoma: „Mat kiekviena sueitis, įvykusi tarp tų, kurie 
nepanašūs vienas į kitą, yra svetimavimas“. Čia grįžta tema apie 
panašių dalykų trauką. Iš nepanašių būtybių sąjungos gimsta 
nenatūralios esybės, pvz., mitinės pabaisos, todėl kiekvienas tu- 
tėtų siekti susijungti su panašiu į save. 


791348. Tas, kuris yra vergas ne savo valia, galės tapti 
laisvu. Tas, kuris tapo laisvas savo šeimininko malone 
ir parsidavė į vergiją, nebegalės tapti laisvu. 


Wilson (1962, 173) šiame pasakyme įžvelgia kritiką žmonių, 
kurie, nors ir pasikrikštija, vėl nusideda. Taip pat „šeimininką“ 
tekste galime suprasti kaip Demiurgą, kuriuo įtikėję žmonės 
nebegali išsivaduoti iš jo galių. 

7948-34. Žemdirbystei pasaulyje reikia keturių pavidalų: 
(derlius) surenkamas klėtyje veikiant vandeniui, žemei, 
vėjui ir šviesai. Ir Dievo žemdirbystei reikia keturių 
dalykų: tikėjimo, vilties, meilės ir pažinimo. Tikėjimas 
yra žemė, ten mes įsišaknijame. Viltis yra vanduo: ji 
mus pagirdo. Meilė yra vėjas, kuris mus augina. Šviesa 
yra pažinimas, kuris mus subrandina. Malonė yra [ke- 
turių rūšių]: ji yra žemiška, ji yra [dangiška...] dangaus 
dangus [ir ji yra tiesoje]. 

Plg. / Kor 3, 9: „Mes juk esame Dievo bendradarbiai, o jūs 
- Dievo dirva, Dievo statyba“; „Dar kiti nukrito į gerą žemę 
ir davė derlių: vieni šimteriopą grūdą, kiti šešiasdešimteriopą, 
dar kiti trisdešimteriopą“ (M: 13, 8). Prie trijų apaštalo Pau- 
liaus teologinių dorybių čia pridedama ir ketvirtoji - pažinimas. 
Paskutinioji iš dorybių — pažinimas — yra tai, kas dar nebuvo 
atskleista, pati svarbiausia dorybė. Apaštalo Pauliaus atskleis- 
tos tiesos nebuvo galutinės, visišką pažinimą gali užtikrinti tik 
gnostiniai raštai, teigia Pi/ypo evangelija. 


79.34-80.22. Palaimintas yra tas, kuris jų sieloms [nesu- 
kėlė sielvarto]. Jis yra Jėzus Kristus. Jis žengia visur ir 
nė vieno neprislegia. Dėl to palaimintas tas, kuris yra 
toks, mat jis yra tobulas žmogus, išties jis yra Žodis. 
Klausiate mūsų apie jį, kaip sunku jį apibūdinti. Kaip 
galime padaryti tokį didų dalyką? Kaip galime ką nors 
paguosti? Ypač nedera žmogui sukelti skausmą — ar tas 
žmogus būtų didelis ar mažas, tikintis ar netikintis — ir 

tada paguosti tą, kuriam gerai sekasi. Yra žmonių, pa- 
sipelnančių iš guodimo tų, kuriems puikiai einasi. Tas, 
kuris daro gerus darbus, negali paguosti tokių žmonių: 
mat jie neims to, kas jiems patinka. Jis negali sukelti 
sielvarto, kadangi negali paveikti jų. Tačiau tas, kuriam 
gerai sekasi, kartais sukelia žmonėms sielvartą — jis to 
neketina, tačiau jų pačių nedorumas jiems sukelia siel- 
vartą. Tas, kurio prigimtis yra gera, suteikia džiaugsmą 
geriesiems. Tačiau kai kuriems žmonėms tai sukelia la- 
bai didelį sielvartą. 


"Tekstas gramatiškai ir semantiškai gana painus. Jame kalbama 
apie išrinktojo elgesį pasaulyje — kaip jis turėtų elgtis su kitais 
išrinktaisiais ir paprastais tikinčiaisiais. To pavyzdys yra Jėzus. 
Gnostikas turi niekam nesukelti skausmo. Berno (2021, 227) 
rašo, jog toks etinis pavyzdys yra neatsiejamai susijęs su ontolo- 
gine pozicija. Pasakymo gale paminėta prigimtis (pūoug) čia pa- 
žymi pneumatinę prigimtį, vienintelę, užtikrinančią galimybę 
pasiekti eschatologinį atilsį (tvūzavoę). Pasak Berno, ši peri- 
kopė, kuri atrodo nekalbanti apie valentininę doktriną, iš tiesų 
giliausiuose savo sluoksniuose atspindi technines valentinizmo 
sąvokas: Tėvo konsubstancialumą, džiaugsmą, kuriame gali da- 
lyvauti išrinktieji ir kuris yra kitų žmonių skausmo priežastis. 
Konfliktas kyla iš žemiškos žmonių prigimties, kuri yra nepajėgi 
priimti pažinimo teikiamą išganymą. 


80.22-81.14. Namų šeimininkas buvo įgijęs visus dalykus: ar 
tai būtų sūnus, ar vergas, ar galvijas, ar šuo, ar kiaulė, ar 
javai, ar miežiai, ar pelai, ar žolė, [...] ar mėsa, ar gilės. 
[Mat] jis buvo išmintingas ir žinojo, koks buvo kiekvie- 

no maistas. Vaikams davė duonos [...] vergams davė |... 
ir valgio). Ir jis mesdavo galvijams miežius ir pelus, ir 
žolę. Jis mesdavo kaulus šunims, kiaulėms jis mesdavo 
giles ir duonos trupinius. Toks yra ir Dievo mokinys: jei 
jis yra išmintingas, supranta mokinystę. Kūniški pavi- 
dalai jo neapgaus. Tačiau jis žiūrės į kiekvieno žmogaus 
sielos polinkį ir kalbės su juo. Pasaulyje yra daugybė gy- 
vūnų, turinčių žmogišką pavidalą. Kai jis juos atpažins, 
kiaulėms mes giles, galvijams mes miežius, ir pelus, ir 
žolę, šunims mes kaulus. Vergams jis duos tai, kas pa- 
prasta, sūnums jis duos tai, kas tobula. 


Toliau pasakojama apie tai, kaip tobulasis gnostikas turėtų elg- 

ų eg 
tis pasaulyje. Gyvūnai simbolizuoja įvairius žmones, negalinčius 
pasiekti pažinimo, todėl jiems reikia duoti atitinkamą, jiems 
„suprantamą“ dvasinį maistą. 


81.14-82-82.26. Yra Žmogaus Sūnus ir yra Žmogaus Sū- 
naus sūnus. Viešpats yra Žmogaus Sūnus ir Žmogaus 
Sūnaus sūnus yra tas, kuris kuria (c0NT) per Žmogaus 
Sūnų. Žmogaus Sūnus iš Dievo gavo gebėjimą kurti. 
Jis turi gebėjimą gimdyti. Tas, kuris turi gebėjimą kur- 
ti, yra kūrinys (oycaxwT). Tas, kuris gavo sugebėjimą 
gimdyti, yra gimdytinis (oyx.no). Tas, kuris kuria, ne- 
turi gebėjimo gimdyti (x no). Tas, kuris gimdo, turi ge- 
bėjimą kurti. Mat yra (klaidingai) sakoma: „Tas, kuris 
kuria, gimdo“, tačiau šis gimdytinis yra kūrinys. Dėl to 
[...] gimimo, nėra jo sūnūs, bet [darbai]. Tas, kuris ku- 
ria, dirba atvirai ir pats yra regimas. Tas, kuris gimdo, 

gimdo paslapčia, ir pats yra paslėptas, kadangi jis [yra 
viršesnis už kiekvieną] atvaizdą. Tas, kuris kuria, kuria 
atvirai. Tačiau tas, kuris gimdo vaikus, gimdo slapčia. 

Niekas negali žinoti, kurią dieną vienas su kitu susi- 
eina vyras ir žmona, tik jie vieni. Iš tiesų santuoka pa- 
saulyje yra slėpinys tiems, kurie yra vedę žmoną. Jei su- 
teršta santuoka yra slapta, kaip labiau nesuterštoji yra 
tikras slėpinys! Ji nėra kūniška, bet tyra. Ji priklauso ne 
troškimui, bet valiai. Ji priklauso ne tamsai ir nakčiai, 
bet dienai ir šviesai. 

Jei santuoka yra apnuoginama, ji tampa prostitu- 
cija. Ir ne tik jei nuotaka priima kito vyro sėklą, bet 
ir jei išeina iš savo miegamojo ir ją pastebi ištvirkau- 
jant. Tegu ji pasirodo tik savo tėvui ir savo motinai, ir 
jaunikio draugui, ir jaunikio sūnums. Jiems yra leista 
kiekvieną dieną įžengti į vestuvių menę. O kiti tegu 
tetrokšta vien išgirsti jos balsą ir pasimėgauti jos kve- 
palais ir tegu minta trupiniais, kurie krenta nuo stalo, 
kaip šunys. 

Jaunikiai ir nuotakos priklauso vestuvių menei. 
Niekas negalės pamatyti jaunikio su nuotaka, nebent 
jiems tapus jaunikiu ir nuotaka. 


Egzistuoja dvi teorijos, interpreruojančios frazę „Žmogaus Sū- 
naus sūnus“. Pirmoji (Lundhaug 2010, 339) teigia, jog; ši frazė 
pažymi asmenį, galintį atlikti inicijavimo apeigas, t. y. vyskupą 
ar kunigą. Taigi tik tie, kurie yra iš Kristaus ir per jį iš Dievo, 
įgija sugebėjimą „gimdyti“, t. y. kurti naujus krikščionis. Berno 
(2021, 231) mano, jog Žmogaus Sūnaus sūnus galėrų būti ir 
Demiurgas. Tokiu atveju šiek tiek paaiškėtų antroji perikopės 

dalis. Kuriantysis negali gimdyti, tik kurti tam tikras emanaci- 
jas, darbus. Jis dirba viešai, obsceniškai, o sūnūs, tikrieji Dievo 
vaikai, t. y. gnostikai, gimsta paslaptyje. 

Pasakymas, kad niekas nežino, kada susieina vyras ir žmona, 
primena palyginimą apie dešimtį mergaičių iš Maro evangelijos 
(25, 1-13), ypač paskutinį sakinį: „Taigi budėkite, nes nežinote 
nei dienos, nei valandos“, kurio parafraze ir prasideda komen- 
tuojamasis palyginimas. Gnostikai, kuriems perduotas slaptasis 
pažinimas, iš tiesų žino ir dieną, ir valandą. 

Toliau interpretuojamas tekstas iš Jono evangelijos: „Kas turi 
sužadėtinę, tas sužadėtinis, o sužadėtinio bičiulis, kuris šalia 
stovi ir girdi, džiaugte džiaugiasi jaunikio balsu. Šiam mano 
džiaugsmui dabar jau nieko netrūksta“ (3, 29). Berno (2021, 
233) teigia, jog šioje ištraukoje tarpusavyje konkuruoja Jono 
Krikštytojo ir Jėzaus mesianizmo versijos. Sužadėtinės kvepalai, 
kuriuos užuodžia esantys netoli jos, veikia tik tol, kol ji yra ša- 
lia, o paskui išnyksta. Taip šie žmonės lieka amžinai stovėti prie 
Karalystės vartų, negalėdami įžengti vidun. 


82.26-84.14. Kai Abraomas [džiaugėsi] regėdamas tai, ką 
turėjo regėti, jis apipjaustė apyvarpės odą, mokydamas, 
kad dera naikinti kūną. 

[Daugybė dalykų] pasaulyje, kol jų [vidinės dalys] 
yra paslėptos, išlieka ir gyvena. [Jei jos yra atskleidžia- 
mos], jos miršta pagal Regimojo Žmogaus pavyzdį: tol, 
kol žmogaus viduriai yra paslėpti, jis yra gyvas; kai jo vi- 
duriai yra apnuoginami ir išeina laukan, žmogus mirs. 
Taip yra ir su medžiu: kol jo šaknis paslėpta, jis žydi ir 
auga. Jei jo šaknis yra apnuoginama, medis nudžiūva. 
Taip yra su kiekvienu gimdytiniu šiame pasaulyje, net 
tik su atskleistu, bet ir su paslėptu. Mar tol, kol blogio 

šaknis yra paslėpta, ji stipri. O kai ji atpažįstama, ji 
išsiskaido. Kai ji atskleidžiama, ji pražūva. Dėl to Žo- 
dis sako: „Jau kirvis yra padėtas prie medžio šaknų“. 
Jis nebus kertamas — tai, kas kertama, gali vėl sužydėti 
— bet kirvis prasismelks žemyn, giliai iki pat šaknies. 
Jėzus visiškai ištraukė šaknį, o kiti — tik dalinai. O kas 
dėl mūsų — te kiekvienas iš mūsų prasismelkia iki blo- 
gio šaknies, esančios kiekviename, ir teišrauna ją iš savo 
širdies iki pat šaknies. Ji bus išrauta, jei ją atpažinsi- 
me. Tačiau jei nežinome apie ją, ji įsišaknija mumyse 
ir veda vaisius mūsų širdyje. Ji įsiviešpatauja mumyse. 
Mes esame jos vergai. Ji mus įkalina ir priverčia mus 
daryti tai, ko mes nenorime; ir taip to, ko norime, mes 
nebedarome. Ji yra galinga, kadangi mes jos neatpažįs- 
tame: tol, kol ji egzistuoja, ji veikia. 

Nežinojimas yra visų blogybių motina. Nežinojimas 
atves prie [mirties, nes] tie, kurie kilo iš nežinojimo, 
nei buvo, nei [yra], nei bus [...] bus tobuli, kai visa tie- 
sa bus atskleista. Mat tiesa yra kaip nežinojimas: kol ji 
paslėpta, ji ilsisi savyje, tačiau atskleista ir atpažinta, ji 
šlovinama tiek, kiek esti stipresnė už nežinojimą ir klai- 
dą. Ji suteikia laisvę. Žodis pasakė: „Jeigu žinote tiesą, 
tiesa jus išlaisvins“. Nežinojimas yra vergas. Pažinimas 
yra laisvė. Jei pažinsime tiesą, rasime tiesos vaisius sa- 
vyje. Jei susijungsime su ja, ji suteiks mums Pilnatvę. 
[...] Ji mus įkalina ir priverčia mus daryti tai, ko mes nenorime; 


ir taip to, ko norime, mes nebedarome [...] - plg. Rom 7, 19: 
Aš nedarau gėrio, kurio trokštu, o darau blogį, kurio nenoriu. 

Šis teksto vienetas yra organiškas, gerai susietas. Jis paro- 
do, kaip Abraomo apipjaustymas reprezentuoja alegorinį tikro- 
jo apipjaustymo arba kūno ir nuodėmes sunaikinimo atvaizdą 
(Berno 2021, 234-235). Pirmoje metaforos dalyje kalbama apie 
blogio šaknį, kurią reikia sunaikinti, tačiau toliau, kai tiesa paly- 
ginama su nežinojimu, parodoma, jog egzistuoja ir išlaisvinanti 
pažinimo šaknis, slypinti gnostiko, tikrojo išrinktojo, viduje. 


84.14-86.19. Dabar turime regimus kūrinijos daiktus. Mes 
sakome, jog; jie yra stiprūs ir gerbiami, o paslėpti daik- 
tai esti silpni ir gėdingi. Taip yra ir su atskleistais Tiesos 
daiktais: jie yra silpni ir gėdingi, o paslėpti daiktai yra 
stiprūs ir gerbiami. Tačiau Tiesos paslaptys yra atskleis- 
tos kaip pavidalai ir atvaizdai. O vestuvių menė yra pa- 
slėpta. Ji yra šventumas šventume. 

Iš pradžių uždanga slėpė, kaip Dievas valdė kūriniją, 
tačiau, kai uždanga bus perplėšta ir viduje buvę daly- 
kai atskleisti, šie namai bus apleisti arba sunaikinti. O 
visa dievybė pabėgs iš čia, bet ne į [šventovių] švento- 
vę. Mat ji negalės susimaišyti su nesumišusia [šviesa] ir 
[beyde] Pilnarve, tačiau ji bus po kryžiaus sparnais ir 
jo rankomis. Ši arka bus jų išsigelbėjimas, kai vandens 
potvynis juos užgrius. Jei kurie iš jų bus iš kunigų bro- 
lijos, jie galės įeiti vidun į uždangą kartu su aukštuoju 
kunigu. Dėl to uždanga buvo perplėšta ne tik viršu- 
je, kad būtų praverta vien tiems iš viršaus, nei ji buvo 
perplėšta apačioje, kad būtų atskleista tiems iš apačios. 
Tačiau ji buvo perplėšta nuo viršaus iki apačios. Tie, 
esantys viršuje, atvėrė mums dalykus žemiau tam, kad 

mes įžengtume į Tiesos slėpinį. Šitai iš tikrųjų yra gerb- 
tina ir stipru. Tačiau mes pateksime ten per gėdingus 
pavidalus ir silpnybę. Jie išties yra gėdingi palyginus su 
tobuląja šlove. 

Yra šlovė, pralenkianti šlovę. Yra galia, pralenkianti 
galią. Dėl to tai, kas tobula, mums buvo atskleista su 
Tiesos paslaptimis, ir švenčiausių švenčiausia buvo pa- 
rodyta, ir vestuvių menė mus pakvietė. 

Tol, kol yra paslėptas, blogis yra neveiklus, tačiau 
jis nepašalintas iš Šventosios Dvasios sėklos vidurio. 
Jie yra nedorybės vergai. Tačiau, kai ji bus atskleista, 
tobuloji šviesa pasipils iš kiekvieno ir visi esantys joje 
bus patepti. Tada vergai bus laisvi [ir] belaisviai išpirk- 
ti. [Kiekvienas] augalas, [kurio] mano Tėvas, kuris yra 
danguje, [nepa]sodino, bus išrautas. Tie, kurie buvo at- 
skirti, susijungs [vienas su kitu] ir bus pripildyti. Visi, 
kurie įžengs į vestuvių menę, užžiebs savo žibintus, 
taip kaip santuokose, kurios yra [slaptos] — jos įvyksta 
naktyje. Ta ugnis [dega] naktį ir tada yra užgesinama. 
"Tačiau šios santuokos paslaptys yra išpildomos dienoje 
ir šviesoje. Nei ta diena, nei jos šviesa nepraeina. 

Jei kas nors tampa vestuvių menės sūnumi, jis įgis 
šviesą. Jei jis neįgis jos, kol yra čia, jis negalės jos įgyti 
ir kitoje vietoje. Tas, kuris įgis tą šviesą, nebus nei regi- 
mas, nei įkalinamas. Ir niekas nepajėgs kamuoti tokio 
žmogaus, kol jis gyvena pasaulyje. Ir dar — jam palikus 
pasaulį, jis jau bus įgijęs Tiesą per atvaizdus. Pasaulis 
tapo eonu, kadangi eonas šiam žmogui yra Pilnatvė. Ir 

būtent tokiu būdu jis yra atskleistas tik jam vienam. Jis 
nėra paslėptas tamsoje ir naktyje, bet paslėptas tobulo- 
je dienoje ir šventoje šviesoje. 


Vėlgi susiduriame su dar viena valentininę „esė“, kurioje regime 
ir eschatologinius įvaizdžius. Žmonės, kurie nebus tapę tikrais 
gnostikais (vergai), bus sunaikinti, o išsigelbės, žinoma, tikrieji. 
Toliau tęsiama ir paslėptų bei nepaslėptų dalykų tema. Žmonės 
į Pilnatvę įžengs tik per Tiesą, kuri šiame pasaulyje pasirodo tik 
atvaizdais ir pavidalais — silpnais ir gėdingais dalykais, lyginant 
juos su danguje esančiais jų provaizdžiais. 

TEMCTONMH MNETPOC 
ETA4XO00YC MĖDIINOC 


Ip. 132, 10] „Petras, Jėzaus Kristaus apaštalas, mūsų myli- 
mam broliui ir draugui apaštalui!, ir kitiems, kurie yra 
su tavimi: sveikinimai. Noriu, kad suprastum, mūsų 
broli, jog mes gavome nurodymus iš mūsų Viešpaties 
ir viso pasaulio Išganytojo, kad susirinktume mokyti ir 
skelbti apie išganymą, pažadėtą mūsų Viešpaties Jėzaus 
Kristaus. Tačiau tu buvai atskirtas nuo mūsų ir nenorė- 
jai, kad mes susirinktume ir išsiaiškintume, kaip mums 
susiderinti, jog skleistume gerąją naujieną. Taigi, mūsų 
broli, ar galėtum atvykti mūsų Dievui Jėzui paliepus?“ 

Kai Pilypas gavo ir perskaitė šiuos (žodžius), jis 
laimingas su džiaugsmu nuėjo pas Petrą. Tada Petras 
[p. 133] taip pat pakvietė kitus mokinius. Jie pakilo ant 
kalno, vadinamo Alyvų, vietos, kur jie rinkdavosi, kai 
palaimintasis Kristus dar buvo kūne. Tada susirinkę 
apaštalai parklupo ant kelių ir taip meldė sakydami: 

Tėve, Tėve, Tėve šviesos, 

Kuris valdai negendamybes, išgirsk mus, 

Kaip kad džiaugeisi savo sūnumi 
Jėzumi Kristumi, kuris yra šventas. 
Jis tapo mums šviesuliu (p. 134) tamsoje. 
Taip, išgirsk mus! 


Ir jie tęsė ir meldėsi sakydami: 


Gyvenimo sūnau, nemirtingumo sūnau, 
Tu, kuris esi šviesoje, 

Sūnau, nemirtingumo Kristau, Atpirkėjau, 
Suteik mums galios, 

Nes jie ieško mūsų tam, kad nužudytų". 


"Tada pasirodė didi šviesa, tokia, kad kalnai regėjime 
nušvito dėl pasirodžiusiojo. Ir jiems sušuko balsas, sa- 
kydamas: „Klausykite mano žodžių, kad kalbėčiau su 
jumis. Kodėl jūs ieškote manęs? Aš esu Jėzus Kristus, 
kuris yra su jumis amžinai“. Tada apaštalai atsakė ir 
taip kalbėjo: „Viešpatie, mes norime sužinoti apie eonų 
ir Pilnatvės stoką ir kaip mes esame sulaikyti šioje vie- 
toje? Ir kaip mes čia atėjome, ir kaip mes išeisime? Ir 
kaipgi mes turime atvirumo Įp. 135) teisę? Ir kodėl galy- 
bės kovoja prieš mus?*“ 

"Tada balsas prakalbo jiems iš šviesos, tardamas: „Jūs 
patys esate liudininkai, kad aš kalbėjau jums šiuos da- 
lykus. Tačiau dėl jūsų netikėjimo aš kalbėsiu ir vėl. Kal- 
bant apie eonų stoką — stoka yra tokia: kai Motinos 
neklusnumas ir kvailumas atsiskleidė be Tėvo įsako ir 

didybės, ji norėjo sužadinti eonus. Kai ji prabilo, Išdi- 
dusis sekė. O kai ji paliko dalį, Išdidusis ją nutvėrė ir ji 
tapo stoka. Tai ir yra eonų trūkumas. Kai Išdidusis pa- 
ėmė dalį, ją pasėjo. O virš jos paskyrė galias ir valdžias. 
Ir įkalino ją mirusiuose eonuose. Ir džiaugėsi viso pa- 
saulio galybės, kad užgimė [p.136]. 

Tačiau jos nepažįsta Pirmapradžio Tėvo, kadangi jos 
yra svetimos jam. Tačiau jis yra tas, kuriam jos suteikė 
galią ir kuriam jos tarnavo, laimindamos jį. Išdidusis 
išpuiko dėl to, kad galios jį gyrė. Jis tapo pavydus ir 
troško atvaizdo vietoje sukurti atvaizdą, o pavidalo vie- 
toje — pavidalą“. Ir pavedė jis galybėms, esančioms jo 
valdžioje, nulipdyti mirtingus kūnus. Ir kilo jie iš ne- 
panašumo, iš atsiradusio pavidalo. 

O Pilnarvė esu aš. Ir buvau pasiųstas į kūną dėl nu- 
kritusios sėklos. Ir aš nusileidau į jų mirtingą kūrinį. 
"Tačiau jie manęs nepažino, galvodami, kad esu mirtin- 
gas žmogus. Ir aš kalbėjau su tuo, kuris priklauso man, 
ir jis klausėsi manęs kaip ir jūs, kurie taip pat klausotės 
šiandien. Ir aš suteikiau jam valdžią tam, kad jis įženg- 
tų į savo tėvystės paveldėjimą. 

Ir aš paėmiau (p137] [-..] jie buvo pripildyti [...] jo 
išganyme. Kadangi jis stokojo, jis tapo Pilnatve. O jūs 
esate sulaikyti, kadangi priklausote man. Kai jūs nusi- 
vilksite gendamybę, jūs tapsite šviesuliais tarp mirtin- 
gųjų. Dėl to jūs kovosite su galybėmis, mat jos neturi 
atilsio? kaip jūs ir nori, kad jūs nebūtumėte išganyti“. 

Apaštalai pagarbino dar kartą ir paklausė: „Viešpa- 

tie, pasakyk, kaip mes kovosime su archontais, jei ar- 
chontai yra virš mūsų“. Tada jiems sušuko iš regėjimo 
kilęs balsas, sakydamas: „Jūs kovosite prieš juos tokiu 
būdu, kadangi archontai kovoja su vidiniu žmogumi“. 
Jūs turite kovoti prieš juos taip: susirinkite ir mokykite 
pasaulyje išganymo per pažadą. Apsiginkluokite mano 
"Tėvo galia ir tebūnie jūsų malda skleidžiama. Ir jis, Tė- 
vas, padės jums kaip padėjo jums, atsiųsdamas mane. 
tp. 138) Nebijokite, aš esu su jumis amžinai kaip sakiau ir 
tada, kai buvau kūne.“ 

Tada trenkė žaibas ir griaustinis iš dangaus ir jiems 
toje vietoje pasirodžiusysis buvo paimtas į dangų. 
Apaštalai dėkojo Viešpačiui laimindami ir grįžo į Jeru- 
zalę. Eidami jie kalbėjo vienas su kitu apie pasirodžiu- 
sią šviesą. Apie Viešpatį buvo kalba ir jie sakė: „Jei jis, 
mūsų Viešpats kentėjo, kiek kentėti reikės mums?“ 

Petras atsakydamas tarė: „Jis kentėjo dėl mūsų, todėl 
ir mums reikia kentėti dėl savo menkumo“. Tada pasi- 
girdo balsas, sakantis: „Aš jums daugybę kartų sakiau, 
kad turėsite kentėti. Turite būti atvesti į sinagogas ir 
prieš valdininkus, kad kentėtumėte. O tas, kuris ne- 
kentės, nei [...] Tėvas Įp. 139 [...] tam kad [...]“. 

Apaštalai labai džiūgavo ir nuvyko į Jeruzalę. Jie nu- 
ėjo į šventyklą ir mokė išganymo Jėzaus Kristaus vardu. 
Ir jie išgydė minią. 

Petras pravėrė burną ir kalbėjo savo mokiniams: 
„Mūsų Viešpatis Jėzus būdamas kūne mums atskleidė 
viską. Mat jis nužengė. Mano broliai, klausykitės mano 

balso.“ Ir jis, pripildytas Šventosios Dvasios, kalbėjo 
taip: „Mūsų šviesulys, Jėzus, nužengė ir buvo nukry- 
žiuotas. Jis nešiojo erškėčių vainiką, buvo aprengtas 
purpuriniu rūbu, nukryžiuotas ant medžio ir palaido- 
tas kape. Ir jis prisikėlė iš mirusių. Mano broliai, Jėzus 
yra svetimas šiam kentėjimui. Tačiau mes kentėjome 
dėl Motinos nusižengimo. Dėl to jis viską darė kaip ir 
mes. Mat Viešpats Jėzus, neišmatuojamo Tėvo šlovės 
Sūnus, yra mūsų gyvenimo šaltinis. Mano broliai, ne- 
klausykite šių neteisėtųjų ir eikite? [...].“ 

Ip. 40) Tada Petras surinko ir kitus, sakydamas: 
„Mūsų Viešpatie, Jėzau Kristau, mūsų atilsio šaltini, 
suteik mums pažinimo dvasią, jog mes taip pat darytu- 
me stebuklus!“ 

"Tada Petras ir kiti apaštalai regėjo jį ir buvo pripil- 
dyti Šventosios Dvasios. Ir kiekvienas jų gydė. Ir jie 
išsiskyrė, kad skelbtų Viešpatį Jėzų. Ir jie susitiko ir 
sveikino vienas kitą sakydami „Amen“. Tada pasiro- 
dė Jėzus ir tarė jiems: „Ramybės jums ir visiems, ti- 
kintiems mano vardu. Kai išvyksite, tebūnie su jumis 
džiaugsmas, malonė ir galia. Nebijokite! Žiūrėkite, aš 
esu su jumis amžinai.“ Tada apaštalai išsiskirstė į ketu- 
ris žodžius“ tam, kad skelbtų. Ir ėjo jie su Jėzaus galia 
ramybėje. 

| Jau laiško pradžioje susiduriame su Pilypo tapatybės nu- 
statymo problema. Pilypas yra įvardijamas kaip nexcoN KuepiT 
(mūsų mylimas brolis) — taip jį pavadinti įprasta. Tačiau Petras 
Pilypą pavadina ir neNa)BKpanocTOMOC (mūsų draugu apašta- 
lu). Jei laikysime Pilypą tuo pačiu asmeniu, apie kurį kalba Apas- 
talų darbai (plg. Apd 6, 5; 8, 4-40; 21, 8), įvardijimas „draugas 
apaštalas“ gali pasirodyti gana keistas. Pilypas, apie kurį kalba- 
ma Apaštalų darbuose, vadinamas evangelistu, vienu iš 7 diakonų 
(Apd 21, 8), o Pilypas, vienas iš 12 apaštalų, yra kitas asmuo. 
Tekstas nepateikia pakankamai nuorodų, jog galėtume suprasti, 
apie kurį iš Pilypų kalbama. Nag Hammadi tekstams būdinga 
bendravardžius Naujojo Testamento veikėjus sulieti į vieną as- 
menį (pvz., taip kartais nutinka Marijos atveju). 


2. Šios dvi maldos atkartoja šviesos motyvus iš Jono evangeli- 
jos, kurią įvairios gnostikų grupės labai mėgo. Antrosios maldos 
pabaigoje kalbama apie persekiojimus. 


* Gnostiniuose dialoguose labai dažnai pateikiami panašaus 
pobūdžio klausimai. Pavyzdžiui, Išganytojo dialoge (NHC III, 
5) mokiniai (Marija, Matas, Didimas Judas Tomas) teiraujasi, 
kas yra pilnatvė ir trūkumas. Šie klausimai dažniausiai susiję su 
gnostine kosmologija bei soteriologija. Ir čia Jėzus atsako gana 
abstrakčiai nupasakodamas Išminties (tekste vadinamos Moti- 
na) nuopuolio mitą. Ji siekė pažinti Tėvą (tekste teigiama: su- 
žadinti eonus) ir dėl to nupuolė. Išdidžiuoju tekste vadinamas 
Demiurgas, nepilnavertė Išminties atžala, gimusi iš jos aistrų, 
nepavykusiai pažinti Tėvą. Išdidusis sukuria jį garbinančias ga- 
lias ir pavogęs iš Motinos jos dalį, pasėja ją žmoguje. Kai ku- 
riose mito versijose dieviškąją dalį žmoguje pasėja pati Išmintis 
Demiurgui nežinant. Įkalinimas tekste pažymi šios dieviškosios 
dalies įkalinimą kūne, materijoje. Apaštalai taip pat yra įkalinti 
ir dėl to turi kovoti su piktosiomis galiomis. 

* Išdidusis, Demiurgas, taip pat nori kurti. Daugelyje gnos- 
tinių mitų, Demiurgas mano esantis vienintelis dievas ir nežino 
apie savo motiną Išmintį ir Dievą. Neretai Išmintis jį paskatina 
kurti būtent pagal Dievo paveikslą. Kai kuriuose tekstuose De- 
miurgas vandenyse pamato kurio nors iš eonų atspindį ir siekia jį 
atkartoti, t. y. kurti pavidalą vietoje pavidalo (plg. Jono apokrife, 
NHC II, 14, 13-15, 13 Demiurgas regi vandenyse atsispindintį 
Pirmąjį Žmogų). 


* Atilsis (gr. avaTaVO1ą; kopt. MTON) yra techninis gnostinis 
terminas, nurodantis jau pažinimą pasiekusio žmogaus būseną, 
dažniausiai šia būsena gnostikas gali džiaugtis anapusybėje. 


6 Vidiniu žmogumi gnostiniuose tekstuose yra vadinama 
dvasinė (pneumatinė) žmogaus dalis, tiesiogiai siejanti žmogų su 
Dievu. 


" Čia matome gnostinį tikėjimo išpažinimą. Petras vaiz- 
duojamas kaip tobulas, pažinimą įgijęs žmogus, mokantis kitus 
apaštalus. Teksto autorius juos net įvardija kaip Petro mokinius 
(jo mokinius (1e44aenTHC). Iš dalies Jėzus yra svetimas (a)MMo) 
kentėjimui, kaip teigia tekstas, kadangi Jėzaus, kaip dieviškos 
būtybės, esmė nekentėjo. Tačiau toliau tekste Petras teigia, kad 
Jėzus „darė viską kaip mes“ (pažodžiui: darė viską panašumne (gr. 
duoiona; kopt. eiNe) su mumis), vadinasi, kentėjo — šios dvi fra- 
zės šiek tiek prieštarauja viena kitai. Neretai yra laikomasi nuo- 
monės, jog visi gnostiniai autoriai manė, kad Jėzus iš tiesų neį- 
sikūnijo ir ant kryžiaus nekentėjo (doketizmas), tačiau tai nėra 
tiesa (plg. Marjanen 2001, 487-499). Marjanen teigia (2001, 
495-—496), kad čia frazė „svetimas kentėjimui“ nurodo į Moti- 
nos klaidą, kuriai ir Jėzus, ir mokiniai yra svetimi. Jėzus turėjo 
kentėti dėl šios klaidos, nes jam teko įsikūnyti, kad išgelbėtų nu- 
puolusią sėklą, šviesos dalį, egzistuojančią dvasiniuose žmonėse. 


*. Tekste galimai įsivėlė klaida ir autorius turėjo galvoje „ke- 
turias pasaulio puses“, tačiau „keturi žodžiai“ taip pat gali pažy- 
mėti ir keturias evangelijas, kurias skelbs apaštalai. 

NEYAFFENMON KATA MAPIZAMM 


PAPYRUS BEROLINENSIS 8502 (koPTIšKAI) 


(TRŪKSTA P. 1-6] 


(e. 7) „..tada materija! suirs, ar ne? Išganytojas tarė: „Vi- 
sos prigimtys, visi tvariniai, visi kūriniai esti vienas ki- 
tame ir vienas su kitu bei vėl išsiskaidys į savo šaknis. 
Mar materijos prigimtis išsiskaido vien tik savo pačios 
prigimties dalykuose. Tas, kuris turi ausis klausyti, te- 
siklauso.“ 

Petras jam tarė: „Kadangi tu mums paaiškinai kie- 
kvieną dalyką, pasakyk dar ir šį": kas yra pasaulio nuo- 
dėmė?“ Išganytojas atsakė: „Nuodėmės nėra, tačiau tai 
jūs esate tie, kurie darote nuodėmę, kai atliekate veiks- 
mus, kurie yra tos pačios prigimties kaip ir svetimavi- 
mas, vadinamas nuodėme?. Dėl šių dalykų gėris“ atėjo 
tarp jūsų, pas kiekvieną prigimtį, kad sugrąžintų ją į 
jos šaknį.“ Tada tęsė, sakydamas: „Dėl to jūs sergate ir 
mirštate, kadangi [mylite tai, kas jus apgauna]. (es) Tas, 

kuris supranta, tesupranta. Materija pagimdė kančią?, 
kuri neturi atvaizdo, ir kuri kilo iš to, kas priešinga pri- 
gimčiai. Tada visame kūne randasi netvarka. Dėl to aš 
sakiau jums: Būkite tikri ir jei esate neįtikinti, įsitikin- 
kite įvairių prigimties pavidalų“ akivaizdoje. Kas turi 
ausis klausytis, tesiklauso.“ 

Kai pasakė šiuos dalykus, Palaimintasis pasveikino 
juos visus ir tarė: „Tebūnie ramybė su jumis! Įgykite 
mano ramybę. Saugokitės, kad niekas jūsų neapgautų 
sakydamas, štai, žiūrėkite čia, štai žiūrėkite ten! Žmo- 
gaus Sūnus iš tiesų yra tas, kuris yra jumyse. Sekite 
paskui jį. Tie, kurie jo ieško, jį atras. Taigi eikite ir 
skelbkite karalystės Evangeliją“. į. 3; Nenustatykite jo- 
kių įstatymų be to, kurį aš jums nurodžiau, ir neleiskite 
įstatymo kaip įstatymdavysš tam, idant jis nesupančio- 
tų jūsų.“ 

Tai pasakęs, jis išėjo. Tačiau jie labai liūdėjo ir verkė 
sakydami: „Kaip mes eisime pas pagonis ir skelbsime 
Žmogaus Sūnaus evangeliją? Jei jie nepasigailėjo jo, 
kaipgi bus pasigailėta mūsų?“ Tada pakilo Marija, pa- 
sveikino juos visus ir tarė savo broliams: „Neverkite ir 
neliūdėkite ir nebūkite dvejojantys. Juk jo malonė visa- 
da bus su jumis ir apsaugos jus. Verčiau šlovinkime jo 
didybę, kadangi jis mus paruošė ir padarė mus žmonė- 
mis“. Kai Marija pasakė šiuos dalykus, ji palenkė jų šir- 
dis į gėrį ir jie pradėjo svarstyti apie Išganytojo žodžius. 

[r. 10] Petras pasakė Marijai: „Sese, mes žinome, kad 
Išganytojas tave mylėjo labiau už kitas moteris. Pasa- 

kyk mums Išganytojo žodžius, kuriuos tu prisimeni ir 
kuriuos tu žinai, o mes — ne; mes jų negirdėjome.“ Ma- 
rija jiems atsakė tardama: „Tai, kas nuo jūsų paslėpta, 
aš jums pranešiu.“ 


Ir ji pradėjo jiems kalbėti šiuos žodžius: „Aš, — pasakė 
ji, - mačiau Viešpatį regėjime ir jam tariau: Viešpatie, 
aš šiandien tave mačiau regėjime. Jis man atsakė: tu esi 
palaiminta, kadangi nesusvyravai mane regėdama. Mat 
ten, kur yra protas, ten ir — lobis?. Aš jam pasakiau: 
Viešpatie, dabar, tas, kuris mato regėjimą!?, mato siela 
ar dvasia? Išganytojas atsakė tardamas: jis nemato nei 
siela, nei dvasia, bet protu, esančiu viduryje tarp dvie- 
jų, ir matančiu regėjimą ir... 


(TRŪKSTA P. II-14] 


(P. 15] ...jis. Ir troškimas tarė: „Nemačiau tavęs, kai buvai 
nusileidusi, bet dabar matau tave kylančią. Kodėl me- 
luoji, nors priklausai man?“ Siela atsakė tardama: „Aš 
mačiau tave, bet tu nei mane matei, nei pažinai mane. 
Aš buvau tau drabužis, bet tu manęs nepažinai.“ Kai 
ji pasakė šiuos dalykus, ji išvyko didžiai besidžiaugda- 
ma!!, 

Vėl ji atvyko prie trečiosios galios, kuri yra vadina- 
ma Nežinojimu!?. Ji klausinėjo sielos, sakydama: „Kur 
tu eini? Buvai supančiota nedorybės, išties supančiota, 
tad neteisk!“ O siela atsakė: „Kodėl tu mane teisi, nors 

aš neteisiau? Buvau supančiota, nors pati nesupančio- 
jau. Nebuvau arpažinta, tačiau atpažinau, kad viskas 
išsiskaido — tiek žemės daiktai, tiek dangaus.“ 

(r. 16] Kai siela įveikė trečiąją galią, ji pakilo aukštyn ir 
pamatė ketvirtąją galią. Šioji prisiėmė septynis pavida- 
lus: pirmasis pavidalas yra tamsa, antrasis — troškimas, 
trečiasis — nežinojimas, ketvirtasis — mirties pavydas, 
penktasis — kūno karalystė, šeštasis — kvailas kūno su- 
manumas, septintasis — rūsti išmintis. Tai yra septy- 
nios Pykčio galios. Jos klausė sielos: „Iš kur tu atėjai, 
žmonių žudike, ir kur tu keliauji, erdvės užkariautoja?“ 
Siela atsakydama tarė: „Tai, kas mane supančiojo, jau 
žuvo ir tai, kas mane supa, jau įveikta, ir mano troš- 
kimas liovėsi ir mano nežinojimas mirė. (r. 7) Į pasaulį 
buvau paleista iš pasaulio, ir į vaizdinį — iš dangiškojo 
vaizdinio; buvau paleista ir iš trumpalaikių užmaršties 
pančių. Nuo šiol aš pasieksiu laiko akimirkos eono atil- 
sį tyloje“. Kai tai pasakė, Marija nutilo, kadangi Išga- 
nytojas su ja tiek kalbėjo. 

Tačiau Andriejus atsakė savo broliams tardamas: 
„Pasakykite, ką manote apie tai, ką ji kalbėjo. Aš pats 
netikiu, kad Išganytojas sakė šiuos dalykus. Mat šis 
mokymas tikrai dėsto kitas mintis!?.“ 

Petras atsakė ir taip kalbėjo apie tuos reikalus. Jis 
klausinėjo jų apie Išganytoją: „Ar jis išties slapčia nuo 
mūsų kalbėjo su moterimi, ne atvirai? Mes patys turė- 
tume apsigalvoti ir visi klausyti jos? Ar jis pasirinko ją 
vietoj mūsų?“ 

t». 18) Tada Marija verkdama tarė Petrui: „Mano broli 
Petrai, ką gi tu manai? Ar tu manai, kad aš šiuos dalykus 
pati savo širdyje sumąsčiau ar sakiau melą apie Išgany- 
toją?“ 


Levis Petrui atsakydamas tarė: „Petrai, tu visada buvai 
rūstus. O dabar matau tave besiginčijant su šia mote- 
rimi kaip su priešininkais. Tačiau jei Išganytojas pada- 
rė ją verta, kas tu toks esi, kad ją atstumtum? Iš tiesų 
Išganytojas ją labai gerai pažįsta. Dėl to jis mylėjo ją 
labiau negu mus'“. Verčiau pasigėdykime ir apsivilkime 
tobulą žmogų, ir įgykime jį sau, kaip jis mums ir įsakė; 
ir skelbkime Evangeliją nenustatydami jokios kitos tai- 
syklės ir įstatymo, be to, kurį Išganytojas apsakė“. 

fe. 19] Kai Levis pasakė šiuos dalykus, jie!? pradėjo eiti 
laukan, idant mokytų ir skelbtų. 

PAPYRUS OXYRHYNCHUS 3525 (GRAIKIšKAI) 


..„jokį įstatymą... 

...pasakęs šiuos dalykus, jis išėjo. Jie liūdėjo daug 
verkdami ir sakydami: „Kaip mes eisime pas pagonis 
ir skelbsime Žmogaus Sūnaus karalystės Evangeliją? Jei 
jie nepasigailėjo jo, kaip pasigailės mūsų?“ Tada Marija 
atsistojo sveikindama juos ir pabučiavo visus tardama 
broliams: „Neverkite, neliūdėkite, neabejokite — jo ma- 
lonė bus su jumis, jus globodama. Verčiau padėkokime 
jo didybei dėl to, kad jis mus suvienijo ir padarė mus 
žmonėmis.“ 

Tai pasakiusi, Marija nukreipė jų protus į gėrį ir 
jie pradėjo svarstyti apie Išganytojo pasakymus. Petras 
tarė Marijai: „Sese, mes žinome, kad buvai labai myli- 
ma Išganytojo — kaip jokia kita moteris. Tad pasakyk 
mums tuos Išganytojo žodžius, kuriuos tu žinai ir ku- 
rių mes negirdėjome.“ Marija atsakė tardama: „Tai, kas 
nuo jūsų paslėpta ir ką prisimenu, jums pranešiu.“ Ir 
ji pradėjo jiems kalbėti tokius žodžius: „Kartą regėjime 
pamačiusi Viešpatį, pasakiau: Viešpatie šiandien... 

PAPYRUS RYLANDS 463 (GRAIKIŠKAI) 


(RECTO] 

...likusį akimirkos laiko eono atilsį aš atrasiu tyloje.“ 
Tai pasakiusi Marija nutilo, kadangi Išganytojas tiek 
buvo pasakęs. 

Andriejus tarė: „Broliai, ką jūs manote apie tai, kas 
pasakyta? Mar aš netikiu, kad Išganytojas šiuos dalykus 
yra pasakęs. Atrodo, kad jie skiriasi nuo jo minties.“ 

Petras, paklaustas apie šiuos dalykus, tarė: „Negi Iš- 
ganytojas su moterimi kalbėjo slapčia ir ne atvirai, kad 
visi girdėtume? Ar ji vertesnė už mus?..“ 


(vERso] 

..„Išganytojo. Levis tarė Petrui: „Petrai, tu visada esi 
linkęs pykti ir dabar taip klausinėji moterį kaip ir jos 
priešininkai. Jei Išganytojas ją laikė verta, kas tu toks 
esi, kad ją paniekintum? Juk iš tiesų jis, ją pažinda- 
mas, neabejotinai mylėjo. Geriau susigėstume ir apsi- 
vilkę tobulu žmogumi, darytume tai, ką jis yra mums 
įsakęs. Kaip ir sakė Išganytojas, skelbkime Evangeliją 
ne nustatydami taisykles, ne kurdami įstatymus.“ Širai 
pasakęs Levis išėjo ir pradėjo skelbti. 

!- Mokiniai Išganytojo teiraujasi apie materijos likimą. Dau- 
gybėje gnostinių tekstų sutinkami dialogai dažniausiai nepasi- 
žymi tokia struktūra kaip, pavyzdžiui, gyvi Platono dialogai, 
kuriuose iš tiesų apsikeičiama idėjomis ir kvestionuojami filoso- 
finiai įsitikinimai. Gnostiniams dialogams būdingas tam tikras 
dirbtinumas, nėra realios diskusijos ar ginčo. Ši literatūrinė for- 
ma pasitelkiama, kad mokymo apreiškėjas galėtų išdėstyti savo 
mokymą. Evangelijoje pagal Mariją toks dirbtinumas taip pat 
ryškus: klausimai ir atsakymai organiškai nekyla vienas iš kito. 
Pirmasis klausimas apie materiją atspindi gnostikų aplinkoje pa- 
plitusias diskusijas apie materijos prigimtį. Gnostikai manė, kad 
visas materialusis pasaulis yra sukurtas blogojo Demiurgo, todėl 
materija taip pat laikoma bloga. Evangelijos pagal Mariją teks- 
te aptinkama soteriologija ir antropologija atitinka gnostiškąją, 
tačiau nėra minimi kai kurie centriniai gnosticizmo konceptai, 
kaip blogojo Demiurgo pasaulio sukūrimas. Esther de Boer dėl 
šios priežasties padarė išvadą, kad teksto filosofinį pagrindą su- 
daro ne gnostinės, o stoicizmui būdingos idėjos (2004, 36-48). 
Pasak autorės, tai išryškėja tyrinėjant su kosmologija susijusias 
sąvokas pyXu (eyxH) (materija), naeoc (kančia), bycic (prigim- 
tis), atskleidžiančias stoišką supratimą apie pasaulio prigimtį: 
pasaulis yra materialus, o pati materija yra persmelkta dievišku- 
mo. Daugelis tyrėjų nesutinka su de Boer nuomone (pavyzdžiui, 
Christopheris Tuckettas, Karen L. King). 


* Petro klausimo apie pasaulio nuodėmę formulavimas susi- 
jęs su Evangelijoje pagal Joną egzistuojančiu pasakymu, kurį išta- 
ria Jonas Krikštytojas, pamatęs Jėzų: „Štai Dievo Avinėlis, kuris 
naikina pasaulio nuodėmę!“ (/2 1, 29). Karen L. King mano, 
kad šiame Evangelijos pagal Mariją pasakyme gali slypėti nuo- 
roda į polemiką su kanoninių evangelijų kristologija, teigiančia, 
kad Kristaus mirtis atpirko žmonijos nuodėmes: kadangi nuo- 
dėmė neegzistuoja, atpirkimas nėra reikalingas (2003, 49-59). 


Evangelija pagal Mariją 203 


* Išganytojo pasakymas, neigiantis nuodėmės egzistavimą, 
tačiau vėliau sakantis, kad mokiniai vis tiek daro nuodėmes, yra 
susijęs su gnostikų požiūriu į materiją. Kaip teigia King, priešin- 
gai nei vėliau pradėjo manyti krikščionys ortodoksai, gnostikai 
nelaikė kūno žmogaus savasties sudedamąja dalimi. Tiktai siela 
yra žmogaus esminė dalis: materija galiausiai išsiskaidys, todėl, 
siekiant nustatyti, kas yra gera, o kas — bloga, negalima kliautis 
materialiuoju pasauliu. Nepaisant to, mokiniai daro nuodėmę, 
„užsiima svetimavimu“ (NTMNTNOeIK), kai susisaisto su materi- 
aliuoju pasauliu, priešingu jų tikrajai prigimčiai, t. y. sielai, ki- 
lusiai iš Dievo. 

* Gėris (naraeoN) šiame kontekste pažymi patį Jėzų, atėjusį 
tarp žmonių, kad sugrąžintų juos į jų tikrąją prigimtį, jų šaknį 
(NOYNE), t. y. esmę. 


*. Teiginys, kad „materija pagimdė kančią (nae0c), kuri ne- 
turi atvaizdo (eMNTAŲ MMay Meine), ir kilo iš to, kas priešinga 
prigimčiai (62461 eB04 2N oynapadycio)“, kaip pažymi Tucke- 
ttas, nėra iki galo aiškus (2007, 144-148). Viena vertus, pasa- 
kymas, kad kančia kilo iš to, kas priešinga prigimčiai, gali būti 
susietas su stoicizmo mąstymo tendencijomis, kadangi pasaulio 
prigimtis šioje filosofijoje yra harmoninga, o tai, kas trikdo šią 
harmoniją, pavyzdžiui, kančia, yra bloga. Tačiau pasakymas, 
kad „kančia neturi atvaizdo“, stoicizmo minčiai nelabai pritai- 
komas. Tiesa, paties žodžio „atvaizdas“ (exe) vartojimas šiame 
kontekste yra gana problemiškas. King (2003, 41-43) mano, 
kad šį pasakymą geriausiai atskleistų platonizmo kontekstai: jei 
atvaizdą suprasime kaip plaroniškąją idėją, tada kančia nėra ti- 
kras dieviškosios plormės atspindys. Kančia siejama su blogiu, o 
jis negali priklausyti idėjų pasauliui, kuris yra tobulas gėris. 


“ Kalbėjimas apie įvairius prigimties pavidalus (miwe Mne 
NTE6YCIC) atspindi platonizmo pasaulėvaizdį, pagal kurį dieviš- 

kojo pasaulio tiesa materialiajame pasaulyje negali būti suvokia- 
ma tiesiogiai, o tik per jo atvaizdus. Ši frazė kitame gnostiniame 
tekste, Pilypo Evangelijoje, perteikiama tokiais žodžiais: TAXHTEIA 
MreCce! ENKOCMOC ECKAKA2HY AAMA ENTACE! 2N NTYNOC MN 
Neikaon („Tiesa į pasaulį neatėjo nuoga, bet atėjo per pavyzdžius 
ir atvaizdus“). Išganytojo nurodymas „įsitikinti įvairių prigimties 
pavidalų akivaizdoje“ liepia mokiniams ieškoti pažinimo tikrojoje 
prigimtyje, kuri, kaip bus suprasta iš tolesnių Jėzaus žodžių, glūdi 
žmonių viduje ir yra su dieviškąja plorme susijusi dvasia. 


7 Šioje Išganytojo atsisveikinimo kalboje gausu aliuzijų į 
evangelijas. Tuckettas pastebi, kad tokia serija paralelių, sutelktų 
vienoje teksto vietoje, gali reikšti, jog autorius tokiu būdu siekia 
parodyti jo aprašomą Išganytojo figūrą esant tapačią iš kitų šal- 
tinių žinomam Jėzui (2007, 149—153). Čia vartojami posakiai 
kanoninėse evangelijose paprastai yra siejami su eschatologiniais 
kontekstais, tačiau Evangelija pagal Mariją, juos pasiskolinusi, 
suteikia kitus turinius. Karalystės laukimas Evangelijoje pagal 
Mariją netenka prasmės, kadangi žmonijos išganymas neateis 
laikų pabaigoje. Kanoninėse evangelijose Žmogaus Sūnaus skel- 
bimas taip pat turi kitokią reikšmę nei komentuojamame tekste. 
Pavyzdžiui, Evangelijoje pagal Matą svarbu pažymėti, kad evan- 
gelijos skelbimas yra Žmogaus Sūnaus atėjimo ir Paskuriniojo 
teismo prielaida. O Evangelijoje pagal Mariją Žmogaus Sūnaus 
būtis mokinių viduje tampa karalystės skelbimo pagrindu. Skir- 
tingas pasakymo struktūravimas Evangelijai pagal Mariją lei- 
džia transformuoti apokaliptinę Mato žinią ir pakeisti ją vidinio 
Žmogaus Sūnaus ieškojimo skelbimu. 


. Čia minimas įstatymdavys yra Mozė, o įstatymas — judė- 
jiškas įstatymas. Evangelijos pabaigoje Levis taip pat pakartoja 
įsaką, liepiantį nenustatyti kitų įsakymų, be to, kurį davė Išga- 
nytojas (10, 13). Gali pasirodyti, kad yra nagrinėjami judėjų ir 

krikščionių konfliktai, kaip reikėtų interpretuoti Mozės įstaty- 
mą. Tačiau Evangelijoje pagal Mariją, vėlesniame nei šie ginčai 
kūrinyje, veikiau yra kalbama apie vidines ankstyvosios krikš- 
čionybės bendruomenės įrampas. Gnostikai kaltino krikščionis 
ortodoksus, kad jie per daug pasikliauja judėjišku įstatymu. 


* Pasakymas susijęs su sinoptinėse evangelijose sutinkamu: 
„[-..] kur tavo lobis, ten ir tavo širdis“ (Mr 6, 21); „Kur jūsų lo- 
bis, ten ir jūsų širdis“ (LA 12, 34). Sinoptinėse evangelijose lobis 
susijęs su tolimos ateities viltimis — lobį reikia kaupti danguje, 
o ne žemėje, ateityje, o ne dabartyje. Evangelijoje pagal Mariją 
šio posakio perstruktūravimas kardinaliai pakeičia jo pirminę 
reikšmę: beveik galima teigti lobį ir esant protu — ateities laikas, 
žymus sinoptinėje pasakymo versijoje, čia pakeičiamas į dabartį. 
Tokiu būdu pasakymas labiau atitinka gnostinę interpretaciją: 
žmogaus viduje egzistuoja pažinimas, galintis nuvesti pas Dievą. 


"0. Marija paklausia Išganytojo labai sudėtingo klausimo — 
kaip yra matomas regėjimas? Išganytojo atsakymas, kad regė- 
jimas yra patiriamas protu, pabrėžia privilegijuotą proto statusą 
gnostiniame supratime. Siela, dvasia ir protas sudaro vidinės 
savasties struktūrą. Protas perteikia regėjimą, veikdamas kaip 
mediatorius tarp sielos ir dvasios. Daugiau apie regėjimo supra- 
timą Evangelijoje pagal Mariją nesužinome, kadangi šioje teksto 
vietoje yra didelė lakūna. 


"- Siela susiduria su antrąja galia (Nezoycia) — troškimu. 
Tekstas, aprašantis sielos susitikimą su pirmąja galia, prarastas. 
Troškimas (TemeyMtia) siekia sutrukdyti sielai pakilti, teigda- 
mas priklausant materialiajam pasauliui: jis nematė jos nusilei- 
džiant iš dangiškosios erdvės. Siela atsako, kad galia jos neatpa- 
žino, kadangi jos tikrąja savastimi palaikė kūną (drabužį). Sielos 
atsakymas atskleidžia troškimo aklumą — jis nesuprato kūną 
esant tik sielos apvalkalu. 

12. Trečioji galia, nežinojimas, mėgina sutrukdyti sielai, kaip 
ir troškimas, sakydama ją esant susaistytą su materialiuoju pa- 
sauliu, kuris šįkart pavadinamas nedorybe (nonHpia). Nežino- 
jimas liepia sielai neteisti, tačiau siela patį nežinojimą kaltina 
teisimu — siela yra susijusi su materialiuoju pasauliu tik todėl, 
kad buvo įkalinta kūne. Materialusis pasaulis yra blogųjų galių 
valioje — tai jos teisia ir valdo, o siela, niekada nemėginusi ir ne- 
norėjusi to daryti, yra nekalta. King pastebi (2003, 70-72), kad 
šis kalbėjimas apie teisimą gali būti susijęs su ankstesniu Jėzaus 
pasakymu, kad nuodėmė neegzistuoja (7, 13) - vien tik dėl kūno 
egzistavimo atsiranda nuodėmė. Tačiau jį sunaikinus, išnyksta ir 
nuodėmė, ir teisimas, ir pasmerkimas. Pasitraukdama nuo tre- 
čiosios galios, siela dar kartą primena galiai, kad ji nesuprato 
tikrosios sielos prigimties — jos nematerialumo, nors pati siela 
suvokė pasaulio ir materijos laikinumą — ji atpažino išsiskaidan- 
čius daiktus. 


'3. Petras ir Andriejus suabejoja Marijos mokymo legitimu- 
mu. Andriejaus komentaras, kad šis mokymas perteikia kitas 
idėjas, implikuoja egzistuojant ir mokymą, kuris yra žinomas ir 
nekeistas, t. y. ortodoksinės krikščionybės mokymą. Į Andriejaus 
žodžius nėra atsakoma, tarsi jie būtų neesminiai. Iš tiesų evan- 
gelijos autoriui rūpi gnosticizmo ir ortodoksijos skirtis, tačiau ne 
tiek paties mokymo klausimu — pripažįstama, kad mokymas yra 
skirtingas. Daug konkretesnis konflikto aspektas atsispindi to- 
lesnėje Petro kalboje. Petras neigia Marijos mokymą apeliuoda- 
mas į jos lytį — esą Išganytojas negalėjęs slapčia, neviešai kalbėti 
su moterimi. Daugelis tyrėjų koncentravosi į lyties klausimą ir 
teigė, kad Evangelijoje pagal Mariją moterų vadovavimo klau- 
simas yra pagrindinė teksto problema. Tačiau atidžiau pažiūrė- 
ję į Petro klausimą ir gnosticizmo kontekstą, galime pastebėti, 
kad užklausiamas ne tiek Marijos moteriškumas, kiek vadova- 
vimo perdavimo tradicija. Petras, užsipuldamas Mariją Magda- 

lietę, parodo, kad jis yra neperpratęs tikrojo žinojimo — Jėzus 
jam neapsireiškė regėjime. Šis apaštalas tekste atlieka simbolinį 
vaidmenį kaip ortodoksinės krikščionybės svarbiausias autorite- 
tas. Gnostikai gynė kitokią autoriteto tradiciją — jie manė, kad 
vadovauti gali tie asmenys, kuriems apsireiškė Jėzus, perteikda- 
mas slaptąjį mokymą. Ortodoksai tokiai nuomonei nepritarė: 
jų požiūriu, Kristaus regėjimai buvo apriboti keturiasdešimčia 
dienų po jo prisikėlimo ir skirti apaštalams, dėl šios priežasties 
tapusiems Jėzaus mokymo perdavėjais. Būtent ši polemika yra 
pagrindinė Evangelijos pagal Mariją tema. Autorius palaiko Ma- 
tijos Magdalietės pusę ir teigia, kad visi, patyrę regėjimus, gali 
būti autoritetais ir vadovauti, net jei jie yra moterys. 


4. Šioje vietoje kopriška ir graikiška teksto versija skiriasi. 
Koptiškoje versijoje pasakymas daug kategoriškesnis: Levis tei- 
gia, kad Išganytojas mylėjo Mariją labiau negu mus, kitus mo- 
kinius. Graikiškoje versijoje pasakoma, kad Jėzus Mariją „nea- 
bejotinai mylėjo“ — šioje versijoje nėra palyginimo, iškeliančio 
Mariją virš visų mokinių. Sunku pasakyti, kuris tekstas geriau 
atspindi originalą. Tradicija, kad Marija Magdalietė buvo labai 
mylima Jėzaus, ryški gnostiniuose raštuose. Tuckettas teigia, kad 
toks kalbėjimas labai primena mylimojo mokinio apibūdinimus 
Evangelijoje pagal Joną (2007, 191-192). Mylimasis mokinys šioje 
kanoninėje evangelijoje, kaip ir Marija Evangelijoje pagal Mari- 
ją, yra tradicijos perdavimo garantuotojas. De Boer netgi mano, 
kad Evangelijoje pagal Joną mylimojo mokinio asmuo iš tikrųjų 
gali slėpti Mariją Magdalietę (178-182). 


5. 18.21-19. koptiškoje versijoje rašoma, kad skelbti evan- 
gelijos išėjo „jie“, o graikiškoje versijoje skelbti evangeliją išeina 
vienas Levis. Šios dvi versijos gali pažymėti labai skirtingą Ma- 
rijos regėjimo supratimą mokinių aplinkoje. Kopriškoje versijoje 
nėra aišku, kurie žmonės turimi galvoje, kai sakoma „jie“ — jei 
nurodoma į visus apaštalus, vadinasi, Levio žodžiai įtikino liku- 

sius mokinius ir jie išėjo skelbti Evangelijos pagal Mariją. Tačiau 
gali būti, kad kalbama tik apie Mariją ir Levį. Graikiškoji ver- 
sija implikuoja, kad gerąją naujieną skelbia tik vienas Levis. Šis 
evangelijos skaitymas parodo, kad likusių mokinių Levio žodžiai 
neįtikino ir jie pasiliko prie senojo, t. y. ortodoksinio mokymo. 
Tokia interpretacija gali pasirodyti neįtikinama, nes visame teks- 
te autorius siekia įrodyti gnostikų viršenybę prieš krikščionis or- 
todoksus. Tačiau jei graikiška versija yra artimesnė originaliam 
evangelijos tekstui, galima manyti, kad autorius būtent tokiu 
būdu išryškina gnosticizmo pranašumą: slaptasis mokymas skir- 
tas ne visiems ir jo nesupratę apaštalai ir toliau gyvena apgaulėje. 
Levis, vienintelis patikėjęs Marijos žodžiais, yra tikrosios evan- 
gelijos skelbėjas, o Marija — tikroji pranašė. 

(p. 127 Išminčiai, gyvenę senovėje, davė sielai moterišką 
vardą. Iš tiesų savo prigimtimi ji yra moteris. Ji taip pat 
turi savo įsčias. 

Kol ji buvo viena su Tėvu, savo pavidalu ji buvo mer- 
gelė ir vyriška-moteriška savo pavidale. Tačiau, kai ji 
nukrito į kūną ir atėjo į šį gyvenimą, ji pateko į daugy- 
bės plėšikų rankas!. Ir gašlūnai perdavė ją vienas kitam 
[...]. Kai kurie pasinaudojo ja [jėga], o kiti palenkę ją 
apgaulinga dovana. Bendrai tariant, jie išniekino ją ir ji 
[...] savo (p. 128] mergystę. Ir ji kekšavo savo kūne. Ir ji 
atidavė save vienam ir visiems ir galvojo, kad tas, kurį 
ji apsivydavo, yra jos vyras. Kai ji atsidavė gašliems, ne- 
ištikimiems svetimautojams, kad jie pasinaudotų ja, ji 
giliai atsiduso ir atgailavo. Tačiau vėl nusukusi veidą 
nuo tų svetimautojų, ji bėgo pas kitus ir jie privertė ją 
būti su jais ir tarnauti jiems lovoje kaip šeimininkams. 
Iš gėdos ji nebedrįsta jų palikti, nors jie jau daug laiko 
ją apgaudinėja, kad yra ištikimi, tikri vyrai, tarsi iš tiesų 

ją gerbtų. Ir po visų šių dalykų, jie palieka ją ir išeina. 

O ji tampa vargše, apleista našle, negaunančia pa- 
galbos. Nei saiko grūdų ji neturi savo varge. Iš jų ji 
negavo nieko tik išniekinimus, kuriuos jie suteikė jai, 
susieidami su ja. Ir tie, kuriuos ji pagimdė nuo sveti- 
mautojų, yra nebylūs, akli ir sergantys. Jie yra silpna- 
pročiai. 

"Tačiau, kai Tėvas, kuris yra danguje, ją aplanko ir 
žiūri žemyn į ją ir regi ją dūsaujant dėl savo kančių 
ir negarbės, ir atgailaujant dėl svetimavimo, kuriuo ji 
užsiima, ir ji pradeda šauktis jo vardo, kad ją išgelbėtų 
[...] visa jos širdis, sakydama: „Išgelbėk mane, mano 
Tėve! Mat štai aš paaiškinsiu tau, mat aš palikau savo 
namus ir (p. 129] pabėgau iš savo mergelės kambarių. Vėl 
leisk į tave atsigręžti“ — kai jis pamatys ją tokioje padė- 
tyje, jis palaikys ją verta jo pasigailėjimo. Mat daugybė 
yra vargų, kurie jai teko, kadangi ji paliko savo namus. 

O kalbant apie sielos sverimavimą, Šventoji Dvasia 
pranašauja daugelyje vietų. Taip ji kalbėjo per pranašą 
Jeremiją: 

Jei vyras atleidžia savo žmoną ir ji išeina ir susiranda 
kitą, ar ji gali vėl atsigręžti į pirmąjį? Argi ta moteris ne- 
būtų susiteršimu susiteršusi? „Ir tu svetimavai su daugybe 
piemenų ir sugrįžai pas mane“, pasakė Viešpats. „Pakelk 
akis nuo to, kas pažįstama, ir pažvelk, kur tu nusidėjai. 
Ar tu nesėdėjai gatvėse teršdama žemę savo svetimavimais 
ir ydomis? Ir tu prisiėmei daugybę piemenų, kurie buvo 
tau kliuviniai. Tu tapai begėde su kiekvienu. Tu nekvietei 

manęs kaip sugyventinio ar kaip tėvo ar tavo mergystės 
sukūrėjo er 1, 3-5). 

Vėlgi parašė pranašas Ozėjas: 

Ateikite! Kreipkitės į teismą su savo motina, mat ji 
nėra man žmona, 0 aš nesu jai vyras. Aš pašalinsiu jos sve- 
timavimą iš savo akivaizdos! Ir aš pašalinsiu neištikimybę 
iš jos krūtų tarpo! Aš paliksiu ją nuogą kaip tą dieną, kai 
ji gimė! Ir padarysiu ją apleistą kaip žemė be vandens! Ir 
padarysiu ją bevaikę [troškulyje)! Ir neparodysiu gailesčio 
jos vaikams, mat jie yra svetimavimo vaikai, kadangi jų 
motina svetimavo ir atnešė savo vaikams gėdą! ip. 130) Mat 
ji pasakė: „Aš svetimausiu su tais, kurie mane myli. Tai jie 
man davė mano duoną ir vandenį, ir mano drabužius, ir 
apdarus, ir mano vyną, ir mano aliejų, ir viską, ko man 
reikėjo“. Dėl to štai aš juos uždarysiu, kad ji negalėtų bėg- 
ti paskui savo svetimautojus. Ir kai ji ieškos jų ir neras, 
Ji pasakys: „Aš grįšiu pas savo pirmąjį vyrą, kadangi tada 
man ėjosi geriau negu dabar“ (Oz 2, 4-9). 

Vel ji (Šventoji Dvasia) kalbėjo per Ezechielį: 

„Tai nutiko po daugybės nedorybių“, pasakė Viešpats, 
„tu pasistatei sau viešnamį. Ir tu įsirengei sau gražią vietą 
aikštėje. Ir pasistatei sau viešnamį kiekviename kelyje, ir 
sunaikinai savo grožį, ir išskėtei savo kojas kiekviename 
skersgatvyje, ir gausinai savo kekšystę. Ir kekšavai su Egip- 
to sūnumis, su tais, kurie yra tavo kaimynai, didaus kūno 
žmonės“ (Ez 16, 23-26). 

"Tačiau ką reiškia Egipto sūnūs, didaus kūno žmo- 
nės, jei ne tai, kas kūniška, ir tai, kas juntama, ir že- 

miški dalykai — tai, kas sielą suteršia čia. Tai ir duonos 
priėmimas iš jų, taip pat ir vyno, aliejaus ir rūbų ir kitų 
išorinių niekų, supančių kūną - dalykų, kurių ji mano, 
jai reikia. 

Tačiau kalbant apie šią kekšystę, Išganytojo apašta- 
lai įsakė: 

Saugokite save nuo jos, apsivalykite nuo jos (plg. Apd 
15, 20; 29; 21, 25; I Tės 4, 3; 1 Kor 6, 18; 2 Kor 7, 1). 

Kalbant ne vien apie kūno kekšystę, bet veikiau apie 
tą, kuri yra sielos. Dėl to apaštalai rašo Dievo bažny- 
čioms, kad tokia kekšystė nenutiktų jose. 

"Tačiau didžiausia kova vyksta dėl (p. 151) sielos kek- 
šystės. Iš jos taip pat kyla ir kūno kekšystė. Dėl to Pau- 
lius rašė korintiečiams, sakydamas: 

Aš rašiau jums laiške, kad nebendrautumėte su kekšė- 
mis, ne šio pasaulio kekšėmis, gobšais ar vagimis, ar sta- 
bmeldžiais, mat tada jūs turėtumėte palikti pasaulį (1 
Kor 5, 9-10). 

"Taip jis kalbėjo dvasiškai: 

Mat mūsų kova yra ne prieš kūną ir kraują, kaip jis 
sakė, bet prieš šių tamsybių pasaulio valdovus ir blogio 
dvasias (Ef 6, 12). 

Tol, kol siela bėgios pirmyn atgal susieidama su kie- 
kvienu sutiktuoju ir susiteršdama, ji gyvens kentėda- 
ma tai, kas jai teisėtai nutiko. Kai ji suvoks skausmus, 
kuriuose ji yra, ir verks prieš Tėvą atgailaudama, tada 
"Tėvas jos pasigailės ir nusuks jos įsčias iš išorės atgal į 
vidų; ir siela atgaus savo tikrąją prigimtį. Mat ne taip 

yra su moterimis. Mat kūno įsčios yra kūno viduje kaip 
ir viduriai, tačiau sielos įsčios yra aplink išorę kaip ir 
vyriškosios dalys, kurios yra išorėje?. 

"Taigi, kai sielos įsčios pagal Tėvo valią apsisuka į vidų, 
jos yra pakrikštijamos ir tuoj pat apvalomos nuo išorinės 
taršos, tos, kuri buvo prilipusi prie jos panašiai kaip tie 
purvini rūbai, kurie įmerkiami į vandenį ir sukami tol, 
kol jų purvas yra pašalinamas ir jie tampa švarūs. Sielos 
apvalymas yra atgauti savo ankstesnės (p. 132] prigimties 
jaunystę ir vėl atsigręžti atgal. Tai yra jos krikštas. 

Tada ji pradės pati ant savęs niršti kaip gimdančios 
moterys, kurios valandą, kai turi užgimti vaikas, blaš- 
kosi savo pačių pyktyje. Tačiau, kadangi ji yra moteris, 
pati viena ji negali pagimdyti vaiko. Tėvas iš dangaus 
jai pasiuntė jos vyrą, kuris yra jos brolis, pirmagimis. 
"Tada jaunikis nusileido žemyn pas nuotaką. 

Ji apleido savo ankstesnę kekšystę ir apsivalė nuo 
svetimautojų taršos. Ji atnaujino save santuokai. Ji ap- 
sivalė vestuvių menėje; ji pripildė ją kvepalų. Ji sėdėjo 
viduje laukdama tikrojo jaunikio“. Daugiau ji nebebė- 
gioja aikštėje susieidama su kiekvienu, kurio trokšta, 
bet ir toliau laukia jo, (sakydama): „Kada jis atvyks?“, 
bijodama dėl jo, kadangi ji nežinojo jo išvaizdos. Ji 
daugiau nebeprisimena nuo tada, kai nupuolė iš Tėvo 
namų. Tačiau Tėvo valia [...] ji sapnavo jį kaip tos mo- 
terys, kurios myli vyrus. 

Tačiau tada jaunikis pagal Tėvo valią nusileido že- 
myn į vestuvių menę, kuri buvo paruošta. Ir jis išpuošė 

vestuvių menę. Mat ta santuoka nėra kaip kūniškoji 
santuoka, kai tie, kurie turi susieiti vienas su kitu, pasi- 
tenkina tuo susiėjimu. Ir kaip naštą jie palieka už savęs 
troškimo apmaudą ir jie [nusuka veidus] vienas nuo 
kito. Tačiau ši [...] ši santuoka. Tačiau kai jie [susi- 
vienija vienas su kitu], jie tampa vienu gyvenimu. [p. 
133) Dėl to sakė pranašas apie pirmąjį vyrą ir pirmąją 
moterį: 

Jie taps vienu kūnu (Pr 2, 24). 

Mar iš pradžių jie buvo sujungti vienas su kitu, kai 
buvo su Tėvu, prieš tai, kai moteris paklaidino vyrą, 
kuris yra jos brolis. Ši santuoka vėl juos susiejo vienas 
su kitu ir siela susijungė su savo tikruoju mylimuoju, 
savo prigimtiniu šeimininku, kaip yra parašyta: 

Mat moters šeimininkas yra jos vyras (Pr 3, 16; 1 Kor 
11, 1; Zf5, 23). 

O galiausiai ji atpažino jį. Ir ji vėl džiaugėsi verkda- 
ma priešais jį, prisimindama savo ankstesnės našlystės 
gėdą. Ir ji išsipuošė dar labiau, kad jis būtų patenkin- 
tas, likdamas su ja. 

Ir pranašas pasakė Psalmėse: 

Klausyk, mano dukra, ir matyk, ir palenk savo ausį, 

pamiršk savo žmones ir savo tėvo namus, 

kadangi karalius troško tavo grožio, 

mat jis yra tavo Viešpats (Ps 45, 10-11). 

Gi jis reikalauja, kad ji nusuktų savo veidą nuo savo 
žmonių ir savo minios svetimautojų, tarp kurių ji anks- 
čiau buvo, paskirtų save vien tik karaliui, savo tikrajam 

viešpačiui, ir pamirštų savo žemiškojo tėvo namus, kur 
jai prastai sekėsi, ir prisimintų jį, savo tėvą, kuris yra 
danguje. Tai taip pat buvo pasakyta Abraomui: 

Eik iš savo žemės ir giminės ir savo tėvo namų (Pr 12, 1). 

Tokiu būdu, kai siela išsipuošė vėl savo grožiu [...) 
džiaugėsi savo mylimuoju ir jis taip pat ją mylėjo. Ir kai 
ji susiėjo su juo, ji gavo (p. 134) iš jo sėklą, kuri yra gyve- 
nimą suteikianti dvasia tam, kad per jį gimdytų gerus 
vaikus ir augintų juos. Mat tai yra didus, tobulas gimi- 
mo stebuklas. Taip ši santuoka išsipildo Tėvo valioje. 

"Taigi dabar dera, kad siela atgautų save pačią ir taptų 
tokia, kokia buvo anksčiau. Siela judina save pačią. Ir 
ji įgijo tai, kas dieviškam iš Tėvo atsinaujinimui, idant 
ji būtų sugrąžinta į vietą, kurioje gyveno nuo pradžių. 
Tai yra prisikėlimas iš mirusiųjų. Tai yra išpirka iš ne- 
laisvės. Tai yra pakilimas į dangų. Tai yra kelias pakilti 
pas Tėvą. Dėl to pranašas sakė: 

Mano siela, šlovink Viešpatį, ir visa, kas yra manyje, 
jo šventą vardą. Mano siela, šlovink Dievą, kuris atleido 
visas tavo savivalės, kuris pagydė visas tavo ligas, kuris 
atpirko tavo gyvenimą iš mirties, kuris karūnavo tave pa- 
sigailėjimu, kuris pasotino tavo troškimą tuo, kas gera. 
Tavo jaunystė bus atnaujinta kaip erelio. 

"Tada, kai ji vėl taps jauna, ji pakils, girdama Tėvą ir 
Sūnų, per kurį ji buvo išgelbėta. Taigi taip siela vėl už- 
gimdama bus išgelbėta. Ir tai ateis ne per askezę, ne per 
įgūdžius, ne per knyginį išsilavinimą. Tačiau tai yra ma- 
lonė? [...] dovana [...]. Mat šie dalykai yra nuo dangaus. 

Dėl to Išganytojas sušuko: 

Niekas negali ateiti pas mane, jei mano Tėvas jo nepa- 
traukia ir neatveda man. Ir aš pats prikelsiu jį paskuti- 
niąją dieną Ųn 6, 44). 

Ip. 135] Dėl to dera melstis Tėvui ir šauktis jo visa savo 
siela — ne išoriškai lūpomis, bet dvasia, kuri yra vidu- 
je, ta, kuri atėjo iš gylio — atsidūstant, atgailaujant dėl 
savo nugyvento gyvenimo, išpažįstant savo nuodėmes, 
suvokiant tuščią apgaulę, kurioje buvome ir tuščią už- 
sidegimą; verkiant, kad buvome tamsoje ir potvynyje, 
gedėdami savęs, kad jis pasigailėtų mūsų, nekęsdami 
savęs dėl to, kokie esame dabar. Vėl Išganytojas sakė: 

Palaiminti yra tie, kurie gedi, mat jų bus pasigailėta. 
Palaiminti tie, kurie yra alkani, mat jie bus pasotinti 
(Mt 5, 4-6; Lk 6, 21). 

Vel jis sakė: 

Jei kas nejaučia neapykantos savo sielai, tas negalės 
sekti manęs. (Lk 6, 21). 

Mat išganymo pradžia yra atgaila. Dėl to: 

Prieš Kristaus atėjimą, atėjo Jonas, skelbdamas atgai- 
los krikštą (Apd 13, 24). 

Tačiau atgaila esti sielvarte ir širdies skausme. Gi tė- 
vas myli žmoniją ir yra geras. Ir jis girdi jį kviečiančią 
sielą ir jis siunčia jai išganymo šviesą. Dėl to jis pasakė 
per pranašo dvasią: 

Pasakyk mano žmonių vaikams: „Jei jūsų nuodėmės 
siekia nuo žemės iki dangaus ir tampa raudonos kaip rau- 
dona spalva ir juodesnės už ašutinę ir jei tp. 136) jūs atsigrę- 

šite į mane visa savo siela ir sakysite man: „Mano Tėve“, 
aš išgirsiu jus kaip šventus žmones (1 Klem 8, 3). 

Ir kitoje vietoje: 

Taip sako Viešpais, Izraelio Šventasis: „Jei tu sugrįši ir 
dūsausi, tada būsi išganytas ir suprasi, kur tu buvai, kai 
pasitikėjai tuo, kas tuščia“ (Iz 30, 15 LXX). 

Vėl jis sakė kitoje vietoje: 

Jeruzalė daug raudojo, sakydama „Pasigailėk manęs“. 
Jis pasigailės tavo raudančio balso. Ir kai jis pamatė tave, 
jis išgirdo tave. Ir Viešpats duos jums negandų duonos ir 
kančios vandens. Apgavikai daugiau nebegrįš, kad prie 
tavęs priartėtų. Tavo akys regės apgavikus (Iz 30, 19-20). 

Dėl to dera melstis Dievui dieną ir naktį, ištiesiant 
savo rankas į jį, kaip daro tie, plaukiantys viduriu jū- 
ros; jie meldžia Dievą visa savo širdimi be veidmainys- 
tės. Mar tie, kurie meldžiasi veidmainystėje, apgauna 
patys save. Dievas regi vidines dalis ir išieško širdį iki 
pat dugno, kad suprastų, kas yra vertas išganymo. Mat 
nė vienas, kuris myli apgavystės vietą, nėra vertas išga- 
nymo. Dėl to poeto yra parašyta“: 

Odisėjas sėdėjo saloje verkdamas ir sielvartaudamas ir 
sukdamas savo veido nuo Kalipsės žodžių ir jos suktybių, 
trokšdamas matyti savo kaimą ir dūmą, kylantį iš jo. Ir 
jei jis nebūtų gavęs pagalbos iš dangaus, nebūtų galėjęs 
grįžti į savo kaimą (Homeras, Od. 1.48; 4.558) 

Vėl Helenė, sakydama: 

(p. 137] Mano širdis nuo manęs nusisuko; vėl aš geidžiu 
vykti į savo namus (Od. 4.260-261). 

Mat ji atsiduso sakydama: 

Tai Afroditė yra ta, kuri mane apgavo ir išgabeno 
mane iš mano kaimo. Savo vienintelę dukrą palikau už 
savęs ir savo vyrą, kuris yra geras, sumanus ir gražus (Od. 
4.261-264). 

Mat kai siela palieka savo tobulą vyrą dėl Afroditės 
apgavystės, tos, kuri čia esti pradedant gyvybę, tada ji 
(siela) kentės. Tačiau jei ji atsidus ir atgailaus, ji bus 
sugrąžinta į savo namus. 

Žinoma, ir Izraelis nebūtų buvęs aplankytas pir- 
miausia, kad būtų išlaisvintas iš Egipto žemės, iš ver- 
gystės namų, jei jis nebūtų dūsavęs Dievui ir verkęs dėl 
jį prispaudusių vargų. Vėl yra parašyta psalmėse: 

Aš labai vargau savo dejonėse. Aš kasnakt plausiu 
savo guolį ir paklotą ašaromis. Aš pasenau tarp visų savo 
priešų. Pasitraukite nuo manęs kiekvienas, kuris veikia 
neteisėtumo labui, mat štai Viešpats išgirdo mano ašarų 
šauksmą. Ir Viešpats išgirdo mano prašymą (Ps 6, 6-9). 

Jei mes tikrai atgailausime, Viešpats išgirs mus — 
kantrus ir didžiai gailestingas, kuriam priklauso šlovė 
per amžių amžius. Amen. 


Aiškinimas apie sielą. 

I Sielos kaip moters metafora yra viso teksto pagrindas. Sie- 
los prostitucijos metafora daro aliuzijas į Senojo Testamento 
įvaizdžius apie Jeruzalę kaip nusidėjėlę. Vaizdžiai aprašytą sielos 
dramą reikėtų suprasti perkeltine prasme — siela, nupuolusi iš 
dangaus, kur gyveno su Tėvu, patenka į materijos, kurią simbo- 
lizuoja gašlūnai, pančius. Negalėdama išsivaduoti iš materialy- 
bės ir vis labiau jau pasiduodama, siela nusideda. 


2. Ši savotiška sielos „fiziologija“ ir jos atkūrimas į pirminę būse- 
ną gali būti susiję su sielos kaip androginiškos būtybės supratimu. 
Nupuolusi siela tampa visiškai moteriška, tačiau savo pirmykštėje 
būsenoje ji nėra nei vyras, nei moteris. Šio suvokimo šaknys glūdi 
Pradžios knygos 1, 26-27 bei 2, 21-24 eilučių interpretacijoje, pagal 
kurią pirmasis žmogus Adomas buvo sukurtas androginišku pavi- 
dalu, o Ieva sukurta iš Adomo šonkaulio — t. y. iš Adomo „išimta“ 
jo moteriškoji dalis ir padaryta atskiru principu. 


* Atgailavimas yra viena iš pagrindinių teksto temų. Vien tik 
atgailavimo nepakanka, kad siela būtų išganyta, ji taip pat turi 
apsivalyti per krikštą ir tik tada gali susitikti su jaunikiu. Siela 
yra palyginama su nešvariu rūbu, kuris išplaunamas vandenyje. 
Sielos kaip rūbo metafora, apsivilkimo, nusivilkimo įvaizdžiai 
yra dažni ankstyvosios krikščionybės tekstuose. 


* Tėvo pasiųstas jaunikis gali išgelbėti paklydusią sielą ir 
sugrąžinti į jos pirminį būvį. Santuokoje su jaunikiu siela vėl 
tampa androginiška. Prieš tai siela susieidama su netikusiais 
vyrais negalėjo sudaryti tikros santuokos, kuri įmanoma tik su 
dangiškuoju jaunikiu. Taip siela tampa nuotaka. Santuokos bei 
sizigijos su jaunikiu vaizdiniai leidžia pastebėti panašumus su 
valentinizme svarbiu vestuvių menės ritualu bei bendrai valenti- 
niniu kosmologiniu mitu. Jame nupuolusi Išmintis yra išgelbėja- 
ma jaunikio Kristaus, su kuriuo įžengia į vestuvių menę, lydima 
sielų, menėje taip pat susituokiančių su Kristų lydinčiais ange- 

lais. Valentinizme santuokos menė taip pat dažnai asocijuojama 
su kvepalais. 


* Pabrėžiama, kad vien tik pačios sielos pastangų neužtenka, 
kad ji būtų išganyta — tam būtina ir Dievo malonė. 


“ Sielos išaiškinimo autorius Homero veikalus pateikia kaip 
autoritetingus šaltinius — tai būdinga kai kuriems ankstyvosios 
krikščionybės tekstams. Odisėjo kelionė į Itakę neretai buvo in- 
terpretuojama kaip sielos, įstrigusios materijoje, kelionė atgal į 
savo dangiškuosius namus (Lamberton 1989). Šia prasme „Odi- 
sėjos“ tema puikiai tinka komentuojamam tekstui. Toliau kalba 
Helėnė, kurios istorija taip pat dera prie sielos nuopuolio ir pros- 
titucijos įvaizdžių. Sielos aiškinimas nėra vienintelis gnostinis 
tekstas, cituojantis Poetą. Ireniejus Adversus baeresos (I 9, 4) taip 
pat pateikia pavyzdį, jog gnostikai naudojosi Homero kūriniais. 


